
VOORWOORD. 


Soos  in  ander  Christenlande  bestaan  daar  ook  in  Suid- 
Afrika  kerklike  geskille,  veral  tussen  die  Kerke  van  Gere- 
formeerde  Belydenis.  Hierdie  geskille  is,  vir  ’n  groot  deel 
altans,  maklik  op  te  los  deur  twee  dinge,  nl.  kennis  en 
broederlike  eerlikheid  in  Christus  teenoor  mekaar.  Dit  is 
onder  die  sterk  oortuiging  van  hierdie  feit  en  uit  ’n 
ernstige  begeerte  om  die  kerklike  verhoudinge  in  ons  land 
verbeterd  te  sien  dat  hierdie  verhandeling  ter  hand  geneem 
is  deur  die  skrywer.  Sy  bedoeling  en  toeleg  is  om  die  onder- 
werp  so  objektief  as  dit  vir  hom  moontlik  is  te  benader 
en  om,  met  raadpleging  van  die  geskiedenis,  te  konstateer 
wat  die  gesonde  gereformeerde  prinsipe  in  die  kerkreg  is 
—  dit  word  in  Deel  II  beproef  —  om  daarna  die  kerkinrig- 
ting  van  die  Ned.  Geref.  Kerke  in  Suid-Afrika  te  toets  aan 
dié  beginsel,  soos  in  Deel  III  gedaan  word.  Maar,  waartoe 
dan  ’n  betreklik  breedvoerige  uiteensetting  van  die  ontstaan 
en  betekenis  van  die  sogenaamde  „Kollegiaalstelsel”  van 
kerkregering  soos  in  Deel  I  vervat?  Die  antwoord  is  dat 
die  aard  van  die  kritiek  wat  alhier,  en  wel  van  die  kant 
van  die  Geref.  Kerk  in  Suid-Afrika,  teen  die  kerkinrigting 
van  die  Nederduits  Geref.  Kerke  telkens  verneem  word,  dit 
noodsaaklik  maak  dat  daar  ’n  goeie  begrip  sal  wees  van  wat 
die  kollegiaalsisteem  eigenlik  beteken.  Dan  alleen  kan  ’n 
regte  oordeel  gevorm  word  omtrent  die  wyse  waarop  Kerke 
deur  dié  sisteem  beïnvloed  geword  het  of  kan  word,  en 
dan  kan  min  of  meer  vasgestel  word  of  dit  met  reg  kan 
beweer  word  dat  die  Ned.  Geref.  Kerke  van  Suid-Afrika 
kollegiaal  is  in  hulle  bestaan. 

Verder  merk  ons  op  dat  daar  by  die  uiteensetting 
van  die  beginsels  van  die  Geref.  Kerkreg  (in  Deel  II)  nie 
verwag  kan  word  ’n  volgens  gewone  rangskikking  gesiste- 
matiseerde  uiteensetting  van  die  geref.  stelsel  in  breë 
omvang  nie.  Ons  moet  ons  daar  beperk  tot  die  essensiële 
grondtrekke  van  die  gereformeerde  stelsel  met,  insover  dit 
vir  ons  doel  dienstig  is,  ’n  kort  uiteensetting,  uit  enkele 
gesigspunte  beskou,  van  enige  ander  stelsel  van  kerk- 
regering. 

EERSTE  DEEL. 


DIE  KOLLEGIALE  KERKREG. 

HOOFSTUK  I. 

Die  Oorsprong-  van  die  Kollegiale  Kerkreg. 

Die  benaming  „kollegiaal”,  toegepas  op  ’n  stelsel  van 
kerkreg  wat  in  die  17de  en  18de  eeue  in  Duitsland  opge- 
kom  het,  is  vir  die  eerste  maal  gebruik  deur  G.  L.  Bohmer 
(1688-1760),  een  van  die  voorstanders  daarvan.  Die  stelsel 
behels  ’n  (destyds  nuwe)  beskouing  omtrent  die  verhouding 
tussen  kerk  en  staat  en,  in  verband  daarmee,  omtrent 
die  eigenlike  bron  van  kerklike  mag.  Die  benaming  word 
ontleen  aan  die  latynse  woord  Collegium  in  die  sin  van  ’n 
vereniging  of  genootskap.  Met  dié  betekenis  was  die  woord 
o.a.  toegepas  op  die  „Collogia  illicita”  of  ongeoorloofde 
vereniginge  (genootskappe)  in  die  ou  Romeinse  Ryk,  waar- 
toe,  voor  Keiser  Konstantyn  se  tyd,  ook  die  christelike 
gemeentes  of  kerke  behoort  het.  Die  moderne  kollegiale 
idee  in  die  staatsreg  was  ’n  produk  van  die  gees  van  die 
16de  en  17de  eeue,  en  is  voortgespruit  uit  die  destyds  gang- 
bare  wysgerige  denkbeelde.  Dit  is  van  uit  die  staatsreg 
dat  die  denkbeelde  van  dié  stelsel  ook  in  die  kerkreg 
ingevoer  is.  Die  eerste  teoloog  van  betekenis  wat  die  nuwe 
begrippe  in  ’n  kerkregtelike  sisteem  uitgewerk  het,  was  U. 
M.  Pfaff  (1688-1760).  Na  hom  behoort  tot  die  belangrikste 
van  die  voorstanders  van  dié  stelsel  J.  L.  Mosheim,  C.  L. 
Bóhmer,  G.  Wiese,  F.  Schleiermacher  (1768-1834)  ;  en  in 
later  tyd  Iiófling,  Richter  en  Puchta.  In  die  aanvang 
het  die  beginsels  van  die  kollegiale  kerkreg  net  maar  in 
teorie  bestaan,  maar  langsamerhand  is  hulle  in  die  praktyk 
tot  seker  hoogte  in  sommige  Kerke  toegepas.  Na  G.  L. 
Bóhmer  is  die  beginsels  opgeneem  in  die  Pruisiese  Alge- 
mene  Reg  en  ook  in  die  hersiening  van  die  Kerklike  Wet- 
gewing  van  1762.  In  later  tyd  het  die  stelsel  in  die  staats- 
wetgewing  in  verband  met  die  kerk  in  byna  alle  lande  in 
minder  of  meerder  mate  invloed  gehad. 

Yir  ’n  regte  begrip  van  die  kollegiale  kerkreg  is  ’n 
kort  historiese  toeligting  van  enkele  van  die  lewensbe- 
skouings  en  wysgerige  denkbeelde  wat  daar  gebloei  het  op 
die  bodem  waaruit  die  stelsel  opgekom  het,  noodsaaklik. 

Dit  is  met  reg  meermale  gesê  dat  die  wêreldbeskouing 
van  die  Middel  Eeue  en  van  die  tyd  van  die  Kerkher- 
vorming  godsdienstig  was.  Die  oog  van  die  mens  was 
op  die  Hiernamaals.  Die  kerk  is  beskou  geword 
as  ’n  goddelike  instelling,  met  goddelik  gesag  beklee.  Oor 
die  vraag,  waarin  die  gesag  van  die  kerk  bestaan  en  hoever 
dit  strek,  was  daar  sedert  die  Reformasie  verskil  tussen 
die  Roomse  en  Protestantse  Kerke,  en  selfs  ook,  hoewel  in 
minder  mate,  tussen  Protestantse  Kerke  onderling.  Daar 
bestaan  nl.  soms  verskil  oor  die  vraag:  in  hoever  is  die 
geïnstitueerde  en  georganiseerde  kerk,  sprekende  as  lig- 
gaam  of  deur  middel  van  organe  (ampsdraers),  deur  God 
met  regeermag  beklee?  Die  ou  beskouing  was  byna  alge- 
meen  dat  die  kerk  outoriteit  van  Christus  ontvang  het  om 
te  regeer  en  ook  om  disipliene  in  Sy  naam  toe  te  pas.  Ook 
die  staat,  volgens  die  ou  beskouing,  het  die  roeping  om  nie 
alleen  die  tydelike  welsyn  nie  maar  ook  die  hoogste,  die 
ewige  welsyn,  die  saligheid  van  die  onderdane,  sover  dit 
in  sy  vermoë  is,  te  bevorder.  Die  staat  en  die  kerk,  elk  op 
sy  eie  terrein,  moet  daarin  saamwerk. 

In  die  voorreformatoriese  tyd  was  daar  ’n  noue  ver- 
binding  tussen  kerk  en  staat  en  ook  telkens  óf  ’n  mags- 
vermenging  óf  ’n  oorskryding,  nou  van  die  een  kant  dan 
van  die  ander  op  die  terrein  wat  meer  bepaald  aan  die  een 
of  die  ander  behoort.  Met  die  Reformasie  was  die  skeiding 
tussen  kerk  en  staat  as  beginsel  aangeneem  veral  meer 
bepaald  deur  die  Geref.  Kerke,  en  wel  in  dié  sin  dat  elkeen 
hom  op  sy  eie  terrein  moet  beweeg;  maar  —  so  was  die 
beskouing  in  daardie  tyd  —  dit  bly  egter  nog  roeping  van 
die  staat  om  ook  die  geestelike  belange  van  die  onderdane 
in  ag  te  neem.  Die  ware  godsdiens  moet  deur  hom  beskerm 
en  bevorder  word.  Calvyn  wou  dat  beide  kerk  en  staat 
op  eie  terrein  selfstandig  sou  wees,  maar  dat  hulie  in 
bondgenootskap  met  mekaar  sou  werk ;  die  staat  moet 
nie  ’n  blote  regs-staat  wees  nie,  maar  ook  ’n  godsdienstige 
gemeenskap.  Aan  hierdie  standpunt  is  daar  ook  uitdruk- 
king  gegee  in  dle  Belydenisskrifte  van  die  Geref.  Kerke,  o.a. 
van  Frankryk,  Nederland  en  Skotland.  Die  standpunt  van 
Luther  en  van  die  Lutherse  Kerk  ten  opsigte  van  die 
verhouding  van  kerk  en  staat  is  minder  duidelik,  en  '/ereis 
vir  ons  doel  ’n  enigsins  breedvoeriger  uiteensetting,  te 
meer  omdat  juis  die  praktyk  in  die  Lutherse  Kerk  sonder 
twyfel  een  van  die  aanleidende  oorsake  was  tot  die  ontstaan 
van  die  kollegiale  kerkreg  in  Duitsland.  Luther  het  nl. 
in  die  begin  van  sy  optrede  as  reformator  ’n  standpunt 
ingeneem  waarin  hy,  met  die  gesag  van  pous  en  biskoppe, 
feitlik  alle  geestelike  gesag  oor  die  gelowiges  van  mense- 
like  sy,  ditsy  gesag  van  kerklike  ampsdraers  of  staats- 

owerheid  of  wie  ook  al,  oorboord  gewerp  het.  Die  Woord 
alleen  moes  regeer.  „Alles  kirchliche  regiment  ist  Wort- 
verwaltung.  ”  *  Daar  is  geen  eigenlike  kerkrege- 
ring  in  die  kerk,  wat  deur  mense  uitgeoefen  mag 
word  nie,  nóg  op  eie  gesag  nóg  op  Goddelike  gesag.  Spoedig 
egter  het  die  ondervinding  geleer  —  ook  nou  in  die  Lutherse 
kerk,  soos  Calvyn  dit  reeds  van  die  begin  af  ingesien  het 
—  dat  die  christelike  samelewing  (kerk)  nie  kon  bestaan 
sonder  ’n  besturende  hand  en  ’n  reëlende  arm  nie.  Want 
daar  was  behoefte  aan  ’n  voortdurende  reformasie  in  die 
kerk,  aan  tug  oor  lede  wat  onreëlmatig  is  in  leer  of  lewe. 
Daar  was  o.a.  ook  die  gevaar  van  die  kant  van  Rome  en 
die  bedreiging  deur  dwaalleer,  sektes  en  skeuringe  waarteen 
die  kerk  met  outoriteit  moet  kan  optree.  Toe  het  dit  aan- 
vanklik  geskyn  asof  Luther  geneig  was  tot  die  invoering  van 
’n  presbiteriaal-sinodale  vorm  van  kerkregering.  Maar 
weëns  die  verwarde  toestand  veroorsaak  o.a.  deur  die  Boere- 
opstand  in  Duitsland  en  die  Anabaptistiese  stryd,  het  die 
denkbeelde  van  manne  soos  Melanchthon,  en  later  Justus 
Jonas,  die  oorwinning  behaal,  en  het  die  Lutherse  Kerk 
hom,  instede  van  ’n  suiwer  geestelike  kerkregering  in  te 
voer  soos  die  van  die  Gereformeerdes,  gaan  stel  onder  die 
vleuels  van  die  staat,  om  van  die  staatsarm  die  hulp  en 
Dutoriteit  te  erlang  wat  daar  nodig  was  vir  die  regering 
van  die  kerk.  So  het  daar  in  swang  gekom,  gedurende 
die  eerste  periode  van  die  Lutherse  Kerk,  ’n  vorm  van  kerk- 
regering  bekend  onder  die  naam  van  die  „konsistoriaal- 
episkopale”  stelsel,  ook  soms  „cesaro-papisme”  genoem. 
Hier  was  daar  ’n  opperbestuurskollegie  bestaande  uit  teoloë 
en  juriste,  met  die  landsvors  aan  die  hoof  feitlik  as  „sum- 
mus  episcopus”.  Hy  was  tot  dié  waardigheid  in  die  kerk 
verhef  nie  deur  enige  inherente  roeping  of  aanspraak  wat 
hy  as  staatshoof  in  die  kerk  gehad  het  nie.  Want  volgens 
reformasie-teorie  was  wel  aan  die  staatshoof  verleen  potestas 
circa  sacra,  maar  nie  potestas  in  sacris  nie,  watter  laaste 
mag  volgens  hierdie  Ou-Lutherse  kerkregeringstelsel  egter 
tog  metterdaad  aan  hom  verleen  is,  maar  langs  ’n  ander 
en  wel  die  volgende  proses  van  redenering :  die  vors  is  lid 
van  die  protestantse  landskerk.  Nou  is  natuurlik  ieder  lid 
verplig  om  die  christelike  gemeenskap,  die  kerk,  te  dien 
na  die  beste  van  sy  vermoë.  En  die  vermoë  van  die  lands- 
vors  is,  uit  hoofde  van  sy  posisie  as  staatshoof,  onverge- 
lyklik  groot.  Daardie  vermoë  is  hy  geroepe  as  lid  van  die 
kerk,  en  wel  as  praecipuum  membrum  ecclesias  om  tot  diens 
van  die  kerk  te  stel.  En  wanneer  hy  homself  dan  tot  diens 


*)  R.  Sohm,  Kirchenrecht,  verskillende  male  o.a.  in  Hoofstuk 
oor  Luther. 


13 


van  die  kerk  stel,  dan  blyk  dit  dat  hy  daarin  hom  beklee 
met  mag  en  gesag  kragtens  die  outoriteit  wat  hy  besit  as 
staatshoof.  Dié  mag  en  gesag  het  hy  dan  die  reg  om  uit  te 
oefen,  ja  dit  word  van  hom  verwag  dat  hy  dit  sal  uitoefen, 
ook  in  die  kerk.  Van  hom  gaan  dan  feitlik  uit  die  kerklike 
regeermag  waardeur  kerkordes  vasgestel  word  en  krag  van 
wet  erlang  en  waardeur  tug  kan  uitgeoefen  word  oor  die 
lede,  en  ketterye  met  gesag  kan  bestry  en  skeuringe  geweer 
word.  Die  polisie  kan  selfs,  in  uiterste  gevalle  van  onge- 
hoorsaamheid  aan  kerklike  tug,  ingeroep  word.  Die  Kon- 
sistorium  ( ’n  raad  van  teoloë  en  juriste)  was  die  orgaan 
waardeur  die  gesag  van  die  landsvors  in  die  kerk  uitge- 
oefen  is.  Op  die  manier  is  daar  ’n  soort  hiërargie  oor 
die  kerk  ingestel.  Die  gemeente  het  so  te  sê  geen  seggen- 
skap  in  die  kerkregering  gehad  nie.  Die  regeermag  het  hier 
nie  uitgegaan  soos  in  die  Geref.  Kerk,  van  Christus  die 
Hoof  en  Koning  van  die  kerk  nie,  maar  van  die  staatshoof. 
Daar  was  geen  suiwer  geestelike  orgaan  uit  die  gemeente 
wat  kon  spreek  of  handel  in  kerklike  regsake  nie,  of  ook  nie 
een  waardeur  die  gemeentes  gesamelik  (die  hele  kerk)  kon 
spreek  of  besluit  of  handel  nie.  Die  gemeente  moes  tevrede 
wees  met  die  verkondiging  van  die  Woord  in  hulle  midde, 
en  verder  moes  hulle  hul  die  besluite  en  bevele  van  die 
konsistorie,  wat  gespreek  het  met  virtuële  owerheidsgesag, 
laat  welgeval.  Dit  .was  ongeveer  die  posisie  wat  betref 
die  kerkregering  in  die  Ou  Lutherse  Kerk,  toe  die  periode 
van  die  rasionalisme  en  Aufklárung  aangebreek  het.  En 
as  gevolg  grotendeels  van  die  denkbeelde  van  die  rasiona- 
lisme  en  Aufklárung  het  die  ou  konsistoriaal-episkopale 
stelsel  allengs  in  diskrediet  geraak  en  het  daar  agtereen- 
volgens  ontstaan  twee  sisteme  van  kerkreg  bekend  onder 
die  naam  van  territoriaal-  en  kollegiaalsisteem  respektie- 
kelik.  Daar  dié  twee  stelsels  vir  die  grootste  deel  uit  die- 
selfde  wysgerige  beginsels  spruit  en  die  een  feitlik  ’n  oor- 
gang  vorm  tot  die  ander,  sal  dit  nodig  wees,  voor  ons  tot 
’n  uiteensetting  van  die  beginsels  van  die  kollegiaalsisteem 
oorgaan,  eers  kortliks  enige  van  die  beskouinge  in  die  lig 
te  stel  wat  die  denkwêreld  van  dié  tyd  beheers  het,  om 
vervolgens  aan  te  toon  hoe  die  territoriale  en  daarna  die 
kollegiale  stelsels  uit  dié  beskouinge  voortgespruit  het. 

Wat  dan  ten  eerste  betref  die  beskouinge  van  die  tyd, 
val  daar  die  volgende  op  te  merk.  Met  die  opkoms  van  die 
Rasionalisme  en  Aufklárung  het  daar  allengs  ’n  ander 
beskouing  as  die  van  die  Middeleeue  en  die  vroeër  reforma- 
sie-tydperk  omtrent  godsdiens  en  kerk  ontstaan,  asook 
omtrent  die  wese  van  die  staat,  die  verhouding  tussen  kerk 
en  staat,  die  aard  van  die  staatsman  of  van  gesag  in  die 
algemeen,  en  die  plek  van  die  individu  in  die  samelewing. 

Die  aansprake  van  God  op  die  mens  en  die  pligte  van  die 
mens  teenoor  die  wet  van  God  het  plek  gemaak  vir  die  regte 
van  die  individu  teenoor  die  maatskappy.  Volgens  die  nuwe 
beskouinge  insake  die  natuurreg  is  die  individu  geëman- 
sipeer  van  die  vroeër  geldende  bande  van  gesag,  sowel 
menslike  owerheidsgesag  as  goddelike  gesag.  Die  staat  was 
nie  meer  ’n  goddelike  instelling  nie;  die  owerheid  nie  van 
God  aangestel  en  deur  Hom  met  mag  beklee  nie.  Die 
staat,  volgens  die  nuwe  beskouing,  ontstaan  deur  ’n  sosiale 
kontrak  (of  verdrag)  wat  die  lede  onderling,  al  is  dit  ook 
deur  stilswygende  verstandhouding,  met  mekaar  aangaan. 
Die  mag  wat  die  owerheid  besit  verkry  hy  nie  van  God  nie, 
maar  deur  ’n  opdrag  per  pactum,  van  die  volk  wat  hom 
delegeer  om  die  sake  van  die  maatskappy  te  behartig  en 
te  reël.  Die  bron  van  alle  uiterlike  gesag  moet  dan  gesoek 
word  nie  in  God  nie,  maar  volgens  die  natuurreg,  in  die 
wil  van  die  volk.  Eindelik,  in  die  samelewing  het  die 
individu  nie  alleen  die  reg  om  geduld  te  word  nie,  maar 
aan  hom  kom  toe  die  vryheid  om  te  dink  en  te  handel  na 
eie  insig,  en  hom  weinig  aan  gesag  van  buite  te  steur.  Van 
die  regte  en  vryhede  van  die  mens  word  hoog  opgegee; 
van  sy  pligte  en  verantwoordelikhede  is  daar  weinig  sprake. 
Lechler  sê  omtrent  die  gees  van  dié  tyd :  „Uberhaupt  hatte 
man  uberwiegend  nur  Rechte  Befugnisse  der  Kirche  und 
ihrer  Vertreter  vor  Augen,  weniger  dagegen  die  Pflichte 
der  Gemeinde  und  ihrer  Ambtstráger  gegen  den  Herrn 
der  Kirche.”*  Deur  hierdie  en  daarmee  verwante  begrippe 
is  die  aarde  voorberei  waarop  die  moderne  maatskappy,  so- 
wel  staatkundig  as  kerklik  en  andersins  opgebou  sou  word. 
Dit  spreek  vanself  dat  al  die  denkbeelde  nie  meteens  en  selfs 
nie  tot  vandag  toe  orals  en  in  alles  tot  volkome  heerskappy 
gekom  het  nie.  Nie  alleen  ou  denkbeelde,  wat  in  die  loop  van 
die  eeue  opgekom  het,  is  nie  soos  met  ’n  towerslag  omver  te 
werp  en  uit  te  ban  nie.  Daarvoor  is  die  lewe  ’n  te  taaie  fak- 
tor.  Daar  is  altyd  ’n  behoudende  krag  wat  ’n  sekere  kontí- 
nuiteit  in  die  dinge  van  die  mens  verseker.  Maar  die  d>mk- 
beelde  van  die  tyd  het  invloed  gehad  op  die  insti  osies  van 
staat  en  kerk,  hier  meer,  daar  minder. 

Die  moderne  gees  van  die  Aufkláring  het  sonder 
twyfel  in  sommige  opsigte  aan  die  een  kant  veel  goed 
gedoen  deur  die  fondamente  los  te  wikkel  onder  die  ou 
tirannieë  en  vooroordele  en  deur  almal  te  noodsaak  om  hulle 
grondslae  te  ondersoek  en  vir  hulself  daarvan  rekenskap 
te  gee.  Ook  is  daardeur  die  algemene  vryheid  van  gewete 
en  die  persoonlike  vryheid  van  die  individu  bevorder,  wat 

*)  Geschichte  der  Presbyterial  und  Synodalverfassung  seit  der 
Reformatien  bl.  277,  by  Dr.  J.  H.  de  Wet:  ,,Die  Kollegiale  Kerkreg”, 
bl.  28. 

ook  deur  die  reformatore  met  soveel  nadruk  en  beslistheid 
gehandhaaf  is  teenoor  die  dominasie  van  Rome  oor  die 
gewete  van  die  mense.  Aan  die  ander  kant  egter,  is  dit 
van  uit  christelik-godsdienstige  oogpunt  onteenseglik  ’n  feit 
dat  ook  veel  kwaad  vir  die  maatskappy  en  vir  die  godsdiens 
daaruit  voortgespruit  het.  Die  Aufklarung  was  veelal  ver- 
antwoordelik  vir  ’n  menigmaal  onredelike  en  losbandige 
rewolusiegees,  vir  die  ondermyning  van  gehoorsaamheid  aan 
wettige  gesag,  vir  die  regverdiging,  menigmaal,  en  selfs  die 
verheerliking  van  ’n  gees  van  volslae  ongeloof,  vir  ’n 
oppervlakkige  en  eensydige  verheffing  van  ’n  moraal  sonder 
geloof  en  die  vrees  van  God.  Die  koue  rede  en  verstand 
van  die  mens  is  op  die  troon  gesit.  Ontkenning,  twyfel, 
agnostisisme  op  die  gebied  van  die  godsdienstige  lewe 
behoort  tot  die  kinders  wat  deur  die  Aufklarung  en  rasio- 
nalisme  voortgebring  is.  Dit  is  egter  ook  waar  dat  die 
Aufkálrung  nie  altyd  ongodsdienstig  was  nie.  Maar  die 
moraal  is  te  veel  in  die  plek  van  godsvrug  gestel,  deug  in 
die  plek  van  vroomheid  en  geloof,  en  die  mens  was  te  seer 
losgemaak  van  die  Openbaring  en  van  die  histories-gewor- 
dene.  Op  die  beweging  kan  in  seker  mate  ook  in  die  alge- 
meen  toegepas  word  die  woorde  van  die  Franse  staatsman, 
Clemenceau,  enige  jare  gelede:  „Ons  het  die  lig  aan  die 
hemel  uitgedoof;  die  Franse  volk  moet  nou  hulle  eie  lig 
vind.”  En,  so  was  die  gedagte,  ’n  mens  moet  die  lig  vind 
deur  „vernuftige  Aufklárung”  langs  die  weg  van  ontwik- 
keling,  waardeur  hy  leer  om  sy  rede  te  gebruik  en  sy  weg 
op  eie  vleuels  deur  die  lewe  te  vind,  met  of  sonder  ’n 
Openbaringslig  van  God.  En  die  oortuiging  by  die  „Af- 
geklárte”  (verligte)  val  gewoonlik  so  uit  dat  die  Open- 
baring  op  ’n  min  of  meer  radikale  wyse  geloën  word. 

In  die  tweede  plek  vra  ons:  Wat  was  die  invloed  van 
die  Aufklárung  op  die  kerk,  en  wel  meer  bepaald  op  die 
inrigting  en  regering  van  die  kerk?  Soos  reeds  aangetoon 
is,  het  die  Aufklárung  in  Duitsland  opgekom  toe  die  s.g. 
Ou  Lutherse  konsistoriaal-episkopaalsisteem  van  kerkre- 
gering  daar  in  swang  was.  Die  mag  van  die  konsistorie  in 
kerklike  sake  was  ontleen  aan  die  landsvors,  en  wel  in  die 
sin  dat  hy  sy  staatsmag,  as  vername  lid  van  die  kerk,  in  die 
kerk  ingebring  het.  Maar  behalwe  dit  was  die  gedagte 
volgens  die  Ou-Lutherse  beskouing  ook  nog  dat  die  staat 
as  sodanig  die  roeping  het  om  die  ware  godsdiens  te  bevor- 
der,  en  dit  was  eweëens  uit  hierdie  konsiderasie  dat  die 
weg  geopen  was  waardeur  die  landsvors  as  staatshoof  feit- 
lik  geword  is  summus  episcopus,  en  so  mag  en  seggenskap 
in  geestelike  dinge  erlang  het  deur  middel  van  die  konsis- 
torie.  Dit  was  dus  feitlik  wêreldlike  regsmag,  dog  van 
’n  christelike  staat.  wat  in  die  kerk  uitgeoefen  was.  Maar 

nou  was  juis  onderworpenheid  aan  gesag  die  ding  wat  in 
stryd  was  met  die  nuwe  gees  van  die  tyd.  En  daar  het  dan 
ook  spoedig,  volgens  die  eis  van  „die  Freiheit  des  religiosen 
Lebens”,  teenstand  ontstaan  teen  die  aanspraak  van  kerk- 
weë  op  gesag  en  magsuitoefening,  teen  ,,Aiissere  Zwangs- 
gewalt”  in  die  kerk.  En  die  teenstand  waarin  die  piëtisme 
gemene  saak  met  die  Aufklárung  gemaak  het,  is  nie  alleen 
gerig  in  die  algemeen  teen  uiterlike  dwang  nie,  nie  juis 
fisiese  dwang  deur  swaard  en  polisie  nie,  maar  dwang  in 
enige  vorm  deur  of  in  die  kerk  uitgeoefen,  in  die 
besonder  ook  gerig  teen  staatsinmenging  in  geestelike 
dinge.  *  En  dit  wel  prinsipieël,  nie  alleen  omdat 
enige  magsuitoefening  nie  in  die  kerk  van  pas  is 
nie,  of  ook  nie  bloot  om  die  staat  te  weer  van  in 
te  gryp  op  ’n  terrein  waarop  die  seggenskap  aan 
’n  ander  (die  kerk  self)  toekom  nie,  maar  veral  omdat 
die  gees  van  die  tyd  sodanig  verander  was  dat  dit  nou 
ontken  geword  het  dat  die  staat  enige  ander  roeping  het  as 
’n  aardse,  wat  as  doel  alleen  die  tydelike  welsyn  en  uiter- 
like  vrede  van  die  maatskappy  het.  Die  staat  is  dan  nie 
meer  ’n  christelike  samelewing,  ’n  godsdienstige  grootheid 
nie,  maar  is  gesekulariseer,  en  het  nóg  die  plig  nóg  die  reg 
om  hom  in  te  laat  met  dinge  van  die  godsdiens  behalwe  in- 
sover  dit  nodig  mag  wees  vir  die  handhawing  van  rus  en 
orde  in  die  samelewing.  Die  staat  het  dus  slegs  roeping  en 
reg  tot  toesig  oor  die  kerk  in  sy  uiterlike  bestaan  as  ’n 
organisasie  in  die  staat. 

So  sien  ons  dat  die  beginsels  van  die  Aufklárung  feitlik 
in  hierdie  opsig  aangeland  het,  hoewel  met  heel  ander  dryf- 
vere  en  bedoelinge,  by  die  gereformeerde  beginsel  van  die 
selfstandigheid  van  die  kerk  en  staat  teenoor  mekaar,  — 
elkeen  moet  nl.  op  sy  eie  terrein  bly. 

In  die  praktyk  is  daar  egter  in  Duitsland  van  hierdie 
teorie  weinig  te  sien,  en  selfs  tot  vandag  toe  staan  die 
Lutherse  Kerk  aldaar  nog  in  sekere  mate  onder  die  voog- 
dyskap  van  die  staat,  hoewel  die  bande  tussen  staat  en  kerk 
gedurende  ongeveer  die  laaste  eeu  allengs  aansienlik  losser 
geword  het. 

Met  die  opkoms  van  die  Aufklárung  is  daar  in  die 
praktyk  weinig  verandering  gekom  wat  betref  die  betrek- 
king,  waarin  die  landsvors  tot  die  kerk  staan,  al  het,  vol- 
gens  die  nuwere  beskouing,  die  ou  Lutherse  moes  plek 
maak  vir  ’n  ander  teorie,  nl.  die  van  die  territoriaalsis- 
teem,  waarvan  ons  hier  ’n  kort  verklaring  gee  en  wel 
omdat  op  belangrike  punte  ’n  aantal  van  die  heersende 
begrippe  van  hierdie  stelsel  met  die  van  die  kollegiaalsis- 


*)  R.  Sohm:  Kirchenrecht  bl.  672. 

teem  min  of  meer  ooreenkom.  Die  landsvors  het,  onder  die 
territoriaal-stelsel,  metterdaad  sy  magsposisie  in  die  kerk 
behou.  Maar  ook  hier  is  hy,  langs  nog  weer  ’n  ander 
proses  van  redenering,  daarin  gebly,  terwyl  hy  daar  tog 
nie  eigenlik,  volgens  ’n  konsekwente  toepassing  van  die 
nuwe  denkbeelde,  in  tuishoort  nie. 

Die  saak  met  die  invoering  van  die  territoriaalsisteem 
het  ongeveer  as  volg  gestaan.  In  die  eerste  helfte  van  die 
17de  eeu  is,  veral  deur  Hugo  Grotius,  ’n  staatsleer  ont- 
werp  waarop  Thomasius,  die  vader  van  die  territoriaalsis- 
teem  in  Duitsland,  teen  die  end  van  die  eeu  sy  teorie 
opgebou  het.  Dié  teorie  is  toe  aangepas  by  die  stelsel 
van  kerkregering  wat  die  landsvors  as  hoof  erken  en  wat 
reeds  in  Duitsland  in  swang  was.  Yolgens  hierdie  prin- 
siepe  is  aan  die  nuwe  eise  van  die  Aufklarungsideë  vol- 
daan  in  teorie,  dog  sonder  enige  merkbare  veranderings 
in  kerklike  praktyk.  Die  aanvaarding  van  die  hele  nuwe 
teorie  van  Thomasius  onder  die  bestaande  regering  stelsel 
in  die  Lutherse  Kerk  was  moontlik  gemaak  deur  die  kerk 
voortaan  te  gaan  beskou  eenvoudig  as  ’n  genootskap 
(„Gesellschaft,”  „Verein,”  „Korperschaft”),  wat  dieself- 
de  plek  in  die  staat  en  onder  die  staat  moet  inneem  as 
enige  ander  genootskap.  Die  kerk  is  dan  nie  meer  ’n 
selfstandige  organisme  wat  selfstandig  ook  teenoor  die 
staat  bestaan  met  ’n  eie  selfstandige  terrein  en  ’n  eie 
magsfeer  nie.  Yan  sy  hoë  posisie  as  goddelike  instelling 
met  ’n  selfstandige  taak  en  opdrag  en  ’n  eie  deur  God 
verleende  mag  word  hy  nou  verlaag  tot  ’n  eenvoudige 
genootskap,  en  wel  een  soos  die  Aufklárung  ’n  genootskap 
definiëer.  Langs  dié  weg  is  dan  die  kerk  geplaas  op  een 
lyn  met  alle  ander  genootskappe.  Maar  volgens  die  nuwe 
territoriale  teorie  is  die  lede  van  die  kerklike  genootskap 
ook  nog  as  sodanig,  en  nie  alleen  as  individue  nie,  onder- 
dane  van  die  staat,  omdat  hulle,  logies,  onderdane  van 
die  staat  was  voordat  hulle  aan  die  kerk  behoort  het. 
„Die  Vereinsgenossen  sind  vor  der  vereinsgriindung 
Únterthanen  der  Staatsgewalt,  und  bleiben  es  genau  eben- 
so  nach  der  vereinsgriindung  auch  innerhalb  des 
Vereins.”  #  Gevolglik  het  die  staat  nie  alleen 
seker  owerheidsregte  van  toesig  oor  die  genootskap 
(hier  die  kerklike)  nie,  maar  het  reg  tot  seg- 
genskap  en  gesag  onmiddellik  in  die  regering  daarvan. 
Die  staat  is  onbeperk,  „der  Staat  ist  der  Leviathan  welche 
alle  andere  Gewalt  verschlingt.  ’  ’  m 

Langs  dié  omweg  word  die  gesag  van  die  landsvors 
as  hoof  van  die  staat  weer  gehandhaaf  in  die  kerk.  Sy 


*)  Sohm  a.w.  574. 
**)  Idem.  bl.  674. 

regsbevoegdheid  strek  wel  nie  uit  oor  die  innerlike  sede- 
like  en  religieuse  lewe,  oor  die  geloof,  oor  leerbepaling, 
oor  die  Woord  nie.  Dit  is  sake  van  die  gewete  waaroor 
die  staat  geen  seggenskap  het  nie.  Dit  is  privaatsake  van 
die  individu.  Die  staat  oordeel  alleen  oor  die  uiterlike 
tug  en  orde  in  die  kerk.  Dit  is  opmerklik  en  tekenend 
van  die  gees  van  die  tyd  en  die  stelsel  onder  bespreking 
dat  die  persoon  of  liggaam  by  wie  die  kerklike  regsmag 
berus,  geen  leerbepalende  bevoegdheid  besit  nie.  Maar 
volgens  die  Aufklárungsidee  word  ook  aan  die  kerk  self, 
handelende  deur  sy  geestelike  ampsdraers,  ontsê  die 
bevoegdheid  tot  beslissing  met  enige  gesag  oor  geloof, 
leer  en  woord.  Oor  die  innerlike  lewe  van  die  mens  mag 
daar  in  ’t  geheel  geen  mag  uitgeoefen  word  nie;  niks 
mag  gedoen  word  wat  aan  die  gewete  iets  oplê  of  voor- 
skryf  nie,  ook  nie  wanneer  dit  geskied  op  die  voorgewen- 
de  gesag  van  Gods  Woord  nie.  Genootskapsmag,  wat  die 
enigste  mag  is  wat  aan  die  kerk  volgens  die  Aufklárungs- 
idee  toekom,  strek  alleen  oor  die  uiterlike  gedrag  van 
die  lede,  oor  sake  in  verband  met  die  nakom  van  die 
reëls  van  die  genootskap,  en  oor  wat  uiterlik  strek  tot 
bereiking  van  die  doel  waarvoor  die  genootskap  bestaan. 
Wat  betref  die  geloof,  die  siel  van  die  Christelike  gods- 
diens,  daarin  moet  die  houding  van  die  kerk  teenoor  die 
individu  liberaal  wees.  Hy  moet  vry  gelaat  word  om  te 
glo  soos  hy  goedvind.  Dus,  geen  leertug  nie. 

In  die  woorde  van  Hohm  *  „Die  (sichtbare) 
Kirche  ist  weltlich,  ihre  Gewalt  trifft  nur  das  welt- 
liche  —  Sowehl  die  weltliche  wie  die  geistliche  Kirchen- 
gewalt  im  Sinne  des  Episkopsysteme  und  der  ganzen  alten 
Zeit  sind  verschunden.  Die  ganze  Welt  des  Gesellschaft- 
lichen  Lebens  ist  sákularisiert  und  zugleich  verstaat- 
Kcht.  ”  Die  doel  van  alle  regering  ook  in  die  kerk,  so  was 
die  gedagte,  is  die  bewaring  van  die  uiterlike  vrede  en 
die  afdwing  van  weersydse  verdraagsaamheid  (dulding). 
En  hiervan  bestaan  alle  regering,  ook  in  die  kerk.  Die 
vors  van  die  land  is  ook  hoof  van  die  kerk,  cujus  regio  ejus 
religio.  Die  kerk  staan  dan  op  die  manier  ten  volle  onder 
die  heerskappy  van  die  staat. 

En  dit  was  juis  omdat  die  gedagte  dat  alle  kerklike 
mag  van  die  staat  moet  kom7  so  diep  ingewortel  was,  dat 
die  kollegiaalsisteem  van  kerkregering  die  territoriaal- 
sisteem  vervang  het,  want  ook  eersgenoemde  stelsel  leen 
hom  goed  aan  die  beginsel  van  ’n  regering  van  staatsweë 
in  die  kerk.  Die  kollegiaalsisteem  egter  kon  lank  nie  roem 
op  ’n  ewe  konsekwente  en  volledige  toepassing  van  sy 


*)  a.w.  675. 


19 


beginsels  in  die  praktyk  as  met  die  territoriaalsisteem  in 
Duitsland  die  geval  was  nie,  hoewel  sy  invloed  verder  uit- 
gestrek  het  na  ander  lande  en  kerke  toe ;  want  dit  is  meer 
in  algemene  ooreenstemming  met  die  beskouinge  van  die 
Aufklárung,  wat  hom  orals  in  minder  of  meerdere  mate 
op  ieder  gebied  van  die  lewe  in  daardie  tyd  laat  voel  het. 
Die  ooreenkoms  wat  daar  bestaan  tussen  die  twee  stelsels 
word  deur  Sohm  so  gestel:  „Das  Territorialsistem  trágt 
bereits  den  kollegialistischen  Gedanken  in  sich,  insofern 
ja  auch  hier  die  Kirche  als  Kollegium,  Gesellschaft  inner- 
halb  des  Staates  gedacht  ist.”  *  Die  verskil  lê 
egter  daarin  dat  volgens  die  kollegiaalsisteem  as 
beginsel,  neergelê  word  die  genootskapsvryheid,  d.w.s. 
dat  aan  die  staat  as  sodanig  geen  regsmag  in  die 
kerk  toekom  nie.  In  die  inwendige  aangeleenthede  van 
die  genootskap  (hier,  die  kerk)  kom  die  mag  aan  die 
genootskap  self  alleen  toe  en  nie  aan  die  staat  nie.  Die 
mag  in  die  kerk  uitgeoefen  is  nie  staatsmag  nie  maar  dit 
is  genootskapsmag  (jura  collegialia)  deur  die  genootskap 
self  uitgeoefen.  Daarom  is  die  stelsel  (later,  deur  J.  L. 
Bohmer)  genoem:  „Die  Kollegiaalsisteem.  ”  Die  staat  het 
alleen  staatsmag,  nie  ook  kerkmag  nie.  Wel  het  die  staat 
oor  die  kerk  sekere  hoogheidsregte,  („Kirchenhoheit,” 
„jura  sacrorum  majestatica”)  die  reg  van  hoogste  opsig, 
wat  hy  eweseer  het  teenoor  alle  ander  genootskappe  om 
hulle  te  beskerm  en  te  bevoorreg,  en  ook  om  handelinge 
van  die  genootskappe  wat  in  stryd  mag  wees  met  die 
openbare  rus  en  vrede  of  met  die  staatswet  te  verbied. 
Maar  hierdie  hoogsheidsmag  van  die  staat  oor  die  kerk  is 
iets  heel  anders  as  die  kerklike  owerheidsmag  in  die  kerk, 
waarop  vroeër  deur  die  landsvors  aanspraak  gemaak  was 
onder  die  reeds  genoemde  episkopale  en  territoriale  stel- 
sels.  Hierdie  kerklike  mag  word  nou  onder  die  kollegiaal- 
sisteem  vir  die  kerk  alleen  opgeëis,  en  wel  vir  die  kerk  nie 
gedink  in  die  sín  van  die  (histories)  gereformeerde  opvat- 
ting  nie,  maar  vir  die  kerk  as  genootskap  in  die  moderne 
sin  van  die  woord.  Om  dit  goed  in  te  sien  is  vir  ons  doel 
van  belang,  want  veel  draai  by  ’n  beskouing  van  die  kol- 
legiale  kerkreg  om  die  begrip  van  die  kerk  as  ’n  vrywil- 
lige  vereniging  in  die  staat. 


*)  Kirchenrecht  bl.  676. 


HOOFSTUK  II. 


DIE  BEGINSELS  VAN  DIE  KOLLEGIAALSISTEEM 
VAN  KERKREG. 

§1. — Die  Kollegiale  Kerkbegrip. 

Dit  is  seker  geen  wonder  dat  die  wysgerige  denkbeel- 
de,  soos  reeds  aangetoon,  van  die  17de  en  18de  eeu  in  die 
kerk  juis  op  Lutherse  bodem  uitdrukking  gevind  het  in 
’n  stelsel  van  kerkregering  nie.  Immers,  in  die  Lutherse 
Kerk  het  alles  op  kerkregtelike  gebied  van  die  begin  af 
op  losse  skroewe  gestaan,  m.a.w.,  die  kerkregering  vol- 
gens  die  daar  gangbare  stelsel  van  „cesaro-papisme  ”  het 
op  ongesonde  voet  gestaan,  want  onder  dié  stelsel  was  die 
kerk  as  instituut  feitlik  beskou  en  behandel  soos  ’n 
wêreldlikeinrigting.  In  die  Lutherse  Kerk  is  nl.  nie  dieselfde 
juiste  onderskeid  gemaak  as  in  die  Geref.  Kerk,  van  Kal- 
vyn  se  tyd  af,  tussen  die  sigbare  en  die  onsigbare  kerk 
nie,  altans  nie  vir  doeleindes  van  kerkorganisasie  en  kerk- 
regering  nie.  Die  geïnstitueerde  kerk  was  by  die  Luther- 
se  al  te  seer  beskou  as  ’n  bloot  menslike  instelling.  En 
hierdie  opvatting  juis  is  in  die  kerkreg  later  geaksentueer 
en  in  diens  gestel  van  die  moderne,  die  s.g.  kollegialistiese 
beskouing  omtrent  die  aard  van  die  geïnstitueerde  kerk 
en  sy  mag.  Die  kerk  as  instituut  word  volgens  dié  teorie 
beskou  nie  as  liggaam  van  Christus,  as  produk  van  die 
wederbarende  werk  van  die  H.  Gees,  as  goddelike  instel- 
ling  nie.  Dit  word  wel  nie  ontken  dat  daar  ’n  wederba- 
rende  genadewerk  plaasvind,  waardeur  daar  ’n  liggaam 
van  ware  Christusgelowiges  ontstaan  nie ;  maar  sodanige 
liggaam  is  onsigbaar,  onkenbaar  vir  die  mens;  in  ieder 
geval  is  dié  liggaam  nie  deur  enige  duidelik  aanwysbare 
kenmerke  te  onderskeie  of  in  ’n  instituut  saam  te  bring 
nie.  In  die  instituut  moet  dus  gehandel  word  na  mens- 
like  maatstaf ;  en  die  lede  moet  beskou  word  as  ook  maar 
behorende  tot  dieselfde  bedorwe  menslike  massa,  wat 
orals  elders  en  ook  in  enige  ander  genootskap  aangetref 
word.  Daar  is  volgens  dié  beskouing  geen  onderskei- 
dingsteken  waaraan  die  lede  onderskeie  word  nie,  soos 
b.v.  die  belydenis  van  geloof  in  Christus,  waaraan  mense 
as  Christene,  d.i.  lede  van  Christus  se  liggaam  en  dus  as 
regmatige  lede  van  die  kerk,  kan  herken  word  nie.  Die 
eerste  en  eigenlike  kondisie  van  lidmaatskap  is  daar  die 

uitgesproke  wil,  en  niks  meer  nie,  van  ’n  persoon  om  aan 
die  instituut  te  behoort.  En  in  die  beslissing  of  hy  daaraan 
sal  behoort  of  nie,  is  hy  geheel  vry.  Hy  is  nie  verplig  om 
hom  by  die  georganiseerde  kerk  aan  te  sluit  nie,  nie  innerlik, 
d.w.s.  deur  God,  verplig  nie.*  By  die  toelating  tot  die  lid- 
maatskap  van  die  geïnstitueerde  kerk  word,  volgens  die  kol- 
legiale  stelsel,  ook  nie  die  wedergeboorte  veronderstel  nie. 
Die  geïnstitueerde  kerk  is  dan  nie  liggaam  van  Christus, 
huisgesin  van  God,  vergadering  van  (verondersteld)  ware 
gelowiges  nie,  maar  is,  op  sy  meeste,  heilsinstituut,  wat 
bestaan  met  die  doel  om  deur  middel  van  die  Woord  te 
arbei  om  siele  te  win  vir  die  Koninkryk  van  God  op  aarde 
en  vir  die  liggaam  van  Christus,  want,  dat  die  lede  van 
die  kerk  in  die  staat  van  geloof  verkeer  word,  kerkregte- 
lik,  nie  veronderstel  onder  hierdie  stelsel  nie.  Die  kinders 
wat  in  die  kerk  gebore  word  word  ook  nie  beskou  as  lede 
van  die  liggaam,  wie  se  lidmaatskap  deur  die  doop  moet 
beseël  word  nie.  Hulle  moet  eers  opgroei  om  later  deur 
eie  vrye  keuse  hulle  gewilligheid  om  toe  te  tree  tot  die 
lidmaatskap  van  die  kerk  te  verklaar.  En  dié  wilsverkla- 
ring  is  dan  die  eigenlike  grond  vir  hulle  lidmaatskap. 
Hulle  word  nie  veronderstel  om  kragtens  hulle  geboorte 
onder  die  verbond  kinders  van  die  verbond  en  dus  lede 
van  die  liggaam  van  Christus,  die  kerk  (ook  die  geïnstitu- 
eerde  kerk),  te  wees  nie. 

In  verband  met  die  begrip  kerk  is  dit  ook  van  belang 
om  te  meld  dat  die  kollegiale  beskouing  is  dat  die  kerk 
in  sy  geheel  as  genootskap  die  essensiële  wese  van  ’n 
kerk  uitmaak.  Netsoos  enige  vrywillige  genootskap  gestig 
word,  wat  dan  ’n  sentrale  genootskap-vormende  beginsel 
in  aansyn  roep,  waarvan  alle  takke  of  onderdele  absoluut 
afhanklik  is,  so  is  dit  ook  met  die  kerk, — alle  gemeentes 
is  vir  hulle  wese  as  kerk  absoluut  afhanklik  van  die  sen- 
trale  organisasie.  Die  gedagte  dat  plaaslike  kerke  as 
gevolg  van  ’n  genadedaad  van  God  ontstaan  en  die  wese 
van  ’n  kerk  besit  en  dat  die  algemene  kerk  logies  ná 
die  afsonderlike  lokale  kerke  tot  stand  kom  deur  ’n  daad 
van  aaneensluiting  moet,  volgens  die  Kollegiale  idee,  ver- 
werp  word.  In  die  sinode  (in  die  geval  van  ’n  presbite- 
riaal-sinodale  kerkorganisasie)  moet  dan  die  institutêre 
bron  van  kerklike  mag  gesoek  word. 

§2. — Die  Kerklike  Mag. 

Na  wat  hierbo  gesê  is,  is  dit  maklik  om  te  verstaan 
dat  die  kerk  in  so  ’n  inrigting,  wat  nie  deur  God  ingestel 


*)  Vir  die  geref.  beskouing  omtrent  die  verpligting  vir  ’n  gelo- 
wige  om  by  die  Christelike  Kerk  aan  te  sluit,  kyk  die  Nederl. 
Geloofsbelydenis  Art.  28. 

is  nie,  ook  nie  kan  aanspraak  maak  op  enige  deur  God 
gegewe  en  op  goddelike  gesag  berustende  regeringsbe- 
voegdheid  nie.  Die  kerkreg  volgens  die  kollegiale  stelsel, 
is  geen  goddelike  reg  (jus  divinum)  nie,  maar  bloot  mens- 
like  reg  (jus  humanum).  Die  mag  ontstaan  hier  volgens 
die  reeds  aangetone  moderne  teorie  van  ’n  sosiale  kon- 
trak.  Want  die  kerklike  genootskap,  net  soos  enige  ander 
genootskap  in  die  staat,  ontstaan  deur  die  vrywillige  en 
willekeurige  konfederasie  van  individue.  Die  kerkbke 
mag  is  dan  genootskapsmag ;  d.w.s.  die  mag  wat  die  indi- 
viduele  lede  het  om,  na  goedvinde,  kragtens  hulle  vry- 
heid  en  hulle  selfstandigheid,  oor  te  dra  aan  bestuurders 
(direkteurs),  om  namens  hulle  en  met  hulle  gesamentlike 
mag  bekleed,  die  sake  van  die  genootskap  te  behartig  en 
te  bestuur.  En  daarvoor  kan  hulle  hul  mag  oordra  aan 
ander,  aan  wie  hulle  wil,  aan  ’n  staande  bestuurskollegie, 
’n  oligargie  (b.v.  ’n  „sinode”)  of  aan  ’n  persoon  (pous  of 
vors).  Volgens  dié  stelsel  word  die  kerklike  mag  hoof- 
saaklik  gebruik  vir  administrasie  en  vir  die  bestuur  (direk- 
sie)  van  die  besigheid  van  die  genootskap,  en  vir  die  hand- 
hawing  van  die  orde  in  die  genootskap  self,  veral  in  die 
bestuursmasjinerie,  „die  Aufreehterhaltung  der  Kirehen- 
ordnung”.  Die  gedagte  dat  die  uitoefening  van  regering 
in  die  kerk  eigenlik  gegewe  sleutelmag,  wat  tot 
eerste  doel  het  die  handhawing  van  Gods  gebooie,  as 
tweede  doel  die  bevordering  van  die  welsyn  van  die  lig- 
gaam  (gemeente)  na  sy  innerlike  geestelike  behoeftes,  en 
maar  as  derde  doel  beoog  die  goeie  orde  van  die  kerk  as 
instituut,  kom  gladnie  tot  sy  reg  nie.  ’n  Kenmerk  van  die 
stelsel  is  selfstandige  (d.w.s.  los  van  die  Woord  van  God) 
en  eiemagtige  wetgewing  en  handhawing  van  sy  eie  wette. 
Die  kerklike  tug  terwille  van  die  handhawing  van  Gods 
Wet  in  die  lewe  van  die  individuele  lede  tree  in  die  stelsel 
op  die  agtergrond  en  val  gewoonlik  in  verwaarlosing. 
Maar  op  die  stipte  nakoming  van  die  wette  van  die  insti- 
tuut  word  hoofsaaklik  die  nadruk  gelê.  Die  laaste  bron 
van  gesag  is  dan  nie  Gods  Woord  nie,  maar,  absoluut,  die 
wil  van  die  lede  van  die  genootskap  wat  hulle  genoot- 
skapsmag  aan  die  ampsdraers  oordra.  Die  regsopvatting 
omtrent  die  kerklike  mag  is  nie  dat  dit  dienende  mag  is 
nie,  soos  dit  volgens  die  geref.  kerkreg  is,  maar  van  heer- 
sersmag.  Met  ander  woorde,  die  kerklike  mag  volgens 
die  kollegiale  opvatting  kan  alleen  dienende  mag  genoem 
word  in  die  morele  sin  van  die  woord  waarin  ook  staats- 
mag  dienend  kan  genoem  word;  maar  in  die  regs-sin 
(juridiese  sin)  van  die  woord,  waarom  dit  natuurlik  hier 
gaan,  is  dit  nie  dienend  nie  maar  heersend,  in  sy  aard 
gelyk  aan  die  van  die  staat.  In  dié  opsig  kom  die  kolle- 

giaalsisteem  meer  met  die  episkopale  en  konsistoriaal-Lu- 
therse  as  met  die  gereformeerde  opvatting  van  kerklike 
mag  ooreen,  maar  miskien  met  dié  verskil  dat  daar  in  die 
praktyk  by  die  kollegiale  stelsel  ’n  meer  (van  Gods 
Woord)  selfstandige,  ongeestelike,  dikwels  heerskaplike 
huishouding  is,  los  van  die  geestelike  lewe  van  die  ge- 
meente,  buiten  simpatie  of  médewerking  met  die  kudde 
van  Christus.  Alleen  ’n  persoonlike  gevoel  van  verant- 
woordelikheid  voor  God  en  ’n  moontlike  diep  godvrugtige 
stemming  by  die  kerklike  regeerders  sal  in  die  praktyk 
onder  dié  stelsel  enigsins  ’n  teënwig  kan  wees  teen  die  ge- 
vaar  van  hiërargie  en  outokrasie.  Die  stelsel  op  sigself 
bied  weinig  waarborge  teen  enige  neiging  tot  magsaan- 
matiging,  daar  Gods  Woord  hier  nie  as  ’n  regsbeginsel 
gestel  word.  nie.  En  daar  is  ongetwyfeld  waarheid  in  die 
gesegde  van  Luther:  „elke  mens  het  ’n  pous  in  sy  inge- 
wande.  ’  ’  Dit  leer  die  ondervinding  maar  al  te  dikwels. 

Hierdie  kollegiale  beginsels  kan  by  verskillende  vorms 
van  kerkregering  aangepas  word.  Schleiermacher  het  die 
presbiteriaal-sinodale  vorm  beskou  as  die  mees  geskikte 
vir  die  kollegiale  beginsels.  In  Duitsland  is  sy  beskouing 
dan  ook  omstreeks  1850  in  verskillende  Protestantse 
kerke  toegepas,  met  behoud  egter  nog  in  die  praktyk  in 
die  Lutherse  landskerk,  van  die  territoriale  idee  van  seker 
opperseggenskap  van  die  landsvors  in  die  kerk.  Trouens 
hierdie  laaste  ook  is  nie  in  stryd  met  die  kollegiale  begin- 
sels  nie;  want  die  kerklike  mag  kan  deur  die  lede  oorge- 
dra  word,  stilswygend  of  uitdruklik  ( per  pactum  tacitum 
vel  expressum) ,  aan  wie  hulle  wil  en  dus  ook  aan  die  lands- 
vors. 

Die  kollegiale  stelsel  tesaam  met  ander  denkbeelde  van 
die  moderne  teologie  het  in  die  18de  en  19de  eeue  aan- 
merklike  invloed  uitgeoefen  op  die  kerkregering  van  die 
meeste  Protestantse  Kerke.  In  sommige  gevalle  het  die 
vorm  van  kerkinrigting  in  minder  of  meerder  mate  ingry- 
pende  veranderings  ondergaan.  Maar  van  eweveel,  indien 
nie  van  meer  belang  nie,  is  die  wysiginge  wat  teweeg 
gebring  is  in  moderne  tye  in  die  toerie  aangaande  die  begrip 
van  die  kerk,  die  oorsprong  en  aard  van  die  kerklike 
mag,  en  die  doel  van  disipline  in  die  kerk.  Die  kolle- 
gialisme  is  ’n  kind  van  die  moderne  gees ;  en  liberale  denk- 
beelde  floreer  op  hulle  beurt  uitmuntend  op  die  bodem  van 
’n  kollegiaal  ingerigte  of  met  ’n  kollegiale  gees  besielde 
kerk.  Van  belang  is  verder  ook  die  feit  dat  die  kollegiaal- 
sisteem  eigenlik  in  die  eerste  instansie  ’n  teorie  is  in  verband 
met  die  verhouding  tussen  kerk  en  staat  en  wel  ooreenkom- 
stig  moderne  opvattinge.  En  dit  kan  waarskynlik  met  reg 
gesê  word  dat  dié  vrywel  die  algemeen  heersende  beskouing 

geword  het,  wat  die  hedendaagse  staat  daaropna  hou  aan- 
gaande  die  wese  van  die  kerk  en  die  verhouding  tussen 
kerk  en  staat.  Die  moderne  staat  sien  tog  op  die  kerk  bloot 
as  ’n  genootskap,  sy  dit  ook  ’n  besonder  groot  en  invloed- 
ryke  genootskap  wat  van  besonder  groot  nut  vir  die  staat 
is  as  kragtige  bevorderaar  van  die  algemene  sedelikheid 
en  dus  as  ’n  kragtige  steun  vir  die  polisiemag ;  maar  dit  is, 
desnietemin  nie,  ’n  genootskap  en  niks  meer  nie.  In  die  oog 
van  die  moderne  staat  is  die  kerk  nie  ’n  grootheid  of  ge- 
meenwese  in  sigself,  nie  ’n  openbaring  van  die  Godsryk  op 
aarde  nie.  Met  die  goddelike  roeping  en  doel  van  die  kerk 
as  sodanig  het  die  hedendaagse  staat  niks  te  doen  nie.  Die 
staat  het  alleen  met  die  kerk  te  doen  in  sover  hy  (die  kerk) 
die  algemene  belange  en  doeleindes  van  die  staat  bevorder 
of  dit  moontlik  kan  beskadig.  Die  staat  as  sodanig  het 
aan  die  ander  kant  ook  niks  te  sê  oor  die  innerlike  aange- 
leenthede  van  die  kerk  nie,  behalwe  waar  die  kerklike 
handelinge  mag  in  botsing  kom  met  die  staatsbelange ;  daar 
kan  die  staat  die  kerk  stuit  in  sy  gang,  maar  anders  mag  hy 
hom  nie  bemoei  met  die  inwendige  werking  van  die  kerk 
nie.  M.a.w.,  hy  het  geen  jus  in  sacra  nie.  Die  staat  het 
egter  die  reg  van  oppertoesig  (hoogheidsreg)  oor  die  kerk 
net  soos  oor  enige  ander  genootskap,  d.w.s.  hy  het  die  reg 
om  die  totstandkoming  van  die  genootskap  te  belet  as  hy 
van  oordeel  is  dat  sy  invloed  ten  kwade  sal  wees  in  die  alge- 
mene  samelewing ;  ook  het  hy  die  reg  om  vir-die-staat-nade- 
lige  handelinge  van  die  genootskap  te  belet.  Want  die  staat 
is  die  absolute  sosiale  inrigting  of  genootskap ;  alle  ander, 
die  kerk  inkluis,  is  aan  die  staat  uiterlik  onderworpe  en 
hulle  staan  almal  onder  die  staat,  veral  vir  regsdoeleindes, 
op  een  lyn.  Die  moderne  staat  spreek  dan  ook  in  die  reël 
van  die  kerk  as  genootskap.  Hier  wys  ons  net  in  die  verby- 
gaan  daarop  dat  dit  vir  die  kerk  ’n  vraag  is  van  die  grootste 
belang,  of  hy  homself  ook  sal  gaan  beskou  as  genootskap  in 
die  moderne  sin  van  die  woord. 

Ons  het  so  ewe  gesê,  die  staat  het  as  sodanig  geen  seg- 
genskap  in  die  kerk  nie.  En  tog,  soos  ons  vroeër  aange- 
toon  het,  kan  die  staat,  of  die  staatshoof,  die  seggenskap 
verkry,  maar  dit  alleen  indien  die  kerk  sy  mag  aan  die 
staat  oordra  onder  ’n  verdrag,  stilswygend  of  uitdruklik. 
Langs  dié  weg  het  dit  in  verskillende  gevalle  gebeur  dat  die 
landvors  dit  op  hom  geneem  het,  in  een  of  ander  geval  met 
stilswyende  instemming  van  die  kerk,  om  aan  die  kerk  ’n 
konstitusie  op  te  lê.  Een  van  die  mees  bekende  en  vir  ons 
doel  belangrikste  voorbeelde  is  die  van  die  Nederl.  Her- 
vormde  Kerk  wat  in  1816  van  Koning  Willem  I  op  dié  wyse 
’n  Ordonnansie  onder  ’n  deur  hom  vasgestelde  Algemeen 
Reglement  ontvang  en  aangeneem  het. 

§3. — Die  Nederlandse  Hervormde  Kerk. 

In  die  Nederl.  Herv.  Kerk  het  die  kollegiale  denkbeelde 
sowel  in  gees  as  in  kerkinrigting  ’n  aansienlike  mate  van 
invloed  gehad.  Daar  dié  kerk  in  sy  ou,  na-Dortse  gestalte 
die  moeder  kan  genoem  word  van  Hollandse  Kerke  van 
Suid-Afrika  waarmee  daar  altyd  nog  ’n  noue  band  bestaan 
het  tot  in  die  begin  van  die  19de  eeu  is  dit  nodig  om  die 
hooftrekke  van  sy  inrigting  kortliks  aan  te  gee  met  enige 
aanmerkings  daarby,  te  meer  omdat  die  Algemeen  Regle- 
ment  van  die  Nederl.  Herv.  Kerk  van  1816  deur  die  eerste 
Kaapse  Sinode  (1824)  geneem  is,  met  wysigings  verande- 
rings  en  toevoegings  na  eis  van  omstandighede,  tot  rigsnoer 
by  die  optrek  van  sy  ,,Algemeene  Bepalingen”,  en  daar  op 
dié  wyse  destyds  ’n  sekere  mate  van  invloed  vandaar  op 
ons  Kerk  uitgegaan  het.  Want  van  dié  invloed  het  daar 
spore  agtergebly,  waarvan  enkele  selfs  nou  nog  bestaan  in 
die  vorm  o.a.  van  sekere  woorde,  uitdrukkings  en  praktyke 
wat  kenmerkend  was  van  die  Algemeen  Reglement  van  die 
Nederlandse  Herv.  Kerk  in  onderskeiding  van  die  ou  Geref. 
Kerk  in  Nederland. 

Hoedanig  dan  het  die  beginsels  van  die  kollegiale 
kerkreg  in  die  Nederl.  Herv.  Kerk  tot  uiting  gekom  ?  Om  op 
die  vraag  enigsins  ’n  volledige  antwoord  te  kan  gee  moet 
ons  begin  met  ’n  kort  verduideliking  van  die  kerklike  posisie 
in  Nederland  kort  voor  en  na  die  begin  van  die  18de  eeu. 
Daar  het  nl.  teen  die  end  van  die  18de  eeu  in  Nederland 
net  een  Geref.  Kerk  bestaan,  wat  toe  nog  soos  reeds  van 
die  vroegste  Reformasie  tyd  af  by  aíwisseling  Nederduits 
Gereformeerde  Kerk  of  ook  Nederduits  Hervormde  Kerk 
genoem  was.  Sedert  1816  egter  word  dié  Kerk  in  sy  gewy- 
sigde  regeringsvorm,  wat  in  daardie  jaar  onder  ’n  staats- 
ordonnansie  aan  hom  opgelê  is,  „Die  Nederlandse  Hervorm- 
de  Kerk”  genoem.  Nou  het  die  Geref.  Kerk  in  Nederland 
sedert  die  Sinode  van  Dordrecht  (1618-19)  weens  staats- 
teenwerking  nooit  die  gewenste  eenheid,  waarna  hy  volgens 
gereformeerde  ideaal  verlang  het,  verwesenlik  kon  sien  nie. 
Daar  was  nooit  weer  ’n  Algemene  Sinode  volgens  gerefor- 
meerde  beginsels  gehou  nie.  Die  Kerk  moes  hom  tevrede 
stel  met  Provinsiale  Sinodes,  wat  met  mekaar  alleenlik  in 
seker  korrespondensie  gestaan  het.  Die  pl.  kerke  het 
hulle  egter  met  hul  Kerkrade,  Klassikale  Vergaderinge  en 
Provinsiale  Sinodes  vry  getrou  gehou  aan  die  Belydenis- 
skrifte  en,  in  sommige  Provinsies,  aan  die  Dortse  Kerke- 
ordening  of,  in  ander  Provinsies  waar  daar  staatsteensin 
was  teen  die  van  Dordrecht,  aan  ’n  ander  „Kerkeordening  ’  ’ 
min  of  meer  nou  verwant  aan  die  van  Dordrecht.  So  het 
dit  geduur  tot  die  end  van  die  18de  eeu,  toe  die  moderne 

liberale  gees  sterk  in  die  kerk  ingedring  het.  Dié  gees 
het  baie  skadelik  gewerk  op  die  kerklike  lewe  tydens  en  na 
die  Franse  Revolusie.  Gods  Woord  het  veelal  sy  vroeër 
gesag  verloor ;  die  Belydenisskrifte  het  by  baie  in  diskrediet 
geraak;  vrysinnigheid  het  sodanig  die  oorhand  geneem 
onder  dienaars  van  die  woord  en  regeerders  van  die  kerk, 
dat  leervryheid  eindelik  in  die  kerk  geduld  is.  Die  vry- 
sinnige  gees  van  die  wêreld  het  in  sekere  mate  die  gees  van 
die  kerk  geword.  Ook  in  die  kerklike  organisasie  is  veel 
verwarring  ontstaan  in  die  periode  van  rewolusie  en  onrus 
net  voor  en  tydens  die  Napoleontiese  oorloë  en  ook  onder 
die  Franse  heerskappy  in  Nederland.  Dit  is  onder  dié 
omstandighede  dat  Koning  Willem  I,  ná  die  totstandkoming 
van  ’n  selfstandige  koninkryk  in  Nederland,  aan  die  Kerk 
’n  Ordonnansie  gegee  of  liewer  opgelê  het  in  1815,  met  ’n 
Algemeen  Reglement  vir  die  bestuur  van  die  Nederl.  Herv. 
Kerk.  Die  Reglement  is  ingevoer  onder  onmiskenbare  be- 
invloeding  van  die  kollegiale  d.enkbeelde.  Die  hele  gees  en 
strekking  van  die  reglementering  was  so  gans  anders  as 
die  van  die  ou  Geref.  Kerk.  Die  kerk  is  nie  meer  genoem 
by  sulke  name  as  „de  Gereformeerde  Ghemeynte  deser 
Nederlanden”  nie,  maar  daar  was  dikwels  van  gespreek  as 
„het  Nederlandsche  Hervormde  Kerkgenootskap.  ”  Die 
regering  was  nie  meer  deur  „meerdere  en  mindere  kerk- 
vergaderingen  ”  nie,  maar  deur  „hoogere  en  lagere  Bestu- 
ren”,  wat  naas  of  in  die  plek  van  die  vroeëre  klassikale 
vergaderinge  en  provinsiale  sinodes  te  staan  gekom  het.  Die 
besluite  is  nie  meer  genoem  „met  gemeen  accoord  van  al 
die  kerken”  nie,  maar  „de  hoogste  wetgevende  rechtspre- 
kende  en  uitvoerende  macht”,  soos  die  formule  later  lui, 
was  uitgeoefen  deur  ’n  klein  liggaam,  ’n  „Algemeene 
Synode  ’  ’  genoem,  wat  los  bokant  die  lewe  van  die  gemeente 
en  ver  buiten  direkte  verband  met  die  pl.  kerkrade  gestaan 
het.# 

Een  van  die  dipge  wat  aan  hierdie  inrigting  in  die 
ergste  graad  sy  gereformeerde  karakter  ontneem  het,  is 


*)  Ons  ruimte  laat  ons  hier  slegs  toe  om  enkele  van  die  hoof- 
trekke  van  die  Reglement  van  1816  te  noem.  Vir  ’n  meer  breed- 
voerige  aanduiding  van  die  verskil  tussen  die  bepalinge  van  hierdie 
Reglement  en  die  ou  Kerkeordeninge  verwys  word  o.a.  na  die  werke 
van  dr.  G.  J.  Vos  oor  ,,De  Nederl.  Herv.  Kerkinrichting”  en  ,,Het 
Tegenwoordig  Nederl.  Hervormde  Kerkrecht.”  Daar  word  haas  by 
elke  artikel  aangetoon  die  verskil  tussen  hoe  dit  ,,Outyds  was 
en  thans  is.”  Ook  ,,Nederlandsch  Hervormd  Kerkrecht”,  dr.  J.  R. 
Slotemaker  de  Bruyne  en  ,,Algemene  Kerk  en  Plaatselijke  Ge- 
meente”  deur  dr.  H.  G.  Kleyn;  die  twee  eersgenoemdes  Nederl. 
Hervormde  Predikante,  dr.  Slotemaker  de  Bruyne  ’n  Professor  te 
Utrecht.  Van,  Geref.  kant  is  daar  talryke  werke  wat  oor  die 
toestand  handel,  o.a.  van  dr.  A.  Kuyper,  prof.  P.  L.  Rutgers,  ds. 
Feringa  en  dr.  Franssen,  ,,De  Reglementen  voor  de  Nederl.  Herv. 
Kerk  en  Gods  Woord,”  en  meer  ander  werke. 

geleë  in  die  feit  dat  aan  die  ou  wettige  liggame,  die  klassi- 
kale  vergaderinge  en  die  provinsiale  sinodes,  óf  hulle  vroeëre 
regsbevoegdhede  (in  die  geval  van  die  eerste)  óf  hulle  be- 
staan  in  ’t  geheel  (in  die  geval  van  die  tweede)  ontneem  is, 
aan  sg.  Klassikale  Besture  en  Provinsiale  Kerkbesture. 
Hieromtrent  sê  dr.  G.  J.  Vos:  „In  geregelde  verbinding 
met  de  Classicale  Besturen  en  de  Provinciale  Kerkbesturen 
zijn  aan  de  Classicale  Vergadering  toevertrouwd  de  belan- 
gen  van  de  gezamenlike  Gemeenten  in  de  afzonderlike  ge- 
deelten  der  Kerk ;  edoch  zonder  deel  uit  te  maken  van  de 
besturende  of  van  de  wetgevende  of  van  de  rechtsprekende 
macht.”* 

(a)  Die  Kerkraad  by  die  Nederl.  Herv.  Kerk. 

Die  Kerkraad  word  gekies  „door  of  op  machtiging  van 
wie  gerekend  werden  de  Gemeente  te  zijn.”**  Van 
die  Kerkrade  sê  Dr.  Vos:  „In  alle  gemeenten  be- 
staat  onder  den  euwenouden,  doch,  met  het  oog 
op  zijne  veranderde  bestemming  opgepaste  naam  van 
Kerkraad,  een  College,  dat  haar  vertegenwoordigt  en 
bestuurt,  onderscheiden  in  Algemeenen  en  Bijzonderen 
Kerkeraad.”  Die  ,,Algemeene”  wat  in  alle  gemeentes  in 
grotere  en  kleinere  bestaan,  is  saamgestel  uit  een  of  meer 
predikante  en  ’n  aantal  ouderlinge  en  diakens.  Tot  die 
„Bijzondere wat  slegs  in  gemeentes  met  drie  of  meer 
predikante  gevind  word,  behoort  alleen  predikante  en 
ouderlinge,  terwyl  die  diakens  daar  ’n  afsonderlike  kollegie 
uitmaak. 

Opmerklik  is  die  werksaamhede  wat  aan  die  Kerkraad 
voorgeskryf  word,  soos  aangegee  in  die  meer  genoemde  werk 
van  Dr.  Vos  (bl.  51)  :  „(1).  De  zorg  voor  hetgeen  betrek- 
king  heeft  op  de  beroeping  en  het  ontslag  van  predikanten, 
alsmede  voor  de  verkiezing  van  Ouderlingen  en  Diakenen; 
(2)  De  behartiging  van  geestelike  behoeften  der  armen; 
het  bepalen  van  kollekten;  de  zorg  voor  diaconiegoederen ; 
het  jaarlike  opnemen  van  de  diaconierekening  en  het  geven 
van  de  vereischte  inlichtingen  betreffende  het  diaconie- 
beheer;  (3)  Het  houden  van  een  volledige  beschryving  of 
een  ligger  van  al  de  fondsen  en  eigendommen,  die  aan  de 
Gemeente  behooren,  voor  zover  die  onder  het  beheer  of 
toezicht  van  den  Kerkeraad  zyn,  alsmede  van  het  predikants- 
traktement  met  de  gewone  emolumenten;  het  zenden  van 
een  afschrift  van  den  laatstgenoemden  ligger,  en  van 
kennisgeving  van  elke  verandering  daarin  gemaakt,  aan  het 


*)  ..Systematisch  Uiteenzetting  van  het  tegenw.  Nederl.  Herv. 
Kerkrecht”,  bl.  310. 

**)  G.  J.  Vos,  a.w.  bl.  50. 

Classicaal  Bestuur ;  (4)  Het  kennis  geven  aan  het  Classicaal 
Bestuur  van  ontdekte  verkeerdheden  in  de  administratie 
der  kerkelyke  goederen;  (5)  Het  ontvangen  van  de 
persoonlijke  en  de  beantwoording  van  de  vragen  der 
scbriftelike  kerkvisitatiën ;  en  (6)  De  zorg  voor  bet 
aanvragen  en  het  overmaken  van  bet  quotum  der  Gemeente 
aan  het  Bestuur.” 

Wat  tref  ’n  mens  al  dadelik  in  bierdie  werksaamhede 
van  die  Kerkraad?  Stellig  o.a.  die  volgende:  (1)  Die 
algehele  afwesigheid  van  al  die  geestelike  pligte  wat  tot  die 
eerste  en  belangrikste  taak  en  hoogste  roeping  van  ’n 
Kerkraad  behoort,  soos  die  reëling  van  en  toesig  oor  die 
verkondiging  van  Woord  en  Sakramente;  die  kerklike  tug, 
die  afneem  en  belydenis  van  lidmate,  die  afvaardiging  van 
verteenwoordigers  na  die  meerdere  vergaderinge  en  die 
Sendingwerk.  (2)  Daarteenoor  staan  daar  prominent  op 
die  voorgrond  onder  die  pligte  van  die  kerkraad:  adminis- 
trasie  en  die  behartiging  van  die  stoflike  besigheid,  die 
geldsake  byna  van  begin  tot  end;  besigheidsbeheer  is  die 
hoofsaak.  (3)  Dit  is  opvallend  hoe  die  kerkraad  geplaas 
word  in  die  posisie  van  ’n  werktuig  of  agent  van  die  hoër 
Bestuur ;  aan  die  Klassikale  Bestuur  moet  sekuur  rekenskap 
gegee  word  van  byna  alles  wat  deur  die  Kerkraad  gedaan 
word  of  binne  die  pligsfeer  van  die  Kerkraad  voorval.  Goeie 
voorsiening  word  gemaak  dat  die  hoëre  direksie  van  die 
genootskap  deur  die  bestuursmasjinerie  in  die  gemeentes 
tot  in  alle  besonderhede  volgens  reglementêre  voorskrif  sal 
werk.  Daar  lê  gewis  in  dit  alles  vir  enige  kerk  ’n  waar- 
skuwing.  Onder  ’n  reglementering  van  dié  aard  word 
Gods  Woord  verwaarloos  en  daarmee  saam  die  geestebke 
roeping  van  die  kerk  op  die  agtergrond  gestel.  En  so  word 
die  belangrikste  grondbeginsels  van  ’n  gereformeerde 
kerkregering  verwaarloos. 

(b)  Die  Ringe  by  die  Nederl.  Herv.  Kerk. 

,,Ring”  in  die  Nederl.  Herv.  Kerk  in  die  naam  gegee 
aan  „de  vereniging  tot  wederzijdsch  hulpbetoon.”  Hier- 
omtrent  merk  G.  S.  Vos*  die  volgende  aan:  „Ou- 
tijds  was  hij  (dbe  ring)  niets  dan  een  gedeelte, 
een  district,  een  kreits,  een  locaat  der  Classe,  en 
waren  de  Konsulenten  Gecommitteerden  van  hunne 
Classicale  Vergadering,  aan  wie  zij  rekenschap  en 
verantwoording  schuldig  heetten.  Thans  is  de  Ring  eene 
vereeniging,  of  een  liggaam,  van  Predikanten,  zoodat  hij, 
ofschoon  hij  niet  tot  de  Besturen  behoort,  zelfs  een  eigen 
Beurs  heeft,  in  gedingen  voor  den  Burgerlijken  Recliter 


*)  Nederl.  Herv.  Kerkrecht,  bl.  283-4. 

kan  optreden,  bij  onderseheidene  Besturen  voorstellen  mag 
inleveren.  De  Ring  is  dan  ook  eene  .  .  .  door  het  openbaar 
gezag  erkende  vereeniging  .  .  .  De  Predikanten,  dienst 
doende  bij  de  Gemeenten  van  hunne  Ring,  zijn  verplicht 
tot  onderling  hulpbetoon,  in  geval  van  nood  .  .  .  Tot  dat 
einde  verdelen  zij  onderling  de  Consulentschappen  voor 
de  verschillende  gemeenten  en  maken  huishoudelike 
bepalingen  ten  opzichte  van  het  Godsdienst-onderwys,  den 
openbaren  eeredienst  en  het  herderlik  werk  in  de  hulp- 
behoevende  gemeenten,  een  en  ander  onder  goedkeuring 
van  het  Classicaal  Bestuur.  Van  het  hun  by  Artt.  27-28 
van  het  Algemeen  Reglement  opgedragen  werk  zijn  zij 
verantwoordelijk  aan  het  Classicaal  Bestuur  waaronder  zij 
behooren;  terwijl  alle  geschillen  tusschen  Ringsvergade- 
ringen,  en  tusschen  deze  en  de  Kerkeraden  aan  de  be.’iissing 
van  datzelfde  Bestuur  onderworpen  zijn.”  Die  ringc  was 
verplig  om  die  deur  hierdie  Besture  verlangde  berigte, 
konsiderasies,  ens.,  aan  hulle  op  te  stuur.  Hierdie  Ring- 
stelsel  is  egter  vir  ons  doel  van  weinig  belang,  behalwe 
net  om  daaromtrent  op  te  merk  dat  al  wat  ons  in  die  Ned. 
Geref.  Kerke  in  S.  Afrika  daarvan  besit,  die  naam  ring  is, 
wat  by  ons  die  plek  ingeneem  het  van  die  ou  benaming 
,,klasse”  of  „klassikale  vergadering,  ”  waarmee  ons  ringe  in 
hulle  konstitusie,  werksaamhede  en  magte  noue  ooreeakoms 
behou  het;  m.a.w.,  ’n  ring  in  die  Ned.  Geref.  Kerk  van 
Suid-Afrika  is  nagenoeg  in  alle  opsigte  identies  met  die 
klassikale  vergaderinge  van  die  ou  Geref.  Kerk.  Dit  is 
gladnie  wat  ’n  ring  in  die  Nederl.  Herv.  Kerk  is  nie. 

(c)  Klassikale  Vergaderinge  by  die  Nederl.  Herv.  Kerk. 

Die  Klassikale  Vergaderinge  moet  in  die  Herv.  Kerk 
in  Nederland  dien  as  kieskollegies,  om  die  lede  van  die 
Klassikale  Besture  en  ook  van  die  Provinsiale  Kerkbesture 
te  kies.  Behalwe  hierdie  funksie  beraadslaag  die  Klassi- 
kale  Vergaderinge,  soos  hulle  tans  daar  bestaan,  ook  oor 
algemene  belange  van  die  gemeentes  onder  hulle  ressort,  en 
,,inzonderheid  wat  betreft  het  godsdienstig  en  kerkelijk 
leven”;  ook  kan  die  Klassikale  Vergaderinge  sake  oorweeg 
wat  bedoel  is  om  as  voorstelle  na  die  sinode  te  gaan,  en 
eindelik  kom  daar  voor  hulle  voorstelle  wat  van  die  Sinode 
as  waarskynlik  aanneemlik  na  hulle  verwys  word  vir  hulle 
oorweging  en  advies.  Maar  eigenlike  regsbevoegdheid  soos 
dit  van  oudsher  aan  ’n  klassis  toegekom  het,  besit  hulle 
onder  die  Reglement  van  1816  nie  meer  nie.  Hierdie 
bevoedgheid  is  toegeken  aan  die  klassikale  Besture.  Dus, 
die  klassikale  vergadering  (ringe  by  ons)  is  van  hulle  vroeër 
mag  beroof. 

Wat  betref  die  pligte  van  die  Klassikale  Bestuur,  aan  dié 
„zijn  evenzeer  als  aan  het  Provinsiale  hoogst  belangrijke 
werkzaamheden  toevertroud,  des  te  gewichtiger  omdat  geen 
enkele  bestuur  aan  iets  anders  gehouden  is  dan  aan  zijn 
eigen  opvatting  van  zijne  in  de  Reglementen  omschreven 
taak,  en  geen  rekenschap  verschuldigd  is  aan  zijne  kiezers, 
sommige  geldelike  aangelegenheden  uitgezonderd.  ’  ’  * **) 
En  op  ’n  ander  plek :  „Aan  de  Classen  zijn  werkzaamheden 
ontnomen  en  aan  de  onafhanklike  Besturen  opgedragen, 
welke  tot  het  opzienersambt  behooren;  bv.,  die  niet  in  het 
Bestuur  zitten,  nemen  geen  eamen  af,  noch  oefenent 
tucht  uit.*#  Dus  hierdie  en  nog  ander  werksaam- 
hede  van  die  klasse  is  nou  aan  die  klassikale  Bestuur 
toevertrou.  Die  klassikale  Bestuur  is  ’n  liggaam  wat  nuut 
geskep  is  onder  die  Reglement  van  1816,  en  hy  het  ontvang 
die  magte  wat  van  die  klassikale  vergadering  geúsurpeer 
is  deur  die  willekeur  van  die  owerheid. 

(d)  Die  Klassikale  Besture. 

Elke  Klasse  in  die  Nederl.  Herv.  Kerk  staan  onder  die 
bestuur  van  ’n  kollegie,  die  Klassikale  Bestuur  genoem,  wat 
bestaan  uit  ’n  bepaalde  getal  kerklike  ampsdraërs,  t.w. 
’n  Praeses,  Assessor,  Scriba  en  twee  of  meer  diensdoende 
predikante,  benewens  een  ouderling  of  oud-ouderling  vir 
elke  tweetal  predikante.  Die  Prases,  Assessor  en  die  ander 
lede  van  hierdie  Bestuur  word  „by  vrije  keuze,”  met  hulle 
Secundi  benoem  deur  die  Klassikale  Yergadering.  Hierdie 
Klassikale  Besture  het  nie  hulle  maandaat  gekry,  as 
gekommitteerdes,  van  die  Klassikale  Vergaderinge  aan  wie 
hulle  dan  verantwoordelik  behoort  te  wees  nie,  maar 
middellik  van  Koning  Wilelm  I,  onmiddellik  van  die 
Sinode.  Hulle  is  dus,  besien  van  die  een  kant,  ’n  regerende 
subkommissie  onder  die  hoofregeerder  (nl.  die  Koning  deur 
middel  van  die  Sinode)  ;  van  die  ander  kant,  ’n  ontaarding 
van  die  ou  deputatestelsel.  Die  vorm  en  skyn  is  die  van 
deputate ;  die  wese  is  dié  van  ’n  regeringsliggaam  aan  wie 
die  regsbevoegdheid  toegeken  is  om  te  regeer  oor  sy  com- 
mittente  of  afvaardiger,  die  Kdassikale  Vergadering,  deur 
feitlik  die  grootste  deel  van  die  werk  en  bevoegdhede  wat 
hom  (die  Klass.  Vergadering)  toekom,  uit  sy  hande  te 
neem.  Aan  die  Klassikale  Bestuur  is  dan  ook  opgedra 
sowel  die  werk  van  opsig  oor  die  dienare  en  kerkrade  van 
die  Klassikale  ressort  asook  die  wetgewende  en  regsprekende 
bevoegdhede  wat  regtens  aan  die  Klassikale  Vergaderinge 
behoort.  Sy  werksaamhede  word  neergelê,  hoofsaaklik  in 


*)  G.  J.  Vos,  a.w.  157. 

**)G.  J.  Vos  a.w.  bl.  363. 

Art.  43  as  volg :  „Aan  de  Classicale  Besturen  word 
opgedragen:  (1)  Het  toezigt  over  de  Gemeenten,  Predikan- 
ten  (emeriti  zoowel  als  dienstdoende),  Candidaten  tot  de 
Heilige  Dienst,  Ouderlingen  en  Diakenen;  (2)  Het  kennis- 
nemen  van  geschillen  by  of  tusschen  Kerkeraden  der 
Gemeenten,  alsmede  tussehen  deze  en  de  Ringen  of  tusschen 
de  Ringen  onderling;  (3)  de  behandeling  van  geschillen 
en  van  zaken  behoorende  tot  de  kerkelijke  tucht,  te  weten 
over  de  leden  der  Gemeenten  in  Cas  van  appél,  en  over 
Predikanten,  Candidaten  tot  de  Heilige  Dienst,  Ouder- 
lingen  en  Diakenen  ter  eerster  instantie;  (4)  het  examinee- 
ren  van  degenen,  die  tot  het  geven  van  Godsdienst- 
Onderwijs  verlangen  te  worden  toegelaten,  en  met  verlenen 
van  admissie  van  zoodanigen,  bij  gunstigen  uitslag  van 
het  onderzoek;  (5)  het  waken  voor  de  belangen  van  vakante 
gemeenten  en  van  Predikantsweduwen  en  weezen  in  het 
ressort,  alsmede  voor  de  rechten  der  Classe  op  de  Classical 
Weduwenbeurzen;  (6)  het  toezigt  op  de  administratie  der 
diaconie,  en  het  acht  geven  op  die  der  kerkelijke  goederen ; 
(7)  de  erkenning  van  nieuwe  gemeenten,  de  splitsing  en 
het  tot  stand  brengen  van  combinatiën,  en  het  nemen  van 
noodige  maatregelen  tot  het  bepalen  in  geval  van  onzeker- 
heid,  het  beslissen  in  geval  van  geschil,  en  het  veranderen 
in  het  geval  van  noodzakelijkheid,  van  de  grensscheidingen 
van  de  onderscheidene  gemeenten  onder  hun  ressort,  na  de 
Kerkeraden  der  betrokkene  Gemeenten  en  anderen  te  hebben 
gehoord,  in  gemeen  overleg  met  de  Collegiën  van  de  toesigt, 
die  de  belanghebbende  administratiën  hooren  en,  wat 
verandering  betreft,  onder  goedkeuring  van  het  provinciaal 
Kerkbestuur,  met  kennisgeving  van  een  en  ander  aan  de 
Regering  en  aan  de  Algemeene  Sijnode;  (8)  de  vestiging 
en  de  opheffing  van  Predikantsplaatsen  op  aanvraag  van 
den  Kerkeraad  en  ander  goedkeuring  van  het  Provinciaal 
Kerkbestuur;  het  jaarlijksch  geven  aan  de  classicale 
vergadering  van  een  beknopt  verslag  der  gewichtigste 
werkzaamheden,  door  het  Bestuur  verrigt.” 

Hierby  slegs  enkele  opmerkinge:  (1)  Daar  die  Klassikale 
Bestuur  meer  die  karakter  dra  van  ’n  administratiewe 
kollegie  van  toesig  oor  die  uitvoering  van  die  Reglemente 
van  die  Kerk  en  oor  die  dade  van  die  Klassikale  Vergade- 
ringe  en  Kerkrade,  het  dit  gewoonlik  op  ’n  vaste  plek 
vergader,  die  Klassicale  hoofdplaas;  en  wel  gereeld  vier 
maal  in  die  jaar.  So  kan  vir  die  handhawing  van  die 
wette  van  die  kerk  op  die  mees  effektiewe  manier  gesorg 
word.  (2)  ’n  Besonder  gewigtige  posisie  is  aan  die 
Klassikále'  Besture  nie  toegeken  nie;  daar  die  wettelike 
behartiging  van  die  belangrike  funksies  van  die  vroeër 
Klasses — insover  sommige  van  die  funksies  nie  in  die 

hande  van  die  nog  oorgeblewe  klassikale  vergaderinge 
gelaat  was  nie — nou  opgeskuif  is  na  die  Provinsiale 
Kerkbesture.  (3)  Die  neiging  was  sterk  sentraliserend. 
Die  toesig  het  gegaan  nie  alleen  oor  die  predikante  en 
kerkrade  nie  maar  ook  oor  die  gemeentes  en  oor  die 
ouderlinge  en  diakens.  Hierin  word  die  neiging  openbaar 
om  in  te  dring  op  die  terrein  van  die  kerkraad.  Daar  mag 
eigenlik  nie  ’n  gebied  wees  waarop  die  kerkraad  soewerein 
is  nie. 

(e)  Die  Provinsiale  Kerkbesture. 

In  die  plek  van  die  Provinsiale  Sinodes,  wat  ongeveer 
twee  eeue  lang  in  Nederland  ’n  allerbelangrikste  plek 
ingeneem  het  by  ontstentenis  van  ’n  Algemene  Sinode,  het  in 
1816  gekom  Provinsiale  Kerkbesture.  Terwyl  dus  die 
Klassikale  Vergaderinge,  al  was  dit  met  groteliks  vermin- 
derde  bevoegdhede,  nog  voortbestaan  het  naas  die  klassikale 
Besture,  is  die  Provinsiale  Sinodes  heeltemaal  afgeskaf. 

Die  lede  van  die  Provinsiale  Kerkbestuur  was  gekies 
deur  die  Klassikale  Vergaderings  uit  predikante  en 
ouderlinge  wat  reeds  lede  is  of  gewees  het  van  Klassikale 
Besture.  Hulle  enigste  opdrag,  en  lasgewing  ook,  was 
vervat  in  die  Algemeen  Reglement.  Hulle  was  sonder 
enige  verantwoordelikheid  aan  hulle  kiesers.  Die  werk- 
saamhede  van  die  Prov.  Kerkbesture  was  veelomvattend  en 
van  groot  gewig  vir  die  Kerk.  Dit  word  vermeld  in  Art. 
52 :  „Aan  de  Provinciale  Kerkbesturen  wordt,  behalve  het 
in  Art.  12  genoemde,  opgedragen:  (1)  Het  toezigt  over  de 
Classen  en  derzelver  Besturen  ter  handhaving  der 
kerkelijke  Reglementen  en  Verordeningen ;  (2)  het  kennis 
nemen  en  beslissen  van  geschillen,  welke  in  de  Classikale 
Vergaderingen  en  Besturen,  of  tusschen  dezelve,  zijn 
ontstaan;  (3)  de  behandeling  van  geschillen  en  van  zaken, 
behorende  tot  de  Kerkelijke  tucht,  te  weten  in  cas  van 
appél,  en  ter  eerster  instantie,  wanneer  het  misdrijven 
geldt,  voor  welke  de  Kerkelijke  orde  afzetting  eischt,  of 
zaken,  waarin  de  Classicale  Besturen,  of  derzelver  leden  als 
zoodanig,  betrokken  zijn;  (4)  de  benoeming  van  de  leden 
der  Commissie  van  Voordragt  met  Secundi  uit  hunne  leden 
of  dezer  Seeundi  voor  de  keuze  van  Hoogleeraren  in  de 
Godgeleerdheid,  het  examineeren  van  Candidaten  in  de 
Godgeleerdheid,  en  het  toelaten  tot  de  Heilige  Dienst,  bij 
gunstigen  uitslag  van  het  onderzoek ;  alsmede  het  verleenen 
van  ontslag  aan  Predikanten  uit  hunne  bediening  op 
daartoe  ingediende  aanvraag,  of  het  voordragen  daarvan 
aan  de  Sijnode  in  buitengewone  gevallen;  (5)  het  waken 
en  zorgen  voor  Godsdienstige  en  Kerkelijke  belangen  in 
geheel  het  Provinsiaal  ressort,  met  name  ook  voor  de 

Provinciale  Weduwenbeurzen ;  (6)  bet  behandelen,  en,  zoo 
mogelijk,  afdoen  van  zaken,  welke  betrekking  hebben  op 
de  Diaconie-administratie,  voor  zoverre  zij  bij  de  Classicale 
Besturen  niet  beslist  kunnen  worden.  In  het  belang  der 
administratie  van  Kerklijke  goederen  stellen  zij  zich, 
desnoodig,  in  verband  met  het  Provinciaal  Collegie  van 
Toezicht;  (7)  De  erkenning  van  nieuwe  Gemeenten,  de 
splitsing  en  het  tot  stand  brengen  van  combinatiën,  het 
nemen  van  noodige  maatregelen  tot  het  bepalen  by  onzeker- 
heid,  het  beslissen  bij  geschil,  het  veranderen  bij  noodsake- 
lijkheid  der  grensscheidingen  tusschen  twee  of  meer 
gemeenten  in  hunne  Provincie,  behoorende  tot  verschillende 
Classicale  ressorten,  na  de  Classicale  Besturen,  de  Kerke- 
raden  der  betrokkene  gemeenten  en  andere  belanghebbenden 
gehoord  te  hebben,  in  gemeen  overleg  met  de  Collegiën  van 
Toezicht,  die  de  belanghebbende  administratiën  hooren  en, 
in  geval  van  verandering,  onder  goedkeuring  der  Sinode, 
met  kennisgeving  van  een  en  ander  aan  de  Regering.” 

Oor  hierdie  Art.  31  ’n  paar  opmerkings:  (1)  Dit  is  in- 
die-oog-vallend  hoeveel  opskuiwing  van  werksaamhede  van- 
uit  die  hande  nie  alleen  van  die  kerkrade  nie  maar  ook  van 
die  klasses  hier  voorkom  in  vergelyking  met  die  gebruike 
in  die  ou  Ned.  Geref.  Kerk,  soos  b.v.  die  eksaminasie  en 
ontslag  van  predikante ;  asook  insake  die  administrasie  van 
kerkgoedere,  die  erkenning  van  nuwe  gemeentes,  verande- 
ring  van  grense,  ens.  (2)  Opmerklik  is  ook  die  prominente 
plek  wat  „Toesig”  en  „Ádministrasie”  oor  die  werksaam- 
hede  van  die  „laëre  Besture”  inneem,  veral  onder  die 
eerste  punt  van  die  Artikel,  waaromtrent  Dr.  Yos,  seker 
met  reg,  opmerk:  „Het  in  het  eerste  .punt  opgedragen 
toezicht  moet  als  onbeduidend,  onbetamelijk,  onuitvoerbaar 
en  onchristelijk  verwijderd  worden  uit  de  Kerkelijke  Wet- 
geving.  ’  ’ 

Yerder  noem  ons  in  verband  met  die  Provinsiale 
Kerkbesture  nog  slegs  die  feit  dat  aan  hulle  opgedra  is  die 
verkiesing  van  die  lede  van  die  Algemene  Sinode,  waardeur 
die  gedagte  (volgens  eis  van  die  geref.  beginsel)  dat  die  pl. 
kerke,  soveel  altans  prakties  doenlik  is,  deur  ’n  direkte 
verteenwoordiging  in  die  sinode  sal  spreek  in  ’t  geheel  nie 
tot  sy  reg  kom  nie.  Daar  dit  vroeër  weëns  die  grootheid 
van  die  kerk  in  Nederland  onmoontlik  was  dat  alle  kerkrade 
direk  in  die  sinode  kon  verteenwoordig  word,  was  daar  ’n 
beperkte  aantal  lede  vir  die  sinode  gekies  in  die  naaste  by 
die  kerkrade  geleë  Iiggaam,  nl.  die  Klassikale  Vergadering. 
In  1816  is  hierdie  verkiesing  in  werklikheid  twee  trappe 
opgeskuiwe  oor  beide  Klassikale  Vergaderinge  en  Klassikale 
Besture  heen, — want  die  laasgenoemde  was  feitlik  ook  ’n 
hoër  liggaam  as  die  eerste.  Hierdeur  is  die  sinode  sentralis- 

ties  sover  as  moontlik  verwyder  van  regstreekse  invloed 
van  uit  die  kerkrade. 

(f)  Die  Sinode  by  die  Nederl.  Herv.  Kerk. 

Art.  16  van  die  Algemene  Reglement  van  1816  lees: 
„Het  hoogste  Kerkelijk  Bestuur  is  opgedragen  aan  het 
Sinode,” — opgedra,  d.w.s.  in  werklikheid  deur  die  Koning 
van  Nederland.  Daar  is  in  hierdie  Art.  niks  wat  heenwys 
na  die  feit  dat  die  Sinode  ’n  samekoms  is  van  plaaslike 
kerke  wat  sy  outoriteit  ontleen  aan  die  verenigde  mag 
van  die  kerkrade  nie. 

Die  werksaamhede  van  die  Sinode  word  as  volg 
omskryf :  „Art.  21 :  Het  Synode  is  belast  met  de  algemene 
belangen  der  Herv.  Kerken,  en  in  het  bijzonder  voor  alles 
wat  den  openbaren  Godsdienst  en  de  kerkelijke  instellingen 
betreft.  Hetzelve  staat  in  een  onmiddelijk  verband  met  het 
bovengemeld  Ministeriëel  Departement.  ”  „Art.  22:  Het 
Synode  beslist  in  laatste  ressort  de  gesehillen  welke  in  of 
tusschen  de  Prov.  Kerkbesturen  mogten  ontstaan,  en  doet 
uitspraak  in  eas  van  Appél  over  zaken,  welke  ter  eerster 
instantsie  bij  die  collegiën  gediend  hebben.”  Voorts:  „Het 
Synode  (Art.  23)  ontwerpt  algemeene  kerkelijke  reglemen- 
ten  en  verordeningen,  en  draagt  dezelve  voor  aan  het 
meergemeld  Ministeriëel  Departement,  ten  einde  daarop  de 
goedkeuring  des  Konings  te  erlangen.”  Dus,  die  kerk  was 
nie  vry  nie.  Later,  teen  die  helfte  van  die  19de  eeu,  is 
daar  op  hierdie  punt  verandering  gekom.  „Art.  24:  Het 
Synode  maakt  in  het  bijzonder  bepalingen  omtrent  de  wijze 
van  admissie  en  de  examina  van  hen,  die  tot  het  leerambt 

bestemd  zijn . ”,  „Art.  26:  Zorgt  voor  doelmatige 

schikkingen  en  maakt  regelen  ter  bevordering,  regeling  en 
verbetering  van  het  Godsdienstig  onderwijs.”  „Art.  26: 
Ontwerpt  een  reglement  op  de  Kerkvisitatie.  ’  ’  „Art.  27 : 
Het  zal  een  der  eerste  werkzaamheden  van  het  Synode  zijn, 
een  ontwerp  van  reglement  op  de  manier  van  Kerkelijke 
zaken  te  behandeien  voor  en  bij  de  Kerkenraden,  Classicale 
moderatoren,  Prov.  Kerkbesturen,  en  het  Synode,  en  over 
het  Kerkelijk  opzigt  en  tucht,  te  vervaardigen,  daarbij  in 
acht  nemende  om  bij  nauwkeurige  bepaling  en  voorschriften 
alle  aanleiding  tot  willekeur  en  onzekerheid,  zooveel 
mogelijk  te  vermijden.”  Art.  28  handel  oor  bepalings 
omtrent  Predikantsberoepinge.  „Art.  29:  Insgelijks  zullen 
verordeningen  worden  gemaakt  ten  einde  de  Plaatselijke 
Kerkenraden,  op  de  voor  de  zaak  van  den  Godsdienst  en  de 
belangen  van  de  gemeenten  meest  voordelige  wyse  in  te 
rigten.”* 


*)  Te  vind  o.a.  by  C.  Hooyer:  Kerkelijke  Wetten  voor  de 
Hervormden,”  Uitg.  1846). 

Verder  kan  nog  gemeld  word  dat  die  lede  van  die 
Sinode  gekies  word  deur  die  Provinsiale  Kerkbesture,  en 
wel  vir  sover  hulle  predikante  is,  uit  die  lede  van  die 
Provinsiale  Kerkbesture  en  hulle  secundi;  die  ouderlinge 
uit  diegene  wat  in  die  Prov.  Kerkbesture  en  in  die  Klas- 
sikale  Besture  sitting  het  of  gehad  het  en  uit  die  Secundi 
van  eersgenoemdes.  Hulle  word  gekies  vir  drie  jaar. 
Jaarliks  tree  een  derde  af.  Dus,  ’n  staande  kollegie,  netsoos 
’n  Kerkraad  waarvan  die  lede  vir  ’n  sekere  vaste  tyd 
gekies  word. 

Van  belang  is  die  volgende  wat  G.  J.  Vos  omtrent 
die  Nederl.  Herv.  Sinode  sê:  „De  Synode  is  een  vast 
bestuurslichaam.  Zij  bestaat  altijd,  evenals  elk  ander 
Bestuur.  Nooit  mag  men  spreken  als  of  de  Kerk  wel  eens 
zonder  Synode  is.  In  strijd  met  de  betekenis  van  haar 
naam,  is  er  de  Synode  ook  zonder  synodos,  samekomst; 
maar  zij  is  niet  altijd  vergaderd.  Zij  telt  dertien  predikan- 
ten  en  zes  ouderlingen,  ieder  voor  drie  jaren  verkozen,  als 
stemhebbende  leden,  en  bovendien,  met  adviseerende  stem, 
een  secretaris  en  een  Quaestor-Generaal ;  deze  laatste  woont 
alleen  de  vergaderingen  bij  waarin  geldelike  aangelenheden 
worden  behandeld;  en,  met  praeadviseerende  stem,  twee 
der  Kerkelijke  Hoogleeraren.  De  „Stemhebbende”  leden 
zijn  afgevaardigd  door  de  Provinciale  Kerkbesturen  en  de 
Waalsche  Commissie;  de  Secretaris  en  de  Quaestor-Generaal 
zijn  benoemd  door  de  Synode;  evenzoo  de  Hoogleraren 
welke  in  de  Synode  volgens  een  vasten  rooster  zitten.  ’  ’* 

Verder  vestig  ons  nog  die  aandag  op  die  volgende 
punte  betreffende  die  N.  Herv.  Sinode:  (1)  Dat  die  sinode 
„in  een  onmiddellijk  verband  stond  met  het  Ministeriëel 
Departement”  en  dat  hy  goedkeuring  moes  ontvang  van 
hierdie  Departement  vir  alle  deur  hom  aangenome  regle- 
mente  en  verordeninge  is  ’n  verder  bewys  van  die 
ongesonde  en  onhoubare  voogdyskap  wat  die  staat  indertyd 
oor  die  kerk  uitgeoefen  het.  (2)  Wat  ons  hier  ook  tref, 
is  dat  daar  geen  leerbepalende  mag  aan  die  Sinode  toegeken 
word  nie.  En  dit  is  een  van  die  onvervreemdbare  bevoegd- 
hede  van  ’n  geref.  sinode.  (3)  Volgens  Art.  61  van  die 
Alg.  Reglement  soos  hersien  in  1852  besit  die  Sinode  die 
„hoogste  wetgevende,  rechtsprekende  en  uitvoerende  macht” 
in  die  kerk.  Hierdie  formule  adem  te  veel  die  gees  van  ’n 
wêreldlike  wetgewende  mag  en  kan  nie  in  alle  opsigte  in 
verband  met  die  kerklike  mag  geregverdig  word  nie.  (4) 
Daar  moet  egter,  om  regverdig  te  wees  teenoor  die  N. 
Herv.  Kerk,  op  gewys  word  dat  aan  die  sinode  aldaar  nie 
in  alle  opsigte  so’n  sterk  sentralisties  heersende  plek  toe- 


*)  ,,Kerkrecht,”  bl.  367. 

gewys  word  as  soms  beweer  word  nie.  Getuie  o.a.  die  feit 
dat  alle  ingrypende  voorstelle,  na  oorweging  en  goedkeuring 
deur  die  sinode,  verwys  word  na  die  Prov.  Kerkbesture, 
en  dat  hulle  alleen  krag  van  wet  verkry  by  ’n  tweede  lesing 
in  die  sinode  na  goedkeuring  deur  die  meerderheid  van 
die  Prov.  Besture.  (5)  Daar  kan  nie  met  reg  beswaar 
gemaak  word  teen  die  eenheid  absoluut  wat  die  Nederl. 
Herv.  Kerk  vertoon  nie.  Die  eenheid  tog  van  die  Geref. 
Kerk  is  ’n  ideaal  wat  hom  sedert  die  16de  eeu  voor  oë 
gesweef  het,  maar  sedert  1619,  veral  weëns  staatsomstan- 
dighede,  nooit  verwesenlik  is  voor  1816  nie.  Ongelukkig  het, 
in  1816  met  die  verwesenliking  van  die  eenheid  saam, 
ongesonde  elemente  ingekom,  sommige  waarvan  ons  hierbo 
reeds  aangewys  het.  Dit  is  egter  nie  die  eenheid  absoluut 
nie,  maar  die  meegaande  ongesonde  elemente  in  die  organi- 
sasie  waarteen  beswaar  moet  geopper  word.  As  die  kerkraad 
namelik  nie  van  sekere  aan  hom  toekomende  magte  beroof 
is  nie,  as  daar  bokant  die  Klassikale  Vergaderings  nie 
Klassikale  Besture  gestel,  as  die  Prov.  Sinodes  nie  deur 
Prov.  Kerkbesture  vervang  is  nie  en  as  die  werksaamhede 
gewoonlik  deur  mindere  vergaderinge  uitgeoefen  nie  in  ’n 
ongewenste  mate  opgeskuif  was  nie,  sou  daar  seker  nooit 
ernstige  beswaar  teen  die  eenheid  van  die  Nederl.  Herv. 
Kerk  gemaak  gewees  het  nie. 

§  10  Die  Algemene  Sinodale  Kommissie  by  die  Nederl. 

Herv.  Kerk. 

Daar  is  onder  die  Reglement  ook  ’n  Algemene  Sinodale 
Kommissie  wat  die  Sinode  tot  lasgewer  het,  vir  sover  sy 
werksaamhede  nie  bepaald  omskryf  is  in  die  Reglemente  nie. 
Hierdie  Kommissie  bestaan  uit  ’n  president,  visepresident 
en  die  sekretaris  van  die  laaste  Sinode  met  nog  drie  predi- 
kante  en  drie  ouderlinge,  vir  die  tyd  van  drie  jaar  deur  die 
Sinode  benoem,  soveel  moontlik  uit  die  verskillende  Pro- 
vinsiale  ressorte.  Elke  jaar  tree  een  derde  van  die  lede  af. 

Aan  die  Algemene  Sinodale  Kommissie  is  opgedra : 
(„Art.  69”)  :  (1)  Het  uitvoeren  van  alles  wat  de  Synode 
haar  heeft  in  last  gegeeven;  (2)  het  toezigt  op  de  nakoming 
van  alle  kerklike  Reglementen  en  besluiten;  (3)  De  behan- 
deling  en  beslissing  in  vordering  en  tot  cassatie  van  in 
appél  gedane  uitspraken;  (4)  het  toezigt  op  de  administra- 
tie  der  algemeene  kerklijke  fondsen,  met  magt  om,  waar  de 
zaak  bij  uitstel  lijden  zal,  daaromtrent  te  doen  hetgeen  der 
Synode  is;  (5)  het  houden  van  zoodanig  algemeen  toezigt 
op  de  administratie  van  kerkelijke  goederen,  als  haar  bij 
een  reglement  zal  worden  opgedragen;  (6)  De  behandeling 
der  diaconale,  alsmede  van  spoedvorderende  zaken,  welke 

tot  de  bevoegdheid  der  Synode  behooren;  (7)  de  korres- 
pondentie  omtrent  alle  voorkomende  zaken,  met  Collegiën 
van  kerkelijk  Bestuur  en  Beheer,  met  de  van  wege  de  Kerk 
benoemde  Hoogleeraren  in  de  Godgeleerdheid,  en  met  die 
Hooge  Regering.” 

Hierby  merk  ons  die  volgende  op:  (1)  A1  word  hierdie 
liggaam  ’n  „Kommissie”  genoem,  is  daar  weinig  verskil 
in  die  aard  van  zij  bevoegdhede  en  funksies  tussen  hom  en 
die  Klassikale  en  Provinsiale  Besture.  Hy  is  in  werklikheid 
’n  permanente  kollegie,  waarvan  elke  jaar  een  derde  van 
die  lede  aftree,  ongeveer  soos  in  ’n  Kerkraad,  en  is  beklee 
met  verreikende  staande  magte.  Hy  is  nagenoeg  die 
Sinode  slegs  in  ’n  ander  gedaante.  Hy  is  wel  in  verskillende 
opsigte  meer  beperk  as  die  Sinode,  het  minder  lede  in  getal, 
is  sonder  sinodale  magsbevoegdheid  in  die  geval  van  ’n  paar 
funksies  soos  o.a.  die  invoering  van  nuwe  wette,  verandering 
van  Reglemente.  Yerder  is  hy  nie  veel  anders  as  die  Sinode 
omgesit  in  ’n  nuwe  staande  kollegie  nie;  netsoos,  wat  hulle 
bevoegdhede  betref,  die  provinsiale  Kerkbesture,  bv.,  nie 
veel  meer  is  as  die  ou  Prov.  Sinodes  omgesit  in  ’n  staande 
kollegie  nie.  Op  dié  wyse  word  die  Sinodale  Kommissie 
dan  feitlik  ’n  staande  kollegie  van  bestuur,  administrasie 
en  toesig  wat  die  taak  het  om,  behalwe  die  uitvoering  van 
sekere  Sinodale  opdragte  en  die  behandeling  van  moontlik 
onvoorsiene  spoedeisende  sake  soos  appélsake,  ens.,  moet 
waak  vir  die  handhawing  van  die  kerklike  Reglemente  en 
Sinodale  besluite,  as  ’n  wagter  oor  klasse  en  kerkraad. 

Aangaande  die  reëling  van  Toesig  maak  Dr.  Vos,  o.i. 
tereg,  die  opmerking:  ,,Het  Toezieht  is  zoo  geregeld,  dat  het 
hoogere  bestuur  op  het  lagere  het  oog  houdt :  Kerkraad, 
Classicaal  Bestuur,  Provineiaal  Kerkbestuur  en  Synodale 
Commissie  verschijnen  hier  in  opklimmende  rang”;  en  hy 
voeg  hierdie  opmerking  daarby:  „De  verwerpelijkheid  van 
dat  beginsel  word  alleen  door  de  reglementaire  onbedui- 
dendheid  van  het  Toezicht  onschadelik  gemaakt.  De  super- 
intendentie  die  door  de  bedoelde  bepalingen  heensehemert, 
geeft  echter,  op  reglementair  terrein,  geen  grooter  waar- 
digheid  aan  het  eene  bestuurslid  dan  aan  het  andere.  By 
herstel  der  Classicale  Censuur  of  het  onderlinge  opzicht  der 
broederlike  liefde  zou  de  Kerk  veel  winnen,  en  het  onbedui- 
dende  Toezicht  zou  met  zijne  onchristelijke  grondgedachte 
den  weg  van  alle  vlees  gaan.”# 

Wat  betref  die  plek  wat  Kommissies  d.i.  tot  ’n  liggaam 
gekonstitueerde  deputate,  in  die  algemeen  in  die  bestuur 
van  die  Nederl.  Herv.  Kerk  inneem,  moet  hier  nog  verklaar 
word  dat  daar  al  te  groot  staande  en  selfstandige  magte 


*)  ,,Inrichting”,  bl.  181. 

aan  hulle  toegeken  word.  Die  Kerk  word  te  veel  deur 
Konunissies  geregeer  en  daar  bly  te  min  regeringswerk  in 
die  hande  van  die  eigenlike  regeringsliggame,  hier,  die 
Besture.  Dit  is  ongesond.  Om  ’n  voorbeeld  te  noem:  By 
die  Klassikale  Bestuur  word  die  hele  beheer  van  die  werk 
wat  tot  die  bevoegdheid  van  die  Bestuur  behoort  feitlik  in 
hande  gestel  van  die  Kommissie  van  ,,Moderatore.  ”  So 
lees  ons  in  Art.  55  (Alg.  Reglement)  :  „Het  Kerkelijk 
Bestuur  in  elk  elassikaal  ressort  is  opgedragen  aan  eene 
commissie  van  Moderatoren,  bestaande  uit  eenen  Praeses, 
eenen  Assessor,  eenen  Scriba,  en  twee,  drie  of  vier  gekom- 
mitteerde  Predikanten,  naar  mate  van  de  uitgebreidheid  der 
Classen  of  talrijkheid  der  leden,  alsmede  uit  eenen 
Ouderling  of  Oud-ouderling,  die  na  een  jaar  aftreedt.” 
,,Art.  60 :  De  Moderatoren  zorgen  voor  de  belangen  der 
kerken  in  hun  ressort,  en  houden  toeverzigt  over  de 
gemeenten,  Kerkenraden  en  Predikanten,  daartoe  behooren- 
de.  Zij  korrespondeeren,  zoo  met  de  Prov.  Kerkbesturen, 
als  met  de  Kerkenraden  der  onderscheidene  gemeenten.  ” 
En  so  gaan  die  reglement  voort  met  belangrike  algemene 
werksaamhede  in  hulle  hande  selfstandig  te  stel  tot  Art.  64, 
wat  lees :  „Zij  (nl.  die  Klass.  Moderatore)  zijn  bevoegd  tot 
het  suspendeeren  van  Predikanten,  Candidaten  en  Kerken- 
raadsleden.”  Daar  is  nog  net  enkele  funksies  van  die  ou 
Klass.  Vergaderinge  wat  deur  die  Klass.  Bestuur  self  verrig 
word.  Die  feitlike  regeerders  in  die  Klasse  is  die  Klassikale 
Moderatore.  ’n  Kommissieregering  van  dié  aard  is  beslis 
af  te  keur. 

Uit  wat  hierbo  meegedeel  is  omtrent  die  Nederl.  Herv. 
Kerkinrigting  van  1816  kan  dan,  om  op  te  som,  die  volgende 
gevolgtrekkinge  gemaak  word:  (1)  Die  Kerkinrigting  van 
die  Nederl.  Herv.  Kerk  (van  1816)  is  uit  kerkregtelike 
oogpunt  op  geheel  onwettige  wyse  ontstaan,  en  wel  deurdat 
dit  van  die  landsvors  opgelê  is  en  nie  deur  die  kerk,  in 
sinode  vergader,  opgestel  is  nie.  (2)  In  hierdie  opsig  dra 
die  kerk  meer  die  karakter  van  ’n  gewone  genootskap  as 
van  ’n  Geref.  Kerk.  Hierby  merk  ons  op  dat,  indien  die 
kerk  met  alle  mag  teen  die  magsaanmatiging  deur  die  staat 
geprotesteer  het,  maar  onder  omstandighede  nie  alles  dadelik 
kon  reg  kry  nie,  sou  die  kerk  moontlik  van  blaam  vry  te 
pleit  gewees  het.  (3)  In  dié  stelsel  van  kerkregering  is, 
vergelyk  by  die  ou  Nederl.  Geref.  Kerk,  en  ook  by  die 
erkende  beginsels  van  die  geref.  kerkreg,  alles  in  ’n  staat 
van  ontwrigting  geplaas.  Alle  mag  gaan  daar  van  bo  af 
uit,  van  die  Koning,  deur  die  sinode  en  die  Besture  heen 
en  so  af  tot  in  die  Kerkrade,  instede  van  uit  die  Kerkrade 
op  te  kom  en  in  die  Sinode  saamgebring  te  word  vir  onder- 
linge  regering.  Die  onjuiste  voorstelling  word  gegee  dat 

die  Sinode  die  rad  is  wat  die  bestunrsinrigting  draai.  (4) 
Die  Algemene  Kerk  verskyn,  as  aan  die  gemeente  vooraf 
gaande  instituut,  in  al  die  Besture  wat  so  ingerig  is  dat 
hulle  in  ’n  groot  mate  losgemaak  is  uit  die  lewe  van  die 
gemeente  en  as  ’n  heerskappy  oor  die  gemeente  instede  van 
’n  selfregering  deur  die  gemeente  bestaan.  (5)  Die  ou 
Geref.  Kerkvergaderinge  het  verdwyn  en  daarvoor  is 
anders  ingerigte  regeringsliggame  („Besture”)  in  die  plek 
gestel,  behalwe  in  die  geval  van  die  Kerkraad,  en  ook  dié 
is  vir  ’n  groot  deel  feitlik  verander  in  ’n  instrument  of 
agent  van  die  hoër  Besture.  Die  Sinode  kan  nie  genoem 
word  ’n  synodos  of  versameling  van  kerke  (gemeentes)  nie, 
maar  dra  meer  die  karakter  van  ’n  heerskaplik  legisla- 
tiewe  en  administratiewe  hoofburo  of  hoofbestuur.  (6)  Die 
kerklike  mag  aldaar  dra,  as  komende  van  die  Koning  en 
soos  toegepas  in  die  inrigting,  die  karakter  van  owerheids- 
mag,  en  sou  nie  met  volle  reg  dienende  mag  kan  genoem 
word  nie,  altans  nie  in  die  regs-sin  van  die  woord,  soos  dit 
volgens  eis  van  die  geref.  kerkreg  behoort  te  wees  nie.  (7) 
Die  wyse  van  administreer  en  toesig-hou  verwaarloos  te 
seer  die  geestelike  aard  van  die  kerkregering,  en  mis 
derhalwe  in  dié  mate  sy  nuttigheid  vir  die  doel  waarvoor 
die  kerkinrigting  bestaan. 

Daar  is  wel  teen  die  middel  van  die  19de  eeu  verskil- 
lende  verbeteringe  aangebring,  soos  o.a.  dat  die  Kerk  van 
die  opperseggenskap  van  die  staat  vry  geword  het ; 
verskillende  ander  wysiginge  in  ’n  desentraliserende  rigting 
is  aangebring,  maar  ’n  wesenlike  verandering  in  die 
konstitusie  van  die  Kerk  het  daar  nie  gekom  nie.  Aangesien 
daar  egter  so  te  sê  geen  invloed  deur  hierdie  wysiginge  op 
die  konstitusie  en  gebruike  van  die  Ned.  Geref.  Kerke  in 
S.  Afrika  uitgeoefen  is  nie,  behalwe  moontlik  op  die  punt 
van  sy  vrywording  van  die  staat,  is  hierdie  wysiginge  vir 
ons  doel  van  weinig  belang  en  gee  ons  derhalwe  hier  geen 
uiteensetting  daarvan  nie. 

Daar  moet  in  verband  met  die  Nederl.  Herv.  Kerk- 
organisasie  van  1816  eindelik  nog  op  gewys  word  dat  die 
denkbeelde  van  vryheid  in  kerklike  wetgewing  en  van  die 
mag  van  die  owerheid  om  hom  in  te  laat  met  die  sake  van 
die  kerk  gladnie  alleenlik  definitief  uit  die  kollegiale  teorie 
soos  in  Duitsland  gepropageer  spruit  nie,  maar  deels  ook 
te  wyte  is  aan  die  algemene  toestande  van  wanorde  in 
daardie  tyd  en  van  die  innerlike  swakheid  en  ontwrigting 
van  die  Kerk,  asook  uit  die  beskouinge  wat  hand  aan  hand 
met  die  Franse  Bevolusie  juis  in  dié  dae  geheers  het.  En 
dan  moet  ook  nie  vergeet  word  nie  dat  die  gedagte  vart 
owerheids-seggenskap  in  die  kerk  toe  nog  nooit  in  c!ie 
wêreld  uitgeroei  was  nie.  Die  Geref.  Kerke  in  Switserland, 

Nederland,  Skotland  en  die  „dissenting”  Protestantse 
Kerke  in  Engeland  het  almal  veel  te  verduur  gehad  veral 
in  vroeër  dae  as  gevolg  van  staatsbemoeiing  en — oorheersing 
in  kerkjike  sake.  Dus,  die  probleem  betreffende  die  vraag: 
inhoever  is  die  ingryp  van  die  staat  in  1816  aan  te  merk 
as  ’n  nuwe  idee  en  bepaald  toe  te  skrywe  aan  die  invloed 
van  die  kollegiale  teorie  van  kerkregering,  is  nie  so  maklik 
om  op  te  los  nie.  Want  die  ou  denkbeeld  van  staats-seggen- 
skap  in  die  kerk  was  in  die  begin  van  die  neentiende  eeu 
nog  nie  geheel  vernietig  nie. 


TWBEDE  DEEL. 


DIE  BEGINSELS  VAN  DIE  GEREFORMEERDE 
KERKREG. 

INLEIDING 

By  ’n  beoordeling  van  die  gereformeerde  beginsels 
moet  daar  onderskeid  gemaak  word  tussen  die  kerkorde  soos 
dit  werklik  bestaan  in  Gereformeerde  Kerke  (jus  consti- 
tutum)  en  die  toestand  soos  dit  behoort  te  wees  na  eis  van 
die  regsorde  (jus  constituendum).  Die  werklikheid  in  die 
praktyk  (stellige  reg)  het  nog  nooit  en  nêrens  volmaak 
ooreengekom  met  die  regsorde  nie.  En  dit  is  so  omdat 
ons  menslike  lewe  steeds  deur  allerlei  omstandighede 
beïnvloed  en  beperk  word;  allerlei  faktore  oefen  invloed 
uit  ook  op  die  kerk  in  sy  uiterlike  verskyning,  sy  organi- 
sasie  en  regering;  o.a.  weëns  die  verhouding  van  die  staat 
tot  die  kerk,  die  gees  van  die  tyd,  die  sin  en  wil  van  mense, 
en  veral  as  gevolg  van  ontaarding  en  afwykinge  in  een  of 
ander  rigting  en  van  reaksies  daarteen,  ens.  ’n  Onbesproke 
voorbeeld,  derhalwe,  van  ’n  Gereformeerde  Kerk  is  daar 
nie  te  vinde  nie.  Sommige  Kerke  egter  openbaar  hulle 
karakteristieke  kerkvorm  suiwerder  as  ander.  Daar  is 
kerke, — ons  laat  die  Nederduits  Gereformeerde  Kerke  van 
Suid-Afrika,  wat  die  onderwerp  van  ons  beoordeling  in  die 
Derde  Deel  van  ons  verhandeling  uitmaak,  hier  buite 
bespreking — wat  hulle  met  nougesetheid  toelê  op  die 
suiwerbewaring  van  wat  deur  hulle  beskou  word  as  die  regte 
gereformeerde  vorm.  As  voorbeeld  kan  genoem  word 
enkele  van  die  Presbiteriaanse  Kerke  in  Skotland.  Ander 
het  langs  die  weg  van  reformasie  (in  dié  geval  dikwels 
deur  afskeiding)  getrag  om  weer  nader  aan  die  gerefor- 
meerde  ideaal  te  kom.  Sulke  afskeidings  („sesessies”) 
het  daar  o.a.  etlike  male  in  Skotland  voorgekom ;  en  ook  in 
Nederland,  waarvan  die  grootste  en  belangrikste  is  die  van 
1834  en  van  1886  („de  Doleantie”),  as  gevolg  waarvan,  na 
vereniging  van  die  twee  groepe,  die  huidige  Gereformeerde 
Kerk  aldaar  tot  stand  gekom  het.  Aan  die  ander  kant  is 
daar  ’n  heel  aantal  van  die  ou  Gereformeerde  Kerke  wat 
in  verloop  van  tyd  onder  invloed  veral  van  moderne  denk- 
beelde  en  geestes-strominge  in  groot  mate  die  gereformeerde 
spoor  verlaat  het,  nie  alleen  in  die  leer  nie  maar  ook  in  hul 
kerkinrigting  en  kerkregering.  As  een  voorbeeld  noem  ons 

die  Kerk  in  Switzerland  waar  Kalvyn  eens,  te  Genéve,  as 
leraar  en  reformator  gestaan  het.  In  die  aígemeen,  —  dit 
is  opvallend,  —  is  die  strekking  wat  die  kerkinrigting 
betref,  in  die  loop  van  die  geskiedenis  meer  in  die  rigting 
van  afwyking  en  verval  van  die  gereformeerde  lyn  as  van 
’n  gedurige  en  voortgaande  handhawing  en  suiwering 
daarvan.  Die  verskynsel  is  ’n  waarskuwende.  Hierdie 
neerwaartse  neiging  in  kerkregering  gaan  heel  dikwels 
saam  met  ’n  verslapping  in  die  godsdiens  of  met  ’n  afwy- 
king  in  die  suiwere  Skriftuurlike  leer.  Dit  is  nie  gewoonlik 
gebore  uit  ’n  ernstige  strewe  na  iets  suiwerder  en  beter 
in  die  uiterlike  vorm,  waarin  die  gelowiges  saam  God  kan 
dien  nie.  En  die  suiwerheid  van  hierdie  vorm  by  ’n  Geref. 
Kerk  is  nie  sonder  gewigtige  betekenis  vir  die  gemeente 
van  die  Heer  nie.  Want  die  gereformeerde  kerkinrigting 
is  nie  alleen  ’n  by  uitstek  geestelike  en  Skriftuurlike  nie. 
maar  is  daarenbowe  ongetwyfeld  een  van  die  wat,  as 
regeringsvorm,  die  verstand  van  die  mens  en  selfs  ook  die 
beginsels  van  die  konstitusionele  regeringsvorm  die  meeste 
bevredig.  Bewys  hiervan  is  die  feit,  dat  daar  gedurende 
die  laaste  eeu  ’n  beweging  ontstaan  is;  veral  in  Duitsland, 
ook  in  die  Lutherse  Kerk,  tot  „Kirchenverfaussung”  (kerk- 
inrigting  of  kerkorganisasie)  in  die  presbiteriaal-sinodale 
rigting  min  of  meer  in  sekere  opsigte  na  die  voorbeeld  van 
die  gereformeerde  stelsel;  wat  ’n  openbaring  is  van  die 
verlange  by  die  hedendaagse  christen  na  ’n  verteenwoor- 
digende  vorm  van  kerkregering  in  die  sin  van  ’n  self- 
regering  van  die  gemeente  deur  middel  van  deur  hom 
gekose  ampsdraers.  Selfs  in  die  Anglikaanse  Kerk  open- 
baar  hom  hedendaags  by  sommige  ’n  begeerte  na  die 
invoering  van  een  of  ander  vorm  van  Presbiteriale  kerk- 
regering.  Die  geref.  tiepe  van  stelsel  staan  dus  teenswoordig 
in  goeie  aansien.  Te  meer  rede  vir  elke  Gereformeerde 
Kerk  om  die  beste  te  maak  van  wat  hy  besit.  Maar  vir  die 
suiwerbewaring  van  ’n  voortreflike  stelsel  van  kerkregering 
soos  die  gereformeerde  moet  daar  ’n  nog  dieper  aandrang 
wees,  ’n  suiwer  geestelike,  gebore  uit  die  begeerte  om  die 
Heer  te  dien  op  ’n  so  suiwer  moontlike  wyse  ook  wat  die 
uiterlike  vorm  betref.  Dit  is  opmerklik  dat  daar  in  tye 
van  geestelike  erns  en  kragtige  geloofslewe  ’n  strewe  open- 
baar  word  tot  ’n  konsensieuse  suiwering  van  alles  in  ons 
godsdiens,  uitwendig  sowel  as  inwendig, — inwendig  in  leer 
(Geloofsbelydenis)  en  lewe,  uitwendig  in  die  vorm  en  orde 
in  ons  godsdiens  en  kerkregering.  Vrae  soos  die  volgende 
word  dan  met  alle  erns  gedaan:  of  die  kerk  nie  op  ongees- 
telike  wyse  gelei  word  nie ;  of  die  ampsdraers  gelowig  en  na 
Gods  Woord  preek  en  regeer  en  regspreek;  of  die  wêreld 
of  wêreldse  denkbeelde  nie  heers  ook  in  die  uiterlike  vorm 

van  die  kerk  nie;  of  die  staat  Christus  nie  wellig,  denr 
die  uitoefening  van  onbehoorlike  mag  oor  die  kerk,  van  sy 
heerskappy  beroof  nie  of  miskien  hiërargies  die  gewete  van 
die  erfdeel  van  Christus  soek  te  bind  nie;  of  die  kerklike 
maghebbers  (ampsdraers)  nie  miskien  die  kudde  van  die  eer 
in  dwingelandy  hou  nie;  of  die  gemeentes  van  die  Heer 
self,  as  liggaam  van  Christus,  hulle  gemeenskaplike  pligte 
nakom  en  hulle  heilige  voorregte  en  magte  besef  en  waar- 
diglik  naleef  en  gebruik.  Aan  al  hierdie  en  dergelike  vrae 
word  onder  die  gereformeerde  stelsel,  in  sy  suiwere  en 
lewende  openbaring,  deur  ’n  gelowige  en  goed  ingeligte 
gemeente  groot  waarde  geheg.  Dit  is  by  uitstek  ’n  gods- 
dienstige  stelsel  van  kerkregering,  en  sy  getroue  bewaring 
hang  nou  saam  met  die  godsdienstige  lewe  self.  Die  plig 
tot  suiwerbewaring  van  die  uiterlike  kerkinrigting  (vir  die 
wat  dit  goed  verstaan)  is  hier  meer  ’n  geloofsaak  en  ’n 
gewetensaak  by  die  gelowige  lid  van  die  kerk  as  in  die 
meeste  ander  Christelike  kerke.  Yir  die  Lutheraan  is  die 
kerk  as  instituut  meer  ’n  gewoon-menslike  inrigting ;  die  lid 
van  die  Rooms  Katolieke  Kerk  het  minder  belang  by  die 
kerkregering ;  hy  laat  dit  maar  oor  vir  behartiging  aan  die 
pous  en  sy  verteenwoordigers,  die  biskoppe  en  priesters. 
Die  Anglikaan  laat  die  bestuur  oor  aan  die  biskoppe  en 
hulle  ondergeskiktes.  Sommige  Kerke  en  godsdienstige  Ge- 
nootskappe  heg  weinig  waarde  aan  die  kerk  as  instituut. 
Byna  alle  sektes  staan  vyandig  teenoor  alle  vorme  van 
die  Christendom,  wat  in  die  geskiedenis  geword  het  en 
kerk  genoem  word.  Anders  is  dit  met  die  Gereformeerde 
Christen.  Vir  hom  is  die  kerk,  ook  in  sy  uiterlike  inrigting 
en  regering,  saak  van  geloof.  Nie  in  die  sin  dat  hy  die 
kerk  glo  as  onfeilbaar  nie  of  dat  hy  in  die  kerk  glo 
volgens  die  Roomse  opvatting  asof  die  kerk,  wat  eigen- 
lik  die  „geestelikeheid”  of  priesterstand  is,  draer 
(„Inhaber”)  en  meedeler  is  van  die  Goddelike  heilsgoedere 
wat  ex  opere  operatum  werk  nie ;  maar  hy  glo  dat  die  kerk, 
ook  in  sy  sigbare  en  georganiseerde  gedaante  as  gemeenskap 
van  heiliges,  ’n  vrug  is  van  Gods  verkiesende,  in  Christus 
verlossende  en  deur  die  Heilige  Gees  heiligende  werk.  Die 
Gereformeerde  gelowige  beskou  die  geïnstitueerde  kerk  dan 
ook  as  ’n  werk  van  God  self,  waarin  hy,  wat  deur  God  tot 
die  wedergeboorte  geroep  en  verlos  is,  van  God  tewens 
ook  die  roeping  het,  om  ’n  aktiewe  aandeel  te  neem,  saam 
met  sy  medelede  (kragtens  hulle  algemene  amp  van  die 
priesterskap  van  alle  gelowiges),  middellik  deur  die  amps- 
draers  maar  in  seker  mate  ook  onmiddellik,  in  die  reg  orga- 
niseer  en  suiwer  bewaar  van  die  kerk.  Verder  glo  hy  dat 
die  maatstaf  en  rigsnoer  van  die  kerkinrigting  gevind  word 
in  die  Heilige  Skrif.  God  Self  toon  ons  hoe  Sy  sigbare 

kerk  moet  ingerig  word;  wel  nie  in  wetties  voorgeskrewe 
belyninge  of  in  gedetailleerde  reëls  soos  in  ’n  „Levitiese 
Kodex”  nie.  Maar  Hy  toon  ons  in  algemene  trekke  in  Sy 
Woord  hoe  dit  Hom  behaag  het  om  Sy  Nuwetestamentiese 
gemeente  te  laat  inrig  en  bestnur.  ín  die  Heilige  Skrif 
word  vir  Sy  gelowige  volk  in  alle  eeue  ’n  voorbeeld  gegee 
en  aan  hulle  die  roeping  opgelê  om  hulself  na  dié  voor- 
beeld  in  ’n  kerk  te  organiseer,  volgens  die  beginsels  wat 
aldaar  in  beoefening  gebring  is.  Die  kerkregering,  soos 
in  die  Nuwe  Testament  uitgeoefen,  word  beskou  ’n  heen- 
wysing  na  wat  vir  Hom  die  mees  behaaglike  vorm  van 
kerkinrigting  is.  Yir  die  Gereformeerde  is  die  kerk  lig- 
gaam  van  Christus,  Koninkryk  van  God  op  aarde,  Godstad 
( civitas  Dei),  ’n  grootheid  in  sigself,  ’n  selfstandige  ge- 
meenskap  met  ’n  eie  taak,  nl.  die  instandhouding  en  bevor- 
dering  van  Gods  Koninkryk  op  aarde  tot  eer  van  God  en  tot 
bevordering  van  die  heiligheid  van  Sy  uitverkore  volk ;  met 
’n  eie  terrein,  waarop  daar  deur  hulle  moet  vervul  word 
die  besondere  roeping  wat  God  opgelê  het  aan  die  burgers 
van  Sy  Koninkryk  op  aarde ;  met  ’n  eie  mag,  wat  aan  hulle 
(vir  bogenoemde  doel)  gegee  is  deur  Christus,  hulle  Hoof 
en  Koning.  Die  gereformeerde  stelsel  staan  in  noue  en 
logiese  verband  met,  en  vloei  voort  uit  die  diepsinnige  stelsel 
van  godgeleerdheid  soos  deur  Kalvyn  uitgewerk.  Die  stelsel 
van  kerkregering,  sowel  as  van  teologie,  is  die  voortbreng- 
sel  van  sy  logiese  sin,  sy  organiserende  talent  en  sy  eis 
van  onvoorwaardelike  onderwerping  van  alles  in  die  lewe 
aan  God  en  Sy  Woord,  tot  Sy  verheerliking.  Dit  is  ’n 
merkwaardige  stelsel,  wat  meer  as  enige  ander  in  ooreen- 
stemming  is  met  Gods  Woord  en  dus  met  Sy  raad  en  wil 
soos  destyds  in  Sy  eerste  Nuwetestamentiese  gemeente 
geopenbaar. 

Wat  hierbo  as  algemene  grondreël  van  die  Geref. 
stelsel  genoem  is,  is  uitgangspunt  en  maatstaf  vir  die  begin- 
sels  van  die  gereformeerde  kerkreg.  Hoe  dit  in  besonder- 
hede  uitgewerk  en  toegepas  word,  sal  ons  verder  probeer 
aantoon  in  hierdie  Tweede  Deel  van  ons  werk.  Daar  sal 
ons  trag  om  die  beginsels  van  die  geref.  kerkreg  te  verdui- 
delik  om  dan  in  die  Derde  Deel  die  kerkinrigting  van  die 
Ned.  Geref.  Kerke  van  Suid-Afrika  daaraan  te  toets. 

§1.  DIE  BEGRIP  KERK 

Wat  is  die  kerk  volgens  gereformeerde  beskouing? 

In  Art.  27  van  ons  Nederlandse  Geloofsbelydenis  vind 
ons  die  volgende  verklaring  omtrent  die  kerk:  „Wij  geloo- 
ven  en  belijden  een  eenige  Katholieke  of  algemeene  Kerk, 
welke  is  een  heilige  vergadering  der  ware  Christusgelovigen, 

al  hun  zaligheid  verwachtende  in  Jezus  Christus,  gewas- 
sehen  zijnde  door  Zijn  bloed,  geheiligd  en  verzegeld  door 
den  H.  Geest.  Deze  Kerk  is  geweest  van  het  begin  der 
wereld  af,  en  zal  zijn  tot  het  einde  toe :  geli jk  daaruit  blijkt 
dat  Christus  een  eeuwig  Koning  is,  die  zonder  onderdanen 
niet  zijn  kan.  En  deze  heilige  Kerk  werd  van  God  be- 
waard  of  staande  gehouden,  tegen  het  woeden  der  geheele 
wereld;  hoewel  zij  somwijlen  een  tijd  lang  zeer  klein,  en  als 
tot  niet  scheen  gekomen  te  zijn  in  de  oogen  der  menschen. 
Gelijk  zich  de  Heer  den  gevaarlijken  tijd  onder  Achab, 
zeven  duizend  menschen  behouden  heeft,  die  hun  knieën 
voor  Baál  niet  gebogen  hadden.  Daarenboven  is  deze  hei- 
ligen  Kerk  niet  gelegen,  gebonden  of  bepaald  in  een  zekere 
plaats,  of  aan  zekere  personen,  maar  zij  is  verspreid  en 
verstrooid  door  de  geheele  wereld;  nochtans  samengevoegd 
en  vereenigd  zijnde  met  hart  en  wil,  in  één  en  denzelfden 
geest,  door  de  kracht  des  geloofs.  ’  ’ 

Hierdie  definisie  van  die  kerk  is  gegrond  op  die  H 
Skrif.  In  die  0.  Testament  het  die  woorde  Kahal  en  Eda 
beteken  ’n  versameling  van  mense  tot  die  diens  van  God,  en 
wel  in  die  sin  van  ’n  werklike  samekoms  in  een  plek  óf  die 
gehele  liggaam  wat  onder  ’n  besonder  roeping  van  God 
gestaan  het,  b.v.  die  vergadering  van  Israel.  In  die  Griekse 
vertaling  van  die  0.  Testament  is  die  woord  ekklesia  die 
gewone  (naas  synagoge)  vir:  die  vergadering  van  die 
kindere  van  Israel  of  die  vergadering  van  regvaardiges. 
In  die  klassieke  Grieks  was  ekklesia  eenvoudig  ’n  publieke 
vergadering,  veral  ’n  vergadering  bymekaar  geroep  deur 
’n  bode  of  herout.  In  die  N.  Testament  is  die  woord  ook 
gebruik  vir  die  versameling  van  gelowiges  in  Christus,  en 
wel  hoofsaaklik  in  die  volgende  betekenisse:  (1)  vir  die 
plaaslike  gemeenskap  of  versameling  van  Christus  (parti- 
kuliere  kerk),  of  hulle  nou  juis  altyd  in  een  gebou  saam- 
gekom  het  of  nie.  (Matth.  18 :17,  Hand.  9 :31,  Hand. 
14:23,  Rom.  16:3,  5,  16,  1  Thes.  2:15  en  baie  ander  plekke). 
(2)  ’n  Aantal  naby  mekaar  geleë  Christelike  versamelinge 
onder  een  gemeenskaplike  regering,  soos  daar  bestaan  het 
in  groot  stede  soos  Jerusalem,  Efeze,  ens.  (Hand.  2:41,  47, 
4:4  en  4:14,  en  21:20).  (3)  Die  een  universele  kerk  as 

verteenwoordig  in  ’n  plaaslike  kerk  (1  Kor.  10:31,  11:22). 
(4)  Die  totaliteit  van  pl.  kerke  (in  die  meervoud)  in  ’n 
seker  genoemde  gewés  (1  Thes.  2:14,  1  Kor.  16:1,  Gal. 
1:2,  22).  (5)  Vir  die  hele  liggaam  van  Christene  in  die 

wêreld  (Die  universele  sigbare  kerk),  (1  Kor.  12:28,  Ef. 
4:11,  12,  Kol.  1:18).  (6)  Die  versameling  van  alle  ware 

gelowiges  in  hemel  en  op  aarde  wat  geestelik  met  Christus 
verenig  is  of  sal  word  (die  universele  onsigbare  kerk). 
(Matt.  16:18,  Ef.  5:25-27,  Ef.  5:32,  Open.  21:2,  9  en 

22:17).  Van  die  vyf  groepe  val  nos.  (2),  (4)  en  (5)  eigenlik 
onder  no.  (1),  sodat  daar  maar  feitlik  net  drie  hoofgroepe 
is,  t.w.  (1)  die  plaaslike  kerk,  (2)  die  universeel  sigbare 
kerk  en  (3)  die  universeel  onsigbare  kerk.  Die  gebruik  van 
die  woord  ekklesia  wat  verreweg  die  meeste  in  die  N.  Testa- 
ment  voorkom  (ongeveer  bonderd  teen  tien  maal  as  teenoor 
die  universele  kerk),  is  dié  vir  die  plaaslike  kerk.  En  in 
bierdie  betekenis  word  met  die  woord  enkele  male  verbind 
die  byvoeglike  naamwoord  vir  die  bevolking  van  stad  of 
plek  (1  Tbes.  1 :1  en  2  Thes.  1 :1  en  Kol.  4 :16) .  In  alle  ander 
gevalle  van  ’n  enkele  stad  word  daar  gespreek  van  ,,in” 
die  stad.  Die  woord  kerk  ( ekklesia )  in  die  enkelvoud 
vir  ’n  streek  of  land  kom  nooit  voor  in  die  N.  Testament 
nie,  bebalwe  miskien  in  Hand.  9 :31,  indien  nl.  die  lesing 
van  Tischendorf  bier  die  juiste  is.  Om  die  Christelike  ge- 
meenskap  van  die  gewés  of  land,  soos  Judea,  Galatië,  ens., 
aan  te  duie,  word  gespreek  van  „kerke  (Ekklesiai) .  Sodat 
dit  uit  die  Skriftuurlike  gebruik  van  die  woord  in  die  N. 
Testament  duidelik  is  dat  die  plaaslike  kerk  nie  alleen  ’n 
volledige  kerk  is  nie,  maar  dat  dit  die  grondbegrip  van  die 
kerk  aangee  in  sy  sigbare  verskyning,  as  sigbaar  geworde 
onderdeel  van  die  universele  onsigbare  kerk,  en  ook  as 
instituut. 

Dit  is  vir  ons  doel  nodig  om  nader  die  onderskeid  aan 
te  toon  tussen  die  sigbare  en  onsigbare  kerk.  Tot  die  onsig- 
bare  kerk  behoort  nie  alleen  al  die  ware  gelowiges  (heiliges) 
wat  op  die  aarde  woon  nie,  maar  al  die  uitverkorenes  wat 
van  die  begin  van  die  wêreld  af  geleef  het.  Terwyl  derhalwe 
die  onsigbare  kerk  as  gemeenskap  van  heiliges  werklik 
bestaan,  is  hy  tog  nie  vir  die  menslike  waarneming  sigbaar 
of  aanwysbaar  nie.  Wie  daaraan  beboort,  is  alleen  by  God 
bekend.  In  dié  sin  is  die  kerk  die  mistieke  liggaam  van 
Christus.  Yir  die  mens  is  dit  ’n  voorwerp  van  geloof. 
Verder,  die  sigbare  kerk  is,  net  soos  die  onsigbare,  na  sy 
wese  algemeen,  en  sluit  in  alle  Cbristusbelydende  gelo- 
diges  op  aarde.  In  die  sin  kan  daar  natuurlik  geen  sprake 
wees  van  een  sigbare  instituut  soos  Rome  dit  leer  nie. 
Maar  uitgangspunt  vir  die  begip  kerk,  sigbaar  sowel  as 
onsigbaar,  is:  „éen  heilige  algemene  Christelike  Kerk” 
(die  universele  kerk) .  En  uit  hierdie  grondbegrip  moet  alle 
begrippe  van  kerk,  ook  van  die  plaaslike  kerk  in  enger  en 
ruimere  omvang,  herlei  en  in  die  lig  daarvan  beskou  en 
verklaar  word.  Dié  gedagte  word  deur  dr.  H.  Ba- 
vinck  *  tereg  uitgedruk  as  volg:  ,,Bij  de  beschrij- 
ving  van  het  wezen  der  kerk  gingen  alle  gerefor- 
meerde  theologen  van  de  ecclesia  universalis  uit  en  daalden 


*)  Dogm.  IV.  408. 

zoo  tot  de  ecclesiae  particulares  af.  Deze  laatsten  zijn 
plaatselijke  openbaringen  van  het  ééne  mystieke  lichaam 
van  Christus.”  Die  universele  onsigbare  kerk  kom  tot 
openbaarheid  (nie  as  instituut  nie,  maar  as  organisme) 
eers  as  universele  sigbare  kerk  op  die  ganse  aarde,  sover  as 
mense  deur  Gods  Woord  en  Gees  tot  die  belydenis  van  die 
Christelike  geloof  kom.  En  daarna  openbaar  die  een  uni- 
versele  kerk  homself  in  die  vorm  van  gemeenskappe  van 
gelowiges  in  verskillende  plekke,  elk  ?n  eenlieid  in  sigself 
wat  in  beperkter  omvang,  die  een  universele  onsigbare 
kerk  weerspieël  en  tegelyk  die  een  universele  sigbare  kerk 
in  plaaslike  gedaante  en  omvang  vertoon.  Elkeen  van  die 
plaaslike  openbaringe  van  die  universele  kerk  besit  ’n 
betreklike  kompleetheid  by  sigself;  d.w.s.  elke  plaaslike 
groep  van  gelowiges,  of  liewer  elke  groep  van  gelowiges 
plaaslik  versamel,  besit  alles  wat  nodig  is  tot  die  vertoning 
van  die  wese  van  die  kerk;  m.a.w.  dit  is  nie  vir  sy  wese 
as  kerk  absoluut  noodsaaklik  om  met  een  of  meer  ander 
plaaslike  kerke  of  gemeentes  in  verband  te  tree  nie.  Die 
universele  sigbare  kerk  (as  organisme)  bestaan  uit  die 
totaliteit  van  pl.  kerke.  En  so  word  die  kerk,  ook  by  insti- 
tuering,  in  sy  groter  omvang  opgebou  uit  plaaslike  kerke 
as  gemeenskaplike  eenhede.  Daar  moet  op  gewys  word  dat 
in  die  konstitusie  van  die  kerk  as  instituut  volgens  die 
gereformeerde  presbiteriaal-sinodale  stelsel  ons,  met  die  oog 
op  die  argitektoniek  van  die  sisteem,  te  doen  het  nie  met 
individue  nie  maar  met  liggame,  vergaderings,  gemeen- 
skaplike  eenhede,  waarvan  die  plaaslike  kerke  die  grondslag 
vorm,  waaruit  die  algemene  kerk  saamgestel  word  en  waar- 
aan  die  regeermag  van  die  algemene  kerk  ontleen  word. 
Dit  is  dan  ook  in  die  plaaslike  kerk,  en  daarin  alleen,  dat 
die  enigste  regeeramp  (die  presbiter,  regerende  en  lerende) 
onder  Christus  en  in  gehoorsaamheid  aan  Sy  Woord,  soos 
deur  Homself  en  Sy  Apostels  neergelê,  ingestel  is.  Die 
Roomse  voorstelling  van  ’n  permanente,  algemene  opsie- 
nersamp  (biskop)  oor  ander  plaaslike  kerke  is  altyd  van 
gereformeerde  kant  verwerp  as  onskriftuurlik. 

Die  kerk  as  onsigbaar  is  ’n  ideële  begrip,  en  kan  in 
dié  betekenis  geen  voorwerp  van  kerkregering  of  kerkreg 
wees  nie.  Dit  kan  alleen  die  sigbare  kerk  wees.  Die  sigbare 
kerk  bestaan  uit  mense  wat  kan  gesien  en  deur  ’n  seker 
kenmerk  van  ander  onderskei  word.  Hy  omvat  die  hele 
liggaam  van  gelowiges  in  Christus  op  aarde.  Dié  kerk  is 
hier  ook  ,,’n  gemeenskap  van  heiliges.”  Hulle  word  geken 
deur  die  belydenis  van  hulle  geloof  in  Christus.  Hulle  staan 
in  ’n  uitwendige  verbondsbetrekking  met  Hom.  Dit  word 
veronderstel  dat  die  lede  deur  die  Heilige  Gees  wedergebore 
is.  Oor  die  inwendige  kan  deur  die  mens  nie  ’n  beslissende 

•oordeel  gevel  word  nie.  Solank  as  daar  ’n  belydenis  is, 
wat  deur  ’n  redelike  Christelike  wandel  bevestig  word,  word 
so  iemand  (kerkregtelik)  beskou  as  ware  gelowige  en  der- 
halwe  as  reg  hebbende  om  tot  die  kerk  te  behoort.  Ook 
sy  kinders  word  beskou  as  tot  die  Verbond  van  God 
behorende,  en  dus  ook  tot  die  kerk  van  Christus.  Hulle 
word  deur  die  doop  in  die  gemeenskap  van  die  kerk  ingelyf. 

Ons  het  egter  hier  hoofsaaklik,  vir  kerkregtelike  doel, 
te  doen  met  die  belydende  gelowiges  as  lede  van  die  sigbare 
kerk.  Deur  die  verkiesing  van  God  en  die  wedergeboorte 
kom  die  liggaam  as  gemeenskap  van  heiliges  tot  aansyn  as 
organisme.  En  so  ontstaan  die  onsigbare  kerk,  wat  die 
eigenlike  wese  van  die  werk  uitmaak;  en  hy  word  gedurig 
sigbaar.  Die  ontstaan  en  voortbestaan  van  die  liggaam  van 
gelowiges  is  nie  toe  te  skryf  aan  die  wil  of  keus  van  die 
mens  nie.  Dit  berus  in  die  wil  van  God.  Van  dié  liggaam 
het  God  Christus  gestel  as  Verbondshoof  en  die  liggaam 
gesamenlik  as  verbondsvolk.  Hulle  word  genoem  „liggaam 
van  Christus”.  Dié  liggaam  vorm  dan,  soos  hulle  deur 
die  belydenis  kenbaar  sigbaar  geword  het,  die  sigbare  kerk ; 
en  dit  is  húlle  wat,  deur  God  daartoe  geroep,  hulself 
organiseer  tot  ’n  geïnstitueerde  kerk.  In  sy  wese  is  die 
sigbare  kerk  ’n  versameling  van  Christus-belydende  gelowi- 
ges,  ’n  „gemeenskap  ’  ’  van  heiliges.  Dit  is  die  skriftuurlike, 
gereformeerde  beskouing. 

Die  kerkbegrip  volgens  Roomse  beskouing  verskil  radi- 
kaal  van  die  Reformatoriese.  Rome  maak  in  die  eerste  plek 
geen  onderskeiding  tussen  sigbare  en  onsigbare  kerk  nie. 
Die  twee  val  by  Rome  saam,  met  ’n  oorwegende  klem  op 
die  sigbare.  Rome  gaan  uit  in  die  eerste  plek  van  die  idee 
van  een  heilige  algemene  christelike  kerk,  maar  veral  as  sig- 
baar.  Die  kerk  moet  dan  ook  georganiseer  word  onder 
een  sigbare  hoof,  die  pous.  En  aan  die  kerk  as  sigbare 
en  onder  die  pous  georganiseerde  liggaam  behoort  of  moet 
behoort  alle  gelowiges.  Die  pous,  as  sigbare  hoof  van  die 
een  universele  sigbare  kerk,  is  die  verteenwoordiger  van 
Christus  op  aarde ;  en  dit  is  die  wil  en  verordinering 
van  Christus  dat  al  Sy  kinders  vir  Hom  sal  versamel  en 
gewei  word  in  die  een  sigbare  kerk  onder  die  pous  as 
opperherder  en  die  biskoppe  as  medeherders  onder  hom. 
Nogeens,  volgens  Reformatoriese,  en  hier  byname  gerefor- 
meerde  opvatting,  is  die  sigbare  kerk  ’n  versameling  van 
Christus-belydende  gelowiges.  Maar  die  versameling  as  een 
geheel  absoluut  is  ’n  ideële  begrip,  en  laat  hom  nie  as 
sodanig  empiries  bring  onder  enige  uitwendige  organisasie 
of  plaas  onder  een  institutêre  verband  nie.  Allermins  is 
daar  ergens  een  sigbare,  sentrale  hoof  of  regeermag  in 
Roomse  sin.  Die  geïnstitueerde  kerk,  ook,  ken  net  een,  en 

dit  Jn  onsigbare,  Hoof  en  Wetgewer,  Christus,  sy  Heer,  wat 
verhoog  is  aan  die  regterhand  van  God  in  die  hemel. 

§2. — Die  Een  Kerk  en  die  Vele  Kerke 

Ons  het  reeds  vroeër  aangetoon  dat  daar  in  die  Heilige 
Skrif  voorkom  die  begrip  van  een  universele  sigbare  kerk 
en  tegelyk  ook  van  vele  sigbare  plaaslike  kerke.  Die  een 
kerk  word  uit  die  vele  plaaslike  kerke  gevorm.  Daar  is  dan 
’n  organiese  verband  tussen  die  twee  en  wel  so  dat,  terwyl 
die  plaaslike  kerk  (as  organisme)  nie  sy  ontstaan  te  danke 
het  aan  die  universele  (sigbare)  kerk  nie,  hy  tog  (idealitêr) 
sy  karakter  as  liggaam  van  Christus  (as  eenheid  gedink) 
aan  die  idee  van  die  een  universele  kerk  ontleen.  Die  plaas- 
like  versameling  van  gelowiges  kan  dus,  as  teenoor  die 
universele  kerk,  op  die  naam  „kerk”  aanspraak  maak  alleen- 
lik  in  afgeleide  en  sekondêre  sin.  In  dié  sin  is  hy  dan 
(idealitêr)  afhanklik  van  die  universele  kerk,  en  is  dit  aan 
die  universele  kerk  dat  die  plaaslike  kerk  sy  volkomenheid 
ontleen.  Maar  dan  maak  die  plaaslike  kerke  weer  saamr 
nou  by  wyse  van  vereniging  van  liggame  tot  een  geheeh 
’n  groter  intermediêre  kompleetheid  uit  tussen  die  plaaslike 
kerk  en  die  universele  kerk.  En  hierdie  vereniging  van 
kerke  tot  een,  sover  moontlik  verwesenlikbare,  geheel  („al- 
gemene  kerk”)  vorm  die  grondslag  van  ’n  presbiteriaal- 
sinodale  organisasie  vir  doeleindes  van  kerkregering  volgens 
die  gereformeerde  stelsel. 

Voordat  ons  nou  hier  verder  gaan  om  aan  te  toon  die 
aard  van  die  verhouding  wat  daar  wederkerig  bestaan 
tussen  die  geheel  (algemene  kerk)  en  die  dele  (plaaslike 
kerke),  is  dit  vir  ’n  goeie  begrip  van  hierdie  vraagstuk  van 
belang  om  eers  duidelik  te  maak  wat  onder  die  begrip 
,,plaaslike  kerk”  te  verstaan  is.  Kerk  is,  soos  reeds  gesê,  ’n 
versameling  van  belydende  gelowúges.  Nou  is  dit  nie  prak- 
ties  doenlik  vir  die  belydende  gelowiges  van  die  hele  wêreld 
om  in  een  plek  bymekaar  te  kom  nie.  Alleenlik  handelbare 
groepe  van  gelowiges  wat  in  een  plek  saamwoon  kom  by 
mekaar  vir  doeleindes  van  godsdiensoefening  en  kerkrege- 
ring.  So’n  gemeenskap  van  gelowiges  word  dan  ’n  kerk 
genoem.  Dit  is  die  plaaslike  kerk.  By  die  vorming  van  ’n 
kerkverband  word  ’n  vereniging  van  al  die  plaaslike  kerke 
tot,  stand  gebring  vir  doeleindes  van  onderlinge  samewer- 
king,  toesig  op  mekaar,  en,  desnoods,  bestraffing  van 
mekaar,  en  hulp  betoon.  Maar  oor  die  kerkverband  word 
later  meer  in  besonderhede  gehandel.  Ons  bepaal  ons 
hier  by  die  verskil  tussen  die  afsondei’like  plaaslike  kerke  as 
sodanig  en  die  algemene  kerk. 

Onder  die  0.  Testament  was  die  vormende  beginsel  en 
die  uitgangspunt  vir  die  begrip  kerk  geleë  in  dic  sentrale 

ieiligdom  en  die  sentrale  priesterskap.  Onder  die  N.  Tes- 
tament  is  dit  nie  die  geval  nie.  Hier  is  daar  nie  ’n  sigbare 
Heiligdom  op  aarde  nie.  Ons  ken  alleen  die  sentrale  hemelse 
Jerusalem,  waar  Christus  hemelse  Priester-Koning  is;  ’n 
hemelse  Heiligdom,  dus,  met  ’n  hemelse  Priester,  ’n  hemelse 
Koninkryk  met  ’n  hemelse  Koning,  Wetgewer  en  Regter. 
Maar  in  die  aardse,  sigbare  is  daar  nou  nergens  ’n  sentrale 
heiligdom,  ook  nie  ’n  priesterskap,  soos  Rome  dit  leer, 
waarvan  die  kerk  afhanklik  is  nie.  Inteendeel,  ons  moet 
ons  begrip  van  kerk,  as  instrument  van  kerkregering  en 
oorspronklike  (institutêre)  bron  van  kerklike  mag  soek 
van  onderaf  en  wel  by  name  in  die  plaaslike  kerk.  Die 
slotsom  is  dan :  by  instituering  bestaan  die  kerke  en  bly 
altyd  in  hulle  volle  wese  as  kerk  bestaan;  d.w.s.  hulle  word 
nie  deur  instituering  onder  ’n  sinodaal  verband  as  kerk 
uitgewis  of  teruggedring  nie.  Huile  konstitueer  hulle  by 
wyse  van  samevoeging  tot  een  groter  kerk,  ditsy  landskerk 
of  volkskerk,  of  sover  die  verband  in  enger  of  breër  omvang 
werklik  tot  stand  kan  kom.  As  gevolg  van  die  samevoeging 
op  ordelike  wyse  ontvang  elkeen  va.n  die  konstituerende  pl. 
kerke  ’n  sekere  eenheid  en  volkomenheid.  Hierdie  hoeda- 
nigheid  word  ontvang  in  die  allereerste  plek  en  in  eigenlike 
sin  van  die  een  universele  kerk,  en  derhalwe  ook  van  die 
algemene  kerk,  sy  institutêre  verteenwoordiger.  Dit  wil  sê 
dat  die  meer  uitgebreide  en  groter  eenheid  die  hoedanigheid 
van  volkomenheid  en  eenheid  altyd  meedeel  aan  die  min- 
dere.  Die  intermediêr  meerdere  kerk  het  wel  nie  in  homself 
enige  eie,  oorspronklike  hoedanigheid  van  eenheid  of  vol- 
komenheid  om  aan  die  mindere  mee  te  deel  nie,  maar  die 
meedere  ontvang  op  sy  beurt  die  hoedanighde  self  van  die 
universele  kerk.  Dog  kragtens  die  gewig  van  die  totaliteit 
van  die  saamgevoegde  pl.  kerke  word  ’n  sekere  hoedanigheid 
van  volkomenheid,  deur  die  verband  aan  die  mindere  mee- 
gedeel.  Hierdie  gedagte  word  deur  Yoetius,  o.i.  met  juist- 
heid,  gestel  op  die  volgende  wyse :  „De  gestalte  en  regeering 
van  eerstgenoemde  (die  O.T.  Kerk)  onderscheiden  zich  van 
laatstgenoemde  (N.  Test.  Kerke)  hierin,  dat  een  zekere 
nationale  kerkelike  volkomenheid,  die  aan  de  stad  Jerusalem 
en  het  Aáronieties  priesterschap  verbonden  was,  door  de 
afzonderlike  synagogen  en  byeenkomsten  van  buiten  af 
moest  verwacht  en  verkregen  worden,  niet  bij  wijze  van 
ophooping  ( zooáls  thans  bij  ons  de  bijzondere  stads-  en 
dorpskerken  haar  verkrijgen  van  de  nationale  of  Provinsiale 
synoden,  *  maar  alzoo  da.t  hare  volheid  en  geheel- 
heid  daarvan  afhanklik  was.  **  Dit  wil  sê  dat 


*)  Kursivering  van  ons. 

**)  De  Zichtbare  en  georganiseerde  kerk,  bl.  22. 

die  pl.  kerke  van  die  sinodes  ’n  betreklike,  ’n  „zekere’r 
volkomenheid  ontvang.  Dus  die  pl.  kerk  is  wel  in  sekere 
mate  afhanklik  van  die  verband,  hoewel  nie  absoluut  nie,. 
asof  hyself  as  kerk  onder  geen  omstandigheid  sou  kon 
bestaan,  of  die  wese  van  ’n  kerk  sou  kon  vertoon,  as  daar  nie 
rn  verband  was  om  die  stempel  van  kerk  op  hom  te  sit 
nie.  Die  posisie  is  derhalwe  dit:  Die  pl.  kerk  het  sy  ont- 
staan  as  organisme  nie  te  danke  aan  die  sinode  nie,  maar 
as  instituut  word  aan  hom  die  eis  gestel  en  hy  onderwerp 
homself  daaraan,  dat  die  sinode  as  verteenwoordiger  van  die 
verband  hom  keur  en  sy  instituering  vir  wettig  verklaar. 
Dit  plaas  die  pl.  kerk  in  ’n  sekere  posisie  van  afhanklikheid 
van  die  kerkverband.  Die  afhanklikheid  is  egter  nie  abso- 
luut  nie.  Maar  hieroor  later  meer. 

§3. — Die  Kerk  geen  Instituut  in  Rooms-Episkopaalse 
Sin  Nie. 

Volgens  die  Roomse  teorie  gaan  die  kerk  as  instituut 
aan  die  kerk  as  organisme  vooraí.  Christus  deel  Homself. 
volgens  die  teorie,  aan  die  kerk  mee  uitsluitend  deur  middel 
van  amp  en  sakrament.  „De  ecclesia  docens  met  haar 
hiërarchsche  inrichting  en  haar  genadewerkende  sakra- 
mente  gaat  aan  de  ecclesia  audiens  vooraf  en  staat  hoog 
boven  haar.*  So’n  instituut  is  bewaarder  en  uitdeler 
van  alle  genade  aan  alle  mense.  Die  saligheid  is 
van  sy  bediening  afhanklik.  Hy  staan  in  die  plek 
van  Christus  as  gevolmagtigde.  Hy  maak  wette  en 
gebied  met  absolute  gesag.  Sy  wette  vorm  ’n 
codex  van  reëls  wat  absoluut  bindend  is  vir  sy  lede.  Gods 
Woord  staan  nie  in  gesag  bokant  hom  nie,  maar  hy  het  die 
volmag  van  Christus  om  ook  te  verklaar  wat  moet  gebruik 
word  van  Gods  Woord  by  die  regering  van  die  kerk,  en 
hoe  hy  dit  wil  opgevat  hê.  Die  instituut  is  universeel. 
Elke  individu  wat  wil  salig  word  moet  aan  hom  behoort 
en  moet  hom  aan  sy  wette  onderwerp  en  sakrament  en 
Woord  alleen  uit  sy  hande,  deur  middel  van  die  priester- 
a.mp,  ontvang.  Van  ’n  instituut  is  die  gemeente  van 
Christus,  oor  die  hele  wêreld  verspreid,  geheel  afhanklik; 
en  so  ook  is  elke  plaaslike  openbaring  van  dié  gemeente. 
Want  die  amp  vorm  die  kerk,  —  „ubi  papa  ibi  ecclesie,' ’ ; 
en  die  kerk-lid  is  afhanklik,  nie  van  Christus  se  direkte 
genadewerk  deur  Woord  en  Gees  nie,  maar  van  die  ( opere 
operato)  kerklike  bemiddeling.  Derhalwe  het  die  kerk 
as  instituut  ’n  eiendomsreg  oor  die  gemeente  as  geheel  en 
op  elke  plaaslike  openbaring  daarvan.  Daarom  is  dit  abso- 
luut  verpligtend  vir  elke  pl.  kerk  om  aan  die  alg.  kerk  te 


*)  Bavinck,  Dogmatiek,  Deel  IV,  bl.  306. 

behoort.  En  daarom  ook  kan  geen  pl.  kerk  onder  enige 
omstandigheid  „kerk”  genoem  word,  wat  nie  deur  die 
algemene  instituut  (by  monde  van  die  pous  of,  namens  hom, 
die  biskoppe)  as  sodanig  verklaar  is  nie.  Gevolglik  is  die 
bevele  van  die  instituut,  gegee  by  monde  van  sy  ampsdraers, 
wat  eigenlik  die  kerk  is,  absoluut  bindend.  Daar  is  ook 
geen  ontkoming  aan  enig  iets  daarvan  wat  verkeerd  mag 
wees  nie.  Wat  as  besluite  van  die  konsilies  geskryf  staan, 
staan  geskryf.  Die  kerklike  ampsdraers  staan  kerkregtelik 
bokant  Gods  Woord.  As  die  konsilie  besluit  het,  word 
daar  geen  beroep  op  die  Woord  toegelaat  nie.  Volgens  die 
Roomse  stelsel  is  die  kerkregering  opperheerskappy.  In 
hierdie  opsig  kom  die  kollegiale  kerkreg  met  die  Roomse 
ooreen,  hoewel  op  grond  van  geheel  ander  prinsipes.  By 
Rome  is  dit  opperheerskappy,  omdat  Christus  Petrus,  en 
deur  hom,  die  pous  en  biskoppe  met  sy  koninklike  heersers- 
mag.  beklee  het,  en  Hy  dus  nou  nie  deur  Sy  Wooi’d  spreek 
nie  maar  deur  die  pous.  Christus  het  dus  hier  (om  dit  so 
le  noem)  in  die  pous  opgegaan.  So’n  opvatting 
van  ’n  voorafbestaande  en  van-bo-af  absoluut  gebiedende 
en,  by  verder  stigting  of  uitbreiding,  kerk-in-aansynroe- 
pende  instituut  is  geheel  en  al  in  stryd  met  die  geref. 
opvatting  van  die  kerk  en  sy  regering. 

Maar  ook  Protestantse  en  selfs  Geref.  Kerke  het  in 
hul  kerkreg  nie  altyd  vry  gebly  van  ’n  mate  van  beïnvloe- 
ding  deur  hierdie  Rooms-Episkopaalse,  hiërargiese  teorie 
nie.  Dit  is  o.a.  min  of  meer  konsekwent  nagevolg,  in  ge- 
magtigde  vorm,  deur  die  Episkopaalse  Kerk  van  Engeland. 
In  die  Lutherse  Kerk  het  dit  allengs  ingesluip  in  die  vorm 
van  wat  genoem  word  Cesaro-papisme,  soos  aangetoon  in 
Deel  I.  In  die  Nederl.  Herv.  Kerk  het  die  kollegiale  gedagte' 
(eweëens  in  Deel  I  uiteengeset)  langs  ander  weg  en  om 
geheel  ander  redes  tot  ’n  standpunt  gevoer,  wat  in  hierdie 
opsig  ook  enigsins  ooreenkoms  het  met  die  Roomse.  Selfs 
in  die  Presbiteriaanse  Kerk  van  Skotland  en  Amerika  is 
daar  ’n  rigting  wat  ook  nie  geheel  vry  is  van  ’n  episkopaals- 
getinte  denkwyse  in  die  stuk  van  kerkregering  nie.  Ons 
moet  een  voorbeeld  hiervan  of  liewer  ’n  getuienis  hierom- 
trcnt  gee.  Waar  prof.  W.  Binnie  daarop  wys  dat  die  woord 
ekklesia,  ook  volgens  sy  klassikale  betekenis,  ’n  versameling 
van  Christene  beteken,  sê  hy:  „Classical  scholars  maintain 
that  the  sacred  notions  which  have  long  attached  them- 
selves  to  our  word  Church  are  later  accretions,  of  which 
we  rrtust  disabuse  ourselves,  if  we  would  get  at  the  original 
and  authentic  conception  of  the  Christian  Ecclesia.  The 
contention  is  not  without  solid  grounds.  There  are  without 
doubt  certain  high-church  circles  in  which  the  authentic 
conception  of  the  Christian  society  is  almost  lost  sight  of, 

through  want  of  care  to  distinguish  between  the  New  Tesfa- 
ment  Ecclesia  and  the  Ecclesia  of  a  later  age.  This  is 
true;  yet  we  must  beware  of  falling  into  error  in  the 
opposite  extreme.”  In  verband  met  bowestaande  herinner 
die  skrywer  daaraan  dat  „the  word  Ecclesia  had  long  been 
in  use  in  the  Greek  version  of  the  Old  Testament,  to  denote 
the  congregation  of  the  children  of  Israel,  and  the  congre- 
gation  of  the  rigliteous.”  Hierdie  laaste  opmerking  is  wel 
waar,  maar  dit  neem  nie  die  feit  weg  nie  dat  daar  aan  die 
ander  kant  diegene  is  wat  „uit  die  oog  verloor”  hoedanig 
•die  eerste  institutêre  kerk,  of  liewer  kerke,  in  die  N.T. 
bestaan  net,  nl.  as  plaaslike  versamelinge  met  ’n  eie  plaas- 
like  regering.  En  al  is  dit  volkome  wettig  en  noodsaaklik 
dat  ’n  verband  sal  gevorm  word,  met  ’n  sekere  algemene 
gesag,  is  dit  tog  nie  reg  nie  dat  die  verband  sodanig  dle 
plaaslike  kerk  sal  oorvleuel  dat  "hy  niks  anders  word  as  ’n 
geheel  afhanklike  onderdeel  wat  van  die  geheel  al  sy 
orders  kry  soos  ’n  onderdaan  van  sy  owerheid,  sonder  enige 
kans  op  verhaal  in  gevalle  van  onreg,  anders  as  kragtens  die 
wette  wat  deur  of  namens  die  (kerklike)  owerheid  op  eie 
inherente  gesag  gemaak  is.  Die  gesag  volgens  die  Roomse 
stelsel  is  inherent  in  die  pous  saam  met  die  biskoppe-in-kon- 
silie.  Hulle  kan,  sover  dit  die  kerk  op  aarde  betref,  eiemagtig 
regeer.  Die  pous  het  sy  gesag  (wat  hy  deur  ordening  en 
sending  aan  die  biskoppe  meedeel)  direk  van  Christus 
ontvang,  en  dit  wel  by  wyse  van  suksessie  as  opvolger  van 
die  Apostel  Petrus.  Hy  ontvang  geen  magtiging  van  die 
kerk  nie,  maar  staan  as  gevolmagtigde  plaasvervanger  van 
Christus  bokant  die  kerk.  Dit  is  die  grondslag  waarop  die 
episkopaalse  stelsel  rus.  Daarna  is  die  mag  van  die  pous 
in  die  kerk  absoluut  en  ekumenies;  oor  die  hele  wêreld 
moet  hy  erken  en  sy  gesag  geëerbiedig  wTord.  Die  aanspraak 
op  hierdie  gesag  word  gegrond  op  die  magtiging  van  Petrus 
deur  Christus  in  Matt.  16 :18,  19.  Hierdie  teorie  gaan  uit 
van  die  standpunt  dat  dié  uitsprake  van  Christus  bedoel 
was  om  aan  Petrus,  en  onder  hom  aan  die  ander  apostels, 
mee  te  deel  ’n  regeermag  wat  nie  tydelik  en  verbygaande 
is  nie,  maar  permanent  as  regstreekse  apostoliese  regeer- 
mag  oor  die  kerk.  Die  regeerders  in  die  kerk  word  dan 
opvolgers  van  die  Apostels  met  virtuele  apostoliese  waardig- 
heid  in  gesag  en,  in  sy  logiese  konsekwensie,  ook  selfs  eie 
aan  die  amp  (en  nie  in  die  Woord  van  God  nie)  klewende 
onfeilbaarheid. 

Om  die  geref.  beskouing  as  teenoor  hierdie  rooms- 
episkopaalse  leer  aangaande  die  plek  wat  die  amp  in  die 
kerk  beklee  en  die  oorsprong  en  werking  van  die  amp  nader 
te  verduidelik,  sal  dit  nodig  wees  om  ’n  kort  verklaring  van 
die  Apostele-amp  hier  te  gee. 

§4. — Die  Apostele-Amp. 

Die  Apostele-amp  was  nie  ’n  amp  in  die  kerk  nie,  maar 
'n  universele  amp  oor  die  kerk.  Dit  was  ’n  buitengewone 
amp,  het  in  verband  gestaan  met  die  grondlegging  van  die 
Christelike  kerk,  en  het  daarby  instrumenteel  gedien  reg- 
streeks  onder  Christus.  Die  apostels  het,  behalwe  ander 
hoedanighede  waarin  hulle  gestaan  het,  verteenwoordig  die 
band  van  eenheid  waartoe  Christus  Sy  algemene  kerk  roep 
en  waartoe  die  Heilige  Gees  die  aandrang  verskaf  in  die 
harte  van  die  gelowiges. 

Aan  die  apostel-kring  allereers  is  die  sleutelmag  wat 
die  grondslag  vorm  van  alle  kerklike  regeermag  toevertrou, 
eers  aan  Petrus  en  daarna  aan  al  die  Apostels  saam. 
Hulle  het  dus  sekere  mag  gehad,  wat  hulle  ontvang  het 
onmiddellik  van  Christus  self,  as  algemene  opsieners  ooi' 
die  hele  kerk  en  oor  alle  afsonderlike  pl.  kerke.  Dié  mag  het 
hulle  hoofsaaklik  gebruik  in  die  verkondiging  van  Gods 
Woord  met  gesag;  in  die  tot-stand-bring  van  sekere  grond- 
leggende  werksaamhede,  soos  o.a.  deur  toesig  te  hou  of  te 
laat  hou  by  gemeentestigting  (die  verkiesmg  van  pres- 
biters)  ;  die  aankondigmg,  as  rigsnoer  vir  die  inwendige 
kerkregering,  van  algemene  reëls,  ens.  Insake  die  inwendige 
kerkregering  in  die  aísonderlike  pl.  kerke  het  die  Apostels- 
nie  self  regstreeks  opgetree  buiten  die  gemeente  om  nier 
maar  het  ampsdraers  laat  aanstel  deur  die  gemeente  om 
te  regeer  en  die  Woord  te  verkondig,  of  te  laat  verkondig,. 
en  die  tug  uit  te  oefen  in  die  reeds  georganiseerde  pl. 
kerke. 

Die  amp  van  algemene  toesig  oor  die  kerk  wat  aan  die 
Apostels  behoort  het,  het,  soos  reeds  gesê,  in  verband  ge- 
staan  met  die  grondlegging  van  die  kerk  en  met  die  neerlê 
van  die  algemene  reëls  en  beginsels  vir  die  kerkregering, 
soos  veryat  in  Gods  Woord.  Na  hulle  dood  het  hierdie  amp 
opgehou  om  te  bestaan.  Daar  het  na  hulle  op  aarde  geen 
algemene  wetgewer  vir  die  kerk  en  ook  geen  algemene 
opsiener  oor  die  hele  kerk  bestaan  nie.  Christus  (wat 
deur  die  apostels  middellik  verteenwoordig  was)  het  die 
enigste  Hoof  en  Opperste  Herder  en  Wetgewer  gebly.  In 
Sy  Woord  (insluitende  die  van  die  deur  Hom  geïnspireerde 
Apostels)  het  die  kerk  die  beginsels  vir  sy  regering  ontvang. 
Maar  dit  is  ’n  selfregering  deur  middel  van  die  amp. 

Nou  doen  die  vraag  hom  voor :  wat  moet  ’n  mens  dan 
op  geref.  standpunt  maak  van  die  apostoliese  opperregering, 
of  liewer,  oppertoesig,  altyd  onder  Christus  natuurlik,  in 
die  kerk?  Watter  betekenis  het  dit  nou  nog  volgens  geref. 
kerkreg?  Die  saak  staan  hiermee  so:  die  algemene  opsie- 
nersmag  van  die  Apostels  oor  die  hele  kerk  het  materieël 

verval  met  die  dood  van  die  apostels  en  is  in  sy  hoedanigheid 
as  ’n  algemene  opsig  oor  die  hele  christelike  kerk  of  selfs 
oor  ’n  onderdeel  daarvan  nie  oorgedra  op  enige  persoon  of 
konsilie  (sinode)  nie.  Geen  persoon  of  konsilie  kan  na 
die  kerk  toe  kom  nie  en  sê :  „Ek  het  ’n  mandaat  van  Chris- 
tus  gekry  om  U,  Sy  gemeente,  in  Sy  naam  te  regeer.  ’  ’  Dit 
wil  sê  dat  die  mag  wat  daar  nou  in  die  kerk  bestaan,  nie 
’n  algemene  opsienersmag  is  (in  Roomse  sin)  wat  van  bo 
af  deur  Christus  oor  die  kerk  gestel  is  nie.  Die  mag,  volgens 
geref.  beskouing,  rys  van  onder  af  op.  Dit  het  sy  ontstaan 
uit  die  presbiteramp,  wat  deur  bemiddelling  van  die 
apostels  in  die  pl.  kerke  ingestel  is  met  die  doel  in  die  eerste 
plek  om  die  pl.  gemeente  te  regeer  deur  middel  van  deur 
die  gemeente  self  gekose  regeerders.  En  hierdie  mag  word 
dan  as  gevolg  van  die  behoefte  aan  wederkerige  voorligting, 
toesig  en  hulpbetoning,  bymekaar  gebring  in  ringe  en  ’n 
sinode,  met  toenemende  beperktheid  in  die  omvang  van 
hulle  bevoegdhede  maar  tegelyk  met  opklimmende  gewig 
in  die  graad  van  hulle  gesag.  Die  sinode  is,  binne  sy  perke 
in  sake  van  algemene  belang  vir  kerk  en  godsdiens  en  ge- 
bonde  aan  die  Woord  van  Christus,  beklee  met  ’n  gesag 
oor  die  kerk  wat  íormeel  van  dieselfde  aard  is  as  die  van 
die  apostels.  Maar  die  gesag  van  die  sinode  daal  nie  van 
bo  af  op  die  gemeentes  neer  soos  die  van  die  Apostels  nie, 
dog  dit  rys  vanuit  die  gemeentes  op.  Dit  vloei  ook  indirek 
voort  uit  die  gesag  van  die  apostels,  deur  wie  Christus 
instrumenteel  die  regeermag  van  die  pl.  gemeente  aan 
ampsdraers  (presbiters)  laat  toevertrou  het.  Langs  hierdie 
weg  het  die  presbiters,  onder  apostoliese  leiding,  die  wettige 
regeerders  geword,  eers  in  die  pl.  kerk,  en  daarna,  saam 
met  die  van  ander  pl.  kerke,  in  die  algemene  kerk.  Die 
gesag  wat  so  uit  die  gesamelike  pl.  kerke  opkom  en  by  die 
sinode  berus,  word  egter,  weëns  velerlei  beperkende  om- 
standighede,  in  die  werklikheid  nie  ekumenies  uitgeoefen, 
soos  die  van  die  Apostels  nie ;  maar  dit  is  tog  die  ideaal  dat 
die  gemeente  oor  die  hele  wêreld  homself  deur  ’n  universele 
akkoord  sal  regeer  volgens  die  Woord  van  die  een  Heer, 
en  besiel  deur  die  een  Gees,  met  die  oog  op  die  koms  in 
so  volkome  gedaante  as  moontlik  van  Sy  Koninkryk,  waar- 
in  al  sy  verlostes  eenmaal  tot  een  sal  vergader  wees  onder 
■die  onmiddellike  heerskappy  van  Christus,  hulle  hemelse 
Koning. 

§5. — „Gemeente”  of  „Kerk”. 

Moet  die  plaaslike  georganiseerde  gemeenskap  van 
gelowiges  „gemeente”  of  „kerk”  genoem  word?  Dit  is 
opmerklik  dat  die  woord  ekklesia  in  die  N.  Testament 
nergens  in  die  ongeveer  110  gevalle  waarin  dit  voorkom  in 

die  Statevertaling  deur  „kerk”  nie  maar  altyd  deur 
„gemeente”  vertaal  is,  terwyl  daar  by  die  gereformeerdes 
destyds  (en  nou  ook  nog)  geen  prinsipiële  beswaar  was 
teen  die  benaming  „kerk”  nie.  Die  woord  is  ongetwyfeld 
so  vertaal,  om  die  Roomse  begrip  van  kei*k,  as  synde  eigenlik 
die  „geestelikes”,  te  vermy.  Die  bedoeíing  was  kennelik 
om  deurgaans  die  protestantse  begrip  van  kerk  as  gemeen- 
skap  van  gelowiges  te  laat  uitkom.  Egter  vind  ons  tog  dat 
die  woord  „kerk”  meer  algemeen  in  die  kerklike  spraak- 
gebruik  van  dié  tyd  voorkom  as  „gemeente”.  In  later  tye 
het  die  woord  „gemeente”  al  meer  gebruiklik  geword  in 
Nederland;  en  die  gebruik  is  tans  veral  sedert  1816,  vry 
algemeen  in  die  Herv.  Kerk  aldaar  en  in  Suid-Afrika.  Ook 
in  die  Ned.  Geref.  Kerke  van  Suid-Afrika  is  hierdie  bena- 
ming  algemeen  gebruiklik. 

Die  rede  waarom  „kerk”  in  die  kerklike  gebruik  voor- 
kom  i.p.v.  „gemeente”  (die  woord  in  die  bybelvertaling 
gebesig)  sal  wel  hoofsaaklik  wees  omdat  „kerk”  in  die 
publieke  oordeel  ’n  onderskeidend  kerklike  woord  was,  ter- 
wyl  „gemeente”  in  die  algemeen  spraakgebruik  van  daardie 
tyd  beteken  het  ook  die  siviele  samelewing  van  ’n  stad  of 
dorp. 

Maar  wat  ook  al  alles  tot  die  verskynsel  aanleiding 
gegee  het,  dit  is  tog  opvallend  dat  dieselfde  kerk  wat  in 
die  bybelvertaling  deurgaans  „gemeente”  besig,  hulle  eie 
gemeentes  meestal  „kerk”  noem,  hoewel  „gemeente”  ook 
soms  gebesig  word.  In  Skotland  was  en  word  „Church”  en 
„congregation  ”  by  afwisseling  gebesig.  In  Frankryk  kom 
meestal  „kerk”  (église)  voor;  in  Duitsland  „Gemeinde” 
meer  algemeen  as  „Kirche”  vir  die  pl.  kerk.  In  die 
Geref.  Kerk  van  Nederland  en  Suid-Afrika  vandag  word 
„kerk”  meestal  gebesig  in  navolging  van  die  ou  Nederlandse 
gebruik.  ’n  Prinsipiële  verskil  is  daar  nie,  getuie  die  feit 
dat  daar  geen  beswaar  geopper  word  teen  die  gebruik  van 
„gemeente”  in  die  Bybel  nie,  terwyl  van  die  pl.  kerk 
hedendaags  sowel  as  in  die  na-reformatoriese  tyd  by  afwis- 
seling  as  „gemeente”  en  ook  as  „kerk”  gespreek  word.  In 
die  verbygaan  mag  hier  daaraan  herinner  word  dat  die 
vertaling  in  die  Engelse  Bybel  is  ,,kerk”  (church)  en  nie 
„gemeente”  (eongregation)  nie. 

Daar  is  egter  ’n  historiese  rede  waarom  aan  die  woord 
„kerk”  in  plaas  van  „gemeente”  hedendaags  deur  sommige 
Gereformeerdes  die  voorkeur  gegee  word,  nl.  omdat  dit  die 
benaming  is  wat  algemeen  in  die  Herv.  Kerk  van  Nederland 
gebruiklik  is,  waarin  die  pl.  kerk  te  veel  in  die  posisie 
van  ’n  blote  onderdeel  van  die  algemene  kerk  en  ’n  al  te 
seer  volslae  onderhorige  van  die  hoë  Besture  te  staan  gekom 
het.  Aan  die  pl.  kerke  is  dáár  sy  selfstandigheid,  en  daar- 

inee  saam,  te  veel  van  sy  regmatige  aanspraak  op  onbelem- 
merde  seggenskap  in  sy  eie  sake  en  sy  regmatige  medeseg- 
genskap  in  die  meerdere  vergaderinge  deur  middel  van  be- 
hoorlike  verteenwoordiging  na  gerefox*meerde  reël  ontneem 
onder  die  organisasie  van  1816.  Die  pl.  kerke  het  as  onder- 
horige  aanhangsels  loutere  kerkgemeentes  ( „Kirchgemein- 
den”)  geword.  (Ons  laat  hier  buiten  bespreking  die  vraag 
in  hoever  daar  in  hierdie  saak  na  1852  'n  verandering  in 
die  íeitlike  toestand  in  die  Nederl.  Herv.  Kerk  gekom  het). 
’n  Mens  voel  al  dadelik  dat  „kerk”  sterker  die  gedagte 
uitbring  dat  die  pl.  kerk  wel  deeglik  aanspraak  mag  maak 
daarop  dat  hy  ’n  liggaam  is,  wat  op  sigself  die  wese  van 
’n  kerk  besit.  Maar,  soos  reeds  gesê,  daar  is,  afgesien  van 
die  pas  aangeduide  versigtigheidsmotief,  geen  prinsipiële 
rede  waarom  ,,gemeente”  nie  sou  mag  gebruik  word  nie. 
En  daar  bestaan  geen  rede  waarom  ’n  kerk,  wat  dit  wel 
gebruik,  die  gebruik  sou  moet  afskaf  om  aanspraak  te  mag 
maak  op  die  hoedanigheid  van  gereformeerdheid  nie,  mits 
dat  dit  altyd  erken  en  vasgehou  word  dat  wat  so 
„gemeente”  genoem  word,  met  volle  reg  aanspraak  het  op 
*die  naam  „kerk.” 

§6. — „Kerk”  of  „Kerke”. 

Nog  ’n  vraag  van  belang  vir  ons  is :  is  dit  ’n  eis  van 
die  geref.  kerkreg  dat  van  die  kerk  in  wyer  omvang  as 
die  pl.  kei*k  sal  gespreek  word  as  „kerke  ’  ’,  en  dat  nie  ook 
van  hulle  gesamelik  as  „kerk”  mag  gespreek  word  nie, 
of  veronderstel  die  geref.  beginsel  ’n  lewenseenheid  wat 
die  verskillende  pl.  kerke  natuurlik  en  imperatief  aanme- 
kaar  bind?  M.a.w.  is  die  eenheid  ’n  bloot  federatiewe  wat 
op  die  vrye  keuse  van  die  lede  rus,  of  is  dit  ’n  organiese 
wat  innerlik  op  die  wese  en  aard  van  ’n  ware  christelike 
kerk  gegrond  is?  Aan  wat  die  antwoord  moet  wées,  is 
daar,  nóg  na  die  maatstaf  van  ’n  goed  geref.  regsorde, 
nóg  na  dié  van  die  byna  algemene  konsensus  van  beskou- 
ing  van  die  Geref.  Kerke  van  alle  eeue,  geen  die  minste 
twyfel  dat  die  laaste  die  geval  is  nie,  nl.  dat  die  kerk 
ook  in  sy  groter  geheel  ’n  organisme  is  en  bymekaar 
hoort  as  meer  omvangryke  openbaring  van  die  liggaam 
van  Christus  op  aarde.  En  dit  moet  al  die  ware  christe- 
like  kerke  gevoel  en  erken  en  laat  blyk  sover  as 
moontlik  is;  en,  waar  eenheid  in  organisasie — weëns 
redes  van  afstand,  ens. — ondoenlik  blyk,  moet  aan  die 
eis  tot  eenheid  soveel  moontlik  uitdrukking  gegee  word 
deur  korrespondensie  en  samewerking  insover  dit  prak- 
ties  kan  geskied. 

Daar  moet  steeds  gesoek  word  om  die  eenheid  van 
die  organisme  van  die  sigbare  kerk  op  aarde  sover 

moontlik  te  laat  uitkom.  Hierin  o.a.  is  die  geref.  stelsel 
een  wat  soveel  skoner,  meer  prakties  en  kragtiger  is  as 
die  independentiese.  Die  Independente  tog  ken  maar 
net  pl.  kerke  en  die  universele  kerk.  Tussenin  ontbreek  by 
hulle  die  denkbeeld  van  ’n  verwesenliking,  in  sigbare 
gestalte,  van  die  organisme  van  die  kerk  van  Christus  in 
groter  omvang  dan  die  pl.  kerk.  Nou  is  daar,  veral  in  die 
teenwoordige  tyd,  Geref.  teoloë  wat  beweer  dat  dit  juis 
„kerke”  en  nie  ook  „kerk”  moet  wees  nie.  So 
cloen,  om  maar  een  voorbeeld  te  noem,  dr.  P.  S. 
J.  de  Klerk  in  sy  opmerking  oor  die  Sending  van  die 
Ned.  Geref.  Kerk  in  Suicl-Afrika.  Een  van  sy  bewys- 
gronde  dat  die  Ned.  Gereí.  Kerk  „kollegiaal”  is,  is  dat 
dáár  gespreek  word  van  „kerk”  of  ook  van  „een  kerk”  vir 
die  hele  georganiseerde  liggaam  bestaande  uit  al  die  pl. 
kerke  saam.* 

Laat  ons  die  posisie  van  die  werklike  verhouding 
tussen  die  pl.  kerk  en  die  algemene  kerk  enigsins  breed- 
voeriger  in  oënskou  neem. 

Die  algemene  kerk  bestaan  nie  uit  ’n  groot  aantal 
persone  wat  deur  die  hooforganisasie  (sinode)  in  ’n  aan- 
tal  groepe  of  kerkgemeentes  (plaaslik  of  volgens  enige 
ander  verdelingsbeginsel)  ingedeel  is  nie.  Die  algemene 
kerk  bestaan  uit  (pl.)  kerke.  Elkeen  van  die  (pl.)  kerke 
kom  op  uit  die  genade  met  ’n  eie  bewussyn  van  kerk  te 
wees,  met  ’n  eie  individualiteit,  ’n  mondige  liggaam  in 
Christus  en  staande  onder  Sy  Woord.  Die  algemene  kerk 
mag  deel  gehad  het  aan  die  planting  van  die  pl.  kerk, 
d.i.  aan  die  verkondiging  van  die  Woord  en  die  ver- 
wekking  van  ’n  gelowige  liggaam  op  die  plek  en  ook 
aan  hulle  opwekking  om  te  kom  tot  die  wilsverklaring 
dat  hulle  tot  stigting  wil  kom.  Dit  word  normaal  ver- 
onderstel  dat  hy  so’n  aandeel  gehad  het.  By  die  planting 
van  ’n  (pl.)  kerk  vervul  die  algemene  kerk  dan  eigenlik 
die  diens  wat  deur  die  apostels  vervul  was.  En  ook  doen 
hy  dit  by  die  tot-stigting-kom  van  ’n  kerk  plaaslik.  Hy 
hon  toesig  by  die  eerste  verkiesing  van  ampsdraers  en 
verleen  sy  outoriteit  aan  die  kerk  om  as  ’n  wettig  ge- 
ïnstitueerde  kerk  gereken  te  word.  As  so  ’n  pl.  kerk  dan 
gestig  is,  hoort  hy  as  van  self  aan  die  verband  en  vorm 
dadeiik,  met  al  die  ander  pl.  kerke  saam  ’n  gelykmag- 
tige  bestandeel  van  die  algemene  kerk.  Hy  is  dan  in 
sekere  mate  afhanklik  van  die  algemene  kerk,  maar  nie 
absoluut  nie,  asof  hy  sy  hele  ontstaan,  in  sy  wese  as  kerk, 
geheelenal  aan  die  algemene  kerk  te  dank  het.  Die  pl. 


*)  .JCerk  en  Sending  in  S.  Afrika”,  bl.  112. 

kerk  is  nie  die  besitting  van  die  algemene  kerk  nie,  ook 
nie  sy  onderhorige  nie  in  die  sin  as  of  hy  in  die  verband 
te  staan  gekom  het  met  die  doel  om  sy  dienaar  te  word 
en  hbm,  onder  alle  omstandighede,  na  sy  wenke  te  skik 
nie.  Beide  plaaslike  en  algemene  kerk  is  in  die  eerste 
plek  dienaar  van  Christus,  uit  die  genade  van  Christus 
as  kerk  opgekom  en  is  absoluut  afhanklik  van  Christus 
alleen.  Dit  is  om  die  pl.  kerk  sowel  as  die  algemene 
kerk  te  dien  en  tot  seën  te  wees  dat  die  verband  bestaan, 
sodat  dit  hulle,  sowel  die  dele  as  die  geheel,  mag  wel 
gaan  en  hulle  die  naam  van  Christus  des  te  beter  kan 
verheerlik. 

Wat  betref  die  vraag  of  gesê  kan  word:  die  alge- 
mene  kerk  (binne  die  verband  as  normaal  bestaande 
instituut  gedink)  is  onderverdeel  of  ingedeel  in  soveel 
pl.  kerke  (gemeentes,  nie  persone  nie),  hieraan  moet  stel- 
lig  ’n  betreklike  mate  van  reg  toegeken  word.  Dit  moet 
onthou  word  dat  daar  volgens  Ixeref.  opvatting,  in  die 
woorde  van  prof.  Bavinek  (Dogmatiek  IV.  bl.  408)  „uit- 
gegaan  wordt  van  de  universeele  kerk,  en  zoo  afgedaald 
tot  de  eeelesiae  particulares”,  en  dit  ook  deur  die  mid- 
delstadium  van  die  „algemene,”  sê,  nasionale  kerk,  op 
die  erkenning  van  die  bestaan  waarvan  die  geref.  stelsel 
gebaseer  is.  Alleen  vir  die  Independent,  soos  reeds  gesê, 
bestaan  daar  nie  ’n  kerk  in  enige  groter  gelid  as  die  pl. 
kerk  behalwe  die  universele  kerk  nie.  So  moet  ons  ons 
die  posisie  wat  betref  die  weerkerige  verhouding  van 
die  kerke  (plaaslike  en  algemene)  voorstel. 

Nou  is  dit  wel  waar  dat  die  geref.  kerkreg  ’n  te 
seer  sentraliserende  neiging  aan  die  ander  kant  ook 
afkeur.  Die  regering  in  ’n  Geref.  Kerk  moet  nie  eensy- 
dig  sentralisties  wees,  sodat  dit  maar  enigsins  die  karak- 
ter  aanneem  van  die  episkopaalse  of  va.n  die  kolltgiale 
stelsels  nie.  Dit  wil  sê,  daar  moet  nie  uit  gegaan  word 
van  die  idee  van  een  (gesamelike)  kerk  nie,  waarin  die 
eenheid  van  die  kerk  sodanig  geaksentueer  word  dat 
die  mate  van  outonomie  waarop  die  pl.  kerk  volgens 
geref.  kerkreg  met  reg  aanspraak  kan  maak,  daardeur 
benadeel  word,  so,  dat  ’n  oorheersende  regeermag  toe- 
geken  word  aan,  en  gesentreer  word  in,  die  algemene 
regeerliggaam  (sinode).  Die  sinode  mag  nie  vir  homself 
opperheerskaplike  magte  aanmatig  op  so’n  wyse  as  of 
hy,  met  soevereine  mag  bekleed,  die  reg  sou  hê  om  die 
kerkrade  na  willekeur  ook  van  hulle  oorspronklike,  in- 
herente  bevoegdhede  en  funksies,  (wat  Christus  aan 
hulle  opgedra  het  om  Sy  volk  plaaslik  daarmee  te 
regeer)  te  beroof  en  in  die  plek  van  die  kerkraad  te 
tree  nie;  dan  word  al  die  kerkraad  se  mag  beskou  as 

ontleend,  nie  oorspronklik  en  regstreeks  aan  Christus 
self  nie,  maar  wesenlik,  en  institutêr  absoluut,  aan  die 
sinode.  Daar  word  dan  nie  feitlike  wisselwerking  erken 
wat  daar  bestaan  in  die  geval  van  ’n  normaal  gekonsti- 
tueerde  Geref.  Kerk  nie,  waarin,  volgens  geref.  beginsel, 
die  mag  uit  die  kerkrade  oprys  na  die  sinode  toe,  en 
weer  uit  die  sinode  kan  uitgeoefen  word  vir  sekere  doel- 
eindes  en  onder  sekere  beperkinge,  met  outoriteit  oor 
die  pl.  kerke.  Waar  in  die  organisasie  van  ’n  kerk  die 
gees  waarin  van  bo  af  geregeer  word  sentralisties  is,  soos 
bv.  in  sekere  mate  die  geval  is  in  die  Nederl.  Herv. 
Kerk,  (waar  die  mag  van  die  kerk  formeel  aan  die 
koning  ontleen  word)  daar  het  ’n  mens  die  feitlike  toe- 
stand  dat  die  sinode  bestaan,  regeer,  administreer,  beveel, 
los  van  en  uit  voeling  met  die  kerkrade,  met  kerklike  self- 
standige  mag.  Daar  kla  dr.  G.  J.  Vos,  ’n  predikant  van 
die  Herv.  Kerk,  (in  sy  „Kerkrecht  der  Nederl.  Herv. 
)Kerk”)  daaroor,  dat  die  toon  by  die  sinode  al  te  seer 
bevelend,  die  houding  onbetamelik  heersend  en  die  weer- 
sydse  simpatie  weinig  is. 

Ons  moet  egter  hier  weer  net  daaraan  herinner  dat 
daar  in  ’n  gesond  en  normaal  ingerigte  kerk  wel  degelik 
’n  sentrale  gesag  in  die  sinode  is,  wat  seggenskap  het, 
onder  kondisies  soos  elders  hierin  uiteengesit,  oor  die 
klasses  en  kerkrade.  Die  groot  vraag  egter  is :  hoe  is  die 
sinode  saamgestel,  en  wat  is  die  gees  en  metodes  waarmee 
hy  sy  outoriteit  uitvoer? 

Die  geref.  kerkreg  keur  af  sowel  ’n  te  groot  sentra- 
listiese  aan  die  een  asook  Independentistiese  neiging  aan 
die  ander  kant.  Dit  is  ’n  stelsel  van  die  gulde  middelweg. 

Maar  om  terug  te  kom  tot  die  vraag  of  die  gebruik 
van  die  woord  „kerk”  vir  die  algemene  kerk  op  geref. 
standpunt  geoorloof  is,  lewer  die  praktyk  in  alle  Geref. 
Kerke  stellig  ’n  pleidooi  teen  die  beswaar  soos  hedendaags 
deur  sommige  Gereformeerdes  teen  so’n  gebruik  van  die 
woord  „kerk”  gemaak. 

By  die  skrywer  is  nie  ’n  enkele  Geref.  Kerk  bekend 
wat  nooit  van  die  algemene  of  landskerk  spreek  as 
„kerk”  nie.  Die  voorbeelde  hiervan  is  so  menigvuldig 
aan  alle  kante  in  alle  eeue  en  is  so  algemeen  bekend  dat 
dit  haas  oorbodig  is  om  liier  enige  daarvan  te  noem.  Dit 
was  van  die  oudste  tye  af  die  gebruik  in  Skotland,  waar 
gereeeld  gespreek  word  van  „die  kerk”  (Chureh)  en  seer 
selde  van  „die  (Presbyteriaanse)  Kerke”  van  Skotland. 
So  in  Frankryk,  Nederland  en  alle  ander  lande  waar  daar 
’n  Geref.  Kerk  bestaan.  In  Nederland  was  die  gebruik 
in  die  na-reformatoriese  periode  wel  om  meer  te  spreek 
van  „kerken”  as  van  ,,kerk,”  hoewel  „kerk”  ook  dikwels 

gebesig  is  ozn  die  algemene  kerk  aan  te  duie.  Daar  vind 
ons  o.a.  talle  van  voorbeelde  van  in  die  „Acta  der  Prov. 
en  Particuliere  Synoden”  van  Reitsma  en  van  Yeen  sowel 
as  in  die  ou  „Kerkenordeningen.  ” 

In  die  Franse  Discipline  ecclesiastique  des  Eglises 
reformees  de  Franse  chapt.  1  Art.  3  word  daar  gespreek 
van:  ,,1’union  sacree  du  corps  de  l’Eglise.” 

Ons  haal  ook  ’n  paar  voorbeelde  aan  uit  die  ou 
Nederl.  Geref.  oorkondes:  Art.  16  Dordrechtse  K.O.  (van 
1578)  lees:  „Om  goede  ende  wettelicke  ordeninghe  in  de 
ghereformeerde  ghemeijnte  deser  Nederlanden  te  stel- 
len  .  .  en  so  ook  by  ander  van  die  Sinodes  van  die 
16de  eeu:  „ghemeijnte  (in  die  enkelvoud),  wat  in  die  State- 
vertaling  oral  die  woord  is  waardeur  „ekklesia”  vertaal 
word,  ditsy  vir  die  universele  of  die  plaaslike  kerk,  word 
op  dié  wyse  meermale  in  die  ou  Geref.  Kerk  gebruik  vir 
die  gesamelike  landskerk. 

Dan  kom  die  woord  „ghemeijnte”  in  die  Acta 
van  dieselfde  sinode  (1578)  ook  dikwels  by  afwis- 
seling  voor  in  die  sin  soos  dit  in  die  N.  GrereL 
Kerke  in  S.  Afrika  gebruik  word,  vir  die  pl.  kerk,  b.v. 
,,Credentzbrief  der  ghemeijnten  tot  Edam,  d.d.  28  April”; 
16  Mei.”* 

Ons  hou  derhalwe  staande  die  standpunt  ingeneem  in 
Synopsie  Purioris  Theologiae  (bl.  440) :  „Deze  zichtbare 
kerk  word  op  tweërlei  wijze  besehouwd  of  als  een  bijzon- 
dere  gemeente  van  een  dorp,  eene  stad  of  provineie  .  .  .  of 
als  een  algemene  vergadering.  ” 

Nog  ’n  voorbeeld :  in  die  Acta  uitgegee  deur  Reitsma 
en  van  Veen,  **  lees  ons  dat  sekere  gewese  pre- 
dikant,  C.  Wiggeri,  in  sy  antwoord  op  ’n  ontvange 
vermaning  van  die  „Partieuliere  Synode  van  Noort- 
hollant”  (in  1596)  telkens  die  uitdrukking  „Gereformeer- 
de  Kercke”  (enkelvoud)  gebruik,  b.v.  „dat  de  Nederlant- 
sche  Kercke  in  voortijden  van  dezelfde  vryheid  der  con- 
scientie  geremonstreert  heeft  aan  den  Conync  van  Hispa- 
niën.”  En  so  is  daar  talle  van  dergelike  voorbeelde  te  vind 
in  de  kerkgeskiedenis  van  alle  tye,  ook  in  Nederland. 

En  die  Gereformeerdes  van  die  eerste  afskeiding  (van 
1834)  het  dan  ook  in  1857  geen  vrees  gehad  vir  die  gedag- 
te  „een  kerk”  nie.  Immers  ons  verneem  uit  die  rapport 
van  hulle  sinodale  kommissie  in  die  sinode  van  13 — 17 
Junie,  1857,  (Art.  34  bl.  16)  die  advies  „dat  by  Z.  Majes- 
teit  aanzoek  gedaan  worde  om  die  erkenning  van  de 
vereenigde  gemeenten  als  een  lichaam  of  kerk”.  Die 


*)  Acta,  uitg-awe  Rutgers  bll.  292,  394. 

**)  Deel  1  bl.  24. 

sinode  het  hierdie  aanbeveling  goedgekeur  en  dit  aan  ’n 
kommissie  opgedra  om  die  redes  op  te  stel  waarom  „de 
gemeenten”  aanspraak  maak  op  „de  naam  van  Ghristeíike 
Gereformeerde  Kerk.”  Sinds  1886  word  ’n  dergelike 
spreekwyse  meer  algemeen  in  die  Geref.  Kerk  van  Neder- 
land  en  van  S.  Afrika  afgekeur.  Hierdie  rigting  kan  egter 
nie  gestaaf  word  uit  die  beskouinge  en  praktyke  van  die 
groot  historiese  Geref..  Kerke  van  die  wêreld  van  die 
vroegste  tye  of  tot  vandag  toe  nie. 

Met  bowestaande  bew’ysvoering  wil  ons  egter  nie 
beweer  dat  dit  aan  die  ander  kant  bepaald  ongeoorloof 
of  ongereformeerd  moet  genoem  word  om  ’n  pl.  gemeente 
’n  kerk  te  noem  of  om  in  die  meervoud  te  spreek  van 
„die  kerke”  nie;  want  in  die  N.  Testament  word  die 
w@ord  ekklesia  (kerk)  in  ongeveer  tien  uit  elke  elf  gevalle 
gebruik  vir  ’n  plaaslike  kerk,  terwyl  dit  daar  nie  een- 
maal  definitief  gebruik  is  om  enige  landskerk  of  groep 
van  kerke  aan  te  dui  nie.  Alleenlik  mag  o.i.  met  reg  ver- 
klaar  word  dat  die  verset  teen  die  gebruik  van  „kerk” 
(vir  die  algemene  kerk)  in  plaas  van  „kerke”  die  indruk 
gee  dat  daar  nie  reg  besef  word  die  feit  van  die  groter 
openbaring  van  die  eenheid  van  die  liggaam  van  Christus, 
soos  dit  volgens  die  geref.  stelsel  aangeneem  word  nie. 
Dit  gee  die  indruk  van  ’n  eensydige  strewe  om  die  ver- 
skeidenheid  ten  koste  van  die  eenheid  te  wil  beklemtoon, 
en  dit  nit  vrees  vir  ’n  te  grote  eenheid  soos  die  hom  wel- 
eens  in  ’n  ongesonde  vorm  voorgedoen  het  b.v.  in  die 
Nederl.  Herv.  kerkorganisasie.  Want  die  gevaar  lê  nie  in 
die  eenheid  nie — die  eenheid  is  ’n  Godsbestelling — maar 
die  gevaar  lê  in  ’n  ongesonde  eenheid.  Daar  is  egter  ’n 
wesenlike  gevaar  dat  ons  in  ons  poging  om  die  siekte  uit 
die  eenheid  te  verwyder  ook  die  eenheid  self  byna  teen 
enige  koste  verwerp  en  op  die  manier,  soos  die  spreek- 
woord  sê,  „die  kind  met  die  bad  uitgooi.”  Ons  mag  nog 
net  hier  byvoeg  dat  die  feit  dat  die  N.  Testament  nie  van 
’n  landskerk  of  van  ’n  kerk  onder  een  organisasie  spreek 
as  „kerk”  nie  ( ’n  soort  van  argumentum  e  silentio)  geen 
bewysvoering  is  ten  gunste  van  diegene  wat  dit  afkeur 
om  van  „kerk”  in  dié  sin  te  spreek  onder  ons  geref.  stel- 
sel  nie.  Want  ons  spreek  hier  van  die  algemene  kerk  as 
’n  georganiseerde  kerk,  iets  wat  toe  nog  nie  bestaan 
het  nie,  altans  nie  in  ontwikkelde  vorm  nie.  Egter 
het  die  aandrang  tot  die  organisasie  (die  samevoeging 
van  die  verskillende  pl.  kerke  tot  een  geheel)  bestaan,  en 
wel  geestelik  en  volgens  die  wese  van  die  algemene  Chris- 
telike  kerk,  ’n  aandrang  waaraan  in  die  geref.  stelsel  uit- 
drukking  gegee  is;  ook  was  die  grondleggende  elemente 
(deur  die  instituering  van  die  pl.  kerke  deur  die  apostels) 

vir  die  organisasie  destyds  verskaf.  Van  so’n  organisasier 
as  in  kiem,  was  ’n  voorbeeld  gegee  in  die  apos- 
toliese  konvent  te  Jerusalcm  (Hand.  15).  Maar  dié 
organisasie  was  nog  nie  in  intermediêre  vorm  (landskerk, 
of  so  iets)  bepaal  nie.  Die  gesag  van  die  apostoliese  kon- 
vent  was  eknmenies.  En  in  dié  sin  word  die  woord  „kerk’r 
wel  gebruik,  ’n  feit  wat  seker  stellig  pleit  ten  gunste  van 
die  woord  ook  vir  ’n  intermediêre  gebiedsfeer  van  ’n 
georganiseerde  kerk.  Wat  dr.  A.  Kuyper  oor  hierdie  saak 
sê,  is  ook  die  aandag  werd :  „De  ordinantie  van  Gods  voor- 
zienig  bestek  en  bestel  deelt  de  kerk  in  plaatselijke  en 
gewestelijke  en  nationale  kerken,  maar  ook  de  eenheid 
van  het  iiehaam  Christi  houdt  deze  onderscheidene  delen  in 
organiseh  verband  saam.  ”* 

§7. — Die  Verhouding  tussen  die  Plaaslike  Kerk  en  die 
Algemene  Kerk. 

Die  vereniging  van  pl.  kerke  vorm  die  algemene 
kerk ;  en  die  algemene  kerk  op  sy  beurt  verleen  sy  outori- 
teit  om  die  instituering  van  die  pl.  kerk  wettig  te  maak. 
Watter  van  die  twee  is  nou  logies  die  eerste?  Die  ant- 
woord  is :  absoluut  is  geen  een  van  hulle  die  eerste  nie. 
Daar  is  ’n  wisselwerking.  Hulle  is  weerkerig  van  mekaar 
afhanklik.  In  hulle  wese  is  hulle  altwee  self  van  die  uni- 
versele  kerk  absoluut  afhanklik.  Alleen  die  universele 
kerk  is  kerk  in  absolute  sin.  Beide  die  pl.  kerk  en  die 
„algemene  kerk”  is  (kleinere  en  grotere)  plaaslike  open- 
baringe  van  die  universele  kerk.  Die  oplossing  van  die 
probleem  van  die  weerkerige  afhanklikheid  van  die  plaas- 
like  en  die  algemene  kerk  van  mekaar  moet  gesoek  word 
in  die  wil  en  ordinansie  van  God.  God  het  altwee  gewil  en 
verordineer.  Hy  het  altwee  van  mekaar  betreklik  afhank- 
lik  gemaak.  Absoluut  is  hulle  altwee  afhanklik  van  Sy 
wil,  staan  hulle  altwee  onder  Sy  wil  en  bevel.  Ook  het 
Hy  hulle  altwee  met  mag  beklee,  elk  op  eie  terrein,  om 
daar  hulle  eie  van  God  gestelde  roeping  te  vervul.  God 
het  ’n  plek  vir  elkeen.  Hy  wil  dat  die  een  die  ander  sal 
ken  en  erken  in  hulle  weersydse  afhanklikheid  van 
mekaar  en  ook  in  die  roeping  en  die  magte  wat  elk  van 
God  ontvang  het.  Vir  iemand  om  die  reg  van  bestaan  of 
die  noodsaaklikheid  van  die  een  of  die  ander  te  ontken 
of  te  wil  verkleineer  is  ongereformeerd,  ditsy  independen- 
ties  aan  die  een,  of  hiërargies  (episkopaals  of  kollegiaal) 
aan  die  ander  kant.  As  dit  dan  so  is,  is  dit  ook  nie  op 
geref.  standpunt  geoorloof  om  van  die  mag  van  die  sinode 
so  te  spreek  as  of  hy  dit  absoluut  van  die  kerkrade  ont- 


*)  Traktaat  bl.  33. 

vang  in  so’n  sin  dat  hy  ’n  volslae  afhanklike  liggaam  is 
wat  geen  gesag  het  oor  die  verskillende  kerkrade  nie.  As 
die  sinode  bymekaar  gekom  het,  het  hy  ook  ’n  eie  roeping 
as  instrument  en  dienaar  van  Christus  met  ’n  eie  mag  wat 
hy  van  Christus  ontvang  het.  Sy  mag  (altyd  binne  die 
perke  van  sy  bevoegdhede)  is  meer  as  die  mag  van  enige 
kerkraad  of  kleinere  kombinasie  van  kerkrade  (ring).  Die 
uitdrukking,  derhalwe,  dat  die  mag  van  die  sinode  slegs 
„afgeleide  mag”  is,*  is  wel  waar;  maar  die  uit- 
drukking  word  weleens  so  geïnterpreteer  asof  die 
ondergeskilrte  mag  beteken,  —  en  dit  is  ongerefor- 
meerd.  As  ’n  kerkraad  of  ring  aanspraak  sou  maak  op 
seggenskap  oor  die  sinode,  sou  dit  ’n  poging  wees  van  een 
of  meer  gemeentes  om  heerskappy  te  voer  oor  die  hele 
kerk.  So’n  kerkraad  of  ring  wil  dan  vir  homself  aanma- 
tig  wat  aan  Christus  toekom.  Op  dié  weg  word  die  fout 
begaan  deur  die  kerkraad  om  willekeurig  te  wil  domineer 
oor  die  kerk  met  verbysien  van  die  regte  en  magte  wat 
aan  elke  kerklike  liggaam  in  sy  orde  toekom. 

Die  geref.  beginsel  eis  dat  sowel  die  sinode  as  die 
kerkraad  in  gedagte  sal  hou  dat  hy  nie  bestaan  as  ’n 
alleenheerser  nie  en  nie  bekleed  is  met  outokratiese  mag  nier 
maar  dat  hy  bestaan  as  instrument  van  die  wil  van  God 
wat  eis  dat  die  mindere  hom  in  die  Here  aan  die  meerdere 
sal  onderwerp, — ’n  reël  wat  ook  op  kerkvergaderings  van 
toepassing  is. 

Dr.  A.  Kuyper  (o.a.)  het  meermale  gesê  dat  die  pl. 
kerk  ’n  deel  is  van  die  algemene  kerk  maar  nie  ’n  onder- 
deel  nie.  Die  stelling  is  seker  waar,  as  die  bedoeling  is  om 
daardeur  af  te  keur  die  standpunt  dat  die  pl.  kerk  sy 
bestaan  het  alleen  in  volledige  afhanklikheid  van  die  ver- 
band  (ring  of  sinode),  sodat  hy  absoluut  van  die  verband 
alleen  aanspraak  op  die  naam  kerk  ontvng.  Want  so  is 
dit  stellig  nie.  Elke  pl.  kerk  kom  as  organisme  op  uit  die 
wedergeboorte  deur  die  H.  Gees  van  God  (Christus)  ;  dan 
is  hy  egter  nog  nie  aldadelik  ,,’n  instituut”  nie.  Hy  word 
eers  ’n  geïnstitueerde  kerk  na  sy  besluit  en  wilsverklaring 
om  tot  „instituering”  oor  te  gaan.  Maar  so’n  pl.  kerk 
word  nie  ’n  geïnstitueerde  kerk  op  die  geheel  selfstandige 
eie  gesag  van  die  pl.  gemeente  alleen,  buiten  die  verband 
om  nie.  Dog  die  verband  (die  groter  en  vollediger  open- 
baring  van  die  liggaam  van  Christus)  verleen,  deur  mid- 
dël  van  sy  verteenwoordigende  dienaars,  sy  bystand  en 
outoriteit  tot  die  totstandbringing  van  die  pl.  instituut. 
Deur.  die  outoriteit  van  die  verband  word  die  plaaslike 


*)  Sien  o.a.  die  K.O.  van  die  Geref.  Kerk  in  S.  Afrika,  Inleid. 
bl.  XII. 

liggaam  van  gelowiges  dan  ’n  geïnstitueerde  kerk.  Dit  is 
die  normale  en  reëlmatige  verloop  van  die  saak.  Maar  die 
outoriteit  van  die  verband  (ring  of  sinode)  is  nie  ’n  abso- 
lute  nie,  hoewel  dit,  normaal,  vereis  word  vir  die  stigting 
van  ’n  pl.  kerk.  Die  pl.  kerk  is  dus  normaal  vir  sy  bestaan 
as  geïnstitueerde  kerk  van  die  verband  afhanklik  maar 
nie  absoluut  en  onder  alle  omstandighede  nie.  Immers,  die 
reg  word  altyd  aan  ’n  pl.  gemeente  toegeken  om,  onder 
geheel  buitengewone  omstandighede,  (soos  elders  verdui- 
delik)  self  en  op  eie  outoriteit  te  stig.  As  hy  absoluut 
afhanklik  was,  sou  hy  nooit  self  kon  stig  nie,  sou  hy  nooit 
onder  enige  omstandigheid  kerk  kon  wees  tensy  hy  as 
sulks  verklaar  word  deur  die  verband  nie.  Die  verklaring 
van  hierdie  posisie  (nl.  die  betreklikheid  van  die  afhank- 
likheid)  moet  gesoek  word  in  die  feit  dat  die  begrip  van 
die  „algemene  kerk”  (landskerk)  na  sy  wese  (idealiter) 
ook  maar  afgelei  en  sekundêr  is.  Hy  kry  dit  van  die 
universele  kerk,  netsoos  die  pl.  kerk  dit  kry.  En  dit  is 
daarom  dat  die  pl.  kerk  ook  (formaliter)  die  reg  het  om 
©nder  buitengewone  omstandighede  te  stig  en  te  bestaan 
as  kerk  in  gevalle  waar  daar  geen  „algemene  kerk”  be- 
staan  op  wie  se  gesag  hy  hom  kan  laat  stig  nie.  In  hierdie 
geval  gaan  die  pl.  kerk  die  as  reëlmatig  erkende  interme- 
diêre  outoriteit  tot  stig'ting  nl.  die  verband  (ri*g  of 
sinode)  verby.  Aan  die  een  kant  moet  dus  aangeneem 
word  dat  die  pl.  kerk  as  mondige,  outonome  liggaam 
moet  beskou  word,  net  soos  die  individuele  ehristen.  Aan 
die  ander  kant  kan  die  pl.  kerk,  waar  daar  ’n  moontlik- 
heid  van  ’n  verband  prakties  voor  hande  is,  nie  opgehou 
word  as  ’n  individualisties  ongebondene  in  sy  verhouding 
tot  die  groter  liggaam  en  tot  die  reëls  waardeur  die  lig- 
gaam  geregeer  moet  word  nie.  Net  soos  die  individuele 
gelowige  homself  nie  los  kan  ag  van  die  liggaam  van  die 
gemeente  en  van  die  reëls  en  die  outoriteit  wat  Christus 
deur  middel  van  die  amp  in  die  gemeente  gestel  het  om 
die  hele  gemeente  en  ieder  lid  daardeur  te  regeer  nie  . 

Dit  is  o.i.  dan,  nog  eens,  maar  betreklik  waar  dat  die 
pl.  kerk  onderdeel  van  die  algemene  kerk  uitmaak,  want 
hy  is  tog  onder  normale  omstandighede,  vir  sy  kompleet- 
heid  as  instituut  in  ideale  sin  slegs  betreklik  afhanklik 
va.n  die  verband.  Dit  word  ook  bevestig  deur  Voetius.* 

En  dit  lê  ook  o.i.  by  wettige  gevolgtrekking  in  die 
verklaring  van  dr.  A.  Kuyper:  die  pl.  kerk  „is  niet  de 
kerke  Christi,  maar  sleehts  een  openbaring  van  de  kerke 
Christi  op  enkcle  plaats.  ”  Dus,  daar  is  een  groot  kerk  van 
Christus,  die  universele,  absoluut;  maar  ook  die  „algemene 


*)  a.w.  bl.  22  elders,  later  aangehaal. 

kerk,  ”  beti’eklik,  en  daar  is  in  dieselfde  respektiewe  ver- 
houdinge  plaaslike  openbaringe  van  altwee.  A1  die  pl. 
kerke  saam  egter  moet  die  een  algemene  kerk  vorm  as 
konstïtuerende  dele,  na  die  analogie  van  die  individuele 
lede  wat  tesame  die  pl.  gemeente  uitmaak.  Hoe  verder  die 
liggaam  in  altyd  ruimer  omvang  as  ’n  saamhorige  een- 
heid  tot  openbaring  kom,  des  te  meer  volkome  en  meer 
ideaal  is  hy  in  sy  bestaan.  en  daarteenoor  staan  die  pl. 
kerk  teenoor  die  algemene  kerk  in  sy  tussenstadia  altyd  in 
’n  posisie  van  betreklike  maar  nooit  van  absolute  afhanklik- 
likheïd  nie. 

§8. — Die  Wese  van  ’n  Plaaslike  Kerk  ten  Opsigte  van  sy 

Institutêre  Aanhorigheid  aan  die  Algemen  Kerk. 

Dit  word  gesê  (deur  Voetius  e.a.)  dat  die  verband 
noodsaaklik  is  vir  die  welwese  (bene  esse)  maar  nie  vir 
die  ivese  (esse)  van  ’n  pl.  kerk  nie.  Maar  wat  dit  presies 
beteken  en  in  watter  sin  dit  waar  is,  vereis  nader  toelig- 
ting:  hier  moet  die  onderskeid  tussen  die  begrip  kerk  in 
sy  ideale  en  in  sy  institutêre  betekenis  duidelik  uitmekaar 
gehou  word.  In  ideële  sin  is  enige  vergadering  van  die 
plaaslik  saamwonende  gelowiges,  wat  hulself  aaneensluit 
tot  die  diens  van  Christus  ’n  kerk,  d.w.s.  ’n  plaaslike 
openbaring  van  die  een  universele  kerk.  Dus,  die  wese 
(esse)  van  ’n  kerk  is  daar.  En  in  dié  sin  het  hy  geen  uiter- 
like  formele  band  nodig  om  ’n  kerk  te  word  nie ;  hy  het 
selfs  nie  die  instituering  van  ’n  amp  nodig  nie.  Hy  is  ’n 
kerk,  want  die  eienskappe  van  ’n  kerk  is  aanwesig.  Maar, 
as  ons  van  ’n  kerk  spreek  in  institutêre  sin,  dan  word  die 
posisie  anders :  ’n  pl.  kerk  word  geïnstitueer,  ná  die  wils- 
verklaring  daartoe  van  die  gemeente,  deur  die  instelling 
van  die  amp  (die  kiesing  van  ampsdraers  deur  die 
gemeente). 

Dit  is  hier  dat  die  vraag  hom  dan  voordoen,  of  dit 
vir  die  wese  van  ’n  pl.  kerk  as  ’n  geïnstitueerde  kerk 
noodsaaklik  is  dat  die  instituering  onder  leiding  van  die 
verband  sal  geskied.  En  in  dié  geval  is  die  antwoord:  ja, 
beslis.  As  daar  nl.  ’n  prakties  bereikbare  verband  be- 
staan,  is  dit  ’n  vereiste  van  die  geref.  beginsel  dat  die 
instituering  onder  leiding  van  die  verband  (klasse  of 
ring)  sal  geskied.  Anders  is  die  kerk,  as  instituut,  geen 
geïnstitueerde  gereformeerde  kerk  nie.  Ons  moet  onthou 
dat  ons  hier  te  doen  het  met  die  begrip  kerk  as  instituut 
na  geref.  beginsel.  En  dit  is  volgens  dié  beginsel  onhoud- 
baar  om  dié  standpunt  in  te  neem  wat  sê :  dit  is  wel  die 
reël  volgens  geref.  vereiste  dog  die  reël  kan  gebreek 
word  by  die  instituering,  maar  tog  moet  die  so  onreëlma- 
tig  gestigte  instituut  erken  word  as  ’n  geïnstitueerde 

geref.  kerk.  Dit  is  daarmee  netsoos  met  die  doop:  as  ’n 
kind  op  ’n  onwettige  wyse  of  denr  ’n  ongeoutoriseerde 
persoon  gedoop  is,  beskou  die  kerk  dat  hy  ongedoop  is 
en  doop  hom  oor.  So  ook  erken  die  geref.  kerkreg  nie  ’n 
onwettig  (d.i.  nie  volgens  eis  van  die  beginsel)  gestigte 
kerk  as  ’n  werklik  gestigte  kerk  nie.  Daar  is,  m.a.w.,  nie 
twee  erkende  weë  waarlangs  ’n  kerk  (onder  normale 
omstandighede)  kan  gestig  word  nie.  Dit  is  dus  nie  (be- 
halwe  onder  geheel  buitengewone  omstandighede)  juis 
om  te  sê  dat.  die  verband  vir  die  instituering  van  die  pl. 
kerk  nie  noodsaaklik  is  vir  sy  wese  nie,  maar  alleen  vir 
sy  welwese.  Onder  abnormale  omstandighede  egter  is 
hierdie  stelling  wel  te  regverdig,  maar  dan  moet  nie  uit 
die  oog  verloor  word  nie  dat  die  uitdrukking  „welwese” 
in  hierdie  verband  ’n  ruimer  betekenis  het  as  net  die 
onmiddellike,  tasbare  baat  of  voordeel,  wat  ’n  pl.  kerk 
geniet  deur  aan  die  verband  te  behoort.  Benewens  hierdie 
sin  het  ,,welwese”  hier  nog  ’n  ideale  waarde:  die  hoeda- 
nigheid  van  volkomenheid  en  eenheid,  wat  by  die  kerk 
eers  dan  tot  sy  reg  kom,  wanneer  hy  in  die  verband  inge- 
lyf  is.  Hierdie  ideale  staat  mis  die  pl.  kerk  altvd  nog 
solank  as  hy  op  sigself  bestaan.  Niemand  kan  op  hom 
sien  met  voldaanheid  en  sê:  „dit  is  ’n  volkome  kerk,” 
solank  as  hy  op  sigself  bly  staan  nie.  Ook  ly  die  algemene 
kerk  in  sekere  mate  solank  as  een  pl.  kerk  wat  natuurlik 
en  normaal  tot  die  verband  moes  behoort  het,  afsonderlik 
bly  bestaan.  Hierdie  is  almal  drangredes  wat  pleit  vir 
die  saamhorigheid  van  alle  pl.  kerke  onder  een  verband, 
drangredes  ook  vir  enige  kerk  wat  nog  buite  staan,  om 
hom  te  haas  om  toe  te  tree.  Agter  dit  alles  is  daar  die  wil 
van  Christus  dat  Sy  volk  een  sal  wees.  Wese  en  welwese 
is  dus  in  die  hoogste  sin  innig  met  mekaar  verbonde;  en 
die  onderskeiding  hierbo  genoem  kan  nie  maar  so  onvoor- 
waardelik  aanvaar  word  nie.  Alleen  op  Independentiese 
standpunt  kan  dit  sonder  enige  voorbehoud  verklaar  word 
dat  ’n  pl.  kerk  wat  onder  normale  omstandighede  geïnsti- 
tueer  is  en  voortbestaan  buiten  verband,  as  instituut  geen 
leemte  het  ten  opsigte  van  sv  kompleetheid  nie,  m.a.w.  dat 
die  hoedanighede  van  volkomenheid  en  eenheid  nie  bv 
hom  daardeur  benadeel  word  nie.  Maar  so’n  bewering 
op  geref.  standpunt  is  ’n  versinsel  en  doen  aan  die  geref. 
beginsel  geweld  aan.  Aiieen  onder  abnormale  omstandig- 
hede,  soos  b.v.  onder  verdruklcing  of  vervolging  of  wan- 
neer  daar  weëns  verafgeleëndheid  of  staatkundige  of 
ander  onoorkomelike  beperkinge,  of  as  daar  geen  ander 
geref.  kerk  bestaan  nie,  word  dit.  beskou  dat  ’n  gemeente 
homself  wettiglik  kan  organiseer  tot  ’n  geïnstitueerde 

kerk.  Dan  tree  die  gemeente  self  op  kragtens  die  mag  wat 
hulle  besit  volgens  die  leer  van  die  priesterskap  van  alle 
heiliges.  Die  gemeente  stel  dan  self  die  amp  in,  d.w.s.  hulle 
kies  hulle  ampsdraers  en  laat  al  die  dTenste  verrig  wat  tot 
die  amp  behoort.  Maar  onder  normale  omstandighede — en 
dit  is  die  reël  volgens  geref.  kerkreg — moet  die  verband, 
gewoonlik  die  ring  of  klasse,  saamwerk  met  die  gemeente, 
die  leiding  neem  by  die  stigting  van  die  gemeente,  die  ver- 
kiesing  van  ampsdraers,  ens.  En  na  die  stigting  bly  die 
gemeente  tot  die  verband  behoort,  onderwerp  hom  aan  die 
toesig  van  die  plaaslike  ring  waaraan  hy  dan  self  ook  ’n 
geiyke  aandeel  met  die  ander  en  ook  medeseggenskap  het, 
kom  sy  sedelike  verpligtinge,  in  samewerking  met  die  ander, 
na  en  deel  ook  saam  in  die  voorregte  en  seëninge  van  die 
verband. 

Hierby  moet  ook  altyd  in  gedagte  gehou  word  dat  die 
pl.  kerk  nie  alleen  tot  die  verband  behoort  ter  wúlle  van 
homself,  vir  sy  eie  welsyn  (bene  esse)  nie  maar  ook  ter- 
wille  van  die  welsyn  van  die  verband  (algemene  kerk),  en 
dit  nie  terwille  van  die  algemene  kerk  as  ’n  doel  in  sig- 
self  nie,  maar  terwille  van  sy  groter  nuttigheid  en  dien- 
stigheid  vir  die  gemeente  van  die  Heer  in  die  algemeen  en 
vir  die  Koninkryk  van  Christus  op  aarde,  om  also  des  te 
kragtiger  te  help  meewerk  tot  die  algemene  erkenning 
van  Christus  as  Koning  en  tot  groter  heerlikheid  van 
God.  Daarom,  veral,  wil  God  eenheid  en  samewerking.  In 
dit  alles  lê  die  redes  opgesluit  waarom  die  toetreding  tot 
die  verband  verpligtend  is  en  nie  na  willekeur  mag  ge- 
skied  nie.  As  ’n  pl.  kerk  willekeurig  buite  die  verband 
staan,  dan  benadeel  hy  homself  en  die  algemene  kerk ;  hy 
skend  dan  sy  eie  wese  sowel  as  die  van  die  algemene  kerk, 
en  sy  geïsoleerde  bestaan  strek  Christus,  die  Koning  van 
die  kerk,  tot  oneer.  Die  pl.  kerk  behoort  natuurlik  en 
normaal  aan  die  algemene  kerk  en  maak  as  deelgenoot 
’n  lid  uit  van  die  groter  organiese  geheel,  en  „as  een  lid 
ly,  dan  ly  die  hele  liggaam,”  en  omgekeerd.  Daar  is  net 
•een  hoofkondisie  vir  hierdie  eenheid,  en  dit  is  dat  sowel 
die  algemene  as  die  pl.  kerk  die  kenmerk  van  ’n  regte 
geloof  in  en  gehoorsaamheid  aan  Christus  sal  openbaar; 
en,  in  geval  die  een  of  die  ander  mag  afwyk  op  kardinale 
wyse  en  in  sy  afdwaling  volhard,  het  hy  daardeur  die  kon- 
■disies  en  dus  die  grond  vir  die  bestaan  van  die  verband 
verbreek  en  is  also  die  oorsaak  geword  dat  die  een  hom 
genoodsaak  mag  voel  om  hom  van  die  ander  (maar  dit 
:  alleen  in  die  uiterste  geval)  af  te  skei.  Dan  is  die  verband 
gebreek  en  daar  is  weer  ’n  abnormale  toestand  geskep, 
waarvoor  daar,  kerkregtelik,  weer  buitengewone  voorsie- 

ning  gemaak  word.  Dog  die  geref.  kerkreg  neem  sulko 
gevalle  nie  in  sy  reëlmatige  stelsel  op  nie.  Yir  abnormale 
gevalle  is  daar  abnormale  maatreëls.  Maar  hierdie  maat- 
reëls  mag  nie  as  normaal  voorgestel  word  nie.  Op  hierdie 
punt  word  deur  sommige  in  naarn  van  „die  geref.  begin- 
sel”  meermale  geweld  aan  die  ware  geref.  beginsel  aange- 
doen.  Deur  oordrewe  klem  te  lê  op  die  toestand  soos  dit 
feitlik  onder  buitengewone  omstandighede  is,  word  daar 
naderhand  so  ongemerk  geargumenteer  dat  so  en  so  die 
reël  is.  M.a.w.  uit  premisse  wat  by  abnormale  omstandig- 
hede  pas,  word  dan  ten  onregte  die  konklusie  getrek  dat 
’n  seker  kondisie  geref.  beginsel  is.  Bn  dit  mag  nie  ge- 
skied  nie.  Byvoorbeeld,  indien  geredeneer  word  dat,  as  ’n 
gemeente  in  geval  van  die  algehele  bederf  van  die  alge- 
mene  kerk  geregtig  sou  wees  om  die  mag  van  sy  vryheid 
in  Christus  te  gebruik  om  die  verband  te  verlaat,  sy  toe- 
tree  onder  normale  omstandighede  tot  die  verband  ook 
vrywillig  is  en  dat  die  verband  in  dié  sin  die  karakter 
dra  van  ’n  vrywillige  verdrag,  dan  het  ons  hier  so’n  on- 
deugdelike  sluitrede  soos  die  waarteen  hierbo  gewaarsku 
word.  Dan  laat  die  konklusie  wat  logies  korrek  en  aan- 
neemlik  lyk,  geen  reg  wedervaar  aan  die  eis  van  die  geref. 
beginsel  dat  die  toetreding  tot  die  verband  verpligtend  is 
nie.  Die  strik  van  hierdie  drogrede  bestaan  daarin  dat, 
deur  so’n  redenering,  die  inwendig  sedelike  verpiigting 
tot  toetreding,  waaronder  die  pl.  kerk  wel  degelik  volgens 
geref.  beginsel  staan,  verwar  word  met  uiterlike  wettiese 
dwang,  waarvan  daar  natuurlik  onder  die  geref.  stelsel 
geen  sprake  is  nie.  Met  dwang  en  vryheid  in  hierdie 
uiterlike  sin  het  die  geref.  kerkreg  niks  te  doen  nie, 
behalwe  net  insover  dit  nodig  is  om  die  onderskeid  aan 
te  toon  tussen  inwendige,  geestelike  verpligting  tot  toe- 
treding,  wat  stellig  ’n  vereiste  is,  en  uitwendige,  wettiese 
verpligting,  wat  niemand  aan  ’n  geref.  kerk  kan  oplê  nie. 

Ons  kom  hiermee  tot  die  verdere  vraag :  hoe  geoordeel 
moet  word  oor  ’n  pl.  kerk  wat  op  sigself,  buiten  verband 
met  ander  kerke,  bestaan? 

Die  stelling  (wat  soms  uitgespreek  word)  dat  ’n  pl. 
kerk  wat  homself  gekonstitueer  het  buiten  die  verband  om, 
’n  komplete  kerk  ( ecclesia  completa )  is,  kan  slegs  met 
voorbehoud  en  onder  seker  kondisies  bestaan.  Die  posisie 
is  daarmee  as  volg:  beskou  van  sy  uiterlike  kant,  as  genoot- 
skap,  b.v.  uit  die  oogpunt  van  die  staat  of  van  ander 
genootskappe,  is  hy  altyd,  waar  hy  homself  as  „geref  kerk” 
aandien,  kerk.  Verder,  as  hy  onder  buitengewone  omstan- 
dighede  ontstaan  het,  sodat  hy  nie  anders  as  tot  stigting 
kom  buiten  die  verband  nie,  kan  hy  homself  ook — om  dit  so; 
te  noem,  met  ’n  goeie  gewete  —  as  ’n  komplete  kerk  beskou. 

Dit  is  hy  dan,  na  sy  innerlike  prinsipe,  ook  as  instituut. 
Maar  dan  moet  daar  aldadelik  op  gewys  word  dat  die  geref. 
beginsel  dié  kerk  alleen  erken  as  komplete  kerk  omdat  sy 
stigting  op  dié  wyse  onder  buitengewone  omstandighede 
plaas  gehad  het.  En  die  erkenning  is  dan  ook  kondisioneei 
en  voorlopig.  Die  voorwaardes  is:  (1)  dat  so’n  kerk  nie  sal 
beskou  word  dat  hy  totnogtoe  die  volgens  die  geref.  beginsel 
erkende  volkomenheid  besit  nie  tot  tyd  en  wyl  dat  hy  tot 
die  gewenste  verband  gekom  het;  en  dat  so’n  kerk  bereid 
sal  wees  om  tot  die  verband  toe  te  tree  sodra  ’n  redelike 
geleentheid  hom  daarvoor  voordoen.  Geskied  dit  nie  op  ’n 
redelike  wyse  wanneer  die  geleentheid  daarvoor  aangebied 
word  nie,  dan  verloor  so  ’n  kerk  sy  hoedanigheid  as  ’n 
wettig  bestaande  geref.  kerk.  Hy  moet  dan  geag  word  as 
besittende  sekere  hoedanighede  van  ’n  kerk  maar  nie  ai 
die  hoedanighede  nie.  En  daarom  kan  hy  dan  nie  as  geref. 
kerk  erken  word  nie  en  val  hy  vanself  buiten  die  gebied 
van  die  geref.  kerkreg. 

Daar  is  natuurlik  die  moontlike  geval  dat  so’n  kerk, 
ontstaan  deur  eie  stigting  of  deur  afskeiding,  binne  redelike 
bereik  van  ander  gereí.  kerke,  maar  dat  hy  weier  om  tot 
’n  verband  met  hulle  te  kom,  omdat  hy  beskou  dat  die 
ander  kerke  (of  kerk)  valse  kerke  is.  In  hierdie  geval  is 
daar  geen  kerklike  regbank  of  regter  op  aarde  wat  met 
dwingende  gesag  kan  beslis  of  die  beswaar  ’n  regmatige 
is  nie.  Dit  word  dan  ’n  kwessie  van  elkeen  se  gewete  voor 
God.  Die  Woord  van  God  is  wel  in  alle  gevalle  van  kerk- 
regering  en  ook  van  kerklike  geskille  die  beslissende  begin- 
sel,  maar  as  twee  pl.  kerke  of  groepe  van  sulke  kerke  teenoor 
mekaar  staan  en  elkeen  beweer  dat  hy  aan  Gods  Woord 
gehoorsaam  is  in  sy  houding,  is  daar  geen  regter  bokant 
hulle  wat  tussen  hulle  kan  beslis  nie.  Die  Heilige  Gees 
van  God  alleen  kan  hulle  gewete  verlig;  hulle  aan  beide 
kante,  in  die  mate  waarin  elk  in  leer  of  lewe  afgewyk  het, 
of  die  ander  verkeerd  beoordeel  het,  tot  bekering 

en  regte  besinning  bring,  sodat  langs  dié  weg  ’n 

vereniging  tot  stand  kan  kom.  En  elke  breuk  of  skeuring 
of  verdeeldheid,  veral  waar  die  omstandighede  va-n  same- 
woning,  naburigheid,  taal,  ens.,  die  uiterlike  kondisies  vir 
eenheid  aangee,  is  te  betreur  en  moet  beskou  word  as  teen 
die  wil  van  Christus  te  wees,  in  stryd  met  die  begrip  van 

die  eenheid  van  die  liggaam  van  Christus.  Die  gees  van 

separatisme  is  nie  uit  Christus  nie.  In  die  geskiedenis  is 
die  verloop  van  sake  in  die  geval  van  kerklike  skeuring 
gewoonlik  so  gewees  dat  die  afgeskeidenes  wat  tot  ’n  nuwe 
stigting  oorgegaan  het,  vir  ’n  lang  tyd  apart  bly  bestaan. 
In  baie  gevalle  bly  die  toestand  permanent.  In  ander 
gevalle  weer  het  daar  van  t.yd  tot  tyd  hereniging  plaas- 

gevind,  soos  o.a.  in  Skotland,  waar  die  kerkskeuringe- 
tamelik  menigvuldig  was  —  aldaar  egter  nie  altyd  oor 
kwessies  van  leer  of  kerkregering  nie,  maar  meestal  weens 
die  seggenskap  van  die  staat  in  die  kerk  —  en  waar  daar  oolc 
etlike  hereniginge  plaasgevind  het. 

§9. — Kerklike  Verband  Verpligtend. 

Dit  is  een  van  die  beginsels  van  die  geref.  kerkreg,  dat 
alle  pl.  kerke  in  verband  moet  tree  met  mekaar,  waarna 
daar  regeringsliggame  (classis  of  ring  en  sinode)  met  op- 
klimmende  graad  van  gesag  tot  stand  gebring  word.  Vir 
so’n  institutêre  verband  is  daar  geen  uitdruklike  bevel  in 
Gods  Woord  nie,  maar  daar  is  in  die  eerste  plek  ’n  innerlike, 
geestelike  aandrang  daartoe.  God  het  dit  nl.  in  Sy  Woord 
geopenbaar  dat  Hy  die  eenheid  van  die  liggaam  van 
Christus  wil,  en  dat  Sy  verloste  volk  die  verwesenliking 
daarvan  moet  nastreef.  (Mat.  18 :17,  28 :19,  29,  1  Kor.  11 :34, 
Hebr.  16:23-25). 

Die  gevoel  van  saamhorigheid  onder  Christene,  so  is  die 
beskouing,  wat  verwek  is  deur  die  Heilige  Gees,  waardeur- 
hulle  wedergebore  is,  en  wat  versterk  word  deur  hulle 
gemeenskaplike  roeping  en  behoeftes,  laat  die  verskillende 
pl.  kerke  nader  tree  na  mekaar  toe,  om  ’n  onderlinge 
gemeenskap  met  mekaar  te  beoefen,  mekaar  te  help  sowel  in 
hulle  tydelike  node  (dink  b.v.  aan  die  gifte  wat  deur  die 
gemeentes  in  Macedonië  gestuur  was  aan  die  arm  Christene 
in  Judea)  as  insake  vraagstukke  en  moeilikhede  in  verband 
met  die  leer  en  orde.  As  gevolg  van  leertwiste  en  dreigende 
skeuringe  was  reeds  vroeg  in  die  Apostoliese  tydperk  die 
kerkvergadering  te  Jerusalem  gehou  (Hand.  15)  waarop 
daar  afgevaardigdes  van  ander  kerke  (ten  minste  van 
Antiochië)  teenwoordig  was  om  te  beraadslaag  saam  met  die 
Apostéls,  die  ouderlinge  en  die  gemeente  te  Jerusalem  en 
om  besluite  te  neem  en  ordinansies  uit  te  vaardig,  wat 
beskou  was  as  bindend  op  die  ander  kerke  en  hulle 
dienaars.  Hiermee  is  die  beginsel  van  ’n  presbiteriaal- 
sinodale  kerkverband  aangegee.  En  daar  het  dan  ook  in 
die  na-apostoliese  tyd  allengs  ’n  meer  deíinitief  georgani- 
seerde  kerkverband  ontstaan.  Later  was  konsilies  gehou  om 
te  beslis  oor  vraagstukke  van  leer  en  kerkorde.  Die  diepste 
grond  vir  die  eenheid  is  geestelik,  geleë  in  die  geloof  in 
God,  en  daar  word  uitdrukking  aan  gegee  in  die  Geloofs- 
belydenisse  as  Formuliere  van  Eenheid.  Die  is  van  meer 
ingrypende  betekenis  as  uitdrukkings  van  die  grondslae 
vir  die  eenheid  van  die  kerk,  hoewel  ’n  kerkorde  ook  as 
’n  basis  van  eenheid  en  onderlinge  verstandhouding  nood- 
saaklik  is.  Die  Geloofsbelydenisse  handel  oor  sake  betref- 

fende  die  dieper  geestelike  verhouding  van  die  mens  tot 
•God,  en  raak  dus  die  kern  van  ’n  mens  se  staat  as  lid  van 
•Christus  se  liggaam.  Die  Kerkorde  raak  meer  die  uiterlike 
kerklike  handelinge,  en  is  om  dié  rede  minder  gewigtig. 
Die  band  wat  die  pl.  kerke  aan  mekaar  bind,  is  daarom 
-dieper  en  sterker  gelê  in  Geloofsbelydenis  as  in  die  Kerk- 
orde.  Dit  dien  altyd  in  die  oog  gehou  te  word  by  ’n  beoor- 
deling  van  die  graad  van  skuld  by  ’n  moontlike  oortreding 
van  die  laaste,  veral  waar  dit  gaan  om  een  of  ander  van 
die  s.g.  middelmatige  dinge  (adiaphora).  In  die  ou  Geref. 
Kerk  is  daar  dan  ook  steeds  met  ’n  sekere  mate  van  toegeef- 
likheid  gehandel  in  verband  met  oortredinge  van  die  kerk- 
like  verordeninge.  Kort  na  die  Reformasie  en  met  die 
geskrifte  van  Calvyn  in  groot  aansien,  was  daar  veral  ’n 
sterk  weersin  in  alles  wat  sweem  na  die  invoering  van  ’n 
nuwe  wettiese  stelsel  van  menslike  verordeninge  wat 
bindend  is  op  die  gewete,  of  enigsins  die  karakter  dra  van 
'die  Roomse  kerkregering,  waaronder  die  Christene  gestaan 
het  soos  onder  ’n  heerskappy. 

Omtrent  die  verpligtings  tot  die  aangaan  van  ’n  ver- 
band,  skryf  dr.  A.  Kuyper,  —  en  wat  hy  hier  sê,  is  die 
Gereformeerde  beskouing :  „Een  Kerk  mag  niet  op  zichzelve 
blijven  staan,  daar  zij  niet  de  Kerke  Christi  is,  maar 
slechts  een  openbaring  van  de  kerke  Christi  op  ééne  enkele 
plaats.  Vergaderingen  in  andere  plaatsen,  die  insgelijks 
openbaringen  van  hetzelfde  lichaam  Christi  zijn,  hooren 
<dus  bij  kaar  en  zij  bij  deze.  Hieruit  spruit  de  stellige  ver- 
pliehting  tot  correspondentie  met  andere  kerken  binnen  de 
perken  van  het  mogeli  jke.  ’  ’* 

Oor  hierdie  algemeen  aangenome  geref.  standpunt  laat 
dr.  H.  Bavinck  hom  as  volg  uit :  „Het  Kerkverband  is  daar- 
om”  (nl.  omdat  in  die  Skrif,  soos  hy  sê,  elke  pl.  kerk 
selfstandig  is)  „nog  geen  zaak  van  willekeur.  Soms  moge 
het,  bv.  bij  die  kerken  der  Hugenoten  in  Frankrijk,  den 
schijn  hebben,  alsof  het  verband  geheel  vrij  door  konfe- 
deratie  is  ontstaan.  Maar  dat  is  toch  de  Geref .  beschouwing 
niet,  welke  op  dit  punt  beslist  tegen  de  indepenten  over 
staat.”** 

Wanneer  ’n  verband  dan  aangegaan  is,  is  sy  eerste 
taak  om  aan  die  kerkrade  „bystand  te  bied”,  die  helpende 
hand  te  verleen,  waar  nodig,  in  die  uitvoering  van  hulle 
taak  in  die  bewaring  van  die  goeie  orde,  asook  om  gesamelik 
besluite  te  neem  wat  sal  strek  tot  bevordering  van  die 
welsyn  van  die  algemene  sowel  as  van  elke  pl.  kerk.  En 
dan,  in  gevalle  waar  die  kerkraad  sy  plig  mag  versuim,  sy 


*)  Traktaat,  bl.  77. 

**)  Dogm.  IV.  bl.  408. 

mag  misbruik,  onhoudbare  besluite  mag  neem  in  stryd 
met  Gods  Woord  of  die  kerkorde,  daar  besit  die  verband 
die  bevoegdheid  om,  na  behoorlike  ondersoek  en  broederlike 
vermaning,  besluite  te  neem  in  die  uiterste  geval,  desnoods 
ook  die  tug  op  hom  toe  te  pas,  waaraan  die  kerkraad  verplig 
is  om  hom  te  onderwerp.  So  ver  strek  die  seggenskap  van 
die  algemene  oor  die  pl.  kerk.  (Vgl.  D.K.O.  Art.  37). 

Die  enigste  denkbare  geval  waarin  ’n  opsigselfstaande 
gemeente  as  normaal  geag  mag  word,  is  so  een  waar  daar 
maar  een  gemeente  van  gelowiges  sou  bestaan,  sê  b.v.  in 
’n  Heidenland  of  op  ’n  afgeleë  eiland.  As  dáár  dan  die 
amp  ingestel  is  (ouderlinge  en  leraar  aangestel),  en  alles 
geskied  in  dié  gemeente  na  Gods  Woord  en  die  geref.  reël 
vir  so’n  uitsonderlike  geval,  en  daar  word,  indien  moontlik 
’n  korrespondensie  ingestel  met  ’n  ander,  al  is  dit  ’n  veraf- 
gelfeë  kerk,  sou  so’n  enkele  pl.  kerk  ten  volle  op  die  naam 
geref.  kerk  kan  aanspraak  maak. 

Aan  die  ander  kant  hang  dit  nie  van  die  willekeur 
van  die  sinode  af  om  ’n  Geref.  Kerk,  wat  tot  die  verband 
wil  toetree,  toe  te  laat  of  te  weier  nie,  maar  is  die  verband 
verplig  om  elke  gemeente  of  kerk,  wat  met  ’n  suiwer 
belvdenis  van  Christus  en  Sy  Woord  kom  en  bereid  is  om 
hom  aan  die  kerkorde  te  onderwerp,  op  te  neem.  Onderwor- 
penheid  aan  die  reëls  van  die  kerk  kan  nie  as  eerste  voor- 
waarde  van  toelating  gestel  word  nie;  maar  Gods  Woord 
en  ’n  ware  geloof  in  Christus  staan  in  ’n  ware  Geref. 
Kerk  voorop  as  grond  vir  opname. 

As  enige  kerkverband  moontlik  ’n  ander  as  ’n  skrif- 
t.uurlike  voorwaarde  sou  stel,  dan  stel  hy  homself  en  sy 
wette  bokant  Christus  en  Sy  Woord.  En  dit  is  nie  ’n  denk- 
beeldige  maar  ’n  aktuele  gevaar.  Talle  van  vromes  het  dit 
bv.  ondervind  met  die  Roomse  kerk,  waar  hulle  in  die  ban 
gedaan  was,  omdat  hnlle  God  gedjen  het  suiwer  na  Sv 
Woord,  en  hulle  nie  aan  die  wette  (en  ook  die  meermaal 
©nskriftuurlike  Roomse  leer,  natuurlik)  van  die  kerk  kon 
onderwerp  nie.  Dieselfde  het  ook  weleens  gebeur  in  die 
Nederlandse  Herv.  Kerk  op  plekke  wTaar  die  liberalisme  die 
oorhand  gekry  het.  Menige  vrome  was  soveel  moontlik 
geweer,  indien  nie  uit  die  kerklike  verband  nie,  tog  uit  die 
regmatige  voorregte  waarop  hulle  as  vroom  lede  in  ’n 
Christelike  kerk  aanspraak  gehad  het,  of  uit  posisies  van 
invloed  in  die  kerk  waarvoor  Christus  aan  hulle  kennelik 
gawes  van  verstand  en  genade  gegee  het,  terwyl  Hy  juis 
hulle  nodig  gehad  het  om  in  die  posisies  vir  Hom  en  Sy 
waarheid  te  getuig.  So  was  menige  vrome  en  begaafde 
dienaar  van  die  Woord  opsetlik  geweer  uit  die  Besture, 
omdat  die  geloof  wat  na  Gods  Woord  is  ’n  liggaam,  wat 

soms  vir  'n  groot  deel  uit  vrysinnige  lede  bestaan  het,  nie 
altyd  behaag  het  nie. 

Die  toelating  van  ’n  gemeente  hang,  nogeens,  nie  in 
die  eerste  plek  af  van  die  willekenr  van  die  verband,  soos 
volgens  die  kollegiale  kerkreg  die  geval  is,  nie;  maar  die 
verband,  as  dit  ’n  ware  kerk  van  Christus  is,  moet  homselí 
verplig  voel  om  in  sy  midde  te  ontvang  elke  spruit  (ge- 
meente)  wat  Christus  deur  die  wedergeboorte  opnuut  laat 
opkom  in  die  organisme  van  sy  hele  kerk  as  ’n  lewende, 
organiese  deel  daarvan,  ’n  lewende  deel  reeds  voordat  dit 
formeel  in  die  instituut  opgeneem  is.  Wat  die  verband 
egter  wel  moet  doen,  as  dienaar  van  Christus  en  Sy  Woord, 
is  om,  na  ondersoek  omtrent  die  suiwerheid  in  die  leer, 
indien  alles  in  orde  gevind  word,  te  erken  wat  duidelik 
blyk  dat  Christus  deur  Sy  genadewerk  gedaan  het,  om  dan 
daama  in  naam  van  die  kerklike  instituut  die  nuwe 
gemeente  te  verklaar  tot  ’n  gemeente  van  Christus  en  hom 
in  die  verband  formeel  op  te  neem.  En  dan  kom  eers  in 
die  tweede  plek  in  aanmerking  die  eis  aan  die  nuwe 
gemeente  om  hom  te  onderwerp  aan  die  kerkorde  deur  die 
verband  goedgekeur;  en  oor  die  suiwerheid  van  die  leer 
sal  die  gemeente  na  sy  toetreding  voortaan  ook  die  reg  hê 
om  mee  te  beraadslaag  en  te  oordeel.  Maar,  insover  die 
kerklike  verordeninge  as  bindend  voorgeskryf  word  aan 
die  gemeentes,  kan  dit  alleen  geskied  onder  die  verstand- 
houding  dat  die  instituut  bestaan  ooreenkomstig  Gods 
Woord,  en  dat  hy  altyd  aan  die  toets  van  die  Woord  moet 
onderworpe  bly. 

Daar  is  veel  meer  in  die  kerkverband  opgesluit  as 
alleen  die  vorming  van  ’n  uiterlike  ooreenkoms.  Daar  is 
voegsels  en  bande  waardeur  die  lede  (gelowiges)  deur  die 
werkinge  van  die  Heilige  Gees  onderling  aan  mekaar  en 
almal  saam  aan  die  Hoof  Christus  verbind  word.  Die 
voegsels  en  bande  sluit  in,  soos  dr.  G.  J.  Vos  voortreflik  sê*  : 
wersaamhede,  ampsbedieninge,  betrekkinge  van  geestelike 
liefde;  maar  ook  huweliksgemeenskap,  huisgesin,  nasionali- 
tit.  Dit  spreek  vanselí  dat  die  een  band  sterker  heg  en  vaster 
bind  as  die  ander.  Die  natuurlike  voegsels  en  bande  is  swak- 
ker  as  die  geestelike.  Tog  kan  afskeuring  van  die  kerk  die 
verskeuring  van  die  teerste  menslike  bande  as  gevolg  hê,  en 
is,  omgekeer,  die  nasionaliteitsgevoel  ’n  kragtige  middel  tot 
behoud  van  die  vaderlandse  kerk.  A1  die  voegsels  en  bande, 
as  een  ordelike  geheel  gedink,  lê,  in  apostoliese  sin,  ten 
grondslag  van  die  kerkverband.  Die  wesenlike  kerkverband 
was  daar,  voordat  daar  enige  kerklike  ordonnansie  opgestel 
of  gedruk  was  en  dit  sal  wel  alle  moontlike  reglemente 


)  Ned.  Herv.  Kerkrecht,  bl.  21. 

oorleef.  Die  reglemente  kan  die  sigbare  orde  beskryf  en 
voorskryf,  maar  skep  nie  self  die  ampte  en  bedieninge  en 
betrekkinge  en  gevoelens  nie.  Hnlle  moet  dien  om  verstoring 
van  die  eenheid  van  die  Gees  te  voorkom,  of  om  dit  te 
herstel,  maar  hulle  maak  nie  die  eenheid  nie;  en  die  „band 
des  vredes”  te  behou  is  die  skuldige  plig  van  elke  lid. 
Sover  die  saaklike  inhoud  van  wat  dr.  Vos  sê  omtrent  die 
betekenis  van  die  kerkverband. 

A1  hierdie  konsiderasies  laat  ons  seker  voel  in  watter 
diepe  gronde  die  aandrang-  tot  dié  eenheid,  wat  die  geref. 
beginsel  eis,  wortel. 

Die  verband  word  vereis  deur  die  behoeftes  sowel  van 
die  kerk  en  die  Christelike  godsdiens  in  die  algemeen  as 
ook  van  die  verskillende  pl.  kerke  in  besonder.  Daar  is 
sekere  beginsels  wat  in  so’n  verband  moet  in  ag  geneem 
word.  Hulle  is  korteliks  die  volgende: 

Die  verband  wortel  in  die  eis  van  Gods  Woord  dat 
Christene  (ook  gemeentes)  hulself  die  een  aan  die  ander 
moet  onderwerp.  Dit  moet  al  die  pl.  kerke  as  mondige 
en  alleen  in  Christus  vrye  deelgenote  aan  die  verband  ook 
doen.  Verder,  die  gesag  wat  daar  aanwesig  is  in  die 
verband  is,  netsoos  die  van  die  kerkraad  oor  die  gemeente- 
lede,  ontleen  aan  Christus ;  maar  hier  kom  die  gesag 
instrumenteel  op  uit  die  verskillende  pl.  kerke  (kerkrade). 
Vir  die  uitoefening  van  die  gesag  deur  elkeen  van  die  drie 
regeringsliggame  (kerkraad,  ring  en  sinode)  het  elkeen  sy 
eie  terrein,  wat  deur  hom  nie  mag  oorskrei  word  nie, 
behalwe  onder  sekere  buitengewone  omstandighede.  Die 
sinode  mag  bv.  nie  ingryp  in  sake  wat  tot  die  bevoegdheid 
van  kerkraad  of  ring  behoort  nie.  Ook  mag  die  kerkraad 
dit  nie  doen  ten  opsigte  van  ring  of  sinode  nie,  ens.  Voorts 
die  mag  van  die  ring  (outyds,  en  nou  nog  in  sommige 
Kerke,  „classis”  genoem)  is,  binne  eie  gebied,  meerdere  mag 
as  die  van  die  kerkraad;  en  die  van  die  sinode  meerdere 
mag  as  die  van  die  ring.  M.a.w.,  ring  en  kerkraad  is  ver- 
plig  om  hulle  te  onderwerp  aan  besluite  van  die  sinode  en 
die  kerkraad  moet  gehoorsaam  wees  aan  ring  en  sinode. 
Dit  is  die  algemene  geref.  reël.  Daar  moet  altyd  deur  meer- 
dere  vergaderinge  in  die  oog  gehou  word,  dat  ook  hulle 
regeer,  elk  op  eie  gebied,  onder  opdrang  van  Christus  en  tot 
welsyn  van  die  kerk  as  geheel  en  van  al  die  afsonderlike  pl. 
kerke.  Ook  hulle  mag  is  dienende  mag.  Ook  hulle  regering 
moet  nooit  wees  in  stryd  met  Gods  Woord  nie.  Ook  moet 
dit  nooit  die  karakter  dra  van  ’n  „heerskappy  voer  oor  die 
erfdeel  van  die  Here”  nie,  net  so  min  as  die  pl.  kerkraad 
dit  mag  doen  oor  die  lede  van  die  gemeente,  wat  onder  hulle 
sorg  en  toesig  staan. 

§10. — Die  Vryheid  van  die  Plaaslike  Kerk. 

Die  vryheid  van  die  plaaslike  kerk  is  vir  die  kerkreg 
’n  praktiese  en  hoogs  belangrike  vraagstuk.  Dit  is  o.a. 
belangrik  by  die  opstel  van  ’n  kerkorde,  en  ook  deurgaans 
in  die  praytyk,  vir  die  gesonde  en  harmoniese  werking  van 
die  verband.  Hierdie  vraagstuk  het  in  die  kerkstryd  wat  in 
verband  staan  met  die  Doleansie  in  Nederland,  veral  van 
1886,  ’n  groot  rol  gespeel.  Aldaar  is,  as  pleidooi  vir  die 
reg  tot  afskeiding  en  vir  die  aanspraak  wat  die  afgeskei- 
denes  gemaak  het  op  die  kerkgoedere  wat  in  besit  was  van 
die  Herv.  Kerk  in  Nederland,  ’n  verhandeling,  „De  Rechts- 
bevoegdheid  onzer  Plaatselijke  Kerken”  uitgegee  deur  die 
regsgeleerde  Jonkheer  Meester  De  Savomin  Lohman  en 
prof.  F.  Rutgers.  Hierin  word  die  goeie  reg  van  die  pl. 
kerk  om  hom  onder  sekere  omstandighede  aldadelik  van  die 
verband  af  te  sny  met  ywer  bepleit.  Daar  word  veel  gesê 
teenoor  die  Nederl.  Herv.  Kerkinrigting,  wat  stellig  tegelyk 
reg  en  ook,  in  belang  van  die  geref.  beginsel,  noodsaaklik 
was.  Maar  nie  alles  wat  daarin  voorkom  kan  ’n  wetenskap- 
like  toets  aan  die  beginsels  deurstaan  nie.  Onder  die 
natuurlike  drang  van  die  reaksie  druk  die  skrywers  hulle 
in  sommige  van  hulle  stellings  sodanig  eensydig  uit,  dat 
hulle  nie  volgens  die  maatstaf  van  ’n  onbevange  geref. 
kerkreg  gedoogbaar  is  nie.  Daar  word  bv.  beweer  dat  die 
pl.  kerk,  hoewel  dit  prinsipiëel  van  hom  verwag  word  dat  hy, 
tot  die  verband  sal  behoort,  tog  vry  is  om  uit  te  tree, 
„zoodra  men  haar  iets  wilde  opdringen  dat  zij  in  strijd 
achtte  met  Gods  Woord.”* 

By  so’n  standpunt  word  daar  nie  die  nodige  konside- 
rasie  gegee  aan  vrae  soos  die  volgende  nie:  (a)  Of  die  pl. 
kerk  hom  nie  deur  so’n  abrupte  handelwyse  skuldig  maak 
aan  ’n  poging  tot  heerskappy  voer  oor  die  meerdere  lig- 
gaam  (die  verband)  nie;  (b)  watter  reg  daar  sou  wees  in 
die  veronderstelling  dat  die  enkele  kerkraad  reg  is  en  nie 
die  verband  nie;  (e)  waar  die  ruimte  is  wat  moet  gelaat 
word  vir  vrae  soos  hierdie:  (1)  wat  is  die  aard  en  die  graad 
van  die  voorgewende  afwyking,  (2)  hoeveel  is  daar  gedaan 
aan  pogings  om  die  verband  —  indien  die  kerkraad  dan 
reg  mag  wees  —  tot  besinning  te  bring,  en  (3)  hoeveel 
lankmoedigheid  is  daar  betoon  onder  die  drang  van  die 
begeerte  om  die  gewenste  eenheid  te  behou?  Die  standpunt 
van  die  „Reehtsbevoegdheid”  hier  onder  bespreking  kan 
nie  aanvaar  word  as  ’n  gesonde  geref.  beginsel  nie.  Dit 
doen  aan  die  beginsel  geweld  aan. 

Volgens  die  beginsel,  so  geïnterpreteer  soos  in  die  aan- 
gehaalde  woorde,  word  die  verband  voorgestel  as  ’n  vry- 


*)  „Rechtsbevoegdheid”.  bl.  55. 

•w'illige  kontrak,  „federatief  van  aard”,  wat  onderling  deur 
'die  pl.  kerke  met  mekaar  aangegaan  is.  Indien  die  plaaslike 
kerk  hom  sou  afskei  as  gevolg  van  afwyking  van  die  leer, 
volgens  sy  oordeel,  deur  die  verband,  dan  is  die  posisie  só 
dat  hy,  en  nie  die  verband  nie,  die  kerk  is,  wrat  in  regte  as  in 
‘die  píek  van  die  verband  staande  moet  geag  word. 

Hierdie  standpunt  van  die  „Eechtsbevoegdheid”  en 
-ook  enkele  ander  daarmee  samehangende  vraagstukke  kan- 
nie  aanvaar  word  presies  soos  hulle  daar  voorgestel  is  nie. 
Die  woorde  van  dr.  A.  Kuyper  moet  by  ’n  beoordeling  van 
Jhierdie  sake  deur  die  beoefenaar  van  die  kerkreg  as  ’n 
waarskuwing  geneem  word  waar  hy  sê:  ,,De  Heren  Lohman 
en  Rutgers,  of  laat  ons  liever  zeggen,  de  heer  Lohman, 
•onder  gedeeltelike  medewerking  van  den  heer  Rutgers, 
brachten,  in  alleryl,  over  de  kwestie  een  kort  opstel  ten 
papiere,  ten  einde,  nog  eer  het  proces  verder  liep,  als 
uiteenzetting  van  gevoelens  aan  den  rechter  te  kunnen  aan- 
bieden.  Hy  (Lohman)  voerde  dus  een  pleidooi  over  het 
door  ons  verdedigd  inzicht  naar  het  recht  en  den  plicht, 
van  elken  pleiter  zoo  sterk  op  den  voorgrond  te  trekken, 
'dat  ignoreeren  ervan  voortaan  onmogelijk  wnerd.  Zijn  plei- 
dooi  bedoelde  dus  in  het  allerminst  niet,  ’t  zij  om  liet  god- 
delijk  recht,  noch  ook  om  den  historiscken  gang  noch  ook  om 
het  geschreven  recht,  opzichzelf  en  als  zoodanig,  volledig 
uiteen  te  zetten,  maar  eeniglijk  en  alleenlijk  om ....  de 
aanspraak  te  doen  gelden,  die  de  plaatselijke  kerk  (onder 
tegenspraak  van  derden)  op  de  door  ons  (dr.  Kuyper  c.s.) 
beweerde  rechtsbevoegdlieid  maken  kon.  ’  ’* 

.„Stemmen  voor  Waarheid  en  Vrede”,  Junie,  1886,  bl.  701). 

Maar  om  nou  terug  te  kom  tot,  ’n  verduideliking  van 
die  probleem  van  die  vryheid  van  die  plaaslike  kerk.  Daar 
is  slegs  ’n  sekere  sin  waarin  op  geref.  standpunt  kan  ge- 
spreek  word  van  die  vryheid  van  die  plaaslike  kerk  as 
gereformeerde  kerk.  Hy  is  normaal  vry  in  die  verband  en 
gebonde  aan  die  beginsels  waaronder  die  verband  aangegaan 
word,  een  waarvan  is  dat,  elke  pl.  kerk  (innerlik,  sedelik) 
verplig  is  om  tot  ’n  gemeenskapband  onder  ’n  gemeenskap- 
like  regering  met  ander  geref.  pl.  kerke  toe  te  tree.  Alleenlik 
onderhewig  aan  hierdie  kondisie  is  hy  in  sekere  opsigte  vry ; 
vry,  as  hy  ’n  normale  geref.  kerk  moet  kan  genoem  word,  in 
die  verband  en  nie  daarbuite  nie.  Hy  is  nie  vry  om  wille- 
keurig  buite  die  verband  te  staan  nie,  anders  is  hy  inde^ 
pendent  en  nie  gereformeerd  nie.  Hy  is  ook  vry  om,  in  die 
uiterste  nood,  nl.  wanneer  die  verband,  deur  verval  van 
Christus  en  Sy  Woord  af,  die  kondisies  deur  die  geref. 
regsorde  geëis  radikaal  en  onhervormbaar  verbreek  het, 


*)  Uit  ,,Stemmen  voor  Waarheid  en  Vrede”,  Junie,  1886,  bi.  701. 

om  hom  af  te  skei,  maar  nie  voordat  hy  alle  moontlike 
pogings  tot  hervorming  van  die  verband  en  behoud  van 
die  eenheid  beproef  het  nie.  En  dit  is  ’n  hoogs  uitson- 
derlike  geval.  So’n  geval  word  onder  die  beginsels  van  die 
geref.  kerkreg  eigenlik  nie  veronderstel  nie,  behalwe  as 
’n  moontlike  abnormale  voorval.  As  dit  voorkom,  is  daar- 
deur,  altans  vir  die  gemeente  wat  hom  weerstrewig  wdlle- 
keurig  afskei,  die  regsorde  verstoor.  So’n  gemeente  word 
—  tensy  sy  afskeiding  duidelik  en  oortuigend  geskied  het 
uit  oorsake  van  die  algehele  verval  van  die  verband  — 
beskou  as  staande  buite  die  geref.  regsorde  en  word  kerk- 
regtelik  beskou  as  ’n  skeurkerk.  Die  kerkreg,  wat  die 
beginsels  aangee,  het  daarby  te  doen  met  die  normale. 
Daarom  is  die  vraag  wat  ons  hier  eigenlik  moet  ondersoek : 
in  watter  sin  ’n  mens  van  die  vryheid  van  die  pl.  kerk 
in  die  verband  kan  spreek.  Hierop  moet  die  antwoord, 
na  ons  mening,  die  volgende  wees:  die  pl.  kerk  is  vry 
teenoor  die  verband  in  min  of  meer  dieselfde  sin  as  die 
individuele  Christen  vry  is  teenoor  die  kerk.  Die  Christen 
het  ’n  eie  oordeel,  ’n  eie  gewete  voor  God,  ’n  eie  roeping 
van  God.  Die  Christen,  wat  sy  staat  as  sodanig  te  danke 
het  aan  die  roepende  en  wederbarende  wmrksaamheid  van 
God  deur  die  Heilige  Gees,  het  ’n  eie  bewussyn  as  gelowige, 
’n  eie  deur  die  Heilige  Gees  verligte  hart  en  verstand 
om  Gods  raad  en  roeping  vir  hom  te  begryp.  Hy  het  ’n 
eie  verantwoordelikheidsgevoel :  hy  is  homself  nl.  bewus  dat 
hy  aan  God  in  die  eerste  plek  verantwmordelik  is,  en  dat  hy 
daamaas  ook  ’n  broederlike  plig  en  roeping  het  eerstens 
teenoor  al  sy  medechristene  en  vervolgens  teenoor  die 
wêreld  in  die  algemeen.  Ook  is  hy  hom  bewus  dat  hy  as 
een  van  Christus  se  uitverkorenes  die  reg  van  ’n  seker 
mag  en  oordeel  oor  sy  medegelowiges  in  Christus  het.  Hy 
is  as  wedergeborene  een  van  die  skare  van  Christus  se 
profete,  priesters  en  konings,  om  die  volk  van  Christus 
saam  met  ander  te  help  beïnvloed  en  te  help  regeer  terwille 
van  die  bevorderings  van  die  Koninkryk  van  sy  Heer,  tot 
welsyn  sowel  van  sy  liggaam  op  aarde  asook  van  ieder  indi- 
viduele  lid  van  dié  liggaam.  Die  christen  moet  hom  egter 
ook  onderwerp  aan  die  oordeel  van  sy  mede-christene  oor 
sy  belydenis  en  wandel.  Hy  moet  regeer,  maar  hy  moet 
ook  geregeer  word,  waar  nodig,  deur  sy  medegelowiges  in 
Christus.  Hy,  met  al  die  ander  lede  van  die  liggaam,  die 
christelike  gemeenskap  saam,  besit  dus  ’n  regeermag  wat 
aan  hulle  toekom  kragtens  die  feit  van  die  „priesterskap 
van  alle  heiliges.  ”  Hierdie  mag  wat  die  gemeente  oor  die 
enkele  gelowiges  het,  gee  hom  nie  die  reg  om  oor  hulle 
heerskappy  te  voer  nie.  Hy  mag  hulle  nie  dwdng  om  sy 
gewete  voor  God  geweld  aan  te  doen  nie.  Hy  moet  hulle 

steeds  erken  as  mondiges  in  die  Heer,  as  persone  van  wie 
dit  veronderstel  word  dat  ook  hulle  deur  Gods  Gees  verlig 
is  en  dat  Gods  Gees  ook  in  hulle  werk.  Hy  moet  bedink 
dat  ook  hulle,  met  hom  saam,  mag  van  seggenskap  van 
Christus  ontvang  het  en  aan  Christus  verantwoordelik  is. 
Dit  alles  moet,  by  die  behandeling  van  die  individu  deur 
■die  gemeente  in  gedagte  gehou  word,  ook  by  hulle  ver- 
maning  en  bestraffing  van  hom  as  hy  homself  mag  te  buite 
gaan.  In  die  sin  dan  soos  hierbo  omskrewe  is  die  christen 
vry.  Niemand  mag  hom  dwing,  nie  deur  wetgewing  en  ook 
nie  deur  geweld  nie,  om  by  die  kerk  aan  te  sluit  nie. 
Verder  is  die  Christen  nie  absoluut  afhanklik  van  die  kerk 
nie.  Hy  is  alleen  absoluut  afhanklik  van  Christus.  En  tog 
is  hy  in  ’n  sin  afhanklik.  Die  kerk,  —  so  word  normaal 
veronderstel  —  het  aan  hom,  instrumenteel,  die  Woord 
verkondig,  het  hom  in  sy  gemeenskap  as  liggaam  van 
Christus  opgeneem,  het  hom  deur  die  verlening  van  die 
teken  van  christenskap,  die  doop,  in  die  liggaam  ingelyf, 
het  daarby  die  reg  gehad  om  te  oordeel  of  aan  die  kondisies 
van  christenskap,  soos  in  die  Woord  voorgeskryf,  deur  hom 
voldaan  is.  Die  gemeente  het  dus  die  mag  oor  hom  om  in  te 
sluit  in  of  uit  te  sluit  uit  die  liggaam  van  gelowiges.  Hy 
(die  gemeente)  mag  die  doop  wel  nooit  willekeurig  weier 
nie;  maar  het  tog  die  reg  om  te  weier  indien,  na  sy  oordeel, 
nie  aan  die  vereistes  in  geloof  en  lewe  voldaan  is  nie.  Ook 
mag  die  kerk  daarna  nie  aan  die  lid,  solank  as  hy  aan  die 
Itondisies  bly  voldoen,  medeseggenskap  in  die  regering  van 
die  kerk  weier  nie.  En  tog  word  dit  algemeen  aangeneem 
dat  die  Christen  hom  by  die  Christelike  kerk  moet  aansluit. 
(Nederl.  Geloofsbelydenis,  Art.  28). 

Uit  bowestaande  blyk  dus,  om  op  te  som:  (1)  dat  die 
Christen  in  seker  sin  innerlik  na  sy  gewete  vry  is  en  self- 
standig,  absoluut  gebind  alleen  aan  Gods  Woord  en  die  wil 
van  Christus;  (2)  dat  hy  as  vrye  in  Christus  ’n  sekere 
roeping  en  verpligting  teenoor  die  liggaam  van  gelowiges 
van  Christus  ontvang  het;  (3)  dat  hy  in  die  liggaam 
regeermag  besit  en  medeseggenskap ;  (4)  dat  hy  egter  (in- 
nerlik,  nooit  uiterlik  dwingend  nie)  van  Christus  verplig 
is  om  hom  by  die  christelike  gemeenskap  (kerk)  aan  te 
sluit;  (5)  dat  die  kerk  veel  te  doen  gehad  het  met  sy 
christen-word  en  dit  nog  verder  het  deur  voortgaande 
sielsorg  aan  hom  bestee,  om  hom,  onder  God,  te  vorm  vir 
die  hemel,  en  veral  om  te  laat  leer  tot  verheerliking  van 
God  en  tot  nut  vir  Sy  kerk  op  aarde;  (6)  dat  hy  (die 
Christen)  derhalwe,  uiterlik,  in  ’n  sekere  verhouding  van 
afhanklikheid  tot  die  kerk  staan;  (7)  dat  hy  geen  absolute 
regeermag  besit  nie,  maar  dat  hy  die  besit,  innerlik  gebind 
deur  die  wil  en  bevele  van  Christus,  en  uiterlik  onder 

mede-seggenskap  van  al  die  ander  lede  van  die  liggaam 
staan ;  m.a.w.,  dat  hy  hom  aan  die  outoriteit  van  die  liggaam 
moet  onderwerp,  wanneer  die  liggaam  ’n  besluit  geneem  het, 
wat  vir  almal  moet  geld  en  ooreenkomstig  Gods  Woord  is, 
ook  wanneer  die  besluit  is  ’n  bevel  of,  ingeval  van  oortre- 
ding,  ’n  vermaning  of  tug  oor  homself  persoonlik. 

Yan  dieselfde  aard  as  die  van  die  individu  teenoor  die 
pl.  kerk,  is,  in  byna  alle  opsigte,  die  toestand  wat  betref 
die  vryheid  en  die  gebondenheid  van  die  pl.  kerk  teenoor 
die  algemene  kerk.  Sonder  die  vergelyking  hier  weer  in  sy 
besonderhede  te  herhaal,  wil  ons  dit  daarin  toevoeg,  dat, 
soos  die  individu  geroepe  is  om  die  kerk  te  dien  nie  alleen 
die  lede  van  die  plaaslike  liggaam  nie  maar  ook  die  van  die 
groter  geheel  van  die  kerk  van  Christus  op  aarde,  so  is  die 
pl.  kerk  geroepe  om  dieselfde  te  doen.  Hy  mag  hom  aan 
die  roeping  nie  onttrek  nie.  Hy  mag,  normaal,  nie  uit  sy 
plek  in  die  groter  geheel  tree  nie.  Die  hele  stelsel  van 
geref.  kerkreg  is  gegrond  op  die  eis  van  hierdie  gebonden- 
heid  gekoordineer  met  die  vryheid  soos  hierbo  verduidelik, 
en  erken  geen  ander  beginsel  nie.  Wie  die  beginsel  nie  aan- 
vaar  nie,  is  nie  gereformeerd  nie.  Die  Geref.  kerkreg  keur 
dit  af  dat  die  vryheid  ten  koste  van  die  gebondenheid  sal 
geaksentueer  word;  en  ook  die  omgekeerde,  nl.  dat  die 
gebondenheid  ten  koste  van  die  vryheid  sal  oordryf  word. 
M.a.w.,  sowel  alle  neiging  tot  independentisme  aan  die  een 
as  tot  ’n  sentralistiese  hiërargie  aan  die  ander  kant  word 
afgekeur.  In  beide  rigtings  word  in  verskillende  Geref. 
Kerke  aan  die  een  of  die  ander  kant  in  die  praktyk  sowel 
as  in  teorie  gefouteer,  in  die  een  op  meer,  in  die  ander 
op  minder  ernstige  wyse.  Dit  is  vir  ons  doel  nodig  om 
hier  melding  te  maak  van  die  feit  dat  daar  in  ons  dae 
by  sommige  Geref.  teoloë  ’n  neiging  bestaan,  as  gevolg 
van  ’n  reaksie  teen  ’n  te  sentralistiese  rigting  soos  o.a. 
in  die  Nederl.  Herv.  Kerk,  om  die  vryheid  en  outonomie 
van  die  pl.  kerk  as  teenoor  die  algemene  kerk  so  voor  te 
stel  asof  die  pl.  kerk  kerkregtelik  die  enigste  liggaam  is 
wat  met  regeermág  beklee  is.  Dit  is  nie  eg  gereformeerd 
nie. 

Dat  ’n  interpretasie  van  die  vryheid  van  die  pl.  kerk 
wat  independenties  geneig  is  nie  in  die  geref.  kerkreg  ’n 
plek  het  nie  word  bewys  sowel  deur  die  wyse  waarop  die 
Geref.  Kerke,  normaal,  histories  ontstaan  is,  asook  deur 
magte  wat  in  die  praktyk  algemeen  beskou  word  as  aan 
die  meerdere  vergaderinge  toekomende.  Histories  is  die 
Geref.  Kerke  van  die  wêreld  meestal  onder  bearbeiding  van 
die  verband  ontstaan ;  en  die  beskouing  was  altyd  dat  ieder 
nuutgestigte  gemeente  as  vanself  aan  die  verband  behoort 
het.  Onder  normale  omstandighede  was  daar  geen  sprake 

van  dat  die  beslissing  van  so  ’n  nnutgestigte  gemeente 
omtrent  sy  wel  of  nie  toetree  eers  moes  verneem  word,  of 
selfs  dat  by  maar  enigsins  aanspraak  kon  maak  op  die  reg 
om  alleen  te  bly  staan  nie.  So  was  dit  o.a.  in  Skotland 
en  in  Nederland,  veral  na  1572.  En  tot  vandag  toe  gaan 
dit  by  die  bestaande  G-eref.  Kerke  ook  algemeen  so  toe. 
Dit  was,  en  is  nog,  soos  dr.  H.  Bavinck  sê :  „In  de  sehrift  is 
echter  elke  kerk  zelfstandig,  met  alle  andere  kerken  in 
rechten  volkomen  gelijk.  Het  kerkverband  is  daarom  nog 
geen  zaak  van  willekeur.  Soms  moge  het,  bv.  bij  de  kerken 
der  Hugenoten  in  Frankrijk,  den  schijn  hebben  alsof  het 
verband  geheel  vrij  door  konfederatie  is  ontstaan.  Maar 
dat  is  toch  de  Geref.  beschouwing  niet,  welke  op  dit  punt 
beslist  tegen  die  der  Independenten  overstaat.  Bij  de  be- 
schrijving  van  het  wezen  der  kerk  gingen  alle  Geref.  Theo- 
logen  van  de  ecclesia  universalis  uit  en  daalden  zoo  tot 
de  ecclesiae  particulares  af.  [N.B.  ook  deur  die  groter 
eenhede  (landskerke,  ens.)  heen  tot  die  pl.  kerke.  Dit  is 
sonder  twyfel  dr.  Bavinck  se  bedoeling  as  gereformeerde 
dogmaticus] . 

Na  aanleiding  van  ’n  interpretasie  van  vryheid  wat 
as  Independentisme  die  kop  op  gesteek  het  in  Frankryk, 
en  wat  beheer:  „que  chaque  Eglise  particuliére  devoit 
être  gouvernée  par  ses  propres  Loix  .  .  .  sans  être  ohligée 
de  reconnoitre  l’Autorité  des  Colloques  ou  des  Synodes”, 
word  deur  ’n  Franse  Nasionale  Sinode  gewaarsku  teen 
die  „gif”  van  hierdie  leer.*) ** 

Dat  die  Skotse  Presbyteriaanse  Kerk  in  1841  die  pl. 
kerke  as  alles  behalwe  vry  beskou  het,  blyk  uit  die  volgende 
resolusie  van  hulle  sinode:  “Our  judgment  and  uniform 
practice  is  that  the  officers  of  a  particular  congregation 
may  not  exercise  this  power  independently,  but  with  sub- 
ordination  unto  greater  Presbyteries  and  Synods,  Provin- 
ciall  and  Nationall ;  which  as  they  are  representative  of  the 
particular  kirke  conjoyned  together  in  one  under  their 
government;  so  their  determination,  which  they  proceed 
orderly,  whether  in  causes  common  to  all  or  many  of  the 
Kirks,  or  in  causes  brought  before  them  by  appellations  or 
references  from  the  inferiour,  in  case  of  the  aberration  of 
the  inferiour,  is  to  the  several  congregations  authoritive 
and  obligatorie,  and  not  consultatory  only.  And  this  de- 
pendencie  and  subordination  we  conceive  not  only  to  be 
warranted  by  the  light  of  nature,  which  doth  direct  tKe 
Kirk  in  such  things  as  are  common  to  other  societies,  or 
to  be  a  prudentiall  way  for  preservation  of  truth  and 


*)  Dogmatiek  IV.  bl.  408. 

**)  By  Rieker,  a.w..  bl.  82. 

peace,  against  schisme,  heresie  and  tyranny,  which  is  the 
sweet  fruits  of  this  government  wheresoever  it  hath  place, 
and  which  we  have  found  in  ancient  and  late  experience, 
but  also  to  be  grounded  upon  the  Word  of  God,  and  to 
be  conforme  to  the  patterne  of  the  primitive  and  apostolicall 
kirks,  and  without  which  neither  could  the  kirks  in  this 
kingdom  have  been  reformed,  nor  were  able  at  any  time  to 
preserve  truth  and  unity  amongst  us.”* 

Na  aanleiding  hiervan  merk  Rieker  tereg  op  ** 
„Gerade  aus  dem  zuletzt  aangefúhrte  Zeugnis  geht 
klar  hervor,  dass  der  altreformierte  Protestantismus 
von  einer  Souveránitát  der  Einzelgemeinden,  der  nur 
foderative  sich  unten  einander  verbinden  konnen,  nichts 
weiss ;  vielmehr  besteht  fur  ihn  in  der  Kirche  eine 
unterund  Uberordnung  von  Einzelgemeinden  und  gros- 
seren  Kirchenkorpern  kraft  góttlicher  Anordnung,  also 
unabhángig  von  den  Willem  und  Meinen  der  einzelnen 
Gemeinden.”  Ook  die  Dortse  Kerkenordening  (Art.  36)  lê 
dieselfde  getuienis  af:  „Hetzelfde  zeggen  heeft  de  Synode 
over  de  Classis  als  de  Classis  heeft  over  den  Kerkeraad.  ’  ’ 

Maar  genoeg  uit  die  ou  geskiedenis  van  die  Geref. 
Kerke.  ’n  Tweede  reeks  feite  wat  daarheen  wys  dat  die 
geref.  praktyk  nie  so  iets  ken  as  ’n  vryheid  om  buite  die 
verband  te  bly  nie  of  selfstandig  van  ring  en  sinode  te 
bestaan  nie,  is  te  vind  in  die  outoriteit  wat  die  verband 
in  verskillende  sake  oor  die  pl.  kerk  uitoefen.  Die  verband 
moet  bv.  sy  outoriteit  verleen  aan  die  stigting  van  ’n 
gemeente;  hy  moet  sorg  vir  die  vorming  van  die  dienaars 
wat  m  die  gemeentes  die  Woord  moet  bedien,  en  hy  verleen 
goedkeuring  aan  hulle  beroeping  en  bevestig  hulle  in  die 
amp.  Voorts,  nie  die  pl.  kerkraad  nie  maar  die  verband 
skors  of  ontset  dienaars  uit  hulle  amp.  Die  verband  het 
die  reg  van  vermaning  en  hestraffing  en  selfs  van  tug 
oor  die  kerkraad;  en  waar  daar  ernstige  geskille  ontstaan 
tussen  lede  en  hulle  kerkraad,  word  die  verband  ingeroep 
om  te  beslis;  m.a.w.  na  die  meerdere  vergaderinge  word 
in  sulke  gevalle  geappelleer  deur  gemeentelede  of  deur  ’n 
pl.  kerkraad  of  meerdere  vergadering,  ’n  gemeentelid  kla 
sy  kerkraad  aan  by  die  verband  (ring),  wie  se  beslissing 
bindend  is  sowel  op  die  kerkraad  as  op  die  gemeentelid. 
En  die  kerkraad  mag  ook,  volgens  eis  van  die  geref.  begin- 
sel,  nie  die  kerkverband  verlaat  wanneer  die  uitspraak  hom 
nie  geval  nie. 


*)  ,,Acts  of  the  General  Assembly  of  the  Church  of  Scotland”, 
—  by  Rieker,  bll.  82-83. 

**)  a.w.  bl.  83. 

Uit  bowestaande  sal  dit,  na  ons  vertrou,  duidelik  wees 
waarop,  volgens  goed  gereformeerde  beginsel,  „die  vryheid 
van  die  pl.  kerk”  eigenlik  neerkom. 

Hier  nog  net  een  opmerking.  Met  betrekking  tot  die 
woord  soevereiniteit,  meermale  gebesig  (deur  Rieker  e.a.) 
moet  opgemerk  word  dat  daar,  eigenlik  gesê,  nie  so  iets  is 
as  soevereiniteit  in  die  geref.  kerkreg  nie,  ook  nie  eens  soveel 
as  by  een  van  die  kerklike  liggame  nie,  en  dit  wel  om  die 
rede  dat  almal  staan  in  die  regering  as  dienaars,  lettende 
op  die  wenke  van  hulle  een  Heer  en  Koning,  en  skuldig  om 
mekaar  se  vryheid  en  regte  in  die  Heer  te  eerbiedig.  Dus 
enige  kerkregeringsliggaam  kan  maar  in  gekwalifiseerde  sin 
slegs  soeverein  genoem  word.  Maar  die  pl.  kerk  sê  nie: 
omdat  die  regeermag  by  ons  ontstaan  om  inwendig  in  die 
gemeente  deur  ons  uitgeoefen  te  word,  daarom  is  dit  eigen- 
lik  net  ons  wat  kan  regeer  nie,  en  dat  alle  eigenlike  kerkre- 
gering  alleen  regering  is  van  die  armpsdraers  lokaal  in  die 
pl.  gemeente.  Hulle  tog  is  van  Christus  geroepe  en  ge- 
magtig  om  ook  verder  te  regeer,  d.w.s.  hulle  moet  hulle 
ontvange  regeermag  uitdra  en  saam  met  ander  gaan  regeer 
ook  in  ring  en  sinode  in  belang  van  die  algemene  kerk. 
Want  Christus  het  ook  die  belange  van  Sy  algemene  kerk 
wat  moet  behartig  word;  en  daartoe  het  Hy  ook  aan  pl. 
kerke  die  eis  van  onderwerping  aan  die  oordeel  van  al  die 
pl.  kerke  gesamelik  gestel;  en  Hy  het  aan  die  broeders 
gesamelik  mag  gegee  om  onder  Hom  outoriteit  in  sekere 
sake  uit  te  oefen  oor  die  enkele  gemeente  en  sy  dienaars. 
Daar  is  immers  nou  nie  meer  Apostels  om  te  staan  in  ’n  (vgl. 
Hand.  15)  posisie  van  gesag  oor  die  algemene  kerk  nie.  Die 
regeringsorgaan  vir  die  kerk  in  sy  breër  omvang  word  nou 
geskep  deurdat  al  die  plaaslike  kerke  ( deur  middel  van  hulle 
afgevaardigdes)  by  mekaar  kom  om  regering  uit  te  oefen. 
Net  so  min  as  die  gemeente  die  reg  het  o  mte  sê :  Die  regeer- 
mag  ontstaan  tog  oorspronklik  by  ons,  daarom  laat  ons  nie 
toe  dat  daar  ’n  instituering  van  regeerders  (ampsdraers) 
oor  ons  sal  plaasvind  nie,  net  so  min  pas  dit  die  pl.  kerk  om, 
deur  middel  van  sy  ampsdraers,  te  verklaar:  Omdat  die 
regeermag  van  uit  die  pl.  kerk  opkom,  daarom  kan  dit  nie 
toegelaat  word  dat  daar  ’n  sentrale  liggaam  sal  geïnstitueer 
word  wat  gesag  oor  ons  sal  uitoefen  nie.  So’n  standpunt 
beide  van  die  kant  van  die  pl.  gemeente  ten  opsigte  van 
die  regering  deur  ampsdraers  en  ook  die  van  die  pl.  kerk 
ten  opsigte  van  die  ring  of  sinode  is  Independenties.  Die 
instituering  van  die  pl.  kerk  veronderstel  en  vereis  nie 
alleen  die  regering  plaaslik  deur  ampsdraers  nie,  maar  ook 
die  regering  in  breër  kring  deur  die  saambring  van  al  die 
pl.  kerke  deur  middel  van  afgevaardigdes.  Insover,  dus,  as 
die  „Gemeindeprincip”  die  reël  van  ’n  willekeurige  vryheid 

van  die  pl.  kerk  teenoor  die  verband  soek  te  stel,  is  dit 
ongereformeerd. 

Daar  is  slegs  nog  een  verdnideliking  wat  ons  onder 
bierdie  hoof  wens  te  maak.  In  sy  verdediging  van  die 
eenheid  van  die  kerk  en  die  pl.  kerk  as  afhanklikheid  en 
onderhorigheid  aan  die  verband  sê  dr.  H.  G.  Kleyn :  *  ,,De 
gemeente  ontleent  zijn  kerkelijke  macht  aan  de  Classis,” 
en  voeg  daarby:  „Yoetius  ontkent  dat  de  gemeenten  door 
de  classen  feitelik  tot  gemeenten  zijn  geraakt,”  (hy  bedoel 
natuurlik  tot  geïnstitueerde  kerke,  plaaslik),  „al  zondert  hy 
er  enkelen  uit  die  zijn  ontstaan  voordat  er  Classen  waren.  ’  ’ 
Hierdie  stelling  van  Kleyn  is  seker  nie  bepaald  onjuis  nie, 
maar  moet  egter  nader  verduidelik  en  enigsins  gekwalifi- 
seer  word  om  die  geref.  prinsipe  wat  ten  grondslag  van 
hierdie  vraagstuk  lê,  sy  volle  reg  te  laat  wedervaar.  Die 
oplossing  van  hierdie  probleem  moet  gesoek  word  met  inag- 
neming  van  die  feit  dat  daar  in  die  kerk  (volgens  geref. 
beskouing)  geen  absolute  regeermag  bestaan  nie,  geen 
„soevereiniteit”  in  die  volle  sin  van  die  woord  nie,  omdat 
Christus  alleen  Koning,  Soeverein  is  in  die  kerk.  Die 
regeermag  in  die  kerk,  ook  die  van  klasse  en  sinode,  is 
dus  nie  soevereine  mag  nie.  Die  institutêre  regeermag  in 
die  kerk  is  meer  instrumenteel,  uitvoerend  van  aard.  Waar 
die  lidmaat  sowel  as  die  pl.  kerk  homself  op  die  bevel  van 
Christus  aan  sy  broeders  (ook  wel  aan  die  meerdere  kerk- 
like  liggame)  onderwerp,  word  die  direkte  outoriteit  van 
Christus  deur  Sy  Woord  egter  nooit  opsy  gesit  nie.  Terwyl 
dus  die  pl.  kerk,  sowel  as  die  kerklidmaat,  hom  onderwerp 
aan  die  gesag  van  ’n  meerdere  liggaam,  wat  Christus  ver- 
orden  het  as  ’n  instrument  om  Sy  kerk  met  orde  te  regeer, 
het  hy  altyd  nog  ’n  direkte  toegang  tot  en  ’n  persoonlike 
verantwoordelikheid,  na  sy  eie  gewete,  aan  Christus.  En 
Christus  het  aan  elkeen  ook  ’n  sekere  mag  gegee,  as  indivdu 
en  as  pl.  kerk,  ’n  mag  wat  hy  dan,  onder  Christus  alleen, 
oorspronklik  besit  en  wat  aan  hom  inherent  en  onver- 
vreemdbaar  toekom.  Hierdie  soort  mag  „ontleen”  hy  nie 
aan  enige  persoon  of  liggaam  nie,  maar  regstreeks  aan 
Christus,  om  daarmee  die  doel  van  sy  eie  bestaan  te  vervul. 
En  dit  mag  aan  hom  ook  nie  ontneem  word  nie,  solank  as 
hy,  op  sy  eie  plek,  daarmee  reg  handel.  As  derhalwe  gesê 
word:  ,,de  gemeente  ontleent  zijn  kerklike  macht  aan  de 
Classis”,  is  dit  slegs  institutêr  formeel  te  verstaan.  Dit 
beteken  dat  die  pl.  kerk  die  institutêre  merkteken,  d.w.s. 
die  kwalifikasie  as  geïnstitueerde  geref.  kerk  van  die  klasse 
ontvang.  Hierdeur  ontvang  hy  van  die  verband  die  erken- 


*)  Algemeene  Kerk  en  Plaatselijke  Gemeente,  bl.  316. 

ning  dat  hy  bevoeg  is,  as  lid  van  die  verband,  om  mag  uit 
te  oefen  sowel  in  die  eie  gemeente  as  in  die  meerdere 
vergaderinge.  Virtueel,  egter,  deel  die  klasse  nie  die  regeer- 
mag  aan  die  pl.  kerk  mee  nie,  net  so  min  as  die  doop  die 
hoedanigheid  van  'n  christen  aan  iemand  meedeel.  Anders 
sou  deur  die  verband  ’n  virtuele  karakter  as  kerk  meegedeel 
word  volgens  Roomse  sienswyse.  Om  die  posisie  betreffende 
die  weerkerige  verhouding  van  die  plaaslike  en  die  algemene 
kerk  reg  te  verstaan,  moet  hierdie  twee  geref.  prinsipes, 
aan  die  een  en  aan  die  ander  kant,  nooit  uit  die  oog  verloor 
word  nie,  nl.  (1)  dat  die  wese  van  ’n  kerk  is  ’n  liggaam 
van  gelowiges,  wat  selí  die  verligting  van  die  Heilige 
Gees  deelagtig  is  en  self  mag  om  te  regeer  van  Christus 
ontvang  het,  —  anders  as  in  die  geval  van  alle  mindere 
aardse  regeermag,  wat  absoluut  van  ’n  geïnstitueerde  aardse 
owerheid  aan  die  onderhorige  regeerders  as  plaasbekleërs 
van  die  aanstellende  owerheid  ontvang  word;  en  (2)  dat 
elke  chisten  en  ook  elke  pl.  kerk,  deur  Christus  beveel  is 
om  ook  ’n  meerdere  gesag  oor  hom  te  erken,  volgens  die 
eis  dat  elkeen  hom  aan  sy  broeders  sal  onderwerp,  wat  ook 
insluit  dat  mindere  groepe  van  broeders  hulle  aan  meerdere 
groepe  van  broeders  (hier,  die  meerdere  vergaderinge)  sal 
onderwerp.  Word  die  eerste  waarheid  verwaarloos,  loop 
’n  mens  gevaar  om  hiërargies  te  word ;  word  die  tweede  uit 
die  oog  verloor,  dan  staan  die  Independentisme  jou  voor 
die  deur. 

§11. — Kerklike  Mag,  —  Gereformeerd  vs.  Kollegiaal. 

In  die  reaksie  van  die  kollegiaalisme  teen  staatsmag 
(soos  onder  die  Territoriaalsisteem)  in  die  kerk,  is  meteens, 
weer  onder  de  drang  van  moderne  denkbeelde,  die  ]yn 
verder  deurgetrek  en  alle  magsoefening,  sowel  in  die  naam 
van  Christus  as  in  dié  van  die  staat,  aan  die  kerk  ontsê. 
Geen  mag  dus  in  die  (kerklike)  genootskap,  wat  van  buite 
of  bo  die  genootskap  kom  of  opgelê  word  nie. 

En  tog  word  daar  maar  weer  nog  mag  aan  die  kerk  toe- 
geken:  maar  dié  keer  genootskapsmag.  Dit  kom  nie  van 
die  staat  nie.  (Territoriaal),  ook  nie  van  Christus  nie  (gere- 
formeerd)  ;  maar  dit  kom  uit  die  genootskap  self  op.  Dit  is 
mag  wat  die  gemeente  as  genootskap  deur  vrye  keus  toelaat 
om  oor  hulle  uitgeoefen  te  word.  Die  mag  kom  hier  dus,  net 
soos  volgens  die  „auf  geklarte  ’  ’  begrip  omtrent  die  oorsprong 
van  die  staatsmag,  uit  die  volk  op,  en  kan  deur  die  volk 
oorgedra  word  aan  een  of  meer  persone  as  gevolmagtigdes 
van  die  genootskap  om  die  sake  van  die  genootskap  waar  te 
neem,  selfs  ook  om  namens  hom  reg  te  spreek  en  tug  uit 
te  oefen,  tot  sover  as  hy  dit  goedvind  om  sy  ampsbe- 
kleërs  te  magtig.  Die  vraag,  in  hoever  moet  die  kerk 

hom  in  sy  regering  gebonde  ag  deur  die  ordinansies  (die 
Woord)  van  God,  is  van  groot  belang.  Sommige  Geref. 
Kerke  en  teoloë  uit  Geref.  Kerke  neem  ’n  min  of  meer 
ruim  standpunt  met  betrekking  tot  hierdie  saak  in;  hulle 
beskou  dat  die  Skriftuurlike  voorskrifte  en  voorbeelde  nie 
nougeset  behoef  gevolg  te  word  nie,  maar  dat  op  die 
utiliteit  vir  die  praktyk  moet  gelet  word  by  kerklike  regle- 
mentering,  solank  as  die  besluite  maar  nie  in  stryd  is  met 
uitdruklike  uitsprake  van  Gods  Woord  nie.  So’n  meer 
vry  standpunt  word  bv.  ingeneem  deur  C.  Hodge  in 
Amerika  in  sy  „Church  Polity”.  En  die  Presbyteriaanse 
Kerk  in  Amerika  het  veelal  dieselfde  vryer  weg  opgegaan 
in  hulle  kerkorde.  Hierby  merk  ons  slegs  op :  eigenlik 
streng  gereformeerd  is  dit  nie.  Dit  staan  formeel,  op  die 
gebied  van  kerkorganisasie  en  -regering,  so  ongeveer  op 
gelyke  lyn  met  die  vryere  rigting  wat  Luther  in  die  alge- 
meen  in  sy  reformatoriese  teologie  teenoor  dié  van  Kalvyn 
ingeneem  het.  Op  die  vraag:  „Is  dit  verbode?”  ,,So  nie”, 
antwoord  Luther,  „voer  dit  dan  maar  in:  of,  as  dit  reeds 
ingevoer  is,  behou  dit  maar,  as  dit  prakties  goed  is.  ’  ’  Kalvyn 
daarenteen  het  gesê:  „Is  dit  gebode ?  So  nie,  verwerp  dit 
dan,  want  wat  nie  in  Gods  Woord  voorgeskryf  is  nie,  moet 
nie  ingevoer  word  nie.  ’  ’  Hierdie  beginsel  van  Kalvyn  is  ook 
toegepas  op  die  geref.  stelsel  van  kerkregering  en  word  nog 
steeds  gehandhaaf  waar  daar  erns  gemaak  word  met  behoud 
van  die  suiwer  beginsel. 

§12. — Die  Independente-Stelsel. 

Die  Independente  gaan  uit,  netsoos  die  gereformeerdes, 
van  die  begrip  kerk  as  ’n  gemeenskap  van  gelowiges,  wat 
die  oorspronklike  regeermag  van  Christus  self  ontvang  het 
ooreenkomstig  die  leer  van  die  priesterskap  van  alle  gelo- 
wiges,  en  van  die  gedagte  dat  die  regering  moet  geskied 
in  gehoorsaamheid  aan  Gods  Woord.  Maar  hulle  verskil 
in  hulle  kerkregering  van  die  geref.  beskouing  op  ’n  hele 
aantal  punte,  soos  o.a.  die  volgende :  volgens  die  geref. 
beskouing  is  ’n  (pl.)  kerk  die  vergadering  van  al  die 
gelowiges  wat  in  een  plek  saamwoon;  volgens  die  Indepen- 
dente  is  enige  samekoms  van  gelowiges  („congregation”)  ’n 
kerk.  Derhalwe  die  benaming  „Congregationalist”.  Verder, 
die  uitoefening  van  die  regeermag  berus  onder  die  Indepen- 
dente-stelsel  nie  by  die  ampsdraers  nie,  maar  by  die  ge- 
meente  self.  Die  ampsdraers  het  feitelik  alleen  uitvoerende 
mag.  Die  gemeente  besluit,  hulle  (die  ampsdraers)  voer  die 
besluite  uit.  Volgens  geref.  beskouing  berus  die  bevoegdheid 
om  die  regeermag  in  die  gemeente  uit  te  oefen  by  die 
ampsdraers  (kerkraad).  Hulle  het  volle  mag  om  te  besluit 

sowel  as  om  uit  te  voer.  Die  volle  bestuur  van  die  gemeen- 
te  en  al  sy  belange  is  in  hande  van  die  kerkraad.  Die  besluite 
van  „gemeentevergaderinge”  is  teoreties  nie  bindend  vir  die 
kerkraad  nie,  maar  moet  beskou  word  as  ’n  blote  uitdruk- 
king  van  die  gevoelens  en  is  meer  raadgewend  as  bevelend. 
Selfs  waar  die  gemeente  meewerk  by  verkiesings  moet 
die  kerkraad  tog  minstens  goedkeuring  verleen,  voordat  die 
verkiesing  wettig  is.  By  die  Independente  besit  die  amps- 
draers  hierdie  bevoegdheid  nie.  Maar  die  verskil  wat  vir 
ons  doel  miskien  van  die  grootste  belang  is,  is  hulle  beskou- 
ing  dat  daar  maar  net  twee  sinne  is  waarin  ’n  mens  van 
die  sigbare  kerk  kan  spreek,  t.w.  die  universele  kerk  en  die 
partikuliere  kerk  of  „kongregasie  ”.  Die  eerste  is  onken- 
baar,  dus  nie  regeerbaar  nie.  Maar  die  laasgenoemde  is 
die  enigste  wat  kan  geregeer  word;  en  hy  regeer  homself 
volgens  reëls  ( ’n  kerkorde)  wat  elke  kongregasie  vir  hom- 
self  maak,  gegrond  op  Gods  Woord.  Hulle  erken  geen 
kerk  in  intermediêre  omvang  tussen  die  „kongregasie”  en 
die  universele  kerk  nie ;  dus  geen  landskerk  of  iets  dergeliks 
nie.  Hulle  ken  dan  ook  geen  sinodale  verband  tussen  die 
gemeentes  en  geen  sinode  nie.  Elke  gemeente  maak  sy  eie 
reëls,  en  is  heeltemal  onafhanklik  („independent”,  daar- 
vandaan  die  naam)  van  alle  ander  gemeentes.  Hulle  hou 
ook  konferensies  van  verteenwoordigers  van  die  verskillende 
gemeentes  maar  die  besluite  daar  geneem  is  nie  meer  as 
adviserend  nie.  Elke  gemeente  moet  nog  weer  ’n  uitdruk- 
like  resolusie  aanneem  oor  die  vraag  of  ’n  besluit  van  die 
konferensie  sal  geadopteer  word  of  nie.  Eers  nadat  die 
gemeente  dit  goedgekeur  het,  kry  dit  krag  van  reël  by  die 
besondere  gemeente.  Volgens  geref.  beskouing  aan  die 
ander  kant  bestaan  daar  tussen  die  plaaslike  en  universele 
kerk  ook  ’n  kerk  in  uitgebreider  omvang  dan  die  pl.  kerk 
(landskerk,  ens.),  bestaande  uit  al  die  pl.  kerke  en  ver- 
teenwoordig  deur  ’n  sinode,  of  ’n  beperkter  getal  daarvan, 
verteenwoordig  deur  ’n  ring,  —  hoewel  dit  nie  gebruiklik  is 
om  van  die  afdeling  wat  deur  ’n  ring  verteenwoordig  word, 
as  van  ’n  „kerk”  te  spreek  nie.  Waar  al  die  pl.  gemeentes 
saamvergader  in  ring  of  sinode,  elk  met  ’n  eie  aan  hom 
toegewese  kring  van  werksaamhede  en  bevoegdhede,  word 
die  besluite  van  sodanige  merdere  vergadering  as  bindend 
beskou  op  die  mindere.  Dit  is  dus  nie  vir  die  pl.  kerk 
nodig  om  die  besluite  formeel  weer  te  gaan  goedkeur  nie. 
Hulle  is,  as  besluite  van  die  meerdere  vergadering,  van- 
self  geldig  en  bindend  op  al  die  lede  (pl.  kerke)  van  die 
verband,  altyd  egter  met  inagneming  van  die  geestelike 
karakter  van  die  kerk,  die  dienende  aard  van  alle  kerk- 
regering,  ’n  redelike  vryheid  aan  die  gewete  toegelaat  en 
die  feit,  veral,  dat  almal  absoluut  onder  Christus  as  Hoof 


88 


staan  en  hulle  gewete  gebind  is,  bowe  alles,  deur  Sy  Woord. 
Met  inagneming  van  hierdie  kondisies  is  geen  enkele  pl. 
kerk  vry  om  na  willekeur  die  besluite  van  ring  of  sinode 
opsy  te  sit  of  daar  ongehoorsaam  aan  te  wees  nie.  Van 
sodanige  erkenning  deur  gemeentes  van  die  gesag  van 
meerdere  vergaderings  wil  die  Independente  nie  weet  nie. 

§13. — Die  Skotse  Presbiteriaanse  Kerk. 

Vir  die  Ned.  Geref.  Kerk  van  Suid-Afrika  is  die  kerk- 
regeringspraktyk  soos  in  die  Skotse  Kerk  toegepas  ook  van 
belang.  Dit  is  algemeen  bekend  dat  ’n  aanmerklike  aantal 
Skotse  predikante  gedurende  die  eerste  heifte  van  die  19e 
eeu  in  diens  van  ons  Suid-Afrikaanse  Ned.  Ger.  Kerk  gekom 
het.  Ook  het  enige  studente  van  die  Ned.  Geref.  Kerk  van 
tyd  tot  tyd  in  Skotland  vir  die  Evangeliebediening  gaan 
studeer.  Hierdeur  en  ook  deur  die  lees  van  Skotse  teolo- 
giese  boeke  is  daar  noodwendig  ’n  mate  van  invloed  van 
daar  op  ons  N.  G.  Kerk  uitgeoefen.  Om  die  rede  ag  ons 
dit  van  belang  om  hier  korteliks  die  aandag  te  vestig 
op  enkele  van  die  besondere  kenmerke  van  die  kerkregering 
in  die  Skotse  (en  wel  die  „United  Free  Church”)  kerk. 
In  die  algemeen  dan,  kan  o.i.  gesê  word  dat  die  Skotse 
Kerkinrigting  ’n  degelike  organiese  samehang  vertoon  en 
in  die  praktyk  effektief  werk.  Die  kerkrade  het  ’n  redelike 
mate  van  outonomie.  Die  verkiesing  van  die  ampsdraers 
in  die  gemeentes  geskied  langs  geapprobeerde  weg,  so  ook 
die  vorm  van  afvaardiging  na  die  Ringe  (Presbyteries), 
insover  dit  nl.  deur  die  kerkrade  (kirksessions)  geskied. 
Ook  is  aan  die  ringe  ’n  goeie  mate  van  outonomie  gelaat, 
en  vele  belangrike  funksies,  volgens  geref.  eis,  word  deur 
hulle  vervul.  Alleen  moet  hier  opgemerk  word  dat,  wat 
die  daar  goedgekeurde  personeel  van  die  ringe  betref, 
daar  nie  stip  gebly  is  by  die  geref.  eis  dat  ringe,  en  ook 
die  sinode,  samekomste  sal  wees  van  pl.  Kerke  nie,  d.w.s. 
van  afgevaardigde  predikante  en  ouderlinge  alleen  uit  die 
pl.  kerke  en  soveel  moontlik  in  gelyke  getalle.  In  plaas 
daarvan  bestaan  die  lidmaatskap  van  die  ringe  as  volg: 
,,A  Presbytery  consists  of  (1)  aíl  the  ministers  of  congre- 
gations  within  the  bounds  fixed,  colleagues  and  successors 
being  included;  (2)  all  ministers  emeriti  of  its  congrega- 
tions,  Avhose  membership  has  been  retained  at  the  time  of 
their  retirement;  (3)  the  professors  of  theology  whose 
appointed  sphere  of  labour  lies  within  the  presbytery;  (4) 
such  ordained  ministers  within  the  bounds  and  not  having 
charges  as  have  been  constituted  members  by  the  General 
Assembly;  (5)  (N.B. :  eers  in  die  vyfde  plek)  representa- 
tive  elders  from  the  sessions;  and  (6)  in  Presbyteries 

which  have  professors  of  theology  as  members,  elders  elected 
by  the  presbytery  equal  in  numbers  to  the  professors.” 

Hieromtrent  slegs  enkele  aantekeninge :  (1)  Nie  alleen 
kerkrade  word  op  die  ringe  verteenwoordig  nie;  ’n  aantal 
predikante  wat  in  geen  verband  met  gemeentes  staan  nie, 
kan  ook  daarin  sit.  (2)  Die  predikante-element  kan  baie 
sterk  oorwegend  wees  in  getal  oor  die  van  die  ouderlinge: 
daar  word  alleen  voorsiening  gemaak  vir  ouderlinge  om 
die  ewewig  op  te  maak  teenoor  die  professors  en  nie  teenoor 
ander  predikante  (emeriti,  ens.)  wat  in  die  ring  sou  mag 
sit  nie.  (3)  Die  Sinode  het  die  reg  om  aan  enige  predikant 
wat  in  die  ringsressort  woon  en  nie  aan  'n  gemeente  verbind 
is  nie,  na  goedvinding  tot  lid  te  „konstitueer.  ”  Die  strek- 
king  hiervan  is  enigsins  hiërargies.  In  ieder  geval  kom  een 
van  die  grondbeginsels  van  die  geref.  presbiteriaal-sinodale 
stelsel,  nl.  dat  ringe  en  sinode  vergaderings  van  gemeentes 
is  waarheen  die  lede  deur  die  kerkrade  moet  afgevaardig 
word,  nie  tot  sy  reg  nie. 

Die  Sinode  (General  Assembly)  of  Algemene  Yerga- 
dering  van  die  Skotse  Presbyteriaanse  Kerk  is  ’n  impo- 
nerende  en  hoogs  invloedryke  liggaam,  wat  die  skepter  van 
regering  dra  met  ’n  gesag  in  die  kerk  wat  ’n  sterk  en  veelal 
vir  die  kerk  heilsame  saambindende  krag  uitmaak.  Daar  is 
dan  ook  ’n  hoë  mate  van  orde  en  gesag  in  die  kerk,  wat, 
in  die  algemeen  gespreek,  tot  seën  is  vir  die  kerk  en  bepaald 
tot  bevordering  van  die  doel  waarvoor  ’n  Geref.  Kerk 
bestaan.  Aan  die  ander  kant  is  die  organisasie  en  die 
wyse  waarop  hy  werk  nie  vry  van  sekere  ongesonde  faktore 
nie.  Dit  kan  o.i.  met  reg  beweer  word  dat  die  neiging 
enigsins  ongesond  oorhel  in  die  rigting  van  ’n  te  hoë 
sentralisasie,  ’n  omstandigheid  wat  in  tye  van  geestelike 
verval  in  die  kerk  des  te  ligter  die  aanleiding  kan  word  tot 
’n  hiërargiese  heerskappy  oor  die  gemeentes  in  die  land. 
Verder,  dit  is  opvallend  dat  die  sinode  terminologie  (bv.  in 
sy  kerkorde,  ens.),  besig  wat,  indien  nie  so  seer  in  gees  en 
in  toon  nie  dan  tog  in  trant,  te  veel  van  die  karakter 
van  ’n  aardse  wetgewende  liggaam  (die  parlement)  dra. 
Hierdeur  word  blyke  van  die  bewussyn  van  die  dienende 
en  raadgewende  aard  en  geestelike  doel  van  alle  kerkrege- 
rings  (ook  in  die  meerdere  vergaderinge)  te  seer  gemis. 
So  word  daar  bv.  gespreek  van  „at  the  bar  of  the 
Assembly”,  „Acts”  (vir  staande  besluite),  „courts”  vir 
kerkvergaderings)  ;  die  Algemene  Kerkvergadering  is  „the 
supreme  Court  of  the  Church  ’  ’ ;  ook  is  die  sinode  die  hoogste 
regsprekende,  wetgewende  en  administratiewe  hof  van  die 
kerk,  —  „The  General  Assembly,  is  the  supreme  judicial, 
legistlative  and  administrative  court  of  the  church.” 

Die  swakheid,  uit  kerkregtelike  oogpunt,  van  hierdie 
toestand  is  o.i.  geleë  in  ’n  te  sterke  besef  van  sy  juridiese 
en  van  sy  legislatiewe,  wetgewende  mag.  Daar  is  te  veel 
tekens  van  die  invloed  en  voorbeeld  van  die  Staat.  ’n 
Mens  kry  die  indruk  dat  die  feit  nie  genoegsaam  tot  sy 
reg  gekom  het  nie  dat  die  „wette”  van  die  kerk  eigenlik 
meer  is  ’n  kerkorde,  waardeur  beoog  word  eenvormigheid, 
ordelikheid  en  ’n  christelike  wandel  in  gehoorsaamheid, 
aan  die  Woord  van  God;  en  dat  die  eigenlike  Wet-gewer 
is  Christus  en  die  eigenlike  grondwet  van  die  kerk  gesoek 
moet  word  in  Gods  Woord.  Nou  wil  ons  hierdeur  nie 
betoog  dat  die  verordeninge  van  die  kerk  nie  ook  wetge- 
wend  van  aard  is  nie  as  gemeenskaplike  reëls,  waardeur 
almal  gebind  is.  Maar  die  nadruk  moet  nooit  daarop  val  dat 
hulle  wette  is  nie.  Want  as  dit  gebeur  dan  neem  die  kerk 
die  toon  van  die  staat  aan  en  boet  sy  karakter  as  geeste- 
like  liggaam  en  dienaar  van  Christus  daardeur  in. 

Met  wat  hierbo  gesê  is  aangaande  enige  gebreke  in 
die  Skotse  Presbiteriaanse  Kerk  word  nie  bedoel  dat  die 
kerk  nie  op  baie  punte  goed,  en  in  sy  kern  gereformeerd 
is  nie.  Yer  daarvandaan.  Hy  staan  irL  sy  tug  wat,  veral 
vroeër  streng  toegepas  was,  tamelik  gesond  gereformeerd. 
Daar  word  o.a.  verklaar;  (1)  „Discipline  is  an  ordinance 
appointed  by  the  Lord  Jesus  Christ  as  King  and  Head 
of  the  Church,  to  be  administered  by  the  Church  in  His 
name  and  under  His  authority  by  methods  in  harmony 
with  the  constitution  of  the  Church  as  a  spiritual  commu- 
nity.  (2)  The  ends  contemplated  by  discipline  are  the 
maintenance  of  the  church’s  purity,  the  spiritual  benefit 
of  her  members  and  the  glory  of  the  Redeemer  (3)  The 
ground  of  discipline  is  a  sin  or  offence  of  the  nature 
either  of  doctrinal  error  or  of  grave  impropriety  of  con- 
duct.  (4)  The  Holy  Scriptures  of  the  Old  and  New 
Testaments,  and  their  exposition  as  set  forth  in  the  West- 
minister  Confession  of  faith,  as  accepted  by  this  Church, 
are  the  standards  by  which  faith  and  conduct  are  tested.” 
Die  aard  van  die  tugoefening,  soos  in  die  aangehaalde 
artiekels  gemotiveer,  is  na  Goddelike  reg,  soos  dit  volgens 
geref.  prinsipe  moet  wees,  en  nie  hoofsaaklik  gerig  op 
die  instandhouding  van  die  kerklike  wette  nie,  die  „Auf- 
rechterhaltung  der  Kirchenordnung”  nie. 

§14. — Die  Presbiteriaanse  Kerk  in  Noord  Amerika. 

Wat  betref  die  Amerikaanse  presbyterianisme  is  dit 
’n  feit  dat  die  kerk  in  Amerika  hedendaags  enigsins  vryer 
geword  het  dan  in  Skotland  in  hulle  opvattinge  omtrent 
kerkregering  en  kerkinrigting,  hoewel  die  lede  van  die 

Amerikaanse  sinodes  lang  nie  eenstemmig  was  nie,  waar 
dit  gegaan  het  om  die  invoering  of  nie  van  ordinansies  in 
die  gees  van  die  vryere  rigting.  Hierdie  rigting  word 
voorgestaan  o.a.  deur  dr.  C.  Hodge.  Hy  is  meer  geneig 
om  kerklike  vergaderinge  na  hulle  eie  insigte  te  laat  legis- 
leer  en  om  aan  die  sinode  eie  oorspronklike  mag  toe  te 
ken.  Die  Presbyteriaanse  Kerk  in  Amerika  is,  soos  alge- 
meen  bekend,  grotendeels  afkomstig  uit  Skotland.  Nou 
was  die  gedagte  aan  die  eenheid  van  die  kerk  en  die  oor- 
spronklikheid  van  die  outoriteit  van  die  sinode,  as  teen- 
oor  die  van  die  pl.  kerk,  en  ook  die  gedagte  aan  die  kerk- 
like  mag  as  uitgaande  van  die  sinode  en  deur  hom  meege- 
deel  aan  die  mindere  vergaderinge,  van  die  begin  van  die 
Reformasie  meer  gangbaar  in  die  Skotse  as  in  die  Neder- 
landse  Geref.  Kerk. 

Daartoe  het  o.i.  in  Skotland  die  volgende  faktore 
meegewerk:  (1)  Die  Reformasie  daar  het  veelal  van  bo 
af,  d.i.  van  die  verband  uitgegaan,  en  die  pl.  kerke  het 
nie  so  spontaan  en  onafhanklik  ontstaan  as  in  Nederland 
— veral  voor  1572 — (en  ook  in  Frankryk)  nie.  (2)  Deur 
die  patronaatsregte  in  die  kerk,  wat  die  vors  in  Skot- 
land  gehad  het,  veelal  met  die  steun  van  ’n  deel  van  die 
lede  van  die  sinodes,  het  die  gedagte  aan  ’n  owerheids- 
seggenskap  aldaar  des  te  geredeliker  ’n  gevestigde  be- 
skouing  geword.  Die  standpunt  van  Melville  wat  aan 
koning  James  gesê  het:  “There  are  two  kings  in  Scotland, 
your  majesty  and  Jesus  Christ”  (Christus  as  enigste 
Heerser  in  Sy  kerk)  het  nie  tot  die  hart  van  die  hele 
Skotse  kerk  deurgedring  nie;  en  daar  was  meermale  ’n 
meerderheid  in  die  sinode  wat  die  patronaatsreg  voorge- 
staan  het.  En  die  gedagte  aan  ’n  opperseggenskap  van 
die  Staat  het  waarskynlik  ’n  sielkundige  invloed  uitge- 
oefen  op  die  denkbeeld  van  ’n  sinode  met  ’n  oorspronklike 
oppergesag  oor  al  die  pl.  kerke.  (3)  Deur  die  eeuelange 
aanraking  met  die  Episkopaalse  Kerk  in  Engeland  as  na- 
buur  en  staande  onder  dieselfde  koning,  was  dit  vir 
Skotland  soveel  moeiliker  om  geheel  vry  te  bly  van  alle 
episkopaalse  invloede  in  die  kerkinrigting  en  in  die  denk- 
beelde  wat  in  die  kerk  geheers  het. 

Wat  was  toe  die  gevolg  van  dit  alles?  Dit  nl. : 
die  dogmatiese  grondslag  van  die  presbiteriale  kerkrege- 
ring  in  Skotland  het  nie  op  alle  punte  suiwer  tot  sy  reg  ge- 
kom  nie.  En  die  bogenoemde  kenmerk  is  oorgeplant  ook 
op  die  rigting  in  Amerika  wat  voorgestaan  is  deur  dr.  C. 
Hodge,  ’n  hoogs  bekwame  en  agtenswaardige  geref.  dog- 
matikus,  maar  ’n  man,  wat  in  sy  opvattinge  omtrent  kerk- 
regtelike  vraagstukke  o.i.  ook  maar  ’n  kind  van  sy  tyd 
en  sy  omstandighede  was,  soos  ander  ewe  groot  gerefor- 

meerde  teoloë,  wat  in  hulle  kerkregtelike  beskouinge  in 
’n  teenoorgestelde  rigting  ook  op  sommige  punte  te  ver 
gegaan  het,  sodat  hulle  weer  ’n  neiging  tot  Independentis- 
tiese  beskouinge  openbaar. 

Op  die  feit  dat  daar  sommige  presbiteriaanse  teoloë 
is  wat  nie  vry  is  van  ’n  episkopaalse  getinte  denkwyse 
nie,  wys  ook  Bannerman.  *  Hy  noem  een  klas 
wat  toegedaan  is:  “The  theory  in  regard  to  the 
proper  and  primary  subject  of  church  power,  which 

affirms  that  it  was  given  and  belongs  to  the  office- 

bearers,  in  contradistinction  to  the  members,  of  the 

church . this  scheme  or  theory  in  regard  to 

the  subject  of  church  power  is  held  by  all  those 

parties,  of  whatever  communion,  whose  principles  lead 
them  to  draw  a  line  of  very  broad  and  essential  distinc- 
tion  between  the  office-bearers  and  the  members  in  the 
Christian  society,  making  them  to  be  two  fundamentally 
separate  classes,  with  standing  and  powers  essentially 
different.  It  (nl.  die  teorie)  has  been  held  by  very  many 
presbyterians  of  eminence  and  name  as  theologians.  It 
is  held  under  one  f orm  or  another  by  all  High  Churchmen, 
whether  they  belong  to  the  Episcopalian  or  Popish  com,- 
munion  .  .  .  .  to  bear  out  the  doctrine  which  they  hold  of 
apostolical  succession  and  priestly  authority.  But  the 
theory  itself  is  embraced  by  many  who  adopt  generally 
those  principles  in  regard  to  the  extent  and  limits  of 
chureh  power  by  which  presbyterians  are  characterized.” 
Dan  noem  Bannerman  in  ’n  noot  ’n  paar  voortreflike 
voorstanders  (van  omstreeks  1640)  van  die  genoemde 
teorie,  (Baillie  en  Rutherford)  en  voeg  daarby:  „It  is  to 
be  remarked  with  respect  to  the  distinguished  authors  of 
these  works  ....  that  they  had  one  and  all  been  brought 
into  close  contact  and  collision  with  the  sectaries  of 
that  day  whose  views  and  proceedings  were  just  then 
threatening  to  frustrate  the  grand  design  of  a  uniformity 
of  religion  in  all  the  three  kingdoms.  In  recoiling  from 
the  extreme,  and  often  dangerous  positions  taken  up  by 
not  a  few  of  the  Independents,  it  was  not  unnatural  that 
men  should  be  tempted  to  lean  rather  too  much  towards 
High  Churchism.” 

So  is  dit  seker.  En  die  verskynsel  het  nie  met  die 
17de  eeu  opgehou  nie.  Nog  onlangs  is  daar  in  Amerika 
’n  pennestryd  gevoer  tussen  sekere  aanhangers  van  die 
standpunt  van  dr.  Hodge,  wat  die  heersende  is  in  Ameri- 
ka,  aan  die  een  kant  en  sekere  dr.  Lonkhuizen  e.a.  aan 
die  ander  kant.  Die  twee  partye  staan  twee  teenoorge- 


*)  The  Church  of  Christ,  bl.  264-66). 

stelde — altwee  op  sommige  punte  enigsins  eensydige — rig- 
tinge  in  die  geref.  kerkreg  voor,  die  een  ’n  weinig  meer 
episkopaals,  die  ander  enigsins  Independenties  geneig.  ’n 
Meer  gesond  geref.  rigting,  na  meer  sniwer  histories-klas- 
sieke  beginsel  word  o.i.  aldaar  voorgestaan  deur  sekere 
dr.  Heyns  van  die  Geref.  Kerk  in  Amerika,  wie  se  stand- 
punt  by  ons  bekend  geword  het  deur  sekere  korrespon- 
densies  o.a.  in  „The  Banner”.  Maar  ons  volstaan  hier  met 
die  vermelding,  alleen,  van  die  toestand  in  Amerika,  om 
die  saak  net  onder  die  aandag  te  bring. 

Die  ervaring,  ook  die  opgedaan  uit  beginselstryd  soos 
hierbo  vermeld,  noodsaak  ’n  mens  om  te  erken  dat  die 
praktiese  toepassing  (stellige  reg)  nie  vir  ons  altyd  klink- 
klaar  lê  in  die  geref.  beginsels  (die  regsorde)  nie.  Daar  is 
ten  alle  tye  in  alle  Kerke  steeds  ’n  sekere  mate  van 
verskil  van  gevoele  gewees  aangaande  die  presiese  toe- 
passing  in  die  praktyk  van  die  aangegewe  beginsels.  Dit 
wil  egter  lank  nog  nie  sê  dat  die  geref.  beginsels  vaag 
en  onkenbaar  is  nie.  Maar  die  stelsel  is  nie  so  eenvoudig 
nie.  Daar  is  veel  wat  meewerk  tot  verskil  van  gevoele, 
soos  bv.  persoonlike  aanleg,  die  plek  waarop  die  nadruk 
steeds  geíê  was  in  die  rigting  waarin  ’n  mens  opgelei  is, 
die  praktyk  van  sy  eie  kerk,  die  aanleiding  tot  ’n  ver- 
skerpte  en  soms  oordrewe  nadruk  op  die  een  kant  van  ’n 
waarheid  onder  die  drang  van  ’n  antitiese  uit  ’n  kerklike 
stryd  gebore.  Hierdie  en  meer  ander  faktore  kan  mee- 
werk  om  ’n  mens  somtyds  te  laat  mis  die  insig  in  die 
diepere  en  skone  synthese  wat  daar  in  die  geref.  stelsel 
lê,  ’n  stelsel  wat  seker  met  reg  kan  genoem  word  die 
gulde  middelweg  tussen  die  Episkopaalse  en  die  Indepen- 
dentiese  stelsels  van  kerkregering. 

15. — Die  Regering  deur  Meerdere  Vergaderinge. 

Die  regering  van  die  kerk  begin  met  die  instituering, 
d.i.  met  die  aanstelling  van  ampsdraers,  d.w.s.  ouderlinge, 
en  diakens,  hoewel  die  diakens  nie  noodwendig  tot  die 
regerende  kerkraad  behoort  nie.  Wel  word  dit  onder 
seker  omstandighede  toegelaat.  In  sommige  Geref. 
Kerke  geskied  dit  in  die  praktyk  deurgaans.  Die  regeer- 
ders  word  saam  gekonstitueer  tot  ’n  liggaam  of  raad 
(kerkraad).  En  hulle  regeer,  d.w.s.  mag  word  deur  hulle 
uitgeoefen  gesamelik  as  liggaam.  Die  uitoefening  van 
die  kerklike  mag,  ook  die  van  die  meerdere  vergaderinge, 
het  sy  oorsprong  eigenlik  by  die  ampsdraers  van  die  plaas- 
like  kerk  (altyd  in  nou  verband  met  die  gemeente)  en 
word  in  die  eerste  instansie  in  praktyk  gebring  in  die 
regering  van  die  pl.  kerk.  So  het  die  amp  en  regering 

ontstaan  in  die  N.  Testament.  Die  kerkraad  kan  egter 
regeer  nie  alleen  as  enkele  liggaam  oor  die  eie  gemeente 
nie,  maar  ook  tesame  met  ander  naburige  kerkrade  oor 
die  pl.  kerke  oor  en  weer,  in  klasse  (ring)  en  sinode  ver- 
gader,  maar  dan  met  seker  beperkinge  wat  betref  die  ge- 
bied  waarop  iedereen  van  die  drie  liggame  fungeer.  Aan 
elkeen  van  die  kerkvergaderinge  word  ’n  magsfeer  toe- 
gewys,  wat  hy  nie  mag  oorskree  nie.  So  is  daar  ’n  seker 
gebied  in  ’n  pl.  kerk  waarop  die  gesamelike  kerk  nie  as 
reël  mag  ingryp,  om  te  doen  wat  aan  die  pl.  kerkraad 
toekom  nie. 

Die  perke  vir  elke  kerkvergadering  word  aangegee 
deur:  (1)  voorskrifte  of  voorbeelde  uit  Gods  Woord;  (2) 
die  besonder  doel  vir  die  bestaan  van  elkeen  van  die  drie 
erkende  kerkvergaderinge  in  opklimmende  trappe  van 
seggenskap  die  een  oor  die  ander;  (3)  die  in  die  geref. 
beginsels  erkende  feit  van  die  mondigheid  wat  elke  ver- 
gadering,  ook  die  pl.  kerkraad,  besit.  Dit  word  veronder- 
stel  dat  elkeen  van  hulle  sal  weet  om  op  eie  terrein  vol- 
gens  eie  gewete  voor  God  die  spesifiek  aan  hom  toegewese 
taak  te  vervul;  (4)  die  aard  van  die  kerklike  mag,  wat 
in  alle  kerklike  vergaderinge  uitgeoefen  word,  is  geeste- 
lik  en  dienend.  Almal  het  hulle  mag  ontleen  aan  Chris- 
tus  en  almal  staan  onder  een  en  dieselfde  roeping  teenoor 
die  kerk  in  sy  geheel  sowel  as  in  al  sy  dele.  Almal  soek 
in  gehoorsaamheid  aan  die  een  Hoof,  Christus,  die  wel- 
wese  van  Sy  kerk  op  aarde.  Onder  Christus  en  Sy  kerk 
regeer  hulle  as  dienaars;  teenoor  mekaar  onderling  as 
broeders  in  Christus.  En  deur  hierdie  oorwegings  word 
met  die  perke,  ook  die  gees  aangegee  waarin  alle  kerklike 
regering  sowel  in  meerdere  as  in  mindere  vergaderings 
moet  uitgeoefen  word.  Die  perke,  wat  deur  die  regsorde 
aangegee  word,  mag  nie  in  die  stellige  reg(  kerkorde) 
veronagsaam  word  nie,  anders  verloor  die  kerk  wat  dit 
doen,  daardeur  iets  van  sy  karakter  as  geref.  kerk.  Dit 
is  egter  natuurlik  moeilik  om  vir  alle  moontlik  voorko- 
mende  gevalle  ’n  presiese  reël  neer  te  lê.  Die  geref.  begin- 
sel  laat  steeds  ’n  klein  speling  vir  verskil  veral  in  middel- 
matige  gevalle  („adiaphora”),  om  tegemoet  te  kom  aan 
besondere  omstandighede  en  besonderlik  ook  in  sake  waar 
dit  duidelik  is  dat  ’n  klein  afwyking  beter  die  doel  kan 
dien  waarvoor  die  kerk  bestaan. 

Die  mag  van  die  sinode  (sinode  word  in  hierdie  para- 
graaf,  kortheidshalwe,  gebesig  in  die  sin  van  „meerdere 
vergaderinge”  waartoe  ook  die  ring  behoort)  word,  soos 
reeds  so  ewe  gesê,  middelik,  of  laat  ons  liewer  sê,  instru- 
menteel,  ontleen  aan  die  verskillende  kerkrade,  wat  in  die 
sinode  verteenwoordig  is.  Die  mag,  uit  dié  gesigspunt, 

kom  op  uit  die  kerkrade  en  word  in  die  sinode  bymekaar 
gebring.  Dit  werk  soos  dr.  C.  J.  Yos  sê:  „Nog  altijd  rijst 
het  kerkelijk  geag  uit  het  konsistorie  op,  niet  als  souve- 
rein,  maar  als  medelid  der  hele  kerk.  ”  Die  regeermag 
van  meerdere  vergaderinge  is,  in  sy  toeleg  en  metodes  en 
wyse  van  optree,  in  gees  en  toon,  leidend,  helpend,  raadge- 
wend,  en,  as  dit  nodig  is,  gebiedend  en,  as  alles  niks  help 
nie,  uiteindelik  ook  sensurerend.  En  dit  is  ook  presies  die 
metode  en  gees  waarmee  die  pl.  kerkraad  teenoor  sy  eie 
lede  moet  tewerk  gaan.  Dit  beteken  dat  die  uitoefening 
van  alle  kerklike  regeermag  dienend  van  aard  is,  sow'el 
die  van  die  kerkraad  oor  die  gemeentelede  asook  die  van 
die  meerdere  vergaderings  oor  die  mindere  en  oor  sekere 
persone  wat  onder  hulle  jurisdiksie  geplaas  is.  Maar  net 
so  wel  as  die  kerkraad  die  reg  het  om  op  die  oortredende 
lidmaat  die  tug  toe  te  pas.  het  ook  die  verband  (die  ring, 
en,  in  besonder  gevalle,  die  sinode)  die  reg.  In  haas  alle 
Geref.  Kerke  word  die  reg  ook  uitgeoefen,  natuurlik  nie 
in  die  geval  van  gewone  lede  van  ’n  gemeente  nie,  behalwm 
in  sekere  gevalle  onder  spesiale  omstandighede,  want  hier- 
die  persone  val  buite  die  gebied  waarop  meerdere  verga- 
derings,  normaal,  seggenskap  het.  Die  bewering,  dus,  dat 
’n  meerdere  vergadering  geen  mag  het  om  sensuur  uit  te 
spreek  oor  enige  mindere  kerklike  liggaam  of  oor  sy  eie 
lede  as  sodanig  of  oor  enige  kerklike  persoon  nie,  is  onver- 
dedigbaar.  Om  aan  meerdere  vergaderinge  onder  alle 
omstandighede  die  reg  tot  die  uitoefen  van  sensuur  te 
ontsê,  is  ’n  onhoubare  standpunt.  Dit  is  ’n  miskenning 
van  die  doel  en  aard  van  die  kerkregering  volgens  geref. 
beginsel.  ’n  Ring,  het,  volgens  geref.  beskouing,  die  reg 
om  b.v.,  ’n  predikant  te  skors  en  te  sensureer.  En  waar 
aan  die  rin  die  reg  toegeken  word  om,  o.a.  deur  middel 
van  visitatore  of  ’n  ander  kommissie  of  op  ringsvergadc- 
ringe,  ondersoek  in  te  stel  in  die  werksaamhede  van  pre- 
dikante  en  kerkrade,  sou  dit  wel  vreemd  wees  as  hy  nie 
die  mag  sou  hê  om  in  uiterste  gevalle,  selfs  so  ver  te 
gaan  om  sensuur  toe  te  pas  nie.  Die  beskouing  van  dr. 
S.  0.  Los  is  derhalwe  onhoudbaar  waar  hy  sê :  „Hoe  kun- 
nen  bij  zoodanig  stelsel  van  kerkregering  Ringen  iemand 
censureren  Dit  sê  hy,  nadat  hy  enige  reëls 

voor  die  hierdie  volgende  o.i.  onverdedigbare,  stel- 
ling  uitgespreek  het:  „Deze  lastbrief”  (t.w.  waar- 
mee  afgevaardigdes  van  gemeentes  na  ringe  of  sinode 
moet  gaan)  „bevat  de  opdracht  en  de  beperking 
van  de  macht  der  meerdere  vergaderingen,  die  meer 
in  getal  van  kerken  en  daardoor  rijker  in  advies  dan 


)  ,,Het  Isolement”  .  .  .,  bl.  10. 

de  kerkraad,  minder  zijn  in  macht  dan  deze.”  Hierdie 
laaste  woorde  (deur  ons  gekursiveer)  is  voorwaar  bevreem- 
dend.  Word  dan  nie  deur  alle  Gereformeerdes,  ook  deur  dié 
skool  van  Gereformeerdes  waartoe  dr.  Los  behoort,  erken 
dat  die  mag  van  meerdere  vergaderinge  meerdere  mag  is 
nie.  Hierdie  uitlating  van  dr.  Los  is,  na  ons  mening  ’n 
genoegsame  kommentaar  om  die  grondrede  te  verklaar 
waarom  hy  aan  ’n  ring  die  reg  ontsê  om  sensuur  toe  te 
pas. 


§16. — Die  Aard  van  die  Regering  deur  Meerdere 
Vergaderinge. 

Die  pl.  kerk,  wat  vanself  as  gevolg  van  die  geloof  in 
Christus  ontstaan  het,  het  as  liggaam  ’n  eie  van  God 
gegewe  opdrag,  ’n  eie  bewussyn  van  dienaar  van  Christus 
te  wees  en  ’n  eie  roeping  en  pligsbesef  met  ’n  gevoel  van 
verantwoordelikheid  by  God.  Die  pl.  kerk  moet  dus  be- 
skou  en  behandel  word,  ook  deur  die  sinode,  as  ’n  mon- 
dige  in  Christus,  anders  as  by  Rome. 

Onder  die  pligte  van  die  pl.  kerkraad  val  sake  soos 
die  beheer  en  opsig  hou  oor  die  lidmate  van  die  gemeente, 
die  beheer  en  toesig  oor  die  verkondiging  van  die  Woord, 
sakramentsbediening  en  tugoefening.  Hierdie  roeping  en 
magtiging  tot  die  vervulling  daarvan  ontvang  hy  oor- 
spronklik  van  Christus  self.  Geen  ander  persoon  of  mag 
beklee  hom  daarmee  nie.  En  dit  is  uit  hierdie  oorspronk- 
like  regeermag  wat  in  die  pl.  kerke  sy  oorsprong  het  en 
deur  die  raad  van  presbiters  eerstens  aldaar  uitgeoefen 
word,  dat  die  meerdere  regeermag,  deur  samebringing,  by 
wyse  van  ophoping,  in  ring  en  sinode  ontstaan.  En  in  die 
meerdere  vergaderinge  is  die  mag  van  dieselfde  aard  as 
die  van  die  pl.  kerkraad,  alleen  meer  in  graad  van  gesag. 
Maar  die  gesag  van  die  sinode  is  nie  geldig  in  die  geval 
van  alle  sake  in  verband  met  die  bestaan  en  die  funksies 
van  die  pl.  kerk  nie.  Want  die  sinode  bestaan  alleen  vir 
’n  seker  doel;  en  daaronder  word  nie  inbegrepe,  altans 
nie  anders  as  onder  buitengewone  omstandighede  of  in 
geval  van  appél  nie,  enige  direkte  magsuitoefening  oor  die 
lede  in  die  pl.  kerk  nie.  Dit  behoort  tot  die  gebied  van 
die  kerkraad,  en  daar  mag  nie  inbreuk  op  gemaak  word 
deur  ring  of  sinode  nie,  altans  nie  solank  as  die  pl.  kerk 
sy  van  God  gestelde  plig  teenoor  sy  lede  nakom  nie. 

Maar  dan  vra  ons:  wat  is  dan  die  aard  en  die  om- 
vang  van  die  mag  wat  die  sinode  oor  die  pl.  kerk  uitoe- 
fen?  Die  saak  staan  daarmee  as  volg.  Net  soos  die  kerk- 
raad  as  orgaan  vir  die  regering  in  die  gemeente  ’n  seker 
bepaalde  roeping  het  en  die  roeping  onder  seker  beper- 

kinge  moet  uitvoer,  so  is  daar  ook  ’n  seker  doel,  waar- 
voor  die  sinode  as  orgaan  van  die  algemene  kerk  in  aan- 
syn  kom.  Hy  het  ’n  roeping,  en  hy  het  ook  sy  perke,  nie 
alleen  na  buitentoe  nie  maar  ook  in  sy  betrekking  tot  die 
verskillende  pl.  kerke.  Netsoos  die  pl.  kerk  egter  bv.  nie 
die  reg  het  om  oor  enige  lid  heerskappy  te  voer  of  om  hom 
sy  persoonlike  vryheid  te  ontneem  of  hom  op  enige  wyse 
te  dwing  om  sy  gewete  voor  God  geweld  aan  te  doen  nie, 
of  om  hom  in  sy  handeling  as  vrye  persoon  te  bind  nie,  so 
is  dit  ook  met  die  sinode  teenoor  die  kerkrade.  Hy  is 
ook  nie  geregtig  om  die  pl.  kerk  in  sy  vrye  handeling 
in  Christus  te  bind  of  oor  hom  te  domineer  nie.  Hy  mag 
nie  op  die  vryheid  van  die  kerkraad  om  die  gemeente  te 
regeer  volgens  die  Woord  van  God  en  volgens  eie  gewete 
voor  God  inbreuk  maak  nie. 

Die  sinode  is  daar  in  die  eerste  plek  as  ’n  saambin- 
dende  instrument.  In  hom  vind  die  idee  van  die  eenheid 
van  die  kerk  sigbare  uitdrukking.  Vervolgens  is  die 
sinode  daar  as  ’n  geleentheid  vir  al  die  pl.  kerke  om  saam 
te  beraadslaag  oor  vrae  wat  van  algemene  belang  is  vir 
al  die  afsonderlike  pl.  kerke.  Daar  bestaan  bv.  die  behoef- 
te  by  kerkrade  aan  voorligting  aangaande  die  wyse  waar- 
op  sekere  gewone  pligte  in  die  gemeente  moet  uitgevoer 
word.  Want  dit  is  wenslik  dat  alles  in  die  kerk  volgens 
’n  min  of  meer  vaste  orde  sal  geskied.  Hieroor  beraad- 
slaag  die  kerkrade  met  mekaar  in  die  sinode  en  kom  tot 
’n  ooreenkoms  omtrent  die  beste  wyse  waarop  werksaam- 
hede  behoort  uitgevoer  te  word.  En  wat  die  beste  wyse 
vir  die  een  is,  sal  dit  wel  ook  gewoonlik  vir  die  ander 
wees.  Daarom  kom  hulle  met  mekaar  ooreen  dat  almal 
volgens  die  een  aangenome  reël  sal  handel.  Hierdie  oor- 
eenkoms  („kerkorde”)  behoort  deur  almal  geëerbiedig 
en  nagekom  te  word.  Sulke  algemene  kerklike  bepalinge, 
egter,  moet  as  minder  gewigtig  beskou  word  dan  duide- 
like  bevele  in  Gods  Woord  vervat,  en  moet  aan  Gods 
Woord  getoets  en  in  die  lig  daarvan  uitgevoer  word.  Die 
nakoming  daarvan  word  dan  ook  nie  beskou  as  bindend 
op  die  gewete  in  gelyke  mate  as  die  Geloofsbelydenis,  wat 
’n  uiteensetting  bevat  van  die  leer  der  saligheid  volgens 
Gods  Woord.  Daarom  moet  straf  (tug)  vir  oortreding 
van  bepalings  van  die  kerkorde  ook  altyd  met  meer  ver- 
draagsaamheid  en  minder  gestrengheid  toegedien  word  as 
wanneer  iemand  hom  sou  skuldig  maak  aan  oortreding 
van  die  wet  van  God  in  sedelike  wandel  of  in  leer.  Maar 
’n  kerkorde  is  ook  nodig  met  die  oog  op  die  gesonde  en 
reëlmatige  werking  van  die  verskillende  kerkvergade- 
ringe  om  hulle  onderlinge  verhoudinge  te  bepaal  en  reëls 
vas  te  stel  waarna  gehandel  sal  word  deur  elkeen  afson- 

derlik  en  deur  almal  onderling  teenoor  mekaar.  Dan  is 
daar  ook  sake  van  algemene  belang  (godsdienstige)  vir  al 
die  pl.  kerke,  soos  die  Liturgie,  en  die  Geloofsbelydenis. 
Hieromtrent  besluit  al  die  pl.  kerke  gesamelik  in  die 
sinode.  Ook  is  daar  regsake  wat  in  eerste  instansie  of  by 
wyse  van  appél  of  andersins  voor  die  sinode  moet  kom 
om  daar  beslis  te  word.  Eindelik  moet  die  sinode  as  ver- 
teenwoordiger  van  die  algemene  kerk  na  buitentoe  optree 
teenoor  staat  en  maatskappy  in  verband  met  sosiale  en 
ander  vraagstukke,  en  ook,  onder  sommige  omstandighede 
in  die  Sendingsaak.  Daarvoor  ook  moet  voorsiening  gemaak 
word  in  die  kerkorde. 

Wat  vervolgens  betref  die  vraag,  wat  is  die  aard  van 
die  kerklike  mag,  het  ons  reeds  vroeër  gesê  dat  dit  gees- 
telike  en  dienende  mag  is.  Daar  wens  ons  nog  by  te  voeg 
dat  nóg  die  afsonderlike  kerkrade  nóg  die  gesamelike 
kerke  in  sinode  vergader  souvereine  regeermag  in  die 
kerk  besit.  Dit  kom  alleen  Christus  toe  as  Koning  van 
sy  kerk.  Die  werklike  regeerliggame,  mindere  en  meer- 
dere,  regeer  op  gesag  van  Christus.  Die  gesag  werk  in  die 
mindere  vergaderinge  (kerkrade)  oorspronklik,  in  die 
meerdere  afgelei.  Dat  daar  egter  ook  ’n  sin  is  waarin  dit 
kan  gesê  word  dat  ’n  sinode  sy  mag  direk  aan  Christus 
ontleen,  mag  nie  ontken  word  nie.  Maar  hierin  gaan  ’n 
skrywer  oor  kerkreg  soos  C.  Hodge  (Church  Polity)  aan 
die  ander  kant  beslis  weer  te  ver  deur  sonder  onder- 
skeiding  te  leer  dat  die  sinode  sy  eie  mag  (sua  potestas) 
het,  ontleen  regstreeks  aan  Christus.  Hy  laat  nie  genoeg- 
same  reg  wedervaar  aan  die  feit  dat  die  kerkreg  handel 
oor  die  kerklike  organisasie  as  instrument  van  kerkrege- 
ring,  en  daarvoor  is  die  geref.  reël  stellig  dat  die  sinode 
sy  mag  ontleen  aan  die  kerkrade;  en,  wat  meer  is,  as  die 
gedagte  dat  die  sinode  as  teenoor  die  kerkrade  sy  regeermag 
regstreeks  aan  Christus  ontleen,  voorop  gestel  word,  sal  dit 
ons  laat  aanland  op  ’n  Roomse  of  op  ’n  kollegiale  stand- 
punt.  Dan  sal  ons  feitlik  moet  aanneem  ’n  opperheer- 
skappy,  ’n  oppermag  in  die  kerk.  So’n  oppermag  het 
Christus  volgens  Rome  per  dekreet  aan  die  pous  opgedra; 
en  so’n  oppermag  kan  die  lede  van  die  kerk,  volgens  die 
kollegiale  idee,  opdra  aan  enige  liggaam  (b.v.  ’n  sinode) 
of  individu.  So’n  opdrag  het,  bv.  Koning  Willem  I  feitlik 
aan  die  kerkregeerders  gegee  in  1816,  waardeur  hy,  eiemag- 
tig,  Besture  ingestel  het.  los  van  die  gemeentes  en  in  stryd 
met  die  instelling  van  Christus.  So’n  selfstandige 
mag,  los  van  die  gemeentes  en  in  stryd  met  die 
instelling  van  Christus  kan  ook  ’n  sinode  homself  toeëien, 
of  godgeleerdes  kan  dit  in  teorie  aan  hom  toeskryf  en 
predikante  kan  dit  beaam,  sonder  die  probleem  te  deur- 

grond  en  die  konsekwensie  van  so’n  standpunt  te  vergelyk 
met  die  van  Rome.  Want  daar  het  Christus  die  pous,  so 
leer  hulle,  beklee  met  eie,  direk  van  Christus  ontvange, 
institutêre  mag.  En  dit  lei  tot  ’n  sentrale  hiërargie.  Op 
hierdie  standpunt  is  die  weg  oop  vir  die  Roomse  dwaling, 
wat  die  kerk  as  instituut  stel  bokant  die  kerk  as  gemeenskap 
van  gelowiges  en  leer  dat  die  eersgenoem.de  aan  die  laaste 
logies  voorafgaan. 

Omtrent  die  aard  van  die  regeermag  in  die  meerdere 
vergaderinge,  sê  Bannerman  (o.i.  met  juistheid)  die  vol- 
gende:  “If  the  governing  body  in  a  single  and  separate 
congregation  ....  have  a  certain  power  of  government 
within  it,  the  same  in  nature  and  amount  is  the  power 
of  government  ascribed  by  presbyterians  to  the  eldership 
of  many  congregations  when  they  meet  for  jointly  ruling 
in  the  affairs  of  all  .  .  .  There  will  indeed  be  certain 
advantages  and  increase  in  influence  and  authority  gained 
for  their  proceedings  by  the  union  not  to  be  found  in 
the  case  of  the  eldership  of  a  single  congregation.  But 
the  kind  of  authority  in  both  cases  is  the  same  .  .  .  .  in  their 
binding  force  precisely  the  same.  ’  ’* 

Die  mag  van  klasse  (ring  )en  sinode  is  dus  meerdere 
mag  en  is  bindend  op  die  mindere  vergaderinge,  maar 
dit  altyd  onder  sekere  kondisies  nl.  (1)  dat  dit  nie  moet 
wees  in  stryd  met  Gods  Woord  nie;  (2)  nie  willekeurig 
sal  ingryp  in  die  spesifieke  funksies  en  regte  van  die 
kerkrade  nie;  (3)  ook  dienende  mag  is,  netsoos  die  van  die 
kerkraad;  en  (4)  nie  in  stryd  sal  wees  met  die  aangenome 
Kerkorde  nie.  Dit  kan  ook  wel  hoër  mag  genoem  word,  maar 
alleen  in  die  sin  van  meerder  gesag  in  graad.  Die  bedoeling 
is  eenvoudig  bloot  dat  dit  bindend  is  op  die  mindere  ver- 
gaderinge;  maar  nie  in  die  sin  wat  dit  by  Rome  of  ander 
Episkopale  Kerke  of  in  die  kollegiaalsisteem  het  as  ower- 
heidsmag  nie,  wat  formeel  aan  ’n  ander  bron  as  die  van 
die  pl.  kerke  ontleen  is  (episkopaals),  of  deur  die  pl. 
kerke  na  eie  vrye  keuse  oorgedra  is  aan  die  regeerders 
(kollegiaal)  nie.  Die  sinode  is  ’n  vergadering  waarin  die 
pl.  kerke  hulself,  in  samewerking  met  ander,  regeer  in  sekere 
sake  van  algemene  belang.  Die  kerkregering  is  geen  rege- 
ring  kragtens  ’n  magtiging  van  buite  of  bo  af  nie,  behalwe 
deur  Christus.  Maar  die  magtiging  deur  Christus  werk  in 
die  meerdere  vergadering  dan  tog  weer  middellik  deur  die 
afgevaardigdes  van  die  verskillende  gemeentees.  En  tog 
moet  dit  beskou  word  dat  die  opgehoopte  mag  van  die  gesa- 
melike  kerke  in  die  sinode  ’n  soveel  groter  gewig  en  gesag 
en  aansien  ontvang  deurdat  Christus  meer  van  Sy  mag 


*)  The  Church  of  Christ,  bl.  315. 

meedeel  aan  die  groter  yergadering  bestaande  uit  verteen- 
woordigers  van  Sy  kerk  in  ruimer  omvang.  Vir  hierdie 
meerder  gesag  en  aansien  van  die  sinode  behoort  die  minder 
vergaderinge  die  gepaste  ontsag  te  hê;  en  hulle  is  gehoor- 
saamheid  daaraan  verskuldig  met  dié  verstandhouding, 
altyd  dat  die  sinode  binne  sy  eie  kring  van  bevoegdhede  bly 
en  daar  by  tegelyk  ook  toon  dat  hy,  as  dienaar  van  Christus, 
handel  ooreenkomstig  die  Woord  van  God.  Anders  sou  die 
sinode  die  oorsaak  wees  dat  so  ’n  mindere  vergadering  hom, 
om  des  gewetes  wil,  in  die  naam  van  Christus  met  reg 
geroepe  sou  mag  voel  om  te  protesteer  teen  enige  growwe  en 
tasbare  afwyking  van  die  Woord  van  God  of  selfs  ook 
van  die  aangenome  kerkorde.  Wanneer  daar  ’n  geval  van 
ontevredenheid  by  ’n  mindere  vergadering  teen  ’n  besluit 
of  handelwyse  van  ’n  meerdere  voorkom,  is  dit  vir  die 
mindere  vergadering  ’n  saak  van  ernstige  gewig,  hoe  ver 
hy  sou  mag  gaan  op  die  weg  van  protes  en  uiteindelik  van 
weiering  om  te  gehoorsaam.  Dit  sal  alles  afhang  van  die 
mate  waarin  die  sinode,  duidelik  en  kardinaal,  Gods  Woord 
mag  opsy  gesit  het  en  daarin  volhard.  Alleen  om  des 
gewetes  wil  voor  God  mag  ’n  mindere  vergadering  weier 
om  enige  wettig  genome  besluite  te  gehoorsaam.  Dan  sal 
die  sinode  met  die  mindere  vergadering  moet  beraadslaag, 
sy  besware  hoor,  die  hele  saak  toets  aan  Gods  Woord  en 
die  regsbeginsels.  As  daar  langs  dié  weg  geen  ooreen- 
stemming  kan  bereik  en  bewilliging  van  die  minder  verga- 
dering  kan  verkry  word  nie,  en  die  sinode  na  ernstige 
oorweging  oortuig  is  dat  hy  reg  is  en  die  mindere  vergade- 
ring  verkeerd,  sou  hy  hom  desnoods  onder  sensuur  mag 
plaas,  of,  as  ’n  uiterste  maatreël,  hom  van  die  verband 
vervalle  verklaar.  Dit  kan  ook  gebeur  dat  die  mindere 
vergadering,  met  dié  deel  van  die  kerk  wat  hy  verteen- 
woordig,  besluit  om  uit  die  kerkverband  te  tree  voordat  die 
sinode  tot  die  uiterste  stap  oorgegaan  het.  In  hierdie  geval 
is  daar  ’n  kerkskeuring  en  elkeen  van  die  twee  partye  gaan 
sy  eie  weg.  In  beide  van  die  bogenoemde  gevalle  hou  alle 
seggenskap  wat  die  sinode  oor  die  mindere  vergadering 
gehad  het  op  om  te  bestaan,  totdat  daar  later,  moontlik 
weer  ’n  hereniging  mag  plaasvind,  en  so  die  normale  toe- 
stand  weer  in  die  kerk  herstel  word. 

§17. — Opsig  oor  Pl.  Kerke. 

Uit  wat  hierbo  gesê  is,  blyk  dit  dan  dat  daar  ook  ’n 
sekere  opsig  is  oor  die  pl.  kerke  en  hulle  regeerders;  want 
nie  alleen  gaan  individuele  lede  hulle  te  buite  nie,  ook 
ampsdraers,  ja  ook  kerkrade  doen  dit,  en  selfs  ook  Klasses 
(ringe).  Daarom  word  oor  hulle,  weer  op  hulle  beurt,  in 

sekere  sin,  opsig  uitgeoefen  denr  die  verband  (klasse  en 
sinode).  Die  sinode,  wat  die  naaste  staan  aan  die  universele 
kerk,  is  netsoos  die  kerkrade,  gebind  deur  Gods  Woord 
en  eweëens  verantwoordelik  aan  Christus,  die  Hoof  van  die 
breëre  liggaam.  Ook  die  sinode  kan  feil;  en  dit  is  dan  tot 
leed  en  nadeel  van  die  hele  liggaam.  Maar  daar  is  geen 
kerklike  outoriteit  wat  oor  die  sinode  kan  uitspraak  doen 
of  tug  uitoefen  nie.  Daarom  is  sy  roeping  uiters  gewigtig 
en  sy  verantwoordelikheid  voor  God  en  sy  skuld  teenoor 
die  kerk  ontsaglik  groot.  Die  kerkorde,  wat  die  kerkrade 
gesamelik  in  die  sinode  aanneem,  is  ’n  orde  (outyds,  en 
nou  nog  by  sommige  kerke  „kerkenordening ”  genoem) 
waardeur  die  werklike  handelinge,  soos  erediens,  tug,  e.a., 
gereël  word,  om  sover  moontlik  eenvormigheid  en  orde  in 
die  kerk  te  verkry.  Enigiets  anders  as  onderwerping  daar- 
aan  is  onverenigbaar  met  die  algemene  beginsels  van  die 
geref.  kerkreg.  Die  bewering  telkens  met  nadruk  deur  ds. 
S.  J.  du  Toit  gemaak  *  dat  „die  besluite  van  meerdere 
vergaderinge  bloot  adviserend  is,”  kan  nie  gemaak  word 
anders  as  op  Independentiese  standpunt  nie.  Nóg  uit  die 
Kerkenordening  van  Dordrecht  nóg  uit  dié  van  enige  ander 
Geref.  Kerk  kan  dit  bewys  word.  Ook  kan  dit  nie  uit 
die  gereformeerde  beginsels  afgelei  word  nie. 

Waar  C.  Hodge  in  sy  „Church  Polity”,  sê:  „A11  the 
reasons  which  require  the  subjection  of  a  believer  to  the 
brethren  of  a  particular  church,  require  his  subjection  to 
all  his  brethren  in  the  Lord,”  is  dit  wel  in  die  abstrakte 
juis,  maar  soos  dit  hier  staan,  is  dit  te  vaag.  Die  reël  is 
nie  kerkregtelik  van  toepassing  op  so  ’n  wyse  dat  ’n  gemeen- 
telid  hom  aan  die  regeerders  van  enige  ander  gemeente 
moet  onderwerp  nie  behalwe  onder  sekere  buitengewone 
omstandighede.  ’n  Sinode  kan  b.v.  nie  onder  normale 
omstandighede  in  ’n  pl.  kerk  in  die  eerste  instansie  kom 
ondersoek  en  tug  toepas  nie.  Hy  het  daar  geen  jurisdiksie 
nie  en  sou  self  ’n  oortreder  van  die  geref.  beginsel  wees 
as  hy  dit  daar  probeer  uitoefen.  In  so’n  geval  is  ’n  lid 
van  die  kerk  nie  onder  die  outoriteit  van  die  sinode  nie, 
en  derhalwe  het  die  sinode  oor  hom  geen  seggcnskap  nie; 
en  hy  kan  deur  niemand  gelas  word  om  dan  gehoorsaam- 
heid  aan  hom  te  betoon  nie.  Christus  het  dáar  ander 
regeerders  (die  pl.  kerkraad)  oor  hom  gestel.  Wel  is  hy 
in  sekere  gevalle  onderworpenheid  verskuldig  aan  die  sinode, 
nl.  wanneer  daar  abnormale  omstandighede  kom  wat,  dit  die 
plig  maak  van  die  sinode  om  hom  met  die  sake  van  die  pl. 
kerk  en  sy  lede  te  bemoei,  of  wanneer  daar  regsake  is 
waardeur  hy,  ten  oorsake  van  appél  of  andersins  voor  die 


*)  O.a.  in  sy  strydskrif :  ,,Aan  de  Vr.ystaatse  Sinode”. 

sinode  geroep  word,  ditsy  dat  hy  self  appelleer  of  dat  ’n 
ander  hom  voor  die  sinode  daag.  Dan  moet  hy  hom  onder- 
werp  aan  die  oordeel  van  die  sinode.  Teen  wat  hierbo 
hetoog  is,  sou  wel  dié  beswaar  kan  geopper  word ;  maar  wie 
moet  uitmaak  of  die  sinode  binne  sy  jurisdiksie  handel  wan- 
neer  hy  hom  met  die  lid  van  ’n  gemeente  inlaat?  Die 
antwoord  hierop  moet  wees :  dit  hang  van  omstandighede  af . 
’n  Sinode  kan  ook  feil.  Maar  tensy  ’n  saak  vir  die  gewete 
van  ’n  individuele  kerklid  volkome  duidelik  is,  moet  as 
reël  veronderstel  word  dat  die  sinode  reg  is  en  die  lid 
verkeerd.  Die  dubbele  feit  dat  die  sinode  regeringsorgaan 
in  die  kerk  is  en  uit  ’n  aantal  lede  bestaan,  as  teenoor 
een  kerklid,  maak  sy  oordeel  van  swaarder  gewig  as  dié  van 
die  enkele  lid,  en  moet  die  lid  hom  daaraan  onderwerp. 

Die  feit  dat  die  kerkrade  in  sinode  bymekaar  kom  om 
te  beraadslaag  en  te  besluit  oor  aangeleenthede  van  alge- 
meen  kerklike  belang,  verskaf  aan  geen  kerkraad,  nog  ook 
aan  al  die  kerkrade  tesame,  die  reg  om,  normaal,  te  gaan 
regeer  op  die  bepaalde  gebied  van  enige  enkele  kerkraad 
nie.  Dit  sou  hiërargies  wees,  willekeurige  magsaanmati- 
ging.  ’n  Kerkraad  (of  ook,  wat  dit  betref,  die  gesamelike 
kerkrade  in  ’n  ring)  het  ook  nie  die  reg  om  van  sy  eie 
spesifieke  pligte  en  bevoegdhede  afstand  te  doen  of  hulle 
oor  te  dra  op  die  sinode  nie.  Daardeur  sou  hy  die  doel  van 
sy  bestaan  negeer  en  also  sy  wese  as  geref.  kerkraad  inboet. 

Dit  is  seker  volkome  reg  dat  daar  beslis  sal  gestaan 
word  op  die  handhawing  van  die  plek  wat  aan  die  kerk- 
raad  toekom  as  nie  alleen  die  grondleggende  liggaam  in  die 
presbiteriaal-sinodale  organisasie  uit  argitektoniese  oogpunt 
nie,  maar  ook  die  liggaam  waarin  die  uitoefening  van  kerk- 
like  mag  oorspronklik  ontstaan  en  van  waaruit  die  mag  van 
alle  meerdere  vergaderinge  opkom.  Maar  in  hierdie  verband 
moet  dit  egter  onthou  word  dat  die  posisie  en  mag  van 
die  kerkraad  ook  nie  (institutêr)  absoluut  is  nie.  Die 
algemene  kerk  (sinode)  is  nie  sonder  enige  invloed  en 
sonder  enige  rol  in  die  kerkvormende  proses  nie.  Daar  is 
altyd  ’n  sekere  wisselwerking  en  die  sinode  (of  ring)  is 
ook  aandadig  aan  die  gewettigde  (d.i.  onder  die  regsorde 
goedgekeurde)  ontstaan  van  die  regeermag  by  die  pl.  kerk. 
Anders  sou  dit  nie  nodig  wees  dat  die  ring  by  die  stigting 
van  ’n  gemeente  bykom,  die  leiding  neem  daarby  en  die 
stigting  vir  wettig  verklaar  nie.  Hierdie  aandeel  in  die 
stigting  neem  die  verband  onder  seker  verstandhouding, 
nl.  dat  nie  hy  nie,  maar  Christus  die  regeermag  aan  die 
gemeente  en,  op  besondere  wyse  aan  die  ampsdraers  in 
die  gemeente  meedeel.  M.a.w.  die  met  regeermag  beklede 
gemeente  (met  die  ampsdraers,  as  gemagtigdes  tot  die  uit- 
oefening  van  die  regering,  aan  die  hoof  is  nie  ’n  sinodale 

stigting  nie;  dit  is  ’n  deur  God  verwekte  liggaam,  wat  sy 
mag  ontvang  na  Goddelike  reg  (jus  divinum),  nie  na 
menslike  reg  nie,  d.w.s.  nie  op  grond  van  ’n  besluit  of 
ordinansie  van  die  sinode  nie.  Dit  beteken  dan  ook  dat  die 
sinode  nie  die  bevoegdheid  het  om  die  pl.  kerk  van  enige 
van  sy  magte  (wat  hy  onder  die  regsorde  besit)  te  beroof 
nie,  om  b.v.  willekeurig  op  sy  terrein  in  te  dring  en  (altyd 
uitgesonder  spesiale  omstandighede)  te  doen  wat  aan  die 
kerkraad  toekom  nie.  Die  bevoegdhede  tog  van  die  sinode 
is  in  die  regsorde  omskrewe  en  vasgelê,  en  hy  durf  vir 
homself  geen  magte  toeëien  wat  volgens  die  regsorde  aan 
die  mindere  vergaderinge  toekom  nie.  M.a.w.,  die  sinode 
staan  nie  bokant  die  regsorde  nie,  maar  daaronder.  Hy 
staan  wel  bokant  die  kerkorde  (die  jus  constitutum) ,  d.w.s. 
die  kerklike  ordinansies  of  bepalings,  in  die  sin  dat  hy  die 
reg  het  om  die  kerkorde  (wat  deur  homself  vasgestel  is) 
van  tyd  tot  tyd  te  verander,  te  wysig  of  daaraan  toe  te 
voeg  in  ’n  wettig  gekonstitueerde  vergadering;  maar  die 
regsorde  (die  jus  constituendum )  lê  buitekant  die  mag  van 
die  sinode.  Die  moet,  as  die  kerk  wil  gereformeerd  wees, 
gehoorsaam  word,  altyd  egter  met  enige  weinige  ruimte  in 
die  praktyk  vir  besonder  behoeftes  en  omstandighede  van 
die  kerk,  soos  die  Here  Jesus  van  die  Sabbat  gesê  het : 
„die  Sabbat  is  daar  om  die  mens,  nie  die  mens  om  die  Sabbat 
nie.”  So  is  die  regsorde  daar  om  die  kerk,  nie  die  kerk 
om  die  regsorde  nie.  Daarom,  wanneer  ’n  mens,  met  ’n 
gees  van  hiperpuristiese  legitimisme  besiel,  alles  onder  ’n 
starre  formule  tot  ’n  uiterste  wil  forseer,  in  besonder  ge- 
valle  miskien  tot  nadeel  van  die  kerk  en  die  Koninkryk, 
dan  ^ceer  hy  die  orde  in  die  waarde  van  dinge,  soos  God 
die  gestel  het,  om. 

Dog,  aan  die  anderkant  moet  daarop  gewys  word,  dat 
daar,  met  die  erkenning  van  die  wettelike  posisie  wat  aan 
die  kerkraad  toekom,  soos  hierbo  verduidelik,  deur  sommige 
ten  onregte  geredeneer  word  dat,  terwyl  die  pl.  kerk  die 
grondleggende  bestanddeel  in  die  bouwerk  van  die  geref. 
kerkorganisasie  uitmaak  en  die  mag  eigenlik  uit  die  pl.  kerk 
ontstaan  en  vandaar  uit  in  die  sinode  kom,  die  sinode, 
wanneer  hy  sit,  daarom  hoegenaamd  geen  eie  outonomie 
besit  nie,  m.a.w.,  nie  werklik  die  hoedanigheid  van  ’n  rege- 
ringsliggaam  het  nie,  geen  besluit  kan  neem  wat  bindend  is 
op  die  kerkrade  nie,  ook  geen  sensuur  kan  toepas  op  enige 
persoon  of  liggaam  nie.  Dit  sou  dan  beteken  dat  ’n  aantal 
kerkrade  (ring  of  sinode)  geen  bevoegdheid  besit  om  te 
regeer,  te  beveel,  te  sensureer,  ens.,  nie.  Hierdie  beskouing 
vind  geen  steun  nie,  nog  in  die  geref.  beginsel  nog  in  die 
algemene  geref.  praktyk. 


104 


§18. — „Hoër  Vergadering”  of  „Meerdere  Vergadering”? 

Dit  is  ’n  vraag  waaroor  daar  meermale  verskil  van 
mening  bestaan.  In  sommige  Geref.  Kerke  word  „hoër” 
en  „hoogste”  („higher’  en  „highest”)  algemeen  gebruik. 
So  b.v.  in  die  Skotse  Presbiteriaanse  Kerk.  In  ander  Geref. 
Kerke  weer  word  algemeen  gespreek  van  „meerdere  ver- 
gaderinge.”  So  was  die  gebruik  in  die  ou  Nederlandse 
Geref.  Kerk.  Dit  is  die  woord  wat  daar  voorkom  in  die 
Hollandse  teks  van  die  Dortse  Kerkenordening  van  1618. 
In  die  oorspronklike  Latynse  teks  staan  „superior”  (hoër). 
Die  vertaling  hiervan  deur  „meerder”  is  natuurlik  opsetlik 
en  met  ’n  doel.  Dit  was  kort  na  die  Reformasie.  Die  strewe 
van  ons  gereformeerde  vaders  was  toe  om  alles  te  vermy  wat 
maar  enigsins  die  skyn  mag  hê  van  die  rooms-episkopaalse 
denkbeeld  van  ’n  opperheerskappy  in  die  kerk.  Ons  beskou 
„meerdere  vergadering”  as  die  meer  juiste  en  dus  die 
gewenste  benaming,  en  wel  om  die  volgende  redes:  (1) 
Dit  bring  iets  uit  van  die  karakteristieke  gereformeerde 
stelsel  van  kerkregering  deur  die  saambring  van  die  mag 
van  meerdere  pl.  kerke.  (2)  Verder  straal  daarin  sorg  deur 
vir  die  beginsel  dat  alle  kerkregering  is  dienend,  onder 
die  bevel  van  Christus.  Hy  alleen  is  hoogste  Koning  en 
Opperregeerder  in  Sy  kerk.  Sy  dienaars  in  die  amp,  per- 
sone  sowel  as  vergaderinge,  ook  waar  hulle  outoriteit  moet 
uitoefen  oor  Sy  gemeente,  verlang  ootmoedig  om  onder 
hulle  Heer  te  vermy  nie  alleen  alle  sweem  van  te  wil  heer- 
skappy  voer  oor  die  erfdeel  van  die  Here  nie,  maar  ook 
alle  vertoon  van  hoogheid,  ook  soveel  as  wat  daar  aanleiding 
toe  kan  gee,  soos  b.v.  deur  die  gebruik  van  die  woord 
„hoog”  toegepas  op  dienaars  sowel  as  op  meerdere  verga- 
deringe.  (3)  Die  gebruik  van  die  woord  „meerdere”  i.p.v. 
„hoëre”  is  ’n  maatreël  van  versigtigheid  ook  om  dié  rede 
dat  die  woord  „hoër”  en  „hoogste”  kerkregtelik  dubbel- 
sinnig  is.  Hy  pas  b.v.  goed  tuis  in  die  episkopale  ,,kollegiale 
en  die  konsistoriaal-lutherse  stelsels  in  ’n  sin  wat  in  die 
geref.  stelsel  totaal  ongeoorloof  is.  In  daardie  stelsels  is 
hy  kensketsend  en  suiwer  op  sy  plek,  om  redes  soos  elders 
aangetoon  (in  Deel  I).  Daar  bestaan  dus  flpel  deeglik 
deugdelike  redes  waarom  die  voorkeur  in  ’n  Geref.  Kerk 
liewer  aan  ,,meerdere  vergaderinge ”,  „meerdere  mag”,  ens., 
gegee  moet  word. 

Aan  die  ander  kant  ag  ons  dit  egter  ook  noodsaaklik 
dat  aangetoon  sal  word  dat  dit  nie  met  reg  beweer  kan  word 
nie,  dat  die  gebruik  van  die  benaming  „hoër”  en  „hoogste” 
(hoewel  minder  gewens  as  teenoor  „meerder”)  as  bepaald 
ongereformeerd  moet  aangeskryf  word  nie.  Daar  word  van- 
dag  in  die  Geref.  Kerk  in  Nederland  weer  sterk  klem  gelê 

op  die  onwenslikheid  van  die  gebruik  van  „hoër”  en 
„hoogste.”  En  dit  om  verstaanbare  redes,  want  netsoos 
die  Geref.  Kerk  van  die  16e  en  17e  eeue  die  herinnering  aan 
di  Roomse  hiërargiese  hoogheid  vars  in  die  geheue  gehad 
het,  so  het  die  hedendaagse  Gereformeerdes  in  Nederland 
maar  betreklik  kort  gelede  ’n  ernstige  stryd  deurgemaak 
wat  uitgeloop  het  op  afskeiding  van  die  Herv.  Kerk  aldaar 
wat,  in  sommige  opsigte  op  ongereformeerde  wyse  gekon- 
stitueer,  te  seer  die  karakter  aangeneem  het  van  ’n  heer- 
skappy  oor  die  kerk  deur  middel  van  ’n  liggaam  (sinode) 
wat  in  sy  ontstaan  te  los  van  die  gemeentes  was;  in  sy 
regering  te  los  van  Christus  en  Sy  Woord  was  en  in  sy 
metodes  te  veel  die  karakter  van  ’n  oppergesag  (hoogheids- 
mag)  oor  die  kerk  aangeneem  het.  Sulke  verskynsels  wek 
by  die  gereformeerde  christen  weersin.  En  hierdie  weersin 
is  mee  verantwoordelik  daarvoor  dat  deur  meer  as  een  sy 
kerk  kortweg  „ongereformeerd”  of  „kollegiaal”  of  „epis- 
kopaals”  genoem  word,  waar  die  benaming  „hoër”  of 
„hoogste”  mag  gebesig  word.  En  dit  kan  tog  nie  altyd 
definitief  ongereformeerd  genoem  word  nie.  Want  daar  is 
wel  ’n  seggenskap  van  die  meerdere  vergaderinge  oor  die 
mindere  (soos  reeds  vroeër  aangetoon)  in  verband  waarmee 
wel  van  ,,hoër”  kan  gespreek  word  (vlg.  D.K.O.  Art.  36). 
Die  woord  is  dan  ook  van  oudsher  waarskynlik  in  alle  Geref. 
Kerke  (sy  dit  ook  by  afwisseling  met  ’n  alternatiewe  bena- 
ming  soos  „meerdere”  en  dergelike  meer)  gebesig.  Ook  dr. 
A.  Kuyper,  (hoewel  hy  „meerdere”  verkies  en  dit  as  reël 
gebruik)  vind  die  gebruik  weleens  van  „hoëre”  nie  onge- 
oorloof  nie.  Hy  sê  b.v.  „dat  ze  (nl.  die  amptelike  organe 
van  die  kerk)  in  lagere  en  hogere  samekomsten  de  voor- 
komende  zaken  onderzoeken  en  dienaangaande  besluiten.”* 
Dit  is  ook  opmerklik  dat  alle  (sover  ons  altans 
bekende)  Duitse  skrywers  oor  geref.  kerkreg  deurgaans 
spreek  van  „hoëre  vergaderinge  ”  („Hohere  Behorden”) 
So  b.v.  Karl  Rieker,  A.  E.  Hoffman,  R.  Sohm,  A.  Lechler 
in  hulle  werke  oor  geref.  kerkreg. 

In  die  lig  van  dit  alles  is  ons  besluit  dat,  hoewel  die 
woord  ,,meerdere”  as  reël  ’n  juister,  meer  kensketsend 
gereformeerde  en  vir  die  beginsel  ’n  veiliger  benaming  is, 
„hoër”  tog  nie  in  die  geref.  kerkreg  as  geheel  ongeoorloof 
kan  aangemerk  word  nie. 

§19. — „Bestuur”  of  „Regering”. 

Op  die  vraag,  moet  die  uitoefening  van  mag  deur  ’n 
liggaam  van  ampsdraers  in  die  kerk  „bestuur”  of  „rege- 
ring”  van  die  kerk  genoem  word,  moet  die  antwoord  wees, 


*)  ,,Traktaat  van  de  Reformatie  der  Kerken”,  bl.  55. 

beide  woorde  is  geoorloof  en  beide  word  ook  deur  geref. 
godgeleerdes  soms  beurtelings  gebruik.  In  die  N.  Testament 
word  „regering”  gebruik  (Tim.  5:17,  Rom.  12:8;  1  Kor. 
12 :28)  ;  en  dit  is  die  woord  wat  in  ons  Formulier  vir  die 
voorstelling  van  ouderlinge  gebesig  word.  Dit  word  ook 
deur  geref  teoloë  by  voorkeur  gebesig.  Ook  in  die  Skotse 
en  ander  Geref.  Kerke  van  Engelse  spraak  word  gespreek 
van  “governing”,  “church  government”,  ens.  Die  woord 
„bestuur”  (gubernatio)  word  soms  gebesig  deur  Voetius, 
Calvyn,  dr.  A.  Kuyper  en  baie  ander.  Waarskynlik  gebruik 
alle  geref .  godgeleerdes  dit,  in  een  of  ander  verband,  om  die 
handeling  van  regering  aan  te  dui. 

Wat  is  dan  die  verskil  tussen  die  twee  woorde?  Daar  is 
nie  ’n  prinsipiële  onderskeid  nie.  En  tog  is  daar,  in 
kerklike  taal,  ’n  klein  verskil  in  waarde.  „Regering”,  die 
N.  Testamentiese  woord,  het,  in  die  eerste  plek,  weëns  sy 
Bybelse  gebruik  meer  aanspraak  op  ons  eerbiediging  van 
die  gebruik  daarvan.  Daarby  kom  dat  dit  ’n  meer  per- 
soonlike  verhouding  voorstel;  dit  gee  nl.  beter  weer  die 
begrip  van  ’n  gesag  van  een  persoon  oor  ’n  ander,  soos  die 
mag  was  wat  Christus  aan  die  ampsdraers  verleen  het  om 
in  Sy  naam  uit  te  oefen  oor  siele  waaroor  Christus  hulle  in 
Sy  gemeente  gestel  het.  Nou  kon  hierop  geantwoord  word, 
en  tereg  ook,  dat  „bestuur”  ook  kan  beteken  om  rigting 
te  gee  aan  ’n  individu  se  lewe,  en  dat  die  gedagte  aan  ge- 
sag  ook  daarin  opgesluit  is.  Maar  dit  is  tog  seker  ook  waar 
dat  „regering”  meer  laat  dink  aan  ’n  persoonlike  verhou- 
ding  as  „bestuur”.  Elkeen  voel  dat  die  woord  ,,bestuur” 
ook  die  betekenis  van  direksie  of  administrasie,  soos  van  ’n 
besigheid  of  ’n  genootskap,  het.  Dan  het  die  woord  ook 
histories  vir  die  Hollands-gereformeerde  ’n  spesifieke 
betekenis  gekry,  deurdat  dit  die  byna  uitsluitlik  gebesigde 
woord  geword  het  om  die  regeringsliggame  in  die  Nederl. 
Herv.  Kerk  aan  te  dui,  wat  met  die  organisasie  van  1846 
op  ongereformeerde  wyse  aan  die  kerk  opgelê  is  deur  die 
Koning  van  Nederland.  Daar  het  toe  nl.  soos  elders  aan- 
getoon,  in  die  Nederl.  Herv.  Kerk  in  aansyn  gekom 
benewens  die  „classicale  vergaderinge  ”  ook  „classicale 
Besture”,  en,  in  die  plek  van  die  „Provinciale  Synodes,” 
„Provinciale  (kerk)  Besturen.”  Dit  het,  soos  lig  te 
begrype  is,  by  ernstige  en  gelowige  kerkmanne  groot 
ongenoeë  verwek.  Die  ongereformeerde  Besture  was  ver- 
oordeel,  en  daarmee  saam,  soos  verwag  kon  word,  ook  die 
gebruik  van  die  woord  „bestuur”.  En  omdat  ’n  kerklike 
vergadering  wat  aldaar  ’n  „Bestuur”  genoem  word  ’n  on- 
gereformeerde  instelling  is,  en  weëns  die  gees  van  die 
beheer  deur  hulle  uitgeoefen  en  die  ingedronge  liberalisme 
wat  in  die  kerk  verskyn  het  in  daardie  tyd  en  dikwels 

in  die  Besture  tot  openbaring  gekom  het,  het  dié  kollegies 
’n  oorsaak  van  ontevredenheid  en  ergernis  geword  in  die 
oog  van  menigeen.  Daarom  het  dit  daartoe  gekom  dat  die 
gebruik  van  die  woord  vir  ’n  kerkvergadering,  hoe  suiwer 
die  kerk  ook  al  mag  wees  in  sy  organisasie,  en  of  Voeties 
of  Calvyn  of  Kuyper,  of  wie  ook  al,  dit  gebesig  het, 
veroordeel  geword  het.  Om  bogenoemde  redes,  kom  dit  ons 
voor  as  verkiesliker  om  die  wooíd  ,,kerkvergadering”  in 
die  kerkordes  van  die  Geref.  Kerke  te  gebruik  in  plaas  van 
„bestuur”;  en,  om  die  aksie  aan  te  dui,  by  voorkeur  die 
woord  „regering”  te  besig.  Maar  deur  die  uitspreek  van 
hierdie  gevoel  is  ons  bedoeling  nie  om  daardeur  te  wil 
beweer  dat  die  blote  gebruik  van  die  benaming  „bestuur”  in 
verband  met  ’n  gesond  georganiseerde  kerk  hom  daarom 
ongereformeerd  of  „kollegiaal”  sou  maak  nie. 

§20. — Die  Dienaars  van  die  Woord. 

Die  amp  van  dienaars  van  die  Woord  van  God  (Verbi 
Dei  Minister)  behoort  tot  die  ouderlingsamp.  Die  dienaar 
van  die  Woord  is  ’n  lerende  ouderling  na  die  onderskeiding 
wat  o.a.  gemaak  word  in  1  Tim.  5 :17 :  „De  ouderlingen, 
die  wel  regeren,  zullen  dubbele  eer  waardig  geacht  worden, 
voornamelik  die  arbeiden  in  het  Woord  en  in  de  leer”.  In 
die  kerkraad  word  die  dienaars  onder  die  ouderlinge  gestel. 
Hulle  word  in  die  N.  Testament  „herders”,  „leraars”  en 
ook  „opsieners”  genoem. 

Die  amp  van  die  bediening  van  die  Woord  is  egter  van 
wyer  omvang  as  die  van  die  gewone  ouderling.  ’n  Dienaar 
van  die  Woord  is  bevoeg  om  die  Woord  en  die  sakramente 
op  enige  plek  te  bedien,  mits  dat  hy  langs  reëlmatige  weg 
daartoe  opdrag  of  vergunning  ontvang  het,  van  die 
gemeente  of  kerk  waar  hy  optree.  Dït  is  reël  dat  niemand 
die  diens  van  die  Woord  en  die  sakramente  mag  betree 
sonder  dat  hy  wettig  daartoe  beroep  is  nie  (vgl.  D.K.O. 
Art.  3).  Tot  die  roeping  behoort  (a)  die  verkiesing  (deur 
die  kerkraad  of  „gekombineerde  kerkraad”)  na  ’n  voor- 
lopige  („praeparatoir”)  eksamen,  —  outyds,  in  Nederland, 
b.v."deur  die  klasse  afgeneem,  waarin  die  aanstaande  dienaar 
woon.  (2)  ’n  Pinale  (,,peremptoir”)  eksamen  (vroeër,  in 
Nederland,  deur  die  klasse  waarheen  dïe  kandidaat  beroep 
is  en  wat  die  beroep  moet  goedkeur).  Hierdie  eksamen  het 
geskied  in  oorleg  met  („ten  overstaan  van”)  deputate  van 
die  sinode,  —  dit  vanweë  die  algemene  aard  van  die  amp. 
In  sommige  Geref.  Kerke  is,  in  vroeër  en  later  tyd,  hierdie 
en  ook  die  voorlopige  (praeparatoir)  eksamen  afgeneem 
deur  deputate  of  ’n  kommissie  van  eksaminatore  vanweë 
die  sinode  aangestel.  In  dié  geval  moet  die  klasse  (ring) — 
dit  is  o.a.  die  g.eval  in  die  Ned.  Geref.  Kerke  in  Suid-Afrika 

—  waarheen  die  dienaar  beroep  is,  die  beroep  goedkeur. 
Ook  hierdie  laasgenoemde  prosedure  kan  nie  in  stryd 
genoem  word  met  die  geref.  beginsel  nie.  Dié  amp  tog  is 
een  van  algemene  aard  en  elke  dienaar  is  ten  alle  tyd 
beroepbaar  na  gemeentes  in  enige  klasse.  Die  sinode  is 
derhalwe,  in  die  aard  van  die  saak,  eigenlik  die  regte 
liggaam  om  dienaars  vir  die  hele  kerk  te  eksamineer  en  te 
admitteer.  Dit  is  dan  ook  die  rede  vir  die  aanstelling  van 
sinodale  deputate  om  die  sinode  te  verteenwoordig  by  die 
eksamen  deur  die  klasse  in  die  ou  Ned.  Geref.  Kerk.  (3) 
Die  approbasie  van  die  gemeente.  Daartoe  word  die  naam 
van  die  gekose  dienaar  enige  male  by  die  openbare  ere- 
dienste  afgekondig.  (4)  Die  openlike  bevestiging  voor  die 
gemeente,  onder  leiding  van  die  klasse.  Dit  word  gedoen 
of  in  ’n  formele  vergadering  (so  in  die  Skots-Presbiteriaan- 
se  Kerk)  of  deur  middel  van  ’n  deputaat,  gewoonlik  ’n 
konsulent  genoem  (so  in  die  ou  Nederlandse  Geref.  Kerk. 
Op  hierdie  laaste  wyse  geskied  dif  ook  in  die  Ned.  Geref. 
Kerke  van  Suid-Afrika). 

Daar  is,  verder,  van  oudsher  algemeen  in  die  Geref. 
Kerke  die  reël  neergelê  dat  geen  dienaar  vry  sal  wees  om 
op  losse  wyse  na  willekeur  rond  te  gaan  om  die  Woord  en 
Sakramente  te  bedien  nie.  Elke  dienaar  moes  aan  ’n  ge- 
meente  of  n  ander  vaste  geapprobeerde  werkkring,  soos 
’n  Sendings-arbeidsveld,  b.v.  verbonde  wees.  Ook  in 
ander  buitengewone  (d.i.  anders  as  in  ’n  gemeente  of 
sending-arbeid)  geestelike  betrekkinge  moes  elke  dienaar, 
aan  sekere  ingestelde  reëlmaat  vir  dienare  voldoen.  So 
b.v.  verordineer  Art.  6,  D.K.O. :  ,,Ook  zal  geen  dienaar 
dienst  mogen  aannemen  en  in  enige  partikuliere  heerlik- 
heden,  gasthuizen  of  anderzins,  tenzij  dat  hij  voorheen 
geadmitteerd  en  toegelaten  zij,  volgens  de  voorgaande  arti- 
kelen;  en  hij  zal  ook  niet  minder  dan  de  andere  aan  de 
Kerkordening  onderworpen  zijn.  ”  Hierdie  selfde  reël  sou 
moet  toegepas  word  in  die  geval  van  betrekkinge  soos  die 
van  „Sending-sekretaris”  en  „Sekretaris  vir  Armesorg”  en 
dergelike. 

Ons  mag  in  die  verbygaan  (om  later  nie  weer  in  die 
besonderhede  van  hierdie  saak  te  tree  nie)  net  opmerk 
dat  die  beginsels  gevolg  in  geval  van  die  hierbo  genoemde 
voorbeelde  oor  die  algemeen  in  die  kerklike  praktyk  van 
die  Ned.  Geref.  Kerke  van  Suid-Afrika  opmerklik  getrou 
gevolg  word. 

Dit  is  ook  ’n  beginsel  van  die  geref.  kerkreg  dat  alle 
dienaars  gelyk  is  in  rang  en  in  status.  Daar  word  wel 
erken  die  natuurlike  verskille  onder  die  dienaars  wat  die 
gevolg  is  van  verskil  in  ouderdom,  persoonlike  aanleg  en 
bekwaamheid,  geestelike  gawes,  ervaring,  geleenthede,  ens. 

Maar  daar  is  geen  opklimmende  verskil  in  rang  nie.  „Almal 
is  dienaars,”  almal  is  gelykes  in  die  diens.  Daar  is  nie  ’n 
kerkregtelike  plek  vir  so  iets  as  ’n  „primus  inter  pares” 
onder  die  predikante  van  ’n  Geref.  Kerk  nie;  niks  wat 
sweem  na  ’n  „aartsbiskop  ”  onder  die  biskoppe  (opsieners) 
nie.  Geen  betrekking  of  posisie  in  die  kerk  kan  ook  aan 
enige  dienaar  ’n  hoëre  rang  verleen  as  die  van  al  die 
ander  dienaars  nie.  Die  voorsitterskap  van  ’n  kerkver- 
gadering,  b.v.,  maak  hoegenaamd  geen  verskil  aan  die  rang 
van  die  dienaar  nie.  Die  benaming,  derhalwe,  van  „hoog- 
eerwaarde”  op  enige  dienaar  toegepas,  watter  posisie  hy 
ook  al  mag  beklee,  is,  in  ’n  Geref.  Kerk,  geheel  misplaas. 
Dit  is  ’n  benaming  wat,  ongetwyfeld  onder  die  invloed 
van  episkopale  of  kollegiale  spreekwyse,  ongemerk  (sonder 
enige  sinodale  besluit)  van  elders  ingesluip  het  gedurende 
’n  periode  waarin  die  aandrag  tot  waaksaamheid  oor  alle 
besonderhede  nie  so  sterk  was  as  wel  te  wense  is  nie.  Hierdie 
benaming  behoort  wel,  gelukkig,  nie  tot  die  kerkinrigting 
van  die  Ned.  Geref.  Kerke  nie,  maar  dit  het  tog,  hoewel 
nooit  uitdruklik  geoutoriseer  nie,  in  die  kerklike  sowel  as  in 
die  populêre  spraakgebruik  ingesluip. 

Die  benaming  „weleerwaarde  ”,  waardeur  die  dienaars 
van  die  Woord  gewoonlik  van  die  regerende  ouderlinge 
onderskei  word,  word  in  die  geref.  kerkreg  as  geoorloof 
beskou,  en  dit  op  Skriftuurlike  grond,  o.a.  1  Tim.  5 :17. 

Ten  slotte  merk  ons  net  nog  op  dat  die  beginsel  van 
die  gelykheid  van  alle  dienare  van  die  Woord  belet  dat 
enige  verskil  wat  daar  mag  bestaan  (b.v.  in  opleiding,  ar- 
beidsveld,  ens.),  tussen  „predikante”  en  „sendelinge”  sal 
opgevat  word  as  ’n  verskil  in  rang.  Kerkregtelik  moet  dit 
beskou  word  dat  daar  gelykheid  is  in  status  sowel  as  in 
rang  tussen  „predikante”  en  „sendelinge”  as  dienaars  van 
die  Woord.  Daar  is  geen  mindere  rang  van  dienaar  volgens 
geref.  beginsel  bekend  nie. 

§21. — Die  Ringe. 

Die  eerste  gelid  in  die  organisasie  van  ’n  Geref.  Kerk 
waarin  die  verband  tot  openbaring  kom,  is  die  ring.  Die 
woord  „ring”  wat  algemeen  in  die  Ned.  Geref.  Kerk  van 
Suid-Afrika  gebesig  word,  word  hier  toegepas  op  dieselfde 
liggaam  wat  in  die  ou  Geref.  Kerk  in  Nederland  en  nou 
nog  in  sommige  Geref.  Kerke  „classis”  (of  ,,classe”) 
genoem  word;  in  Engels  (in  Skotland  en  elders)  „presby- 
tery”;  in  Frans,  ,,Colloque”  en  in  Duits  „Presbiterium”. 
Alleen  in  Suid-Afrika  het  die  benaming  „ring”  algemeen 
gebruiklik  geword.  Van  die  vroegste  tye  af  is  daar  in  die 
Geref.  Kerke  van  Nederland,  Skotland,  ens.,  ringe  (om 

nou  maar  die  by  ons  gangbare  woord  te  gebruik)  ingestel, 
nie  altyd  egter  gelyktydig  in  alle  geweste  nie  (ten  minste 
nie  in  Nederland  nie)  vanweë  die  geleidelike  totstand- 
koming  van  die  Geref.  Kerk  as  georganiseerde  gemeenskap. 
In  Frankryk,  nadat  die  Hngenote  „Kerke  (gemeen- 
tes  onder  die  Kruis”)  geruime  tyd  feitlik  selfstandig 
bestaan  het,  het  daar  eers  ’n  vereniging  van  die  pl.  kerke 
onder  ’n  sinode  plaas  gevind  (1559).  Die  het  daarna 
provinsiale  sinodes  ingevoer  en  pas  later,  in  1572,  is  die 
ringe  daar  tot  stand  gekom. 

Die  ring  is  die  eerste  iiggaam  waarin  daar  ’n  saam- 
vergadering  van  kerke  (gemeentes)  plaas  vind.  Hy  verrig 
sekere  dienste  in  belang  van  al  die  gemeentes  gesamelik  en 
afsonderlik,  hou  ’n  seker  toesig  veral  insake  die  amps- 
bedieninge  in  die  gemeentes,  sorg  vir  die  bevestiging  van 
dienaars  van  die  Woord  en  oefen  regspraak  uit  in  sekere 
gevalle.  Die  regering  deur  die  ring  is  nie,  omdat  hy  ’n 
meerdere  vergadering  is,  ’n  heerskappy  voer  oor  die  ge- 
meentes  nie.  Die  ring  mag  die  kerkraad  nie  op  hiërargiese 
wyse  as  ’n  onmondige  behandel  nie.  Maar,  waar  daar  aan 
redelike  versoeke  en  nodige  raadgewing,  veral  in  gewigtige 
sake,  geen  gehoor  gegee  word  nie,  kan  die  ring  gebiedend  en 
ook  selfs  sensurerend  optree.  Die  gees  waarin  ’n  ring  han- 
del  en  die  metodes  wat  hy  hom  van  bedien  moet  altyd 
wees  soos  dr.  H.  G.  Kleyn  opmerk:*  „Zoveel  mogelijk 
moest  men  traehten  alles  in  der  minne  te  schikken,  bovenal 
werken  met  raad  en  vermaan,  met  een  aandrang  van  Chris- 
telijke  middelen  opwekken.  Maar  indien  de  betrokken  per- 
sonen  hardnekkig  waren,  moest  de  Classis  tot  strenge,  meer 
rechterlijke  middelen  de  toevlucht  nemen.  En  dan  was  (nl. 
in  die  ou  Geref.  Kerk)  hare  jurisdiksie  wel  terdege  dwin- 
gend.” 

Ons  kan  sê,  die  ring  verteenwoordig  die  algemene  kerk 
by  die  gemeentes  en  kerkrade.  Dit  doen  hy  ook  by  indivi- 
duele  lede  van  die  gemeentes;  nie  dat  die  ring  die  reg 
het  om  hom  onder  normale  omstandighede  te  gaan  inlaat  met 
lede  in  verband  met  sake  wat  alleen  aan  die  kerkraad  toe- 
kom  nie,  maar  hy  mag  dit  wel  doen  wanneer  dit  vir  die 
ring  duidelik  geword  het  dat  die  kerkraad  op  ’n  gewigtige 
punt  sy  plig  versuim  teenoor  ’n  lid  of  aan  ’n  lid  bewysbare 
onreg  aangedaan  het.  Daar  is  ook  hiervoor  ’n  aangewese 
weg.  Die  gewone  weg  waarlangs  ’n  ring  tot  sodanige  be- 
moeiing  kom,  is  wanneer  ’n  lid  hom  op  die  ring  beroep 
(appél)  teen  die  uitspraak  van  ’n  kerkraad;  maar  dit 
behoort  nie  te  geskied  voordat  hy  (die  lid)  eers  behoorlik 
alle  middels  tot  verkryging  van  sy  reg  by  sy  kerkraad  uit- 


*)  ,,Algemene  Kerk  en  Plaatselijke  Gemeente”  bl.  90. 

geput  het  nie.  En  hierdie  reg  het  ’n  lid  omdat  hy  nie 
alleen  aan  die  pl.  kerk  behoort  nie,  maar  juis  deur  sy 
lidmaatskap  van  ’n  geref.  gemeente  ook  aan  die  aïgemene 
kerk  behoort.  Die  verband  (wat  hier  deur  die  ring  verteen- 
woordig  word)  waarborg  ook  aan  die  individ  aele  lid  van  ’n 
gemeente  ’n  groter  vastigheid  en  vryheid  as  lid  van  die 
Christelike  Kerk.  Want  iemand  is  logies  lid  van  die  alge- 
mene  kerk  voordat  hy  dit  is  van  die  pl.  kerk,  hoewel  dit 
aktueel  nie  tot  openbaring  kan  kom  dat  hy  lid  van  die 
Christelike  Kerk  is  nie,  voordat  hy  hom  aangesluit  het  by 
’n  pl.  gemeente.  Maar  sodra  hy  lid  geword  het  van  ’n  pl. 
gemeente,  het  ook  die  verband  (ring)  sekere  verpligtinge 
teenoor  hom. 

Ons  laat  hier  ’n  kort  uiteensetting  volg  van  wat  die 
ringe  is  en  wat  hulle  vernaamste  werksaamhede  is  volgens 
algemene  geref.  prinsipe.  Ons  sal  daarby  algaandeweg  ook 
aantoon  hoe  dit  in  die  praktyk  toegegaan  het,  veral  in  die 
ou  Geref.  Kerk  in  Nederland  waar  die  toepassing  van  die 
beginsels  tamelik  streng  en  suiwer  was.  Ons  wil  hiermee 
nie  te  kenne  gee  dat  die  inrigting  nie  ook  in  ander  Geref. 
Kerke  vir  ons  tot  voorbeeld  kan  strek  nie ;  maar  ons  bestek 
belet  ons  om  hier  in  ’n  breedvoerige  bespreking  en  verge- 
lyking  te  tree. 

’n  Ring,  dan,  is  ’n  versameling  van  ’n  aantal  naasme- 
kaar  geleë  pl.  kerke  vir  onderlinge  hulp  en  raadpleging,  en 
vir  doeleindes  van  toesig  vanweë  die  ring  oor  die  verrigtinge 
van  die  kerkrade  en  predikante  van  die  verskillende 
gemeentes.  Dit  moet  opgemerk  word  dat  die  kerk- 
raad  wel  die  toesig  het  oor  die  predikant  as  leraar  van  die 
gemeente  en  as  lid  van  die  kerkraad,  ten  opsigte  sowel  van 
sy  leer  as  van  sy  wandel;  maar,  weëns  die  algemene  aard 
van  sy  amp,  die  besondere  aard  van  sy  werk  en  die  gewig- 
tige  posisie  wat  hy  in  die  gemeente,  en  dus  in  ’n  deel  van 
die  algemene  kerk,  beklee,  het  die  ring  altyd  sekere  ver- 
pligtinge  en  seggenskap  oor  die  predikante.  Die  voorbeelde 
is  dan  ook  talryk  van  gevalle  waar  die  klasse  in  die  ou 
Geref.  Kerk  teen  predikante  opgetree  het  om  redes  van 
pligsversuim  of  oortreding  in  leer  of  lewe,  ook  sonder  ’n 
aanklag  van  die  kant  van  die  kerkraad,  selfs  ook  sonder  om 
uitdruklik  die  kerkraad  tot  meewerking  in  te  roep.  Hier 
moet  egter  bygevoeg  word  dat  die  ring  die  kerkraad  behoort 
te  ken  en  soveel  as  moontlik  sy  medewerking  te  soek,  waar 
daar  ’n  saak  teen  die  predikant  van  ’n  gemeente  behandel 
word.  En  waar  ’n  predikant  hom  skuldig  maak  aan  onge- 
reeldhede  in  leer  of  lewe  in  ’n  gemeente,  is  dit  die  plig  van 
die  kerkraad,  en  nie  van  die  ring  in  die  eerste  plek  nie, 
om  daarvan  kennis  te  neem  en  op  te  tree,  na  eis  van  omstan- 
dighede,  volgens  die  voorskrifte  van  die  kerkorde.  Tereg 

sê  H.  G.  Kleyn  *  „(1)  dat  de  Classen  met  ont- 

staan  door  vrywillige  vereeniging  van  Kerken,  maar 
door  een  samenvoegen  namens  het  geheel  der  Ker- 
ken;  (2)  dat  de  Synode  zieh  gerechtigd  acht  den 
omvang  der  classen  te  bepalen;  (3)  dat  zij  aan  de 
classen  een  gebied  schenkt,  waarop  zij  hebben  te  refor- 
meeren  en  geenzins  alleen  de  bestaane  Kerken  samenvoegt ; 
(4)  dat  de  Kerken  die  in  het  gebied  der  Classen  allengskens 
ontstaan,  krachtens  de  Kerkenordening  komen  bij  de  Clas- 
sen  in  wier  gebied  zij  liggen  en  dus  niet  vrij  zijn  aan  de 
eene  of  andere  korrespondentie  aan  te  sluiten.”  Elke 
gemeente  wat  in  daardie  gebiëd  lê,  het  dan  reg  op  verteen- 
woordiging  in  die  klassikale  vergadering.  Wanneer  ’n 
gemeente  gestig  is  deur  instelling  van  die  amp  of,  soos  dit 
outyds  ook  genoem  was,  „eene  forme  van  gemeente” 
ontvang  het,  stuur  die  kerkraad  die  afgevaardigdes  van  die 
gemeente  na  die  ring.  Daar  is  dus  geen  geleentheid  vir 
die  ontstaan  van  vrye  kerke  nie.  Die  verpligting  tot  aan- 
sluiting  by  die  verband  was  algemeen  gevoel  en  erken  in 
die  jare  na  die  Reformasie.  En  waar  daar  nog  geen  geref. 
kerk  (gemeente)  in  ’n  plek  bestaan  het  nie,  of  die  protes- 
tantse  samelewing  aldaar  geen  beweging  gemaak  het  om  tot 
instituering  oor  'te  gaan  nie,  het  die  klasse  die  inisiatief 
geneem  om  óf  die  werk  van  reformasie  daar  te  laat  verrig 
óf  om  die  Christene  op  die  plek  te  vermaan  om  tot  instelling 
van  ’n  kerkraad  te  geraak.  Waar  ’n  predikant,  met  of 
sonder  die  steun  van  die  gemeente,  weerstrewig  was  en  hom 
nie  aan  die  klasse  of  die  kerkorde  wou  onderwerp  nie,  is 
deur  die  klasse  met  hom  gehandel  totdat  hy  uiteindelik 
ingewillig  het  of  weggeneem  is,  soms  met  staatshulp.  Of, 
as  dit  nie  kon  verkry  word  nie,  is  so  ’n  predikant  nie  deur 
die  klasse  erken  as  predikant  van  die  Geref.  Kerk  nie. 
So  was  ook  met  ’n  gemeente  gehandel. 

Wat  betref  die  samestelling  van  die  klassikale  verga- 
deringe  sê  die  Dortse  Kerkenordening  van  1578  (artt.  26  en 
27)  :  „De  Class.  vergaderingen  zullen  bestaan  uit  de  Die- 
naren  des  Woords  en  Ouderlingen  der  nae-ghebuurde 
Kercken,  dewelcken  alle  maents,  ofte  ses  weecken,  korter 
of  langer  (doch  alsoo  dat  den  tijd  van  drie  maenden  niet 
verbij  en  gaan)  na  gelegentheijt  der  gemeente,  zullen  te 
samen  komen  in  plaetse,  die  daertoe  met  gemeen  accoort 
gestemt  wort.  Uijt  een  iegelijck  gemeijnte  zal  een  Dienaar 
des  Woorts  met  een  ouderling  op  de  Class.  Vergaderinge 
verschijnen.  Ende  hoewel  alle  Dienaren  Classis,  alsoock 
alle  ouderlingen,  ter  plaetse,  daar  de  versamelinge  gehou- 
den  wort,  in  de  Classe  mogen  komen,  zoo  zullen  nochtans 


*)  Alg.  Kerk  en  Pl.  Gemeente,  bl.  60. 

niet  meer  dan  twee  van  den  kerken-Raedt  (daartoe  verko- 
ren)  uijt  een  iegelijcke  ghemeijnte  keurstemmen  hebben.” 
Hierdie  Art.  is  deur  die  Sinode  van  Dordrecht  1619  (Art. 
42)  so  gewysig:  „Waar  in  eene  plaats  meer  predikanten 
zijn  dan  een,  zullen  die  al  te  zamen  in  de  Classe  mogen 
verschijnen  en  keurstemmen  hebben,  ten  ware  in  zaken  die 
hunne  personen  of  kerken  in  ’t  bijzonder  aangaan.  ”  Pre- 
sies  so  is  die  verteenwoordiging  by  die  ringe  (en  ook  die 
sinode)  tans  nog  in  die  Ned.  Geref.  Kerke  van  Suid-Afrika, 
met  hierdie  verbetering  (uit  die  oogpunt  van,  minstens,  ’n 
gelykheïd  van  ouderlinge  en  predikante)  egter  dat  indien 
’n  gemeente  meer  as  een  predikant  het,  daar  ’n  ekstra 
ouderling  kan  afgevaardig  word  vir  elke  ekstra  predikant, 
en  dit  selfs  al  is  die  predikantsplaas  op  die  oomblik  vakant.. 

D.ie  pligte  wat  op  die  klass.  vergaderinge  gerus  het, 
was  gewoonlik  min  of  meer  die  volgende:  hulle  moes  (1) 
handel  in  verband  met  die  toelating  tot  die  bediening  van 
die  Woord  in  die  algemeen;  d.w.s.  die  klass.  vergadering 
moes  (praeparatoir)  eksamen  afneem  van  die  student  wat 
binne  sy  grense  woon.  Ook  moes  die  verder  ondersoek  van 
’n  aanstaande  predikant,  in  gemeentes  met  nie  meer  as 
een  dienaar  nie,  geskied  „met  advies  van  de  Classe  of  van 
den  hiertoe  door  de  Classe  aangewezen  consulent,  waar  zulks 
totnogtoe  gebruiklik  is  geweest.”  Dan  moes  daar  verder 
nog  ’n  eksamen  plaasvind,  d.i.  ’n  „onderzoeking  beide  der 
leer  en  des  levens,  dewelke  staan  zal  bij  de  Classe,  aan 
welke  de  beroeping  ter  approbatie  is  voor  te  stellen,  en 
geschieden  zal  ten  overstaan  van  de  Gedeputeerden  der 
Particuliere  Synode  of  enige  derzelven.”  (D.K.O.  Art.  4). 
Hier  merk  ons  op  dat  daar  enige  verskil  is  tussen  die  ou 
Nederl.  geref.  gebruik  en  die  wat  vandag  by  ons  in  swang 
is.  Hier  word  die  eksamens  met  toekomstige  predikante  nie 
deur  of  namens  die  ring  afgeneem  nie,  maar  wel  namens  die 
sinode.  Dus,  waar  daar  volgens  die  D.K.O.  (1818-19)  depu- 
tate  van  die  sinode  moes  wees  om  met  die  klasse  of  sy 
deputate  saam  te  werk,  word  by  ons  tans  alles  verrig  deur 
die  deputate  van  die  sinode,  vir  die  doel  aangestel.  Dit 
word  gevoel  dat,  waar  die  leraarskap  ’n  algemeen  kerklike 
is,  dit  gepas  is  dat  die  eksamen  deur  of  namens  die  sinode 
behoort  te  geskied.  Die  ring  kry  dan  enige  seggenskap 
deurdat  aan  hom  gelaat  word  die  reg  van  goedkeuring 
van  ’n  beroep  na  ’n  gemeente  ondef  sy  ressort  en  van  die 
bevestiging  van  die  predikant  in  die  gemeente.  Dit  is  in  ’n 
goed  en  normaal  georganiseerde  Geref.  Kerk  seker  redelik 
dat  namens  die  sinode  geëksamineer  word,  daar  predikante 
aan  die  hele  kerk  behoort,  in  alle  gemeentes  beroepbaar 
is  en  ook  dikwels  van  een  ring  na  ’n  ander  oortrek;  der- 
halwe  is  dit  logies  beter  dat  die  sinode,  wat  die  band  tussen 

al  die  ringe  vorm,  die  sorg  dra  vir  die  toelating  tot  die 
Evangeliebediening.  Teen  so’n  prosedure  is  daar  dan  ook 
seker  niks  in  te  bring  op  grond  van  die  geref.  beginsel  nie. 
(2)  Verder  het  die  goedkeuring  van  ’n  beroep  en  (3)  die 
ontslag  van  vertrekkende  predikante  by  die  klasse  berus. 
(4)  Ook  die  belange  van  die  besonder  gemeentes  moes  in 
sommige  opsigte  na  omgesien  word  deur  die  klasse;  visita- 
tore  is  deur  die  klasse  aangestel  om  gemeentes  te  besoek  en 
te  sien  of  alles  met  die  bearbeiding  in  elke  gemeente  in  orde 
was.  By  ’n  visitasie  namens  die  ring  was  daar  gewys  op 
dinge  wat  uit  orde  bevind  was;  klagtes  was  gehoor  oor 
sake  in  verband  met  die  ampsbediening  van  leraar  en 
kerkraad,  raad  was  gegee,  vermaninge,  waar  nodig,  toege- 
dien ;  alles  was  by  die  volgende  klass.  vergadering  gerap- 
porteer,  vir  goedkeuring  of  verder  vcrmaning  of  selfs  vir 
tug,  waar  dit  nodig  mog  blyk.  (5)  Die  aandag  is  deur  die 
klasse  gegee  aan  die  vraag  of  daar  suiwerheid  in  leer  en 
lewe  is  by  die  opsieners.  Vrae  in  verband  daarmee  is 
gedaan  by  die  kerkvisitasie,  wat  veral  vroeër  deur  depu- 
tate  by  geleentheid  van  ’n  persoonlike  besoek  gehou  was, 
en  later  grotendeels  geskied  het  by  wyse  van  vrae  in  die 
klass.  vergaderinge  gedaan.  (6)  Ook  is  daar  ondersoek  ge- 
daan  in  verband  met  die  nakoming  van  seker  vaste  pligte 
wat  in  die  kerkorde  deur  al  die  gemeentes  aanvaar  was. 
(7)  Die  Gravamina,  of  ander  sake  wat  voor  die  klasse 
gekom  en  algemene  reëling  vereis  het,  was  eers  na  al  die 
ander  klasses  gestuur  en  daarna,  met  die  besluite  van  al 
die  klasses  na  die  Prov.  Synode  om  ’n  besluit 
daaromtrent  te  neem.  ’n  Besluit  langs  hierdie  weg  geneem 
was  dan  regsgeldig  vir  al  die  klasses  van  die  Provinsie. 
TJit  bostaande  kan  gesien  word  hoe  veelomvattend  en  gewig- 
tig  die  werk  van  die  klasses  in  die  kerk  was.  Die  klasse  was 
werklik  ’n  allerbelangrikste  kerkvergadering.  Hier  moet 
nog  gemeld  word  dat  daar  deur  die  klasse  altyd  deputate 
benoem  was  om  tussen  die  sittinge  sekere  opdragte  uit  te 
voer,  ditsy  in  verband  met  bepaalde  sake  (deputati  ad 
eausam),  oí'  deputate  wat  elke  jaar  die  gemeentes  wat  tor 
die  klasse  behoort,  moes  besoek  en  ondersoek  doen  of  alles 
in  die  gemeentes  op  behoorlike  wyse  geskied  (deputati 
Classis  of  visitatores).  En  dit  alles  behoort  waarlik  te  strek 
tot  hulp  en  seën  vir  die  gemeentes.  Die  besoekende  deputate 
verteenwoordig  die  klasse  in  die  uitvoering  van  hulle 
opdragte  in  die  gemeentes.  Die  deputate  was  dan  deur  die 
klasse  gemagtig  om  sekere  sake,  wat  hulle  nie  self  in  hulle 
sitting  kon  uitvoer  nie,  te  behandel.  Hulle  het  die  mag 
van  ondersoek  aan  die  klasse  ontleen  maar  nie  die  van 
beslissing  nie,  tensy  dit  aan  hulle  spesiaal  opgedra  was  om 
te  beslis  oor  ’n  sekere  saak.  Maar  dan  moes  hulle  altyd 

van  hulle  handelinge  rapport  doen  by  die  eersvolgende 
klassikale  vergadering.  En  die  finale  beslissing  het  by  die 
klasse  gelê,  wat  ook  die  handelinge  en  beslissinge  van  die 
gedeputeerdes  kon  opsy  sit  en  ander  orders  gee. 

Dit  is  in  alle  belangrike  opsigte  nagenoeg  net  soos 
in  die  Ned.  Geref.  Kerk  alhier  vandag  nog  te  werk  gegaan 
word  by  die  ringsvergaderinge,  ook  met  die  aanstelling  van 
deputate,  of  kommissies,  soos  sulke  gedeputeerdes  of  gekom- 
mitteerdes,  as  dit  meer  as  een  persoon  is,  alhier  gewoonlik 
genoem  word. 

Op  die  vraag  of  die  ringe  geregtig  is  om  sensuur  uit 
te  oefen  moet  stellig,  sowel  op  grond  van  die  geref.  beginsel 
as  van  die  algemene  geref.  praktyk  beslis  bevestigend 
geantwoord  word,  al  word  hierdie  reg  in  ons  dae  deur 
sommige  ontken.  Die  bewering  dat  ’n  aantal  kerkrade, 
tesame  in  ’n  ring  vergader,  nie  ’n  kerkraad  of  predikant  sou 
mag  sensureer  nie,  moet  weerlê  word.  Dit  is  juis 
daarvoor  dat  die  verband  bestaan  om  waar  nodig 
en  waar  die  vermaning  in  dienende  liefde  nie  baat  nie, 
met  gesag  te  verbied  of  te  beveel  of  desnoods  te  sensureer. 
Dit  is  nie  ’n  deugdelike  redenering  om  die  algemeen  erkende 
feit  van  die  dienende  en  raadgewende  aard  van  alle  kerklike 
regering  so  te  wil  interpreteer  asof  dit  sou  beteken  dat  die 
besluite  van  meerdere  vergaderinge  in  sake  van  disipliene 
niks  meer  is  as  ’n  blote  advies  nie.  Dan  sou  ’n  ring  ’n 
predikant  nie  mag  afsit  nie ;  en  hy  sou  ook  nie  ’n  kerkraad 
durf  sensureer  wat  die  kerk  b.v.  sou  laat  vergiftig  deur  on- 
versetlik  te  volhard  om  ’n  valse  leer  te  laat  verkondig  nie. 
In  die  praktyk  het  ’n  deel  van  die  werksaamhede  op  die 
klass.  vergaderinge  te  doen  gehad  met  tugoefening.  So  was 
daar  dikwels  aan  die  end  van  die  klassikale  (en  ook  sino- 
dale)  vergaderinge  sensura  morum  gehou.  Dit  het,  veral 
vroeër,  veelal  te  doen  gehad  met  misstande  in  verband  met 
kerkrade  en  predikante.  Later,  veral  na  die  instelling  van 
die  visitatore,  was  dit  meestal  ’n  sensuur  oor  wat  daar  deur 
een  of  ander  van  sy  lede  onwelvoegliks  in  die  vergadering 
gedaan  is.  In  die  algemeen  kan  gesê  word  dat  die  hele 
regspraak  deur  die  klasses  beoefen  ’n  bewys  was  van  die 
erkenning  van  die  reg  van  ’n  klasse  om  sensuur  uit  te  oefen. 
Die  ring  het  die  reg  gehad  om  predikante  op  te  roep  om 
verantwoording  te  doen  omtrent  beskuldiginge  wat  teen 
hulle  by  die  klasse  ingekom  het  in  verband  met  hulle  amps- 
bediening  en  hulle  wandel.  Voorts  het  die  klasse  homself 
altyd  geregtig  geag  om  misstande  wat  uit  die  verslae  van 
die  visitatore  geblyk  het  in  verband  met  die  wyse  waarop 
kerkrade  en  predikante  hulle  roeping  vervul,  te  ondersoek 
en  met  gesag  daaroor  te  oordeel,  en,  in  die  uiterste  geval,  sen- 

suur  uit  te  spreek.  Tal  van  gevalle  waarin  dit  gedoen  is, 
sou  kon  aangehaal  word.  Ook  kon  gemeentelede,  wat  hulle 
deur  ’n  uitspraak  van  hulle  kerkraad  verongelyk  geag  het, 
hul  op  die  klasse  beroep  en  om  ’n  vernietiging  van  hul 
besluit  vra.  Dan  moes  die  klasse  in  tweede  instansie  uit- 
spraak  doen,  en  die  kerkraad  was  gehou  om  hom  aan  die 
uitspraak  te  onderwerp.  Ook  geskille  tussen  kerkrade 
onderling  moes  deur  die  klasse  geskik  word. 

By  die  aanvulling  van  vakatures,  sowel  in  pas  gestigte 
as  in  reeds  lang  georganiseerde  gemeentes,  was  dit  ook  die 
klasse  wat  namens  die  algemene  kerk  opgetree  het.  Die 
klasse  moes  kennis  kry  van  die  vakature.  In  die  vroeëre 
aanvangsperiode  van  die  Geref.  Kerk  het  die  klasse  dikwels 
’n  dienaar  gestuur  om  in  ’n  gemeente  te  arbei,  soms  tyde- 
lik  of  op  proef;  soms  ook,  as  die  gemeente  geen  beswaar 
had  teen  so  ’n  predikant  nie,  was  hy  sonder  formele 
beroeping  permanent  bevestig.  Hierdie  laaste  is  egter  nie 
die  gewone  weg  nie.  Dit  het  alleen  as  uitsondering  voor- 
gekom.  Maar  dit  bewys  tog  die  roeping  wat  die  klasse 
gevoel  het  om  te  voorsien  in  die  bearbeiding  van  gemeentes 
wat  nog  te  swak  was  om  vir  hulself  te  handel.  In  die 
preekbeurte  was  in  die  reël  vir  ’n  sekere  deel  voorsien  deur- 
dat  een  of  meer  dienaars  deur  die  klasse  benoem  was  om 
die  dienste  waar  te  neem.  Later  was  sulke  deur  die  klasse 
benoemde  predikante  „konsulente”  genoem.  Dr.  Kleyn 
sê:  *  „In  de  18de  eeuw  hooren  wij  in  de  Classis 
van  Dordrecht  voor  het  eerste  van  consulenten,  en 
wel  van  twee  voor  ieder  vakante  gemeente.  ”  By  die  aan- 
vulling  van  vakatures  moes  die  klasse  sy  goedkeuring  gee 
(nadat  die  kerkraad  syne  gegee  het,  in  geval  van  ’n  predi- 
kant)  tot  die  vertrek  uit  die  gemeente,  ditsy  dat  hy  binne  die 
grense  van  dieselfde  klasse  van  standplaas  wou  verander  of 
ook  na  ’n  ander  klasse  vertrek.  In  die  geval  van  ’n  propo- 
nent  het  die  klasse  eers  geëksamineer  en  hom  so  goedgekeur 
vir  bevestiging  in  ’n  gemeente. 

By  die  bevestiging,  wat  namens  die  klasse  geskied  het, 
in  bysyn  en  met  medewerking  van  kerkraad  en  gemeente, 
was  die  verrigtinge  gelei  deur  ’n  deputaat  (later  ,,kon- 
sulent”  genoem)  van  die  klasse.  Hy  moes  toesien  dat  aan 
alles  in  verband  met  die  getuigskrifte,  die  vereiste  stappe 
in  die  prosedure,  ens.,  voldaan  is,  voordat  die  bevestiging 
deur  hom  kon  uitgevoer  word.  Ingeval  die  persoon  wat 
moes  bevestig  word  ’n  proponent  was,  het  die  bevestiging 
geskied  met  handoplegging  deur  die  konsulent  en  die  ander 
predikante  wat  teenwoordig  was.  In  die  Skotse  kerk  word 
die  bevestiging  gedaan  deur  die  ring  in  ’n  formele  sitting 


*)  a.w.,  bl.  91. 

op  die  plek  en  tyd  wat  vir  die  bevestiging  bepaal  is.  Wens- 
lik  is  dit  seker  altyd  dat  die  ringsgemeentes,  veral  deur 
die  predikante,  so  goed  moontlik  verteenwoordig  sal  wees 
by  die  plegtigheid.  Wat  betref  die  wyse  waarop  ’n  beroep 
goedgekeur  word,  kan  die  ring  vir  gevalle  wat  mag  voor- 
kom  na  die  sitting,  aan  een  of  meer  van  sy  predikante  as 
deputaat  of  deputate  (of  kommissie)  opdra  om  dit  namens 
hom  te  doen.  By  die  Ned.  Geref.  Kerke  is  dit  ’n  vaste 
gebruik  dat  dit  aan  die  voorsitter  van  die  ringsvergadering 
opgedra  word. 

Insake  die  dryf  van  Sendingwerk  was  daar  geen  vaste 
reëlmaat  in  die  ou  Geref.  Kerk  in  Nederland  nie,  en  dit 
omrede  dat  (1)  die  kerk  daar  in  die  16de  eeu  nog  nie  in 
alle  opsigte  sy  volle,  normale  werking  as  geref.  kerk  bereik 
het  nie;  (2)  dat  hy  as  gevolg  van  staatsteënwerking  in  die 
17de  eeu,  altans  na  1619  nooit  weer  ’n  algemeene  sinode 
kon  hou  nie;  en  (3)  omdat  die  staat  in  Nederland,  en, 
in  die  geval  van  die  Sending  in  Indië,  die  0.  I. 
Kompanjie  ’n  ongewenste  seggenskap  in  kerklike  sake  gehad 
het.  Die  posisie  met  die  sending  was  dan  daar  korteliks 
so,  dat  die  0.  I.  Kompanjie  die  predikante  aangestel  het. 
Hulle,  met  die  Indiese  gemeentes,  het  *  in  die  begin 
gestaan  onder  die  kerkraad  van  Amsterdam,  en  later, 
toe  daar  ’n  meer  geordende  staat  van  sake  in  die 
kerk  was,  onder  die  klasses  van  Waleheren  en  Am- 
sterdam,  wat  toe  aan  die  Indiese  predikante  hulle 
sending  verleen  het.  Die  sorg  vir  hierdie  (Indiese)  kerke 
het  toe  van  die  klasse  uitgegaan.  Dit  is  seker  ook  ’n  bewys 
dat  die  Geref.  Kerk  van  die  17de  eeu  erken  het  dat  die 
kerk  ook  in  sy  geheel,  wat  deur  die  klasse  voorgestel  word, 
die  bevoegdheid  besit  tot  sending  van  predikante  en  tot  die 
hou  van  toesig  oor  hulle  arbeid  en  oor  die  gemeentes  wat 
as  vrug  daarop  tot  stand  kom,  ook  in  die  vreemde  sowel  as 
in  die  Vaderland.  En  dit  het  die  klasses  gedoen  tot  tyd  en 
wyl  die  kerke  in  die  vreemde  ook  tot  mondigheid  gekom  het 
en  tot  ’n  verband  (klasse  en  sinode)  kon  georganiseer 
word.  Dit  is  volgens  die  aard  van  die  saak  dat  ’n  groot 
kerklike  werksaamheid  soos  die  Sending,  veral  buite  die 
grense  van  die  pl.  kerk,  en  te  meer  in  ’n  vreemde  land,  as 
die  taak  van  die  hele  christelike  kerk  beskou,  en  nie  deur 
een  enkele  gemeente  gedryf  sal  word  nie.  So  was  dit  in  die 
ou  Geref.  Kerk  erken.  So  word  dit  ook  in  die  Skotse  en 
byna  alle  ander  Geref.  Kerke  beskou  en  beoefen.  Maar  oor 
die  Sending  word  later  breedvoeriger  gehandel. 

Insake  die  handhawing  van  die  Belydenis  en  Kerkorde 
het  die  klasse  ’n  gewigtige  rol  te  vervul  gehad.  Wat  die 


*)  Sien  Dr.  H.  G.  Kleyn,  a.w.  bl.  92. 

Belydenis  betref,  moes  die  klasse  sorg  dra  dat  geen  predi- 
kant  bevestig  word,  wat  nie  die  belydenis  wou  onderteken 
nie.  Met  die  oog  op  duidelikheid  en  eenvormigheid  in  die 
uitoefening  van  hierdie  plig  het  die  klasse  van  Leiden  in 
1585  besluit :  „dat  van  nu  voortaan  niemant  en  sal  beswaert 
werd  en  der  teghenwoordigher  dienende  dienaren  om  te 
onderteyckenen  de  seuen  ende  dertich  artyckelen  der 
Nederlandscher  Kerkcken,  maer  sy  sullen  goede  eenicheit 
houden  in  ds  suyver  leere  ende  in  de  ceremonien  der 
ghemeyner  kercken  in  Hollant  ende  Zeelandt.”  Tog  het 
die  teenwoordige  dienende  dienare  op  21  Aug.,  1586  ook 
die  artikels  onderteken.  Later  het  die  Dortse  klasse  (in 
1608)  aan  die  kondisies  vir  die  toelating  tot  die  diens  nog 
die  volgende  toegevoeg:  „(1)  oprechtelcyk  verklarende  als 
in  de  tegenwoordicheit  Godts,  dat  hij  in  zijn  hart  also 
gevoelt,  gelyc  hij  nu  in  sijne  antwoorden  heeft  doen  blycken, 
(2)  so  hij  middelertijt  quaeme  ongerust  te  worden  in  de 
bekentenisse  ende  aangenomene  leere,  dat  hij  sulx  met  den 
broederen  des  Classis  sal  in  conferencie  leggen,  (3)  so  hij 
t’eenigen  tijt  van  de  aengenomene  leere  (twelc  Godt  wille 
behoeden)  quaeme  te  vervallen,  dat  hij  hem  dan  dadelyc 
sal  gedestitueert  houden  van  sijnen  dienst.  ”  *  Voorts 
word  ook  by  die  kerkvisitasie  navraag  gedaan  of 
die  lede  van  die  Kerkraad  ,onberispelik  is  in  leer 
en  in  wandel.  ”  En  op  ander  maniere  was  daar 
deur  die  klasse  gesorg  vir  die  suiwerheid  van  die  leer,  soos 
b.v.  deur  „lopers”  en  „indringers”  oor  wie  geen  toesig 
kan  gehou  word  nie  te  belet  om  te  preek,  of  ten  minste  deur 
die  gemeentes  te  belet  om  hulle  te  ontvang;  ook  deur  die 
lees  van  die  Liturgiese  geskrifte  te  gebied  en  deur  Kon- 
ventikels  wat  ’n  skadelike  strekking  vir  die  kerk  gehad  het 
te  verbied,  ens. 

Nog  een  taak  wat  die  klass.  vergadering  gehad  het 
noem  ons,  en  dit  is  die  afvaardiging  van  persone  (een  predi- 
kant  en  een  ouderling  elk)  na  die  Provinsiale  Sinodes. 
(D.K.O.  Art.  47). 

Uit  bowestaande  sal  dit  vir  elkeen  wat  bekend  is  met 
die  ringe  van  die  Ned.  Geref.  Kerke  van  Suid-Afrika 
in  hulle  samestelling  en  werking  aldadelik  opgeval  het 
wat  ’n  heel  noue  ooreenkoms  daar  is  met  die  stelsel  van 
die  klasses  in  die  oue  Geref.  Kerk  in  Nederland.  Die 
enigste  noemenswaardige  verskille  is  die  volgende:  (1)  dat 
die  ringe  alhier  nie  eksamineer  nie,  maar  dat  dit  namens 
die  sinode  gedaan  word,  ’n  handeling  wat  in  die  aard  van 
die  saak  eigenlik,  soos  reeds  gesê,  meer  by  die  sinode  tuis- 
hoort,  aangesien  (a)  die  goedgekeurde  proponente  in  die 


*)  H.  G.  Kleyn,  a.w.  bl.  99. 

hele  kerk  beroepbaar  is,  en  (b)  die  Teologiese  Kweekskool 
tot  die  hele  kerk  behoort;  en  dit  is  in  ooreenstemming  met 
die  algemene  karakter  van  die  amp  van  die  dienaar  van 
die  Woord.  Die  verandering  moet  o.i.  in  hierdie  opsig 
dns  as  ’n  verbetering  aangeskryf  word.  (2)  Dat  die  ringe 
hier  in  die  reël  alleenlik  sendingwerk  dryf  binne  die  eie 
ringsressort  en  dat  die  sending  na  die  buiteland  of  na  groot 
arbeidsvelde  wat  nie  juis  binne  die  gebied  van  ’n  bepaalde 
ring  lê  nie,  nie  deur  ’n  enkele  gemeente,  nog  ook  deur  ’n 
enkele  ring,  maar  vanweë  die  sinode  geskied.  En  dit  is 
o.i.  ’n  verbetering,  (1)  omdat  dit  in  die  aard  van  die  saak 
lê  dat  die  hele  Kerk  sal  saamwerk  aan  die  taak  van  die 
uitbreiding  van  Gods  Koninkryk  oor  die  hele  wêreld;  (2) 
omdat  die  belang  van  die  werk,  wat  van  so  ’n  groot  omvang 
is,  dit  eis  dat  die  kerk  sy  verenigde  kragte  daarvoor  byme- 
kaar  sal  bring.  En  dan  mag  ons  hierby  voeg  dat  so  ’n 
wyse  van  sendingwerk  doen  hoegenaamd  nie  in  stryd  is  met 
die  geref.  beginsel  nie,  maar  juis  op  die  weg  daarvan  lê. 
Die  eenheid  van  die  christelike  kerk  op  aarde  wat  een  van 
die  grondbeginsels  van  die  geref.  kerkreg  is,  kom  in  hierdie 
wyse  van  sendingwerk  doen  uit  in  een  van  sy  skoonste 
en  vir  Gods  Koninkryk,  sonder  twyfel,  vrugbaarste  open- 
barings. 

DIE  SINODE. 

§22. — A.  Die  benaming  Presbiteriaal-Sinodaal. 

Die  woord  „presbiteriaal  ”,  ontleen  aan  die  Griekse 
woord  presbiter,  ouderling  of  oudste,  sien  op  die  raad  van 
ouderlinge  in  die  pl.  kerk,  wat  die  eerste  en  essensiële  lig- 
gaam  uitmaak  waarby  die  kerklike  regeermag  ontstaan 
volgens  die  geref.  stelsel.  „Sinodaal”  sien  op  die  samekoms 
van  ouderlinge  (lerende  en  regerende)  van  verskillende 
pl.  kerke  in  ’n  „meerdere  vergadering.  ”  Dit  kom  daar 
nie  op  aan  of  dit  ’n  kleiner  meerdere  vergadering  (klasse, 
„presbytery”)  is  of  ’n  grotere  (prowinsiale  of  ekumeniese 
sinode  nie)  ;  die  beginsel  is  dieselfde:  dit  is  ’n  vergadering 
van  ’n  aantal  pl.  kerke.  Dus,  die  ouderlinge  (presbiters) 
van  meer  as  een  pl.  kerk  kom  saam  (by  wyse  van  verteen- 
woordiging  deur  afgevaardigdes)  tot  ’n  „sinode”.  Daar- 
vandaan  die  naam  „presbiteriaal-sinodaal.  ”  Die  uitleg  wat 
sommige  Skotse  skrywers  oor  kerkreg  van  die  naam  gee  is 
dat  ,,the  presbytery  is  the  radical  court  of  the  Church,  or 
the  one  from  which  the  whole  Presbyterian  government 
derives  its  form.  It  is  composed  of  teaching  and  ruling 
elders — hence  its  name.”  *  Hierdie  voorstelling  berus 


*)  R.  Forbes:  ,,Digest  of  Rules  and  Procedure  of  the  interior 
Courts  of  the  Free  Church  of  Scotland,”  bl.  55. 

o.i.  op  ’n  onjuiste  veronderstelling.  Die  ,,radical  court” 
in  die  presbiteriaal-sinodale  stelsel  moet  tog  seer  stellig 
gesoek  word  in  die  plaaslike  kerkraad.  Daar  is  die  eigenlike 
oorspronklike  kerkregering  van  die  plaaslike  gemeente  deur 
ouderlinge.  Die  verband  het  later  allengs  ontwikkel  uit  die 
aard  en  roeping  van  die  kerk.  Die  ouderlinge  wat  in  die 
pl.  kerke  geregeer  het,  het  saamgekom  vir  onderlinge  raad- 
pleging  en  toesig.  So  is  die  Regering  van  die  presbiters  van 
uit  die  „radikale”  regerings  kollegie,  die  pl.  kerkraad,  ook 
tegelyk  „sinodale  ’  ’  regering  geword  in  kleiner  vergaderinge 
(klasse)  en  in  ’n  groter  vergadering  (sinode).  Dit  is  die 
juiste  geref.  idee:  die  sinode  is  ’n  samekoms  van  kerke. 
Die  woord  „sinode”,  Grieks  synodos,  word  gebesig  in  sy 
betekenis  van  pl.  kerke,  wat  daarop  verteenwoordig  word 
deur  afgevaardigde  presbiters.  Dit  is  nie  ’n  vergadering 
van  „presbiteriums ”  (klasses  of  ringe)  nie.  Die  bogenoemde 
opvatting  van  Forbes  —  wat  ongetwyfeld  as  ’n  misvatting 
moet  aangemerk  word  —  kom  veelal  voor  by  Skotse  kerk- 
regtelikes.  Dit  ken  aan  die  „presbyteries”  (klasses)  ’n 
onregmagtige  konstituerende  plek  toe  in  die  geref.  stelsel: 
dit  laat  die  ringe  die  plek  van  die  kerkrade,  as  die  eigenlike 
Iiggame  waaruit  die  sinodale  organisasie  gekonstitueer 
word,  usurpeer.  Hierdie  Skotse  opvatting  is  stellig,  groten- 
deels  altans,  toe  te  skrywe  aan  die  feit  dat  die  benaming 
„presbytery”  (na  die  Reformasie  in  Skotland),  wat  eers 
in  die  groot  stede  die  raad  was  van  een  groot  pl.  kerk  met 
verskillende  kerspels,  met  eie  kerkgeboue  en  predikante 
maar  nie  aparte,  selfstandige  kerkrade  nie,  alïengs  gebruik 
geword  is  ook  vir  die  saamvergaderde  presbiters  van  die 
later  (uit  die  genoemde  kerspels)  selfstandig  geworde  pl. 
kerke.  Die  naam  „presbytery”  vir  ’n  klasse  of  ring  is  dan 
ook  nie  ’n  gepaste  nie ;  die  naam  pas  eigenlik  by  die  kerk- 
raad,  soos  ook  oorspronklik  in  Skotland  die  gebruik  was. 
Maar  nou  is  daar  hand  aan  hand  met  die  misplaaste  gebruik 
van  die  naam  „presbytery”  blykbaar  ook  ’n  verwarring 
gekom  by  sommige  aangaande  die  vraag,  welke  die  „radical 
court”  in  die  presbiteriaal-sinodale-sisteem  is.  In  dié  sis- 
teem  moet  die  eerste  nadruk  val  op  „presbiteriaal  ”  en  nie 
op  „sinodaal”  nie.  Die  hele  stelsel  tog  van  geref.  kerk- 
regering  is,  nogeens,  gegrond  op  die  regering  van  die  ge- 
meente  in  die  pl.  kerk  deur  presbiters.  Die  eerste  doel  van 
kerkregering  is  om  in  die  liggaam  van  Christus  (die 
gemeente)  die  gemeenskap  van  die  lede  met  hulle  Hoof  en 
met  mekaar  as  Sy  lede  te  bevorder.  En  dit  geskied  in  die 
eerste  plek  in  die  pl.  gemeente.  Hierdie  idee  lê  ten  grond- 
slag  van  die  hele  geref.  stelsel  van  kerkregering. 

Die  mag  van  die  verskillende  kerkrade  word  daarin 
saamgebring  met  ’n  betreklik  meerdere  graad  van  gesag 

eers  in  die  ring,  en  daarna  met  die  hoogste  gesag,  waaroor 
die  kerk  as  institnut  beskik,  in  die  sinode.  (Vg’l.  D.K.O. 
Art.  36). 

Die  sinode  word,  soos  reeds  gesê,  saamgestel  uit  die  ver- 
teenwoordigers  van  pl.  kerke,  of  liewer  van  die  Kerkrade 
van  pl.  kerke.  Dit  is  dus  ’n  verteenwoordiging  van  liggame 
en  nie  van  individue  nie.  Dit  is  nie  die  volk  wat  met 
meerderheid  van  stemme  afvaardig  nie;  maar  wel  die  kol- 
legie  van  ampsdraers  uit  elke  pl.  kerk. 

En  al  die  pl.  kerke  tesaam  bring  hulle  mag  in  die 
Sinode  bymekaar.  Die  afgevaardigdes  daarheen  verteen- 
woordig  die  pl.  kerk  op  die  sinode  en  beraadslaag  en  stem 
namens  die  pl.  kerk.  Vroeër  (en  nou  nog  in  sommige  Geref. 
Kerke)  was  lasbriewe  altyd  gegee  saam  met  die  kredensie- 
of  geloofsbriewe  van  die  afgevaardigdes.  Daar  moet  ’n 
regstreekse  (minstens  logies  direkte)  verteenwoordiging 
van  die  pl.  kerke  in  die  sinode  wees,  sodat  dit  die  pl.  kerke 
is  wat  daar  spreek.  Die  ideaal  is  dat  elke  pl.  kerk  daarin 
soveel  moontlik  direk  sal  verteenwoordig  wees.  So  is  dit 
in  sommige  Geref.  Kerke.  In  ander,  weens  die  grootheid 
van  die  kerk,  is  daar  ’n  tussengelid,  die  klasse,  bv.,  waar 
die  verteenwoordiging  verklein  word  deur  die  verkiesing  op 
sy  vergadering  van  ’n  beperkter  getal  lede  as  wat  daar 
gemcentes  is.  In  dié  geval  beraadslaag  op  die  sinode  direlc 
feitlik  die  klasse,  indirek,  die  pl.  kerke.  Tog  is  die  prin- 
sipiële  geref.  gedagte  dat  dit  die  kerkrade  is  wat  in  die 
sinode  samekom  en  nie  die  klasses  nie.  Wanneer  daar  dan 
op  die  sinode  beraadslaag  en  gestem  word,  is  dit  kerke  wat 
daar  beraadslaag  en  stem.  Hulle  besluite  word  verwag  om 
te  wees  „met  gemeen  accoord”,  algemene  ooreenkoms. 
Wenslik  is  dat  daar  werklik  by  die  eindbeslissing  algemeen- 
heid  van  gevoel  sal  wees.  Waar  daar  egter  verskil  is,  word 
verwag  van  die  minderheid  om  hulle  aan  die  gevoelens  van 
die  meerderheid  broederlik  deur  instemming  te  onderwerp, 
sodat  eindelik  tog  kan  gesê  word  dat  die  besluite  ,,met 
gemeen  accoord  ’  ’  geneem  is. 

Die  geref.  reël  dat  ’n  beroep  op  Gods  Woord  moet 
kan  gedoen  word  deur  ieder  minder  vergadering  of  individu 
is  ooreenkomstig  die  reformatoriese  beginsel  van  die  vryheid 
en  die  mondigheid  van  die  christenmens,  ’n  reg  wat  ook 
gegun  moet  word  deur  meerdere  vergaderinge  aan  die 
mindere.  In  die  kerkverband  moet  die  vryheid  met  die  ge- 
bondenheid  hand  aan  hand  gaan.  Die  vryheid  laat  die  reg 
aan  die  mindere  om  hom  op  Gods  Woord  te  beroep.  By 
’n  moontlike  blywende  verskil  (na  ernstige  en  biddende 
beraadslaging)  omtrent  die  vraag  of  ’n  sinodale  besluit  wel 
of  nie  met  Gods  Woord  verskil,  bly  uiteindelik  die  beslissing 

by  die  meerdere  vergadering,  en  is  die  mindere  in  die  laaste 
instansie  verplig  om  hom  te  onderwerp. 

B.  Die  Betekenis  van  die  Sinode. 

Die  Generale  Sinode  of  Algemene  Yergadering  (b.v. 
van  „de  Ghereformeerde  Ghemeijnte  deser  Nederlanden”) 
mits  behoorlik  en  wettig  saamgestel,  is  ’n  liggaam  van 
die  grootste  gewig  en  betekenis  in  die  kerk.  Dáár  tog  ver- 
gader  die  hele  kerk  en  dáár  word  behandel  en  vasgestel 
vir  die  hele  kerk  geldende  bepalinge.  Daar  word  maat- 
reëls  geneem  wat  tot  die  welstand  van  die  Geref.  Kerk  in 
die  hele  land  moet  meewerk.  Tot  die  bevoegdhede  van 
die  sinode  behoort  die  vasstel  en  die  handhaaf,  (netsoos 
ook  kerkrade  en  ringe  moet  handhaaf,  elk  op  sy  eie  ge- 
bied)  van  die  Belydenis  en  die  sorgdra  vir  die  inrigting 
van  die  Openbare  Erediens.  Geen  kerkraad,  klasse  of  pro- 
vinsiale  sinode  het  die  reg  om  veranderinge  of  toevoe- 
ginge  te  maak  aan  Belydenis,  Kerkorde  of  Liturgie  nie 
(Sien  o.a.  D.K.O.  Art.  86).  Selfs  binne  sy  eie  gebied  is  dit 
buiten  die  bevoegdheid  van  die  kerkraad  om  enige  fun- 
damentele  verandering  in  hierdie  sake  aan  te  bring.  So 
was  dit  in  die  ou  Geref.  Kerk,  en  so  is  dit  nog  in  alle 
Geref.  Kerke  wat  op  die  naam  aanspraak  mag  maak. 

Die  sinodale  verband,  met  die  gesag  van  die  sinode 
wat  deur  die  aangaan  van  die  verband  ontstaan  is,  is  dan 
ook  tot  groot  nut  en  seën  vir  die  kerk  in  die  algemeen, 
vir  die  verskillende  gemeentes  en  ook  vir  al  die  lede  wat 
aan  die  verskillende  gemeentes  en  dus  aan  die  kerk  be- 
hoort.  Want,  nie  alleen  kry  die  verskillende  pl.  kerke 
deur  die  verband  groter  vastigheid  en  waarborge  vir 
hulle  veiligheid  en  voortbestaan  nie ;  maar  ook  die  lede 
kry  daardeur  sekere  waarborge  vir  hulle  vryheid  en  regte 
as  lede  van  die  kerk.  Getuie  die  feit  dat  hulle,  sowel  as 
die  kerklike  liggame,  hul  op  die  meerdere  vergaderinge 
(eers  die  ring  en  daarna,  indien  nodig,  die  sinode)  kan 
beroep,  o.a.  in  gevalle  van  uitsprake  of  bevele  wat  hulle 
kerkrade  volgens  hulle  oordeel  ten  onregte  op  hulle  gelê 
het.  ’n  Independentistiese  of  willekeurige  selfstandigheid 
van  ’n  pl.  kerk  sou  die  posisie  van  gemeentelede  veel 
onsekerder  maak,  as  daar  nl.  geen  erkende  meerdere  ver- 
gaderinge  was  wat  met  gesag  kon  intree  en  ’n  kerkraad 
kon  stuit  in  geval  van  onreg  teenoor  ’n  gemeentelik  nie. 
Die  verband  help  die  pl.  kerkraad  aan  die  een  kant  en 
ondersteun  hom,  met  gesag,  in  geval  van  enige  gevaar  of 
van  onreg  hom  aangedaan  deur  enige  ander  pl.  kerk  of 
ring.  Ook  ondersteun  die  verband  die  pl.  kerk  met  gesag 
teenoor  sy  eie  lede  wat  ten  onregte  teen  hom  in  verset 

mag  kom.  Aan  die  ander  kant,  is  die  fout  by  die  pl. 
kerkraad,  dan  het  die  verband  die  bevoegdheid  om  hom, 
(na  vermaning  in  die  gees  van  broederlike  liefde)  in  die 
uiterste  geval  te  gebied  en,  desnoods,  as  hy  in  sy  kwaad 
volhard,  onder  tug  te  plaas.  Alle  Gereformeerdes  wil 
hierdie  posisie  hedendaags  nie  volmondig  erken  nie.  Som- 
mige  het  vir  die  pl.  kerk  net  maar  regte,  weinig  pligte ;  net 
maar  magte,  weinig  eise  tot  gehoorsaamheid ;  byna  niks  as 
vryheid,  veral  ten  opsigte  van  die  beslissinge  van  die  meer- 
dere  vergaderinge. 

Omtrent  die  vraag,  wat  is  die  laaste  bron  van  kerk- 
like  mag,  is  daar  verskil  tussen  die  kollegiale  aan  die 
een  en  beide  die  presbiteriale  en  episkopale  stelsel  aan  die 
ander  kant.  Yolgens  die  kollegiale  stelsel  spruit  die  mag 
allereers  uit  die  volk,  wat  aan  ’n  persoon  (biskop  of  lands- 
vors,  b.v.)  of  aan  ’n  kollegie  van  regeerders  (soos  ’n  sinode 
of  ’n  dergelike  liggaam)  regeermag  onder  ’n  vrye  verdrag 
opdra.  So  ’n  Sinode  kan  deur  die  volk  gemagtig  word  met 
’n  gevolmagtigde  regeermag  binne  die  kerk  sodat  hy  as  ower- 
heidsliggaam  met  hoogheidsmag  kan  regeer  (net  soos  die  vors 
wat  sy  mag  ook,  volgens  die  moderne  sosiaal-kontrak  idee, 
ontleen  aan  die  uit  vrye  wil  gegewe  opdrag  van  die  volk). 
Daar  is  die  sinode  nie  gebind  aan  Gods  Woord  nie;  altans 
dit  is  nie  ’n  spesifieke  kondisie  van  sy  opdrag  nie.  Is  die 
deur  die  volk  op  genoemde  wyse  gemagtigde  ’n  biskop,  dan 
geld  dieselfde  beginsel  as  wanneer  dit  ’n  sinode  is.  ís  hy 
’n  landsvors,  dan  is  hy  feitlik  ’n  dubbel-gevolmagtigde ;  hjr 
het  dan  benewens  sy  kerklike  mag  nog  sy  staatmag  en  dik- 
wels  sy  staatsmasjinerie  om  by  te  sit,  sover  hy  dit  mag  nodig 
en  wenslik  ag  vir  die  bestuur  van  die  kerk. 

Anders  is  dit  daarmee  gesteld  by  die  presbiteriale  en 
ook  die  rooms-episkopale  stelsel  (waarmee  die  Anglikaanse 
nou  verwant  is).  In  beide  die  stelsels  word  Christus  erken 
as  die  laaste  bron  van  kerklike  mag,  met  dié  onderskeid, 
egter,  dat  die  institutêre  mag  by  die  eerste  van  onder  af  (uit 
die  gemeente)  opkom,  en  by  die  tweede  van  bo  (van  pous 
en  biskoppekonsilie)  afdaal.  In  hierdie  laasgenoemde  opsig 
kom  derhalwe  die  episkopale  weer  met  die  kollegiale  idee 
ooreen,  in  teenstelling  met  die  presbiteriale. 

C. — Die  Voorsitter  van  die  Sinode. 

Die  betrekking  van  voorsitter  van  die  sinode  of 
„praeses”  (in  sommige  Geref.  Kerke  ook,  by  afwisseling  of 
uitsluitlik,  „moderator”  genoem)  duur  net  so  lank  as  die 
sinode  in  sitting  is.  Hierdie  prinsipe  is  duidelik  in  de 
praktyk  toegepas  o.a.  in  die  ou  Geref.  Kerk  in  Nederland. 
In  die  Dortse  Kerkeordening  (Art.  35)  staan:  „Het  ambt 

van  den  praeses  is,  voor  te  stellen  en  te  verklaren  hetgeen 
te  verhandelen  is,  toe  te  sien  dat  een  iegelijk  zijn  orde 

honde  in  het  spreken .  Voorts  zal  zijn  ambt  uitgaan 

wanneer  de  samenkomst  seheidt.”  Hier  wou  die  geref. 
vaders  soek  om  te  verhoed  dat  die  denkbeeld  van  ’n  soort 
kerklike  hoof  mettertyd  sou  ontwikkel.  Die  voorsitter  van 
die  sinode  beklee  geen  staande  amptelike  status  in  die  kerk 
nie,  of  dit  al  in  die  kerkorde  uitdruklik  verklaar  word  of 
nie.  Die  geref.  regsorde  laat  dit  nie  toe  nie.  Die  denk- 
beeld  van  ’n  staande  of  permanente  (d.w.s.  vir  ’n  vaste 
termyn  na  die  sitting)  voorsitter  of  van  ’n  kerkmodererende 
of  aan  die  hoof  van  ’n  kerk  staande  (ditsy  as  pous,  biskop, 
superintendent,  „Moderator-van-die-kerk”  ens.)  amptenaar 
is  in  lynregte  stryd  met  die  beginsels  van  die  geref.  kerkreg. 
En  dit  is  omdat  die  denkbeeld  van  ’n  kerklike  hoof  maar 
al  te  geneig  is  om  telkens  weer  op  te  kom  dat  in  die  ou 
Geref.  Kerk  in  Nederland  die  reël  byna  deurgaans  gevolg  is 
dat  dieselfde  persoon  nie  op  twee  agtereenvolgende  verga- 
deringe  sou  gekies  word  tot  voorsitter  van  die  sinode  en  selfs 
ook  van  ’n  klassikale  vergadering  nie.  ’n  Vergadering  kan 
altyd  opdragte  gee  aan  sy  voorsitter.  Maar  om  bogenoemde 
redes  word  dit  ook  nie  wenslik  geag  om  aan  die  voorsitter 
baie  en  verreikende  opdragte  te  gee  nie.  En  elke  sinode 
het  ook  gewoonlik  ’n  aantal  persone  wat  met  waardigheid 
en  tot  nut  van  die  kerk  die  voorsitterstoel  kan  beklee  en 
enigeen  van  die  gewone  opdragte  kan  uitvoer.  Dit  word 
in  die  algemeen  altyd  vir  die  kerk  as  goed  beskou  om  alles 
wat  die  sweem  het  sowel  van  ’n  oligargie  as  van  ’n  monargie 
te  vermy,  o.a.  deur  so  ’n  wye  en  afwisselende  gebruik  as 
moontlik  te  maak  van  die  kragte  wat  in  die  kerk  aanwesig 
is. 

In  verband  met  die  onderwerp  onder  bespreking  word 
die  vraag  soms  gedaan :  „Hoe  kan  daar  dan  ’n  sinode  wees 
sonder  moderator?”  Maar  die  saak  staan  juis  so  dat  daar 
nie  ’n  sinode  is  nadat  die  sitting  opgehef  is  nie.  Immers  die 
sinode  is  ’n  samekoms  van  kerkrade  om  met  mekaar  te 
raadpleeg  oor  die  wyse  waarop  hulle  hul  taak  van  regering 
teenoor  die  verskillende  gemeentes  sal  uitvoer  en  hoe  die 
algemene  belange  van  die  kerk  die  beste  kan  behartig  word. 
Daarna  gaan  hulle  uitmekaar,  om  elkeen  afsonderlik  te 
gaan  regeer  volgens  hulle  ooreenkomste  met  mekaar  by  die 
sinode  aangegaan.  Daar  bestaan  dan  geen  sinode  meer  nie ; 
alleen  word  ná  die  sluiting  deur  die  kerkrade  met  die  be- 
sluite  van  die  sinode  gewerk.  Geen  afgevaardigde  predi- 
kant  of  ouderling  is  dan  meer  ,,lid  van  die  sinode”  nie;  ook 
is  daar  geen  voorsitter  of  moderator  meer  nie.  Hy  was 
dit  wel  gewees  maar  is  dit  nie  meer  nie.  Selfs  die  feit 
dat  daar  besluit  mag  wees  dat,  ingeval  daar  weer  ’n 

„spesiale”  sinode  sou  moet  byeengeroep  word  vir  ’n  spesiale 
doel,  die  afgevaardigdes  van  die  vorige  gewone  sinode  weer 
sitting  sal  hê,  verander  niks  aan  die  posisie  hierbo  genoem 
nie.  Dit  konstitueer  die  lede  nie  tot  permanente  of  staande 
lede  van  ’n  staande  sinode  nie.  Dit  is  net  ’n  gerieflikheids- 
maatreël  waartoe  die  gemeentes  met  mekaar  ooreenkom 
weens  die  moeilikheid  vir  al  die  kerkrade  om  herhaaldelik 
’n  verkiesing  te  hou  vir  elke  voorvallende  saak  waarvoor  die 
sinode  tussentyds  bymekaar  sou  moet  kom.  Maar  ieder  keer, 
as  ’n  sinode  sit,  word  hy  sinode  en  as  hy  gesluit  het,  is  hy 
nie  meer  sinode  nie.  ’n  Skoolraad  is  ná  die  sluiting  van 
sy  sittings  nog  skoolraad,  en  ’n  kerkraad  is  nog  kerkraad ; 
sy  lede  word  gekies  om  vir  ’n  vaste  tyd  te  dien,  en  sy 
funksie  is  om  sekere  pligte  deurlopend  te  vervul.  Maar 
’n  sinode  is  nie  meer  sinode  nadat  die  sitting  opgehef  is 
nie,  en  dit  weens  die  aard  van  die  roeping  wat  hy  in  die 
organisasie  van  de  kerk  vervul  en  kragtens  die  prinsipe 
waarvolgens  hy  gekonstitueer  is,  nl.  dat  die  afgevaardigdes 
daarheen  gaan  met  ’n  opdrag  van  hulle  kerkraad  om  te 
gaan  handel  oor  sekere  behoeftes  van  die  kerk,  wTaarvoor 
vroeër  ’n  lasbrief  gegee  was  en  altyd  tenminste  nog  ver- 
onderstel  word  in  die  „geloofsbrief  ”.  Die  beginsel,  hier 
verdedig,  kom  ook  uit  in  die  spraakgebruik.  Ons  hoor 
van  ’n  „Sinode  van  Middelburg”,  ’n  „Sinode  van  Den 
Haag,”  ’n  „Sinode  van  Dordreeht”,  ens.  Dit  wys  ons  heen 
na  die  prinsipiële  opvatting  dat  daar  ná  die  sitting  geen 
sinode  meer  bestaan  nie.  Na  die  Sinode  van  Dordrecht 
in  1618-19,  bv.,  is  daar  selfs  nooit  weer  ’n  algemene  sinode 
in  Nederland  gehou  nie,  al  het  hulle  besluite  in  seker  sake 
eeue  lang  geldig  gebly  vir  die  kerk.  Die  kerk,  die  gemeentes 
wat  daar  verteenwoordig  was,  het  bly  voortbestaan.  Die 
gedagte  en  die  besluite  was  om  alle  drie  jaar  ’n  sinode  te 
hou;  maar  weens  politieke  hindemisse  kon  dit  nie  geskied 
nie,  en  daar  is  van  die  dag  van  die  sluiting  van  die  sitting 
n  1618  nooit  weer  gehoor  dat  daar  ’n  algemene  sinode  in 
Nederland  is  nie.  En  dit  is  die  toestand  van  1619  af 
—  nie  van  1622  af  nie,  toe  dit  geblyk  het  dat  ’n  herhaalde 
sitting,  volgens  besluit,  nie  moontlik  was  nie,  asof  die  sinode 
toe,  nadat  sy  lewenstermyn  van  drie  jaar  verstryk  het,  sou 
totniet  geraak  het.  Hy  het  tot  niet  geraak  op  die  dag  toe 
die  sitting  geëindig  het.  Natuurlik  bestaan  ’n  sinode 
potensieël  altyd  solank  as  daar  ’n  Geref.  Kerk  bestaan ; 
maar  werklik  alleen  wanneer  hy  in  sitting  is.  Alle  gedagte 
aan  ’n  staande  voorsitter  is  gebore  óf  uit  ’n  ongenoegsame 
begrip  van  die  aard  van  ’n  sinode,  óf  met  veronagsaming 
van  die  beginsel,  uit  ’n  sug  na  ’n  sigbare  hoof  van  die  kerk, 
onder  die  vorm  waarvan  die  mens  die  drang  voel  om  hom 
die  eenheid  en  die  mag  van  die  kerk  voor  te  stel.  Hierdie 

drang  is  nie  ’n  onnatuurlike  nie.  Maar  dan  kom  die  geref. 
beginsel,  op  Gods  Woord  gegrond,  tot  ons  en  roep  ons  om 
vir  ’n  bevrediging  van  hierdie  drang  te  gaan,  nie  na  ’n 
sigbare  mens  nie  maar  na  die  onsigbare  Hoof  van  die 
kerk,  Christus,  die  Here.  En  hierdie  is  een  van  die  kardi- 
nale  beginsels  van  die  geref.  kerkreg,  nl.  dat  daar  maar 
een  hoof  van  die  kerk  is,  ’n  onsigbare,  Jesus  Christus. 

In  gevalle  waar  die  sinode  dit  mag  wenslik  ag  om  aan 
sy  voorsitter  enkele  opdragte  te  gee  om  ná  die  sluiting  van 
die  sinode  uit  te  voer,  word  die  opdrag  gegee  aan  die  per- 
soon,  wat  tans,  by  die  sitting,  die  voorsitterstoel  beklee  en 
nie  aan  die  amp  wat  tans  deur  hierdie  persoon  beklee 
word  nie.  Maar  as  daar  dan  aan  hom  gegee  word  en  daar- 
by  ook  in  die  kerkorde  bepaal  word  dat  dit  voorsitter  van 
die  sinode  ook  sal  voorsitter  wees  van  die  sinodale  kom- 
missie,  ’n  praktyk  wat  nie  in  die  Skotse  Kerk  definitief 
voorgeskrywe  word  nie,  en  in  die  ou  Nederl.  Geref.  Kerk 
seker  nie  meeval  sou  gevind  het  nie,  dan  is  dit  tog  bepaald 
verkeerd  as  daarby  verder  voorgeskryf  word  dat  die  voor- 
sitter  as  sodanig  in  die  Sinodale  Kommissie  sal  optree 
„ampshalwe  ( ex  officio).”  *  Want  dit  moet  nood- 
wendig  die  gedagte  in  die  hand  werk  dat  daar  ’n 
staande  moderatorskap  in  die  kerk  ingestel  is,  —  juis 
die  ding  waarvoor  die  Sinode  van  Dordrecht  in 
Art.  35  wou  keer.  Die  moderator,  tog,  as  lid  van  die 
sinodale  kommíssie  is  daar  in  geen  ander  kapasiteit  as 
die  van  ’n  deputaat,  „een  van  ’n  aantal  gelykmagtige  en 
gelykwaardige  deputate.  ”  En  as  die  sinode  dit  gewens  ag 
om  juis  hom,  ditsy  om  sy  persoonlike  bekwaamheid  of  om 
die  vertroue  wat  die  sinode  reeds  deur  sy  verkiesing  in 
hom  gestel  het,  te  deputeer  om  as  voorsitter  van  hierdie 
kommissie  van  hom  (die  sinode)  te  fungeer,  is  ten  minste 
die  verordinering  dat  hy  die  posisie  van  voorsitter  op  die 
sinodale  kommissie  ,,ampshalwe”  sal  beldee,  geen  blyk  van 
goeie  onderskeiding  van  die  geref.  beginsel  nie.  ’n  Formu- 
lering  van  hierdie  aard  is  nie  goed  te  keur  nie.  Want  die 
bewoordinge  in  jou  kerkorde  en,  wat  dit  betref,  ook  ’n 
ongewenste  benaming,  wek  naderhand  ’n  begrip ;  en  hierdie 
begrip,  en  nie  die  beginsel  nie,  word  dikwels  regulatief  vir 
die  praktyk.  En  uiteindelik  word  die  praktyk  weer  op  sy 
beurt  as  ’n  reg  (kerkreg)  beskou  in  dié  kerk,  sodat  die 
ware  regsorde  daardeur  allig  gekleur  en  selfs  vervals  word. 
So  het  die  episkopaalse  stelsel  ontstaan.  En  so  het  baie 
ander  (o.a.  kerkregtelike)  dwalings  in  die  kerk  ontstaan. 
Die  enigste  behoud  is  waaksaamheid  en  vroegtydige  afkeu- 
ring,  selfs  ook  van  die  populêre  gebruik  van  ’n  kerklike 


')  Vgl.  Tvl.  Kerkwet  Art.  125. 

127 


benaming  in  ongesonde  sin.  Kennis  van  jou  beginsels  en 
erns  en  getrouheid  in  die  bandhawing  daarvan  is  die 
vereistes  vir  die  bewaring  van  suiwerheid  in  die  orde  en  van 
vrede  en  tevredenheid  by  almal  wat  weet  in  die  kei’k. 

Die  benaming  „moderator”  vir  die  voorsitter  van  die 
sinode  het  eers  in  later  tyd  in  die  spraakgebruik  van  enkele 
van  die  uit  Nederland  gespruite  Geref.  Kerke  ontstaan, 
moontlik  onder  invloed,  o.a.  van  die  gebruik  in  die  Skotse 
Kerk.  In  die  ou  Nederl.  Geref.  Kerk  was  die  latynse 
woord  „praeses”  of  die  Nederlandse  „voorsitter”  gebesig. 
Hoe  dit  sy,  daar  is  geen  prinsipiële  beswaar  teen  die  gebruik 
van  die  woord  „moderator”  nie.  Die  grootste  besware  — 
en  hulle  is  miskien  nie  baie  gewigtig  nie,— wat  daarteen  sou 
kan  geopper  word,  is  o.i.  ten  eerste,  dat  dit  nie  die  funksie 
van  die  betrekking  genoegsaam  spesifiek  aandui  nie,  en 
ten  tweede  kan  daar  só  des  te  gemakliker  denkbeelde  met 
die  betrekking  verbind  word  wat  by  die  doel  waarvoor  die 
woord  hier  gebesig  word,  glad  nie  tuishoort  nie.  Dit 
is  bv.  baie  makliker  gebeurlik  dat  in  die  populêre  spraak- 
gebruik  sal  gespreek  word  van  „die  moderator  van  die 
kerk”  as  van  die  „voorsitter  van  die  kerk.  ”  Die  moderator 
tog  is  die  persoon  wat  voorsit  en  die  aksie  reël  wanneer  die 
vergadering  in  die  vergadersaal  werklik  in  sitting  is.  Outyds 
was  die  omskrywing  van  die  funksie  van  die  voorsitter  of 
„praeses”  by  die  sinodale  sitting  dat  hy  by  die  sittinge 
„presideer  en  die  aksie  regeer.” 

Wat  in  die  Dortse  Kerkenordening  uitdruklik  neergelê' 
is,  nl.  dat  die  amp  van  praeses  eindig  met  die  sluiting  van 
die  sitting,  is  ’n  heilsame  maatreël.  Dit  neem  die  indruk 
weg  dat  die  voorsitter  of  „moderator”,  wat  gekies  is  om  in 
die  vergadering  te  modereer  (te  reël)  nog  bly  „modereer” 
in  die  kerk  na  die  sluiting  van  die  sinode  of  dat  sy  verkie- 
sing  tot  voorsitter  van  die  vergadering  ’n  sekere  permanente 
karakter  aan  hom  meedeel.  As  die  sinode  deur  hierdie 
stap  ’n  duidelike  verklaring  van  beginsel  gemaak  het,  is 
die  versoeking  grotendeels  afgesny  vir  die  kerklike  publiek 
om  ná  die  sitting  van  die  sinode  die  moderator  aaxx  te  sien 
as  ’n  soort  kerklike  hoof  en  van  hom  te  spreek  as  „ons 
moderator”,  „die  moderator  van  die  kerk”,  ens. 

Aan  die  ander  kant  is  dit  egter  ook  waar  dat,  as 
die  organisasie  van  die  kerk  gesond  is  en  daar  is  in  die  kerk- 
orde  geen  artikel  waaronder  daar,  uitdruklik  of  feitlik,  aan 
die  moderator  ’n  staande  regeeramp  toegeken  word  nie,  die 
kerk  nie  ongereformeerd  genoem  kan  word  bloot  omdat  hy 
dit  nie  duidelik  in  ’n  artikel  neerlê  dat  die  amp  van  die 
moderator  eindig  wanneer  die  sinode  sluit  nie.  So  ’n  be- 
wering  sou  iets  van  die  aard  hê  van  ’n  argumentum  ex 
silentio,  wat  hier  altans  van  weinig  of  geen  betekenis  is  nie. 

Daar  kan  altyd  sekere  veronderstellinge  wees  aangaande 
dinge  wat  vasstaan  en  as  geldig  beskou  word,  al  word  hulle 
nie  uitdruklik  in  die  kerkorde  vermeld  nie.  M.a.w.,  dit  kan 
nie  juis  altyd  as  gebiedende  eis  gestel  word  dat  alles  wat 
in  die  regsorde  geëis  word,  uitdruklik  in  die  kerkorde  ver- 
meld  word  nie;  dit  kan  nie  juis  altyd  as  gebiedende 
eis  gestel  word  dat  alles  wat  in  die  regsorde  geëis  word, 
uitdruklik  in  die  stellige  reg  moet  geformuleer  word  nie. 
Dit  wil  sê :  ’n  goed  georganiseerde  kerk  kan  nie  daarom  as 
ongereformeerd  bestempel  word  omdat  hy  nie  in  sy  kerkorde 
aan  al  sy  beginsels  positiewe  uitdrukking  gee  nie,  al  mag  dit 
ook  wees  dat  daar  in  die  Dortse  Kerkenordening,  of  ook  wel 
in  enige  ander  suiwer  georganiseerde  Geref.  Kerk,  uitdruk- 
king  aan  gegee  gewees  het.  Die  reglement  van  geen  enkele 
Geref.  Kerk  tog  is  die  regsorde  van  die  geref.  kerkreg 
nie.  Alle  Geref.  Kerke  kom  in  minder  of  meerder  mate  te 
kort  in  die  volledige  formulering  in  hulle  kerkorde  van 
presies  alle  beginsels  wat  in  die  regsorde  aangegee  word. 
Ook  die  Dortse  Kerkenordening  het  hier  en  daar  eniger- 
mate  te  kort  gekom.  Daar  is  behoeftes  en  eise  van  die 
kerk  wat  ook  by  Dort  nog  nie  ten  volle  ingesien  en  voor- 
geskryf  is  nie.  Daar  is  punte  waarop  ander  Geref.  Kerke 
’n  verbetering  op  hierdie  Kerkorde  kan  toon.  Dit  kan  dus 
in  belang  van  die  geref.  beginsels  wees  dat  ’n  Geref.  Kerk 
die  punt  hier  onder  bespreking  uitdruklik  sal  formuleer, 
soos  Dort  dit  gedoen  het  in  Art.  35,  maar  dit  wil  dan  nog 
nie  sê  dat  as  dié  Kerk  dit  nie  doen  nie,  hy  daarom  nood- 
wendig  ongereformeerd  is  op  dié  punt  nie. 

Wat  betref  die  herkoms  van  die  woord  „moderator” 
die  volgende.  In  die  Geref.  Kerk  in  Nederland  was  die 
naam  „moderatores”  somtyds,  veral  in  later  tyd,  gebruik 
vir  die  persone  (voorsitter  en  scriba  en  soms  ook  die 
assessor)  wat  met  die  reëlinge  in  verband  met  die  sinodale 
vergaderings  belas  was.  Hulle  werk  was,  in  ooreenstem- 
ming  met  die  betekenis  van  die  woord,  om  te  modereer, 
d.w.s.  om  te  reël.  En  hierdie  benaming  het,  in  nog  meer 
resente  tyd,  oorgegaan  alleen  op  een  van  die  reëlende  per- 
sone,  nl.  die  een  wat  ook  voorsit  in  die  vergadering.  So 
het  dit  gekom  dat  die  woord  „moderator”  benewens 
„praeses”  en  „voorsitter”  in  gebruik  gekom  het  as  ’n 
benaming  vir  dié  persoon  wat  die  leiding  van  die  verga- 
dering  in  sitting  het. 


KOMMISSIES. 

§23. — „Kommissie”  of  losse  „Deputate”? 

Wat  betref  die  hoedanigheid  waarin  ’n  aantal  deputate 
as  sodanig  in  die  kerk  staan,  word  dit  by  sommige  ’n 

kwessie  van  beginsel  gemaak  dat  hulle  sal  wees  „losse 
gekommiteerdes ”  en  nie  ’n  „kommissie”  nie.  So  dr.  A. 
Kuyper  en  ander.  Hy  sê  goedkeurend  dat  die  deputate 
(hier,  van  die  klasse)  is  „nooit  een  commissie  die  als  een 
soort  kollegie  zou  beraden  en  besluiten,  maar  losse  ge- 
comitteerden.  ’  ’  #  Die  teenwoordige  Geref.  Kerke  in 
Nederland  en  Suid-Afrika  spreek  dan  ook  van  de- 
putate,  en  keur  algemeen  af  dat  dit  ’n  „kommissie” 
sal  wees.  Dit  is  moeilik  om  te  verstaan  waarom  ’n  sinode 
of  ’n  klasse  nie  aan  enige  van  sy  lede  ’n  opdrag  sou  mag 
gee  wat  deur  hulle  gesamelik  as  ’n  kommissie  moet 
uitgevoer  word  nie.  Waar  dr.  A.  Kuyper  **  sê: 
„wel  committeeren,  maar  nooit  anders  dan  met  bepaalde 
lastgeving,  dus  nooit  een  kommissie  die  als  een  soort  kolle- 
gie  zou  beraden  en  besluiten,  maar  losse  gecommitteerden 
die  den  last  der  classis  uitvoeren  zonder  meer”,  kom  dit 
ons  voor  dat  hier  veronderstellings  deur  hom  gemaak 
word  wat  glad  nie  uit  die  aard  van  die  saak  volg  nie: 
hy  maak  nl.  die  veronderstelling  dat,  waar  ’n  kommissie 
„beraadslaag  en  besluit”,  „losse  deputate”  nie  presies  net 
so  sou  beraadslaag  en  besluit  omtrent  hulle  bevindinge  en 
die  weg  wat  hulle  in  uitvoering  van  hulle  opdrag  sal  volg 
nie.  Dit  lê  tog  immers  in  die  aard  van  die  saak  dat,  waar  ’n 
aantal  deputate  ’n  opdrag  ontvang,  hulle  die  saak  met 
mekaar  sal  bespreek  —  is  dit  nie  „beraadslaag”  nie?  —  en 
met  mekaar  ooreen  sal  kom  op  watter  wyse  hulle  hul  opdrag 
sal  uitvoer  —  en  is  dit  nie  „besluit”  nie?  In  ieder  geval, 
natuurlik,  moet  „de  last  der  classis  uitgevoerd  worden.  ” 
Maar,  „zonder  meer,  ’  ’  wat  beteken  dit  dat  ’n  kommissie  sal 
„meer”  doen  as  losse  deputate?  Vir  hierdie  veronderstel- 
ling,  wat  o.i.  die  enigste  logiese  is  wat  uit  die  aangehaalde 
woorde  van  dr.  Kuyper  kan  afgelei  word,  is  daar  seker 
geen  grond  nie.  Dr.  H.  C.  Rutgers,  wat  ’n  spesiale  studie 
van  die  Deputate-vraagstuk  gemaak  het,  spreek  die  volgende 
opinie  uit  omtrent  die  benaming  „kommissie”:  „Waar  nu 
in  ieder  geval  ook  zelfs  de  schijn  moet  vermeden  worden 
als  zouden  deputaten  eene  kerkelike  vergadering  zijn  naast 
kerkeraden,  classen  en  synoden,  is  het  het  beste  hun  geen 
naam  te  geven  die  de  gedachte  zou  kunnen  doen  opkomen. 
Hierom  komt  het  mij  voor  dat  het  beter  is  om  een  meer- 
voudig  woord  te  gebruiken.”*  Hier  is  die  woorde  ,,het  komt 
mij  voor”,  en :  „het  is  beter”  opmerklik.  Die  skrywer  as  man 
van  wetenskap  wil  hom  nie  waag  aan  ’n  verklaring  dat 
„kommissie”  bepaald  ongereformeerd  sou  wees  nie.  Hy  sou 
dit  egter  versigtigheidhalwe  liewers  nie  „kommissie”  noem 


*)  Traktaat,  bl.  78. 

**)  a.w.,  p.  79. 

*)  ,,Kerkelijke  Deputaten”,  bl.  25-26. 

nie,  omdat  daar  in  die  benaming  die  moontlikheid  van  ’n 
misvatting  skuil.  Dit  is  al  wat  in  die  gewoonlik  opgeworpe 
beswaar  teen  die  benaming  „kommissie”  in  die  algemeen 
sit  —  niks  meer  nie. 

Ons  wys  verder  daarop  dat  die  beswaar  wat  gewoonlik 
gemaak  word,  eigenlik  nie  is  teen  die  woord  „kommissie” 
of  „gekommitteer”  nie.  Daar  word  ook  geen  beswaar 
gemaak  daarteen  dat  die  Geref.  Kerk  in  Nederland  in 
vroeëre  tye  gespreek  het  van  die  benoemende  liggaam  as 
„die  committente  van  de  deputaten”  nie.  ##  Maar 
die  beswaar  is  daarteen  dat  die  sinode  opdragte  sal 
gee  aan  ’n  aantal  deputate  of  gekommitteerdes  as 
’n  liggaam.  Die  motief  vir  die  praktyk  in  die  ou 
Geref.  Kerk  in  Nederland  is  natuurlik  om  te  vermy 
die  gevaar  dat  so  ’n  liggaam  van  gekommitteerdes  allig  die 
aansien  van  ’n  vaste  kollegie  gaan  verkry  wat  in  sy  mags- 
uitoefening  in  die  praktyk  sou  staan  newens  of  selfs  bokant 
kerkraad,  ring  of  sinode.  Daar  is  seker  iets  te  sê  vir  hierdie 
versigtigheid.  Maar  dit  is  by  die  ou  Gereformeerdes  meer 
’n  voorsorgsmaatreël  teen  ’n  moontlike  misverstand  of  mis- 
bruik.  Dit  kan  stellig  nie  gesê  word  dat  dit  ongereformeerd 
is  om  ’n  opdrag  aan  ’n  aantal  persone  as  ’n  liggaam,  as  ’n 
kommissie,  te  gee  nie,  waarvan  die  sinode  verwag  dat  hulle 
hul  opdrag  sal  uitvoer  in  samewerking  met  mekaar  met 
vryheid  van  deliberasie  en  besluit  omtrent  die  wyse  waarop 
hulle  sal  te  werk  gaan,  ens. 

Ons  konklusies  is  derhalwe  eindelik  dat  die  woord  en 
begrip  „kommissie”  na  suiwer  geref.  beginsel  volkome 
gewettig  is.  Die  benaming  ,,kommissie”  is  dan  ook  in 
vroeër  en  later  tye  gangbaar  gewees  in  baie  Geref.  Kerke, 
o.a.  die  Skotse  Presbiteriaanse  Kerk,  en  selfs  ook  in  die 
Geref.  Kerk  in  Nederland  ná  die  afskeiding  van  1834. 

Daar  moet  egter  by  die  aanstelling  van  kommissies  voor 
gesorg  word  dat  hulle  (1)  nie  anders  handel  as  onder 
opdrag  van  die  kommitterende  vergadering  nie;  (2)  hulle 
magte  moet  beperk  wees  en  duidelik  omskrywe  word;  (3) 
dat  aan  hulle  sover  moontlik  geen  magtiging  sal  verleen 
word  om  selfstandig  op  te  tree  nie ;  (4)  dat  hulle  nie  eniger- 
mate  in  die  hoedanigheid  van  staande  opsieners  oor  die 
kerkvergaderings  geplaas  sal  word  nie;  (5)  dat  hulle  streng 
aan  hulle  kommittent  (kerkraad,  ring  of  sinode)  verant- 
woordelik  sal  wees  en  dat  hulle  beslissinge  deur  die  kom- 
mittent  gewysig  of  vernietig  kan  word.  Dit  was  in  die 
geskiedenis  al  meermale  nodig  dat  die  magte  wat  lang- 
samerhand  in  die  hande  van  kommissies,  veral  die  sinodale 
kommissie,  gekom  het,  moes  ingekort  word  deur  opsetlike 


**)  H.  C.  Rutgers,  a.w.  bl.  185. 

sinodale  besluite.  So  verhaal  b.v.  Cunningham  *  dat, 
in  1736,  „The  general  assembly  passed  an  act  limit- 
ing  the  powers  of  the  eommission”  (d.i.  hulle  „sino- 
dale  kommissie”).  (6)  ’n  Kommissie  het  geen 

status  in  die  kerk  nie,  en  daarom  het  hy  geen 
reg  om  op  eie  gesag  te  regeer  nie.  Hy  mag  geen 
handeling  eiemagtig  onderneem  wat  tot  die  amp  of  tot 
die  bevoegdhede  van  die  kerkvergaderings  behoort  nie,  soos 
beroeping,  ordening,  regspraak,  ens.,  tensy  dat  hy  uitdruk- 
like  opdrag  en  magtiging  daartoe  van  sy  kommittent  gekry 
het.  Maar  geen  kerkvergadering  het  ook  die  reg  om  aan 
’n  kommissie  op  te  dra  enige  saak  wat  op  die  terrein  lê 
wat  aan  ’n  mindere  vergadering  toekom  nie.  Die  sinode 
kan  b.v.  nie  aan  die  sin.  sendingkommissie  opdra  om  sende- 
linge  in  pl.  sendinggemeentes  of  dié  wat  deur  afsonderlike 
pl.  kerke  vir  die  Buiteland  beroep  is,  in  hulle  amp  te 
bevestig  en  uit  te  send  nie. 

B. — ’n  „Sinodale  Kommissie”. 

’n  Ander  vraag  is:  hoe  moet  geoordeel  word  omtrent 
die  kritiek  wat  meer  dan  eens  verneem  word  teen  die 
bestaansreg  van  ’n  „Sinodale  Kommissie”?  Ons  antwoord 
is  dat  daar  niks  in  die  geref.  beginsel  is  wat  die  aanstelling 
deur  die  sinode  van  ’n  algemene  sinodale  kommissie  belet, 
waaraan  opgedra  word  sake  soos  die  volgende:  (1)  om 
uitvoering  te  gee  aan  sinodale  besluite  van  algemeen 
kerklike  belang;  (2)  om  na  die  sluiting  van  die  sinode 
toesig  te  hou  oor  die  wyse  waarop  ander  kommissies  hulle 
opdragte  uitvoer;  (3)  om  in  sekere  onvoorsiens  voorkomen- 
de  gevalle,  wat  geen  uitstel  kan  ly  nie,  maar  wat  tog  nie 
van  genoegsame  gewig  is  om  die  hele  sinode  daarvoor  byeen 
te  roep  nie,  in  behandeling  te  neem  en  as  gemagtigde  ver- 
teenwoordiger  van  die  sinode  af  te  handel;  (4)  om  geregs- 
en  appélsake  ná  die  sinode  in  behandeling  te  neem  en, 
mits  dit  nie  van  te  groot  gewig  of  belang  vir  die  kerk 
is  nie,  voorlopig  uitspraak  te  doen;  (5)  dat  die  kommissie 
streng  binne  die  perke  van  sy  opdrag  bly;  en  (6)  dat  hy 
van  al  sy  handelinge  rapport  doen,  en  dat  sy  besluite  alleen 
dan  finaal  van  krag  is,  wanneer  die  sinode  hulle  goedge- 
keur  het. 

Daar  is  reeds  (1583)  deur  die  Z.  Holl.  Sinode  sulke 
algemene  sinodale  deputate  benoem.  „Alleen  maar  zij  (die 
sinode)  wees  als  zoodanig  niet  aan  personen,  maar  een 
kerk.  In  hare  acta  toch  lezen  wij :  „Der  ghemeente  van 
Delft  is  opghelijt  de  lasten  af  te  doen  ende  te  verrichten 
bij  den  Staten  van  remonstrantiën  ende  andersins,  dewelcke 


*)  Church  Principles,  bl.  465. 

staende  dese  vergaderinghe  niet  hebben  connen  verrichtet 
worden,  doch  sullen  zij  de  dienaers  der  ghemeente  van  den 
Haghe  daartoe  mede  gebruijcken  moghen.  ”  *  ’n  Sinodale 
kommissie  het  egter,  net  soos  enige  ander  kommissie,  wel 
geen  status  in  die  kerk  nie.  Hy  besit  geen  staande  regeer- 
magte  nie.  Alles  wat  hy  doen,  word  gedoen  onder  opdrag 
van  die  sinode.  Daar  moet  steeds  voor  gesorg  word,  dat  hy 
nie,  nóg  deur  uitdruklike  verordening  nóg  deur  vrylating, 
in  die  praktyk  die  karakter  gaan  verkry  van  ’n  staande 
kollegie  wat  in  die  plek  van  die  sinode  regeer  nie.  Geen 
„interregnum”  word  gedoog  nie.  Die  regering  in  die  kerk 
word  uitgeoefen  deur  die  kerkrade,  die  ringe  en  die  sinode, 
elkeen  op  eie  terrein.  So’n  kommissie  (of  „deputate”)  is 
daar  van  oudsher  in  die  Geref.  Kerke  in  een  of  ander  vorm 
altyd  gewees.  Hulle  opdragte  mag  in  verskillende  gevalie 
verskillend  gewees  het,  en  miskien  ook  die  vérreikendheid 
van  hulle  magtiging  of  die  vryheid  van  inisiatief  in  sekere 
voorvalle.  Maar  die  bestaan  van  so  ’n  kommissie  is  ’n  nood- 
saaklikheid.  Daar  moet  persone  of  ’n  liggaam  wees,  wat 
sorg  vir  die  uitvoering  van  sekere  sinodale  besluite ;  ook  eis 
die  belang  van  die  kerk  dit  dikwels  dat  daar  sal  toesig 
wees  oor  kommissies  of  deputate  met  die  oog  op  die  getroue 
uitvoering  van  hulle  opdragte.  Yerder,  as  daar  onvoorsiene 
dinge  van  kerklike  belang  ná  die  sinodesitting  voorvai,  wat 
sal  daarvan  word  as  daar  niemand  is,  wat  die  aandag 
namens  die  sinode  daaraan  kan  gee  nie?  Dit  is  seker  moeilik 
om  in  te  sien  watter  noodsaaklikheid,  uit  prinsipiële 
oogpunt,  daar  b.v.  sou  wees  om  gewigtige  voorvallende  sake 
van  algemeen  kerklike  belang  vir  behartiging  noodwendig 
op  te  dra  alleenlik  aan  een  ring  of  een  kerkraad,  waar  daar 
’n  verteenwoordigende  liggaam  van  spesiaal  uit  die  sinode 
daarvoor  aangewese  manne  kan  wees,  wat  meer  verteen- 
woordigend  van  die  hele  gesamelike  kerk  is.  Vir  die  sinode 
self  om  te  vergader  vir  elke  voorvallende  saak  is  in  ieder 
geval  onuitvoerbaar  vanweë  onkoste  en  ander  hindernisse. 
Geld  dit  egter  ’n  saak  van  gewigtige  kerklike  belang,  soos 
in  die  geval  van  leervraagstukke  en  dergelike  wat  in  die 
gedrang  kom,  behoort  die  sinode  self  daarvoor  te  vergader. 

As  daar  derhalwe  ’n  sinodale  kommissie  bestaan,  onder 
dié  hierbo  vermelde  stipulasies,  kon  dit  nie  anders  beskou 
word  nie  as  noodsaaklik  en  ook  in  ooreenstemming  met  die 
geref.  beginsel  en  ook  wel  met  geref.  praktyk  in  nagenoeg 
alle  Geref.  Kerke.  Dat  daar  verskil  is  in  die  naam  wat 
so’n  liggaam  van  gekommitteerdes  dra  of  in  hulle  getal,  of 
dat  daar  verskille  in  die  praktyk  is  —  waartoe  daar  soms 
aanleiding  is  as  gevolg  van  verskil  in  toestande  in  die  ver- 

*)  By  H.  C.  Rutgers :  ,,Kerkelijke  Deputaten”,  bl.  19. 

skillende  Kerke,  soos  die  grootte  van  die  sinode,  afstande, 
ens.,  —  doen  aan  die  beginsel  van  die  saak  niks  af  nie, 
mits  dat  gehandel  word  na  redelike  eis  van  omstandighede 
en  ooreenkomstig  die  voorwaardes  wat  die  beginsel  aangee 
soos  hierbo  aangetoon. 

§24. — Tugoefening  oor  Ampsdraers. 

Wat  betref  die  skorsing  en  afsetting  van  ouderlinge 
en  diakens,  is  daar  die  reëling  in  die  Dortse  Kerkenordening 
(Art.  79)  in  ooreenstemming  met  die  konsekwente  toepas- 
sing  van  die  beginsel :  wie  in  die  amp  stel  of  laat  stel,  by 
hom  berus  die  bevoegdheid  tot  ontsetting  uit  die  amp.  Die 
reëling  in  sommige  Kerke  daarenteen,  dat  alleen  die  verband 
(ring  of  sinode)  skors  en  ontset,  is,  streng  logies,  nie  die 
juiste  prosedure  nie. 

Die  redes  wat  vir  die  laasgenoemde  praktyk  kan  aange- 
voer  word,  is  o.a.  die  volgende  drie:  (1)  dat  dit  in  ooreen- 
stemming  is  met  die  gedagte  dat  „oefening  van  de  ehristelike 
censuur  onder  elkander”  sal  beperk  bly  tot  „malkander 
van  die  bediening  huns  ambts  vriendelik  te  vermanen”' 
(D.K.O.,  art.  81).  Immers,  ons  het  hier  te  doen  met 
ampsdraers.  Die  amp  van  ouderling  en  diaken  verskil 
nie  essensieël  van  dié  van  die  dienare  van  die  Woord  nie. 
Daar  is  ’n  sekere  waardigheid  en  gewig  ook  aan  hulle  amp 
verbonde,  ’n  rede  waarom  dit  nie  onvanpas  beskou  kan 
word  nie  dat  hulle  met  meer  as  die  gewone  gesag  van  die  een 
pl.  kerkraad  gesensurer  of  geskors  sal  word.  (2)  As  ’n 
predikant,  wat  volgens  die  beginsel,  ook  ouderling  is  in 
’n  pl.  kerk,  deur  die  ring  ontset  word  weens  ’n  misstap 
begaan  in  ’n  gemeente  en  as  lid  van  die  kerkraad,  dan  kan 
die  toepassing  van  sensuur  deur  die  ring  op  ’n  lid  van  die 
kerkraad  nie  beskou  word  as  ’n  absoluut  ongeoorloofde 
handeling  nie,  aangesien,  soos  uit  die  pas  aangevoerde  voor- 
beeld  blyk,  die  ring  tog  by  magte  is  om  ’n  ampsdraer  van 
’n  pl.  kerk  te  sensureer,  al  moet  dit  erken  word  dat  daar  in 
die  geval  van  ’n  predikant  meer  rede  voor  bestaan  as  in 
dié  van  ’n  gewone  kerkraadslid.  Maar  tog,  die  beginsel  hier 
onder  bespreking  word  erken  deur  die  veroorlowing  van  ’n 
ring  om  op  te  tree  in  die  geval  van  ’n  predikant,  wat  in 
’n  pl.  kerk  dien. 

As  ons  dan  in  die  oog  hou  die  feit  dat  die  kerkregering 
ingestel  is  ter  wille  van  die  handhawing  van  geregtigheid 
volgens  Gods  Woord,  en  die  goeie  orde  in  die  kerk,  dan  is 
die  groot  vraag  dit :  langs  watter  weg  kan  dié  doel  op  die 
beste  wyse  gedien  word,  mits,  altyd,  dat  dit  nie  in  stryd  ge- 
skied  nie  met  die  gees  van  die  Goddelike  reg  teenoor  die 
gemeente  as  geheel  en  al  die  lede  afsonderlik,  ampsdraers 

ïngesluit.  (3)  Dit  is  gewoonlik,  om  lig  verstaanbare  redes, 
moeiliker  vir  ’n  liggaam  om  sensuur  uit  te  spreek  oor  een  van 
sy  eie  lede  as  vir  ’n  geskikte  liggaam  van  buite  af .  Daar  kan, 
b.v.  so  word  op  hierdie  standpunt  geargumenteer,  in  die  reëí 
meer  onpartydigheid  van  die  ring  verwag  word  oor  ’n 
kerkraadslid  as  van  ’n  kerkraad  oor  een  van  sy  eie  lede. 
Die  kerkraadslid  sal  onder  hierdie  reëling  ’n  beter  waarborg 
vir  ’n  regverdige  behandeling  hê.  Daar  sal  ook,  ná  die 
uitspraak  gewoonlik  ’n  beter  gevoel  bestaan  tussen  die 
geskorste  lid  en  die  kerkraad  wanneer  die  ring  die  instru- 
ment  gewees  het  om  die  tug  toe  te  pas. 

Dit  is  o.i.  twyfelagtig  of  die  bogenoemde  argumente  kan 
opweeg  teen  dié  ten  gunste  van  skorsing  van  ouderlinge  en 
diakens  deur  hulle  eie  kerkraad.  Ten  gunste  van  hierdie 
laasgenoemde  praktyk  kan  o.a.  aangevoer  word:  (1)  dat 
daar  geen  genoegsame  rede  bestaan  om  die  beginsel,  nl. 
dat  die  bevestiger  in  die  amp,  die  kerkraad,  ook  die  mag 
moet  hê  om  te  skors,  opsy  te  sit  en  die  ring  in  die  kerkraad 
se  plek  te  laat  tree  nie;  (2)  dat  skorsing  van  kerkraadslede 
deur  die  ring  te  veel  ’n  sentraliserende  neiging  openbaar 
waardeur  van  bo  af  in  die  regte  van  die  kerkraad  ingegryp 
word;  (3)  dat  dit  in  díe  praktyk  beter  is  dat  broeders,  wat 
mekaar  ken,  mekaar  oordeel;  (4)  dat  ’n  beskuldigde  kerk- 
raadslid  waarskynlik  in  die  reël  ’n  natuurlike  weersin  sou 
hê  in  die  groter  publisiteit  wat  ’n  verhoor  deur  die  ring 
aan  sy  saak  sou  gee.  Ons  beskou  derhalwe  skorsing  van 
ouderlinge  en  diakens  deur  die  kerkraad  as  die  meer 
gewenste  en  prinsipiëel  korrekte  prosedure. 

§25. — Wie  Maet  die  Sendingwerk  van  die  Kerk  Bestuur? 

Ons  het  vroeër  hierin  getrag  om  aan  te  toon  dat  die 
geref.  kerkreg  ’n  eenheid  in  die  kerk  ken  met  ’n  sentrale 
mag,  wat  uit  die  kerkrade  opkom  en  in  die  sinode  byme- 
kaargebring  en  van  daar  met  outoriteit  uitgeoefen  word, 
in  sake  van  algemene  kerklike  belang,  met  sekere  beper- 
kinge,  oor  die  verskillende  kerkrade.  Ook  het  ons  daarop 
gewys  dat  die  waarskuwing  geregverdig  en  ook  nodig  is,  dat 
die  sinodale  mag  nie  ongesond  hiërargies-sentralisties  sal 
uitgeoefen  word  oor  die  kerkrade  nie.  Dit  gee  aanleiding 
tot  die  vraag :  Wie  moet  die  Sending  behartig,  die  pl.  kerk 
of  die  kerk  as  geheel?  Hierop  moet  geantwoord  word: 
Eigenlik  en  in  die  eerste  plek  die  pl.  kerk.  Want  by  die 
pl.  kerk  berus  die  uitoefening  van  die  kerklike  regeermag 
oorspronklik  en  wel  deur  middel  van  die  ampsdraers.  Die 
kerkraad  laat  die  Woord  verkondig,  die  sakramente  bedien 
deur  die  dienaars  van  die  Woord;  ook  het  hy  die  eerste 
toesig  oor  die  leen  die  wandel  en  die  bediening  van  die 

dienaar  van  die  Woord.  Hy  pas  die  tug  toe  oor  die  lede 
van  die  gemeente.  Die  mag  en  die  bevoegdheid  berus  dus 
by  hom  oorspronklik,  om  die  Woord,  ook  na  buiten  toe, 
onder  die  heidene,  te  laat  bedien.  Die  klassieke  Bybelse 
voorbeeld  waar  hierdie  beginsel  aan  ontleen  is,  is  dié  van 
die  afsending,  ná  handoplegging  van  Paulus  en  Barnabas 
deur  die  gemeente  te  Antioehie  na  die  heidene  in  Klein  Asië, 
ens.  (Hand.  13).  Maar  nou  kom  die  vraag  op:  Is  dit  dan 
eis  van  die  geref.  beginsel  dat  net  een  gemeente  sal  orden, 
stuur  en  toesig  hou  oor  die  Sendeling,  of  kan  ’n  kleiner 
of  groter  aantal  gemeentes  (ring  of  sinode)  nie  ook  saam 
Sending  dryf  nie?  Die  antwoord  is,  seer  seker,  ja.  Wat 
sou  daar  in  die  aard  van  die  geref.  kerkstelsel  wees  wat 
meerdere  gemeentes  sal  belet  om,  vir  ’n  groot  werk  na 
buite,  ’n  werk  in  belang  van  die  uitbreiding  van  die 
Koninkryk  van  Christus,  wat  in  die  aard  van  die  saak, 
weens  sy  (gewoonlik)  seer  groot  omvang,  onmoontlik  is  vir 
een,  om  altans  enigsins  effektief  te  doen,  hulle  mag  en 
outoriteit  saam  te  bring  om  die  werk  gesamelik  te  doen? 
Daar  is  gewigtige  praktiese  redes  wat  pleit  daarvoor  dat 
sendingwerk  (na  Buiteland  of  in  groot  Binnelandse  sending- 
velde)  deur  die  pl.  kerke  gesamelik  (in  ring  of  sinode 
vergader)  sal  gedoen  word.  Ons  noem  ’n  paar  van  die 
redes  hiervoor:  (1)  Die  Sendingwerk  is  ’n  hoogs  gewigtige 
werk  en  algemeen  van  groot  omvang,  —  die  hele  wêreld 
is  die  kerk  se  moontlike  arbeidsveld.  Sy  roeping  is  om 
die  Evangelie  te  verkondig  ,,aan  alle  skepsels”,  en  ,,tot  aan 
die  uiterste  eindes  van  die  aardef\  (2)  Dit  is  ’n  besondere 
werk,  na  buiten  toe,  en  staan  nie  op  gelyke  voet  met  die 
inwendige  regering  van  die  pl.  kerk  nie;  dit  is  universeel 
van  aard.  Oorspronklik  is  dit  gedoen  deur  die  apostels, 
met  hulle  ekumeniese  gesag.  Sendingwerk  is  dus  ’n  werk- 
saamheid  wat  uiteraard  meer  die  gesamelike  kragte  van 
die  algemene  kerk  verg,  al  is  dit  dat  die  pl.  kerk  die 
oorspronklike  instrument  vir  die  beoefening  daarvan  is.  (3) 
Nog  ’n  argument  is  die  reeds  genoemde  rede  vir  die  eis 
van  die  geref.  beginsel,  nl.  dat,  waar  ’n  werk,  weens  sy 
omvang,  ens.,  duidelik  die  werk  is  van  die  gesamelike  kerk, 
die  konstituerende  lede  daarvan,  die  pl.  kerke,  almal  gelyke 
pligte,  elk  na  sy  vermoë,  en  gelyke  mag  en  seggenskap 
behoort  te  hê. 

In  die  werklikheid  het  die  Kerke,  wat  streng  staan 
daarop  dat  die  Sending  sal  waargeneem  word  alleenlik  op 
die  outoriteit  van  een  enkele  gemeente  dan  ook,  sover 
bekend,  nie  anders  as  povere  resultate  om  te  toon  op  dié 
gebied  nie.  Die  gereformeerdheid  van  Sending  te  dryf 
deur  die  gesamelike  kerk  (sinode)  word  ontken  sowel  deur 
die  sinode  van  die  Geref.  Kerk  in  Nederland  (waaromtrent 

later  meer)  en  in  Suid-Afrika.  Hierdie  standpunt  word 
verdedig  o.a.  deur  dr.  P.  S.  J.  de  Klerk  in  sy  verhandeling 
getitel  „Kerk  en  Sending  in  Suid-Afrika”.  Die  gevolgtrek- 
king  waartoe  die  skrywer  in  hierdie  werk  kom  met  betrek- 
king  tot  die  wyse  waarop  die  Ned.  Geref.  Kerke  alhier 
sendingwerk  doen,  is  dat  die  metode  van  hulle  sending-orga- 
nisasie  nie  gereformeerd  is  nie  maar  kollegiaal.  Tot  hierdie 
konklusie  kom  hy  nadatliy  eers  binne  die  bestek  van  ’n  paar 
bladsye  getrag  het  om  te  bewys  dat  die  Ned.  Geref.  Kerke 
kollegiaal  is  in  hulle  inrigting  en  nie  gereformeerd  nie.  Wat 
sy  metode  van  bewysvoering  betref,  sy  dit  ons  vergun  om  in 
die  verbygaan  op  te  merk,  dat  hy  baie  dinge  as  ’n  uitge- 
maakte  saak  aanneem  wat  vir  hom  veel  en  moeilike  arbeid 
sou  gekos  het  as  hy  probeer  het  om  dit  histories  en  prinsi- 
pieël  op  grond  van  die  ware  geref.  beginsels  te  bewys.  So 
sou  ’n  mens,  om  maar  net  een  voorbeeld  uit  vele  te  noem, 
graag  sy  bewysgronde  verneem  het  vir  die  verklaring  dat 
dit  ongereformeerd  is  om  te  spreek  van  „eene  Hervormde 
Kerk.  ”  * **)  Verder  is  daar  bewerings  van  dr.  De 
Klerk  waarvoor  daar  hoegenaamd  geen  bewysgrond 
bestaan  nie,  soos  o.a.,  waar  hy  sê  :  :Hierdie  Ringe  tree  op  in 
plaas  van  die  Provinsiale  en  Klassikale  Besture  van  die 
Nederl.  Herv.  Kerk.” 

In  ieder  geval,  daar  word  o.i.  geen  oortuigende  bewys- 
gronde  aangevoer  vir  sy  bewering  dat  dit  op  gereformeerde 
standpunt  ongeoorloof  is  vir  meer  as  een  gemeente  om 
sendingwerk  in  samewerking  en  op  gelyke  voet  met  mekaar 
te  doen.  Dr.  De  Klerk  en  die  wat  met  hom  op  hierdie 
punt  saamgaan,  staan  hier  lynreg  in  teenspraak  met  manne 
soos  Voetius  (wat  seker  een  van  die  laaste  gereformeerde 
teoloë  is  wat  beskuldigd  kan  word  van  hiërargiese  of  onge- 
sond  ,,sentralistiese”  beskouinge)  en  ook  met  talle  van 
ander  goed  gereformeerde  teoloë.  Maar  deur  dr.  De  Klerk 
word  die  haas  algemene  praktyk  van  al  die  Geref.  Kerke 
van  die  wêreld,  wat  ’n  groot  Sending-arbeid  verrig  deur 
middel  van  ringe  of  sinode  aangemerk  as  kollegiaal. 

In  die  verbygaan  wys  ons  net  daarop  dat  volgens  die 
metode  van  sendingwerk  doen  soos  gangbaar,  hedendaags, 
in  die  Geref.  Kerk  in  Nederland  en  soos  voorgestaan 
deur  dr.  de  Klerk,  die  sendende  pl.  kerk,  as  ander 
gemeentes  hom  heíp,  soos  gewoonlik  moet  geskied,  eintlik 
die  baas  is.  Die  ander  mag  hulie  geld  bydra  en  in  die 
beraadslaging  oor  die  sending  deur  middel  van  deputate 
bykom  met  adviserende  stem.  Hierop  sou  met  reg  kan 
opgemerk  word  dat  dit  ver  daarvandaan  is  dat  so’n  reë- 


*)  bl.  112. 

**)  bl.  112. 


137 


ling  in  alle  opsigte  die  laaste  woord  in  gereformeerdheid 
sou  behels.  Want  hier  word  verontagsaam  ’n  belangrike 
geref.  beginsel,  nl.  dat  alle  (pl.)  kerke  gelyk  is  en  dat  die 
een  nie  oor  die  ander  mag  heers  nie  (D.K.O.  Art  84). 
Saamwerk  op  gelyke  voet,  en  kragte  en  magte  bymekaar 
bring  in  belang  van  die  kerk  in  die  algemeen  en  van  die 
Koninkryk,  is  een  van  die  klinkende  reëls  van  die  geref. 
stelsel.  Wat  is  dan  die  standpunt  hierin  deur  die  Geref. 
Kerk  in  Nederland  ingeneem?  By  die  sinode  van  1896  is 
daar  volgens  H.  A.  van  Andel  *  deur  ’n  kommissie 
vir  dié  doel  aangestel,  geadviseer  om  Sendingwerk 
veral  in  Indië,  na  ou  Gereformeerde  gebruik,  deur  die  ver- 
band  (klasse,  en  ook  deur  die  sinode  van  die  Provinsies, 
nl.  waarin  daar  Kamers  van  Koophandel  was)  te  laat  ver- 
rig,  en  wel  so  dat  die  klasse  sou  orden,  send  en  toesig  hou 
oor  die  werk.  Die  rapport  is  egter,  so  deel  van  Andel 
mee,  veral  onder  teenkanting  van  dr.  A.  Kuyper,  nie  aan- 
geneem  nie.  Die  beginsels  moes  eers  ondersoek  word.  En 
eindelik,  nadat  ’n  kommissie  by  ’n  volgende  Sinode  oor 
die  beginsels  rapport  uitgebring  het,  is  besluit  dat  die 
plaaslike  kerk,  en  nie  die  klasse  nie,  sal  orden,  send  en 
toesig  hou.  Dit  is  feitlik  ’n  nuut-gereformeerde  praktyk, 
nie  dat  die  pl.  kerk  send  nie,  maar  dat  die  pl.  kerk  dit  nie 
mag  doen  saam  met  ander  pl.  kerke  nie.  Dit  sou  nl.,  vol- 
gens  hierdie  standpunt,  onwettig  wees  vir  meer  as  een  pl. 
kerk  saam,  dus  vir  klasse  en  sinode,  om  die  Sendingwerk 
van  die  kerk  te  bestuur.  Hierdie  standpunt,  in  die  aange- 
sig  van  wat  ons  voorkom  as  die  enigste  logiese  toepassing 
van  die  eg  gereformeerde  beginsel  asook  van  die  byna 
algemene  praktyk  in  die  Geref.  Kerke  van  die  wêreld  en 
ook  van  Nederland,  is  vir  ons  bevreemdend.  Ons  haal  hier 
aan  wat  Voetius  (o.i.  volkome  tereg)  sê  omtrent  die  ge- 
oorloofdheid  van  Sendingwerk  te  laat  doen  deur  die  ver- 
band.  H.  A.  van  Andel  **  sê  dat,  terwyl  Voetius 
wel  die  roepings-  of  sendingsreg  van  die  pl.  kerk, 
met  beroep  op  Hand.  15  :  1-5,  handhaaf,  hy  ver- 
der  as  volg  redeneer — ons  haal  die  woorde  van  van  Andel 
aan — „Uit  het  reeht  ....  om  te  zenden,  dat  één  pl.  kerk 
met  haar  eonsistorie  heeft,  leidt  Voetius  het  reeht  af  van 
een  Classis  en  een  Sijnode.  Si  enim  una  ecclesia  topica 
ejusve  eonsistori’um  mittit  ....  probatum  est;  quid  ni 
plures  ejusmodi  eeelesiae  junctim  per  suos  delegatos  hoe 
agant.  ”  En  verder:  „An  plantatores  semper  mitti  debeant 
ab  Ecclesia,  aut  Catholica,  aut  Nationali,  aut  Provinciali 
synodaliter  unita1?”  Die  antwoord  lui:  „ad  bene  esse  prae- 


*)  110.  De  Zendingsleer  van  Gisbertus  Voetius,  bl.  79. 

**)  a.w.  bll.  78,  79. 

stat  quid  fieri,  siquidem  occasio  ita  ferat;  sed  ad  esse 
simpliciter  non  reqniritnr.  ’  ’  In  die  woorde,  dus  van  van 
Andel:  „Over  het  zenden  en  instellen  van  schoolmeesters 
....  proponente,  en  inzonderheid  van  predikanten  .... 
doet  Voetius  twee  dingen.  Eerstens  handhaaft  hij  zeer 
beslist  het  Zendingsrecht  van  de  pl.  kerk :  en  ten  tweede 
acht  hy  het  voor  het  welzijn  van  het  Zendingwerk  bevor- 
derlik,  dat  in  verband  levende  kerken  in  den  breedsten 
kring  aan  het  uitzenden  deel  nemen.  ”  *  Ons  haal 
hier  as  ’n  verder  getuie  tot  stawing  van  ons  stand- 
punt  aan  wat  gesê  word  deur  W.  Heyns,  Professor  in 
Kerkreg  aan  die  Geref.  Kweekskool  in  Chicago:  „In  het 
bekende  Zendingsrapport  der  Nederl.  Sinode  van  1896 
wordt  gezegd:  „De  Classis  doopt  niet,  de  Sijnode  doopt 
niet,  noch  ook  bedienen  zij  het  avondmaal:  dit  alles  ge- 
schiedt,  als  rakende  het  wezen  der  zaak,  door  de  pl.  kerk” 
(Acta,  1896,  bl.  68).  Daaruit  zou  dan  volgen  dat,  „over- 
mits  de  autoriteit  tot  zenden  niet  is  af  te  scheiden  van  de 
autoriteit  van  den  Dienst  des  Woords  en  der  sacramenten, 
de  Zending  alleen  kon  uitgaan  van  de  pl.  Kerken.  Van 
hoe  bekwame  hand  dit  rapport  ook  zij,  deze  redenerzng 
laat  zich  niet  verdedigen,  niet  voor  de  vierschaar  van  het 
Kerkrecht,  noch  voor  der  geschiedenis,  zelfs  niet  voor  die 
van  de  logica.  Het  sophistisch  stellen  van  de  pl.  kerk  te- 
genover  Classes  en  Sijnoden  als  kerkelijke  vergaderingen, 
dat  men  zoo  vaak  ontmoet,  speelt  ook  hier  zijn  rol.  In 
den  zin  waarin  de  Classis  niet  doopt,  doet  de  pl.  kerk,  de 
Gemeente,  of  ook  de  Kerkeraad,  het  ook  niet.  Woord  en 
Sacramenten  worden  bediend  in  de  pl.  kerk,  van  wege  den 
Kerkeraad,  door  den  Dienaar  des  Woords  als  daartoe  door 
Christus  gerechtigd  ambtsdrager.  En  gelyk  van  wege  den 
Kerkraad,  kan  de  bediening  ook  geschieden  van  wege  de 
Classis.  ímmers  de  Dordrechtsche  Kerk-orde  schreef  in 
Art.  39  voor:  „In  plaatsen  waar  geen  Kerkeraad  is,  zal 
middelerwyl  door  de  classis  gedaan  worden,  hetgeen  an- 
ders  den  kerkeraad  naar  uitwijzen  dezer  kerkenordening 
opgelegd  is  te  doen.”  Verder  sê  Prof.  Heyns :  „Het  spreekt 
van  zelf ,  schreef  de  missionaire  predikant,  dr.  K.  van  Dyk, 
in  ,,Het  Theologische  Tijdschrift”,  Jrg.  XIII  bl.  417,  dat 
de  gezamelike  Kerken  niet  doopen  op  haar  classicale  ver- 
gaderingen,  evenmin  als  de  pl.  kerk  het  doet  in  die  verga- 
deringen  van  haren  Kerkeraad.  Als  de  pl.  kerk  doopt, 
doet  ze  dit  door  een  wettig  beroepen  dienaar  des  Woords 
en  op  dezelfde  wijze  kunnen  de  gezamentlike  kerken  dat 
doen  door  een  dienaar,  dien  zij  gezamelik  voor  een  be- 
paalden  dienst  beroepen.  Eigenlijk  draait  de  geheele- 


*)  a.w.  bl.  81. 

kwestie  slechts  om  de  vraag:  Kunnen  meerdere  kerken 
samen  iemand  in  het  ambt  stellen?  Yoetius,  de  grootmees- 
ter  van  het  Geref.  Kerkrecht  (volgens  Dr.  Sillevis  Smit) 
zegt  van  wel.  Hij  spreekt  zich  hierover  uit  in  zijn  Trac- 
taat  de  plantatione,  in  de  vertaling  van  Ds.  Pol  bl.  41: 
Wanneer  toch  eene  pl.  kerk  met  haar  konsistorie  uitzendt, 
waarom  zouden  dan  meerdere  kerken,  verbonden  door 
middel  van  hare  gedelegeerden,  het  niet  mogen  doen? 
vraagt  Yoetius.  En  dit  is  ook  gansch  in  overeenstemming 
met  de  Zendingpraktijk  onzer  vaderen,  die  hunne  missio- 
nairen  beriepen  door  de  classis,  en  door  de  classicale  ver- 
gaderingen  in  hun  ambt  bevestigden.  Die  vragen  van 
Yoetius  verdienen  ten  zeerste  onze  aandacht.”  En  elders: 
„Want  indien  de  sleutel  der  tucht  aan  een  particuliere  en 
pl.  kerk  gegeven  is,  waarom  zou  hij  dan  ook  niet  gegeven 
zijn  aan  ’n  eenheid  (of  gemeenschap)  van  Kerken,  die 
met  elkander  in  kerkverband  leven  (of  in  korresponden- 
tie  staan),  in  welke  eenheid  de  kerkeraad  der  particuliere 
pl.  kerk  geïncorporeerd  is?”  Zooechter  kon  Voetius  alleen 
spreken,  wanneer  ook  voor  hem  vaststond,  dat  de  kerke- 
lijke  vergaderingen  wezenlijk  gelijk  zijn,  en  dat  Classes 
en  Sijnoden,  als  vergaderingen  waarin  de  Kerkeraden  hun 
macht  samenbrengen,  dezelfde  juridische  regeermacht 
hebben,  die  Kerkraden  hebben.  ’  ’  * **) 

Met  al  die  hierbo  aangehaalde  getuienisse,  gegrond  op 
o.i.  onweerlegbare  argumente,  meen  ons  goeie  reg  te  hê 
om  staande  te  hou  dat  die  bewering  dat  dit  nie  gerefor- 
meerd  sou  wees  vir  ’n  ring  of  sinode  om  Sendingwerk  te 
doen  nie,  van  alle  grond  ontbloot  is. 

En  as  ’n  ring  of  sinode  die  bevoegdheid  het  om  Sen- 
dingwerk  te  doen,  dan  kan  hulle  dit  as  reël  in  die  prak- 
tyk  ook  noueliks  anders  doen  as  deur  deputate  of  ’n  kom- 
missie  spesiaal  vir  die  doel  aangestel  met  opdrag  en  mag- 
tiging  om  die  verrigtings  wat  daartoe  nodig  is,  soos  be- 
beroeping  van  ’n  predikant  toesig  te  hou  en  om  hom 
daarna  namens  die  ring  in  sy  amp  te  bevestig.  As 
dr.  S.  0.  Los  * #  derhalwe  skryf :  „Hoe  kunnen  bij 
zoodanige  stelsel  van  kerkregering  Ringen  iemand  cen- 
sureren  en  kommissies  iemand  beroepen  tot  dienaar 
des  Woords,  gelijk  in  het  kollegiale  stelsel”  (alleen- 
lik  in  die  kollegiale  stelsel?)  „telkens  gebeurt,”  dan 
klink  dit  meer  gegrond  soos  hy  dit  daar  sê,  as  dit  werklik 
so  is.  Die  beswaar  van  dr.  Los  is  o.i.  in  werklikheid  nie  in 
die  eerste  plek  teen  die  kommissie  nie — die  kommissie  voer 
alleenlik  ’n  opdrag  van  die  bevoegde  liggaam,  ring  of  sinode, 


*)  Uit  ,,De  Wachter”,  ’n  Hollandse  Geref.  Tijdskrif  in  Amerika, 
oorgeneem  deur  ,,De  Kerkbode”  van  8  Julie  1925,  bl.  870. 

**)  ,,Het  Isolement”  bl.  10. 

uit  by  die  beroeping — maar  dit  moet  nog  ’n  stap  verder 
terug  gesoek  word;  sy  beswaar  teen  die  kommissie  is 
eigenlik  die  logiese  gevolg  van  sy  beswaar  daarteen  dat 
’n  ring  sou  mag  sensureer,  d.w.s.  die  mag  van  kerkrege- 
ring  kan  uitoefen.  Dit  staan  op  gelyke  lyn  met  die  be- 
swaar  daarteen  dat  ’n  ring  of  sinode  sou  mag  Sending- 
werk  verrig.  Dit  is  wel  stellig  altyd  gewens  dat  die  taak 
van  beroeping,  ordening  en  toesig  hou,  waar  die  aard  en 
omvang  van  die  arbeid  vereis  dat  dit  deur  gemeentes  ge- 
samelik  sal  verrig  word,  soveel  moontlik  sal  verrig  word 
deur  die  klasses  (ringe)  as  die  bevoegde  liggame  om  die- 
nare  in  die  bediening  van  die  Woord  te  bevestig.  Maar 
daar  is  geen  beginsel  van  geref.  kerkreg  wat  dit  belet  dat 
ook  ’n  sinode  self  die  werk  regstreeks  sou  doen  of  deur 
’n  kommissie  sou  laat  doen  nie,  mits  dat  dit  altyd  gedoen 
word  op  ’n  wyse  waardeur  die  sinode  blyk  gee  dat  hy 
die  beginsel  erken  dat  die  Sending  in  die  eerste  plek  van 
die  enkele  pl.  gemeente  uitgaan.  Dit  kan  hy  b.v.  doen 
deur  ’n  verordening  dat  sy  deputate  (of  kommissie)  die 
plegtighede  in  verband  met  ordening,  bevestiging  en  af- 
sending  sal  verrig,  in  oorleg  met  ’n  kerkraad,  in  ’n  ge- 
meente.  Dit  beteken  feitlik  samewerking  van  die  gemeen- 
te,  soos  by  die  Apostoliese  Konvent  te  Jeruzalem  (Hand. 
15)  by  gewigtige  handelinge  en  besluite  geskied  is. 


DERDE  DEEL. 


DIE  TOETSING. 

WOORD  VOORAF. 

Omdat  dit  aangaande  die  Ned.  Geref.  Kerke  van  Snid 
Afrika  meermale  beweer  word  dat  hnlle  kollegiaal  is,  en 
wel  van  „enkel”  Gereformeerde  kant,  het  ons  dit  nodig 
geag  om  in  die  Eerste  Deel  te  beproef  ’n  niteensetting  van 
die  beginsels  van  die  kollegiale  kerkreg,  en  in  die  Tweede 
Deel  die  van  die  geref.  kerkreg.  Elkeen  wat  bekend  is 
met  die  inrigting  van  die  N.G.  Kerke  van  S.  Afrika  sal 
aldaar  wel  reeds  sy  eie  toepassing  gemaak  het.  Dog  wat 
ons  ondernome  taak  betref,  dit  is  nog  nie  afgedaan  voor- 
dat  ons  dié  kerkinrigtings  aan  die  toets  van  die  geref. 
regsorde  onderwerp  het  nie.  Aan  die  vervnlling  van 
hierdie  taak  word  die  teenwoordige  Deel  gewy.  Voordat 
ons  tot  ’n  kritiese  vergelyking  oorgaan  (in  hoofstuk  II) 
gee  ons  onder  hoofstuk  I  hieronder  ’n  kort  oorsig  van  die 
geskiedenis  van  die  kerkinrigtings  van  die  N.G.  Kerke. 

HOOFSTUK  I. 

’n  Kort  Oorsig  van  die  Geskiedenis  van  die  Kerkinrigting 
van  die  Ned.  Geref.  Kerke. 

Die  Ned.  Geref.  Kerk  is  in  S.  Afrika  geplant  van  uit 
Nederland  met  die  aankoms  van  van  Riebeek  in  1652,  dit 
is  3|3  jaar  na  die  Sinode  van  Dordrecht,  waarop  die  drie 
Belydenisskrifte,  (Nederl.  Geloofsbelydenis,  Heidelbergse 
Kategismus  en  Dortse  Leerreëls)  soos  hulle  vandag  nog 
erken  word  deur  die  Kerk,  vasgestel  is.  Die  Dortse  ker- 
kenordening  (wat  in  Nederland  nie  in  alle  Provinsies  in 
gebruik  was  nie)  was  min  of  meer  die  rigsnoer,  waarna 
die  Kerk  alhier  sy  handelinge  ingerig  het  tot  die  begin 
van  die  19de  eeu. 

Die  enigste  instrument  van  ’n  gereëlde  kerklike  re- 
gering  (met  enige  seggenskap  deur  die  Staat  in  die  kerk 
uitgeoefen)  wat  aanvanklik  alhier  bestaan  het,  was  die 
van  die  kerkrade.  "Wel  is  daar  ’n  seker  korrespondensie 
gewees  met  en  toesig  uitgeoefen  deur  die  Amsterdamse 
klasse,  maar  ’n  gereëlde  verband  was  daar  nie.  Van  1745 
tot  1759  was  daar  jaarliks  ’n  samekoms  van  predikante 

en  afgevaardigde  ouderlinge,  eers  ’n  klasse  genoem,  later 
Gekombineerde  Kerkvergadering.  Dié  samekomste  was 
egter  in  1759  van  owerheidsweë  belet.  Eers  onder  die  Or- 
donnansie  van  Kommissaris  J.  A.  de  Mist  in  1804  uitge- 
vaardig,  is  weer  van  die  owerheid  vergunning  erlang  tot 
die  hou  van  algemene  kerkvergaderinge.  Daar  is  egter 
gedurende  die  volgende  twintig  jaar  geen  sodanige  ver- 
gadering  gehou  nie.  Dit  was  belet  eers  deur  die  oorlog 
en  die  Britse  okkupasie  van  die  Kaap(  1806)  en  daarna 
deur  die  onwil  van  die  Goewerneur.  Eers  in  1824  is  die 
eerste  algemene  sinode  gehou.  Die  owerheidsvergunning 
daartoe  is  verleen  onder  die  bepalinge  van  die  Ordonnan- 
sie  van  1804. 

Onder  die  omstandighede  veroorsaak  deur  die  staats- 
voogdyskap  waarin  die  kerk  teen  wil  en  dank  voorlopig 
moes  berus,  kon  hy  nouliks  anders  as  aanneem  wat  aange- 
bied  was  en  wat  al  was  wat  hy  destyds  kon  kry ;  hy  moes 
hom  in  sekere  mate  voeg  na  die  kondisies  neergelê  onder 
genoemde  Ordonnansie,  om  langs  dié  weg  ’n  algemene 
samekoms  van  die  pl.  kerke  in  ’n  sinode  moontlik  te  maak. 
Dit  sou  aan  die  kerk  die  geleentheid  verskaf  om  die  stryd 
aan  te  bind  teen  staatsoorheersing  en  om  sy  vryheid  stap 
vir  stap  aan  die  staat  te  ontworstel ;  wat  dan  ook  einde- 
lik  verkry  is  toe  die  kerk  onder  die  Ordonnansie  van  1843 
sy  vryheid  en  outonomie  op  eie  terrein  erlang  het. 

Die  Kaapse  Kerk  het  op  sy  eerste  sinode,  nl.  die  van 
1824,  ’n  Kerkorde  opgestel  wat  geskoei  was  op  die  wat  aan 
hom  opgelê  is  onder  die  Ordonnansie  van  Kommissaris  de 
Mist  in  1804.  Aan  die  Reglement  (of  Kerkorde)  van  1824 
het  daar  verskillende  gebreke  gekleef,  wat  meestal  oorge- 
ërf  was  van  die  genoemde  Reglement  van  1804.  Die  Kerk 
was  in  dié  tyd  (1824)  onder  die  voogdyskap  van  die 
Staat.  In  1843  (onder  Staatsakte  No.  7)  het  die  Kerk  sy 
vryheid  verkry  en  kon  hom  voortaan  na  eie  insig  en  be- 
ginsels  ontwikkel.  Hy  is  sedert  dié  tyd  vry  om  sy  wette 
(kerk-orde)  te  verander  of  te  wysig  volgens  eie  oordeel. 
Alleen  moes  en  moet  hy  nog,  wat  sy  Belydenis  betref,  bly 
by  die  drie  Formuliere  van  Enigheid.  Dit  was,  in  ooreen- 
stemming  met  die  wens  van  die  Kerk,  een  van  die  voor- 
waardes  waaronder  die  Ordonnansie  verleen  is. 

Wat  vir  ons  doel  van  besonder  belang  is,  is  die  feit  dat 
die  sinode  van  1824,  by  die  optrek  van  die  „Algemeene 
Bepalingen”,  vir  ’n  deel  tot  rigsnoer  geneem  het  ,,Het  alge- 
meen  Reglement  voor  het  Bestuur  der  Hervormde  Kerk  in 
Nederland”  (nl.  die  van  1816).  Dit  was  onder  die  om- 
standighede  nie  onnatuurlik  nie,  dat  die  Nederlandse  moe- 
derkerk  in  sekere  mate  tot  voorbeeld  sou  geneem  word,  al 
was  dit  ook  maar  in  die  meeste  gevalle  slegs  in  bewoordinge 

van  artikels  sonder  dat  daarmee  ook  die  organisasie  oorge- 
neem  is.  Daar  was  in  dié  dae  ook  in  Nederland  nog  nie 
’n  openlike  stryd  of  altans  ’n  bepaalde  afskeiding  op  grond 
van  die  geref.  beginsels  nie.  Die  politieke  omwentelinge 
en  denkbeelde  van  dié  tyd  het  ook  hulle  skaduwees  gewerp 
oor  die  kerklike  lewe.  Die  Kerk,  veral  in  Nederland  en 
enigermate  ook  in  Suid-Afrika,  was  in  dié  dae  as  ’t  ware 
in  die  woestyn.  Eers  langsamerhand  sou  hy  sy  weg  uit 
vind,  en  weer  tot  homself  kom  en  homself  vind  in  die 
suiwere  lig  van  sy  eie  geestelike  element,  vry  van  die  Staat 
(outonoom)  en  vry  van  die  wêreld  en  van  wêreldse  denk- 
beelde,  frases  en  woorde,  baie  waarvan  onder  ’n  ongelowige 
wysbegeerte  opgekom  het  wat  ook  sy  spore  hier  en  daar  op 
die  kerk  afgedruk  het,  onder  andere  ook  op  die  kerkin- 
rigting  van  die  Nederl.  Herv.  Kerk  (soos  in  die  Eerste  Deel, 
hoofstuk  II  aangetoon).  Die  N.  Geref.  Kerk,  sou  hy  ooit  ’n 
suiwer  gedaante  vertoon,  moes  homself  daarom  mettertyd 
bevry  nie  alleen  van  staatsoorheersing  nie,  maar  ook  van 
die  onsuiwer  elemente  wat  uit  die  Nederl.  Herv.  Kerk, 
destyds  eweëens  onder  die  voogdyskap  van  die  staat, 
by  hom  ingedring  het.  Beide  het,  na  ons  mening,  in 
die  geval  van  die  N.G.  Kerk  geskied,  miskien  byna  sover  as 
onder  omstandighede  redelik  kon  verwag  word.  Die  eerste 
nl.  die  volledige  emansipasie  van  die  Staat,  is  ’n  bekende 
historiese  feit ;  die  tweede,  nl.  die  uitsuiwering  van  ongere- 
formeerde  elemente  uit  die  kerk,  is  gaandeweg  ter  hand 
geneem  en  voortgesit,  soos  o.a.  blyk  uit  die  „revisie”  van 
die  wetboek  deur  die  Kaapse  Sinode  in  1903  en  die  deur 
die  Transvaalse  Sinode  in  1931,  wat  altwee  onderneem  was 
met  die  uitdruklike  bedoeling  om  die  geref.  beginsels  tot 
hulle  reg  te  laat  kom.  En  die  uitsuhveringsproses  kon 
plaasvind  sonder  enige  radikale  omwenteling  of  die  nood- 
saaklikheid  van  ’n  „vervanging  van  die  vroeëre  deur  ’n 
ander”,  soos  dr.  P.  J.  S.  de  Klerk  as  noodsaaklik  skyn  te 
ag  as  die  N.G.  Kerke  op  gereformeerdheid  wil  aanspraak 
maak.  *  Want,  soos  ons  reeds  al  gesê  het,  die 
Kaapse  N.G.  Kerk  het  die  Algemene  Reglement  as 
model  gevolg  meestal  in  die  bewoording  van  sommige  arti- 
kels  en  in  die  oorname  van  sommige  woorde  of  benaminge. 
En  dit  het  geskied  sonder  dat  sy  organisasie  maar  enigsins 
in  dieselfde  mate  as  die  Nederl.  Herv.  Kerk  afgewyk  het 
van  die  ou  geref.  model.  Die  rede  hiervoor  is  ongetwyfeld 
omdat  geen  liberale  beskouinge  of  ’n  ongereformeerde  ge- 
sindheid  die  oorhand  alhier  oor  die  kerk  gekry  het  nie.  Nie 
die  N.  Herv.  kerkinrigting  in  sy  verbasterde  vorm  is 
oorgeneem  nie.  Die  samestelling  van  die  verskillende  kerk- 


*)  a.w.  bl.  111. 

vergaderings  (kerkraad,  ring  en  sinode),  b.v.,  het  gesond 
gebly  volgens  geref.  beginsels,  in  sy  beskouing  omtrent  die 
mag  en  bevoegdhede  van  die  verskillende  meerdere  en 
mindere  kerkvergaderings  in  hulle  onderlinge  verhouding, 
en  ook  in  die  plek  wat  aan  die  Woord  toegeken  word  in 
die  regering  van  die  Kerk.  Dit  kom  nie  soseer  op  name 
aan  nie,  of  dit  nl.  „klasse”  of  „ring”,  „Deputate”  of 
„Kommissie”  is  nie,  ens.  Om  maar  een  voorbeeld  te  noem 
van  die  verskil  tussen  die  Kaapse  en  die  Nederlandse  toe- 
passing  van  name:  Wat  hier  soms  „ringsbestuur  ”  genoem 
word  is  niks  anders  as  ’n  op  eg  ou-gereformeerde  wyse 
ingerigte  klasse  nie;  terwyl  die  daaraan  naasteby  gelyk- 
staande  klass.  Bestuur  in  die  Nederl.  Herv.  Kerk  ’n  kollegie 
is,  wat  deur  die  klasse  gekies  moet  word  en  bekleed  is 
met  die  regeermag  wat  aan  die  klasse  toekom.  Dit 
moet  egter  erken  word  dat  daar  in  verskillende  artikels 
behoefte  was  aan  ’n  beter  formulering. 

En  so  het  dan  ook,  soos  reeds  gesê,  die  Kaapse  N.G. 
Kerk,  wat  die  moederkerk  is  van  die  Ned.  Geref.  Kerk  van 
die  Oranje  Vrystaat  en  van  die  Ned.  Herv.  of  Geref.  Kerk 
van  Transvaal,  —  die  drie  kerke  wat  ons  hierin  onder  die 
benaming  Ned.  Geref.  Kerke  van  Suid-Afrika  bespreek  — 
benewens  kleinere  wysiginge  van  tyd  tot  tyd  aangebring, 
wat  meestal  verbeteringe  was,  sy  Kerkwet  in  die  sinode  van 
1903  aan  ’n  tamelik  ingrypende  revisie  onderwerp.  By  dié 
revisie  is  daar  geen  verandering  in  die  samestelling  van  die 
meerdere  vergaderinge  aangebring  nie,  omdat  dié  reeds  van 
die  eerste  sinode  af  suiwer  gereël  was  na  geref.  model.  Maar 
die  orde  van  rangskikking  van  die  inhoud  van  die  kerkwet, 
nl.  sinode,  ring,  kerkraad,  is  net  omgekeer,  soos  dit  behoort 
te  wees  volgens  gereformeerde  beginsel.  Ook  is  verskillende 
artikels  gewysig  of  verander  of  geskrap.  Die  strewe  by 
hierdie  wetsveranderinge  was  om  alle  skyn  wat  daar  volgens 
die  ou  kerkwet  mag  bestaan  het,  as  sou  die  kerkrade  en 
ringe  nie  behoorlik  tot  hulle  reg  kom  teenoor  die  sinode 
nie,  weg  te  neem.  Hierdie  revisie  is  ’n  groot  verbetering 
gewees,  en  het  die  Kaapse  kerkinrigting  byna  in  alle  opsigte 
in  ’n  goeie  gereformeerde  staat  gelaat.  Hiermee  bedoel  ons 
egter  nie  om  te  wil  beweer  dat  daar  geen  punte  is  waarin 
daar  nog  verbetering  kan  aangebring  word  nie.  Op  enkele 
besonderhede  dienaangaande  wys  ons  later. 

Wat  die  Wetboek  van  die  Vrystaatse  Kerk  betref, 
daarin  lees  ons :  „De  Hervormde  of  Gereformeerde  Kerk  in 
den  Oranje  Vrijstaat,  op  10  November  1864  tot  een  afzon- 
derlike  Kerk  gekonstitueerd,  noemt  zich  en  staat  erkend  als : 
De  Nederduitsche  Gereformeerde  Kerk  in  den  Oranje 
Vrijstaat.  Sy  „Wetten  en  Verordeningen”  is  vasgestel  in 

die  sinodale  vergadering  van  1881  en  1882.  Yan  dié  tyd 
af  is  daar  „veranderinge  en  wysiginge”  aangebring.  ’n 
Enigsins  ingrypende  revisie  het  die  wetboek  van  hierdie 
Kerk  sinds  sy  oorspronklike  opstelling  egter  nog  nie  onder- 
gaan  nie.  Die  samestelling  van  die  Kerkvergaderinge  hier 
is  ook  gesond  volgens  geref.  beginsel.  Maar  die  wette 
toon  op  die  oomblik  nog  meer  van  die  karaktertrekke  van 
die  Nederl.  Herv.  Reglemente  (wat  indertyd  ook,  op  voet- 
spoor  van  die  Kaapse  moederkerk,  deur  die  Vrystaatse 
Kerk  in  seker  gevalle  as  model  gevolg  is)  as  enigeen  van 
die  ander  twee  Kerke  (Kaapse  en  Transvaalse).  Dit  sal  ons 
later  meer  in  besonderhede  aantoon. 

Die  Nederduitse  Hervormde  of  Gereformeerde  Kerk 
van  die  Transvaal  het  onder  sy  huidige  naam  ontstaan  in 
1885  as  gevolg  van  ’n  vereniging  tussen  die  destyds  in 
Transvaal  bestaande  Ned.  Geref.  en  Ned.  Herv.  Kerke, 
altwee  dogters  van  die  ou  Kaapse  Kerk,  maar  die  laaste 
’n  stigting  onder  leiding  van  ds.  D.  van  der  Hof,  ’n  Herv. 
predikant  uit  Nederland,  omstreeks  1858.  Ook  hierdie 
Kerk  het  sy  wetboek,  netsoos  ook  dié  van  die  O.V.S.  Kerk, 
ingerig,  vir  ’n  deel  altans,  na  die  voorbeeld  van  die  Kaapse 
kerklike  Wetboek.  Ook  daarin  is  van  tyd  tot  tyd  verande- 
rings  in  aangebring;  en  in  die  sinode  van  1931  is  daar  ’n 
revisie  aangeneem,  waarby  ’n  aansienlike  aantal  artikels 
verander,  gewysig  of  geskrap  is  met  die  uitdruklik  uitge- 
sproke  doel  om  die  kerklike  wette  „sover  nodig,  in  meer 
suiwer  ooreenstemming  te  bring  met  die  beginsels  van  die 
geref.  kerkreg.”  Hierdie  revisie  is  ’n  bepaalde  verbetering 
uit  die  oogpunt  van  beginsels.  En  dit  is  slegs  in  enkele 
artikels,  meestal  op  ondergeskikte  punte,  dat  daar  moontlik 
nog  verbetering  hier  en  daar  kan  aangebring  word.  Maar 
in  besonderhede  tree  ons  ook  in  verband  met  hierdie 
Kerk  later. 

Dit  is  dan,  o.a.,  in  die  lig  van  die  hierbo  kortliks 
aangestipte  geskiedenis  van  hulle  kerkinrigtings  dat  die 
N.G.  Kerke  moet  beoordeel  word  by  ’n  ondersoek  aangaande 
hulle  gereformeerdheid. 


HOOFSTUK  II. 


Kritiese  Vergelyking  van  die  Inrigting  van  die  Ned.  Geref. 

Iíerke  in  Suid-Afrika  by  die  Gereformeerde  Beginsels. 

§1. — Die  Ned.  Geref.  Kerke  en  die  Geloofsbelydenis. 

Die  lioofgrondslag  van  ’n  Gereformeerde  Kerk  is  sy 
Geloofsbelydenis.  Sonder  ’n  suiwer  gereformeerde  Bely- 
denis,  gegrond  op  Gods  Woord,  kan  geen  kerk  eigenlik 
aanspraak  maak  op  die  naam  „gereformeerd”  nie,  hoe  onbe- 
sproke  sy  organisasie  ook  al  mag  ingerig  wees;  want  die 
wese  van  ’n  kerk  moet  nie  bloot  gesoek  word  in  sy  regerings- 
vorm  nie.  Die  ware  christelike  geloof  is  die  innerlike 
lewensbeginsel  of  bestaansgrond  vir  ’n  ware  kerk.  En  dit  is 
daardeur  dat  kerklike  eenheid  nie  alleen  moontlik  gemaak 
word  nie  maar  selfs  gebiedend  is. 

Hoe  staan  dit  nou  met  die  N.G.  Kerke  op  die  punt 
van  ’n  algemeen  as  gereformeerd  erkende  Geloofsbelydenis  ? 
Hieromtrent  verklaar  die  Kaapse  Kerkwet  (Art.  1)  :  „Die 
N.G.  Kerk  van  Suid-Aírika  grond  hom  op  die  Heilige 
Skrif,  die  Woord  van  God.  Die  leer  wat  hy  in  ooreen- 
stemming  met  daardie  Woord  bely,  druk  hy  uit  in  sy 
Belydenisskrifte,  die  Formuliere  van  Enigheid  —  te  wete 
die  Nederl.  Geloofsbelydenis,  die  Heidelbergse  Kategismus 
en  die  Dordtse  Leerreëls,  wat  aangeneem  is  deur  die  Sinode 
van  dig  Geref.  Kerke  gehou  te  Dordrecht  in  die  jare  1618 
en  1619.”  En  dieselfde  word  feitlik  ook  gesê  hoewel  deels 
in  enigsins  ander  bewoordinge,  in  die  desbetreffende  Arti- 
kels  van  die  Yrystaatse  en  Transvaalse  Kerke.  Hier  word 
onvoorwaardelik  die  drie  Formuliere  van  Enigheid  (die 
Belydenisskrifte)  van  die  sinode  van  Dordrecht  aanvaar, 
wat  altyd  beskou  gewees  het  as  behelsende  die  grondbe- 
ginsels  van  die  geloof  van  ’n  goed  gereformeerde  Kerk. 

§2. — Die  Samestelling  van  die  N.G.  Kerke. 

Die  volgende  punt  waarop  die  aandag  moet  gevestig 
word,  is  dat  volgens  geref.  beginsel  van  die  algemene  kerk 
gespreek  word  nie  as  bestaande  uit  persone  nie  maar  uit 
gemeentes.  Persone  behoort,  vir  regeringsdoeleindes,  aan  die 
gemeentes  of  plaaslike  kerke.  Aan  hierdie  vereiste  word 
voldaan  deur  die  Kaapse  Kerkwet  *,  Art.  2,  waarin  ons 


*)  Uitgawe  1929. 

lees:  „Hierdie  Kerk  bestaan  uit  al  die  Gereformeerde 
gemeentes  in  Suid-Afrika  en  elders,  wat  tans  tot  hom 
behoor  of  nog  sal  behoort.”  Die  ooreenkomende  artikel 
2  van  die  Transvaalse  Kerkwet  *  kom  byna  woordelik  hier- 
mee  ooreen.  Die  Vrystaatse  Kerkwet  **  het  geen  Art.  wat 
hierdie  beginsel  (nl.  dat  die  kerk  as  geheel  saamgestel  is 
uit  gemeentes  en  nie  uit  individue  nie)  uitbring  nie.  Dit 
is  ’n  bepaalde  leemte.  Dan  lees  die  volgende  K.  ***  Art 
(3)  :  „Tot  elke  besondere  gemeente  behoort  a.  Dié  wat  op 
belydenis  van  die  geloof  tot  lidmate  aangeneem  is;  b.  Dié 
wat  deur  die  doop  in  sy  gemeenskap  ingelyf  is,  c.  Dié  wat 
deur  geboorte  tot  hom  in  betrekking  staan;  d.  Dié  wat,  tot 
ander  Geref.  Kerke  behorende,  op  bewys  van  doop  of  lid- 
maatskap  erken  word,  of  wat  hulle  as  sodanig  hier  te  lande 
vestig.  ”  Hiermee  kom  ook  die  Tr.***#  Art.  (3)  op  alle 
punte  saaklik  ooreen.  In  die  kondisies  daar  genoem  van 
vereistes  om  aan  die  gemeentes  te  behoort,  is  almal  ooreen- 
komstig  algemene  geref.  beginsels  en  beskouing.  Ons  mag 
net  hierby  opmerk  dat  die  doop  die  eigenlike  teken  van 
aanhorigheid  aan  die  Christelike  Kerk  is.  .  Die  sg.  „Aanne- 
ming”  is  ’n  daad  van  toelating  tot  die  gebruik  van  die 
volle  voorregte  van  die  kerk  deur  gedoopte  lede,  nadat  hulle 
belydenis  van  die  christelike  geloof  afgelê  het.  Die 
O.V.S.**##*  Art.  (6)  oor  die  samestelling  van  die  Kerk  lees : 
„Tot  die  N.G.  Kerk  in  die  O.V.S.  behoort  almal  wat: — 
1.  In  die  O.V.S.  of  in  ander  lande  of  Provinsies  van  Suid- 
Afrika  of  elders,  bekend  is,  as  te  behoor  aan  die  N.G. 
Kerkgenootskap,  en  wat  dit  deur  behoorlike  attestate  laat 
blyk  het.  2.  Deur  geboorte  aan  hom  in  betrekking  staan. 
3.  Deur  die  Doop  in  sy  gemeenskap  ingelyf  is.  4.  Op  Bely- 
denis  van  die  Geloof  tot  Lidmate  aangeneem  is.”  Omtrent 
die  bewoording  van  hierdie  art.  moet  die  volgende  opmer- 
kinge  gemaak  word:  (1)  Die  orde  waarin  die  kwalifikasies 
vir  aanhorigheid  aan  die  Kerk  gestel  is,  is  (in  teenstelling 
met  die  K.  en  Tr.  Artt.)  net  die  omgekeerde  van  die  logiese. 
Die  volkomenste  hoedanigheid  van  ’n  lidmaat,  uit  kerk- 
regtelike  oogpunt,  immers  is  die  wat  verkry  word  deur  die 
aflê  van  belydenis,  wat  die  doop  veronderstel.  Dus  behoort 
punt  4  eerste  te  staan,  en  so  voort  in  omgekeerde  orde.  Dit 
moet  onthou  word  dat  ons  hier  te  doen  het  met  die  voor- 
waardes  van  lidmaatskap  van  die  Kerk  as  instituut  en 
die  logiese  orde  daarvan  is  die  wat  aangegee  word  deur 
die  betekenis  van  die  betrokke  kerklike  handelinge  bowe  en 


*)  Uitgawe  1931. 

**)  Uitgawe  1927. 

***)  K.  is  die  verkorting  vir  Kaapse. 

*♦**)  Tr.  is  die  verkorting  vir  Transvaalse. 
****»)  O.V.S.  staan  vir  Oranje  Vrystaat. 

behalwe  die  feit  dat  iemand  in  die  boesem  van  die  Kerk 
gebore  is.  En  dan  vind  ons  dat  iemand  wat  gedoop  is,  ’n 
sterker  graad  van  aanspraak  op  lidmaatskap  besit  as  een 
wat  wel  uit  Christenouers  (kerklede)  gebore  is  maar  nog 
nie  die  bondseël  van  die  doop  ontvang  het  nie.  En  iemand 
wat,  bowe  dit  alles,  nog  die  reeds  deur  die  doop  beseëlde 
aanspraak  deur  sy  persoonlike  belydenis  versterk  het,  het 
die  mees  volledige  aanspraak  op  lidmaatskap.  Hierdie 
oorwegings  gee  vir  ons  die  logiese  orde  aan  van  die  aan- 
sprake  op  aanhorigheid  aan  die  Kerk.  (2)  Punt  1.  is  baie 
onhandig  gestel  en  is  feitlik  oorbodig,  behalwe  insover  die 
bedoeling  is  om  uit  te  bring  die  gedagte  vervat  in  K.  Art. 
3.d,  en  Tr.  Art.  3  (4),  nl.  dat  persone  uit  ander  Geref. 
Kerke  as  tot  die  kerk  behorende  erken  word  op  inlewering 
van  bewys  van  doop  of  lidmaatskap.  (3)  ’n  Persoon  is  nie 
lid  van  ’n  Kerk  deur  dat  hy  dit  „laat  blyk”  (deur  ’n 
attes)  dat  hy  as  sodanig  ,,bekend  staan”  nie,  maar  hy  word 
as  lid  deur  die  gemeente  ook  in  hulle  midde  erken  op  ver- 
toning  van  genoegsame  bewys  (’n  attestaat  van  afgelegde 
belydenis  van  geloof  en  ’n  christelike  wandel)  dat  hy  elders 
in  ’n  geref.  Kerk  wettiglik  as  sodanig  bekend  gestaan  het. 
(4)  Die  gebruik  van  die  benaming  „N.G.  Kerkgenootskap” 
is  geheel  en  al  ongewens.  Dit  is  ’n  benaming  wat,  soos  reeds 
aangetoon,  van  die  Nederl.  Herv.  Kerk  afkomstig  is,  waar 
dit  in  gebruik  gekom  het  in  verband  met  ’n  ongesonde 
organisasie.  Die  posisie  is  dit,  dat,  al  is  daar  ’n  sin  waarin 
die  kerk  ’n  genootskap  is,  t.w.  in  die  waarin  die  Staat  hom 
beskou,  nl.  as  een  van  ’n  groot  aantal  vrywillig  totstand 
gekome  verenigings  („societies”),  is  hy  tog  in  sy  wese  in  die 
eerste  plek  nie  ’n  vrywillige  genootskap  nie,  maar  ’n  onver- 
mydelik  deur  die  wedergeboorte  ontstane  gemeenskap  van 
heiliges.  En  dit  is  wat  die  Kerk  van  homself  moet  dink 
en  hoe  hy  van  homself  moet  spreek.  ’n  Geref.  Kerk  moet 
homself  in  ’n  sin  soos  hier,  ’n  kerk  noem  en  nie  ’n  kerk- 
genootskap  nie.  Hierdie  vraagstuk  is  bespreek  in  die  Hoof- 
stuk  oor  „Die  Kollegiale  Kerkreg.”  Wat  hierbo  gesê  is 
omtrent  die  gebruik  van  die  benaming  „kerkgenootskap  ” 
i.p.v.  „kerk”  geld  vir  die  geval  van  alle  ander  artikels 
waarin  dit  in  dié  betekenis  in  die  Kerkwetboek  voorkom. 

Waar  Art.  7  van  die  Vrystaatse  Kerkwet  lees :  ,,Hierdie 
almal  (Art.  6)  bly  aan  die  N.G.  Kerkgenootskap  behoor, 
solang  hulle  hul  nie  die  kerklike  gemeenskap  onwaardig 
gemaak  het  nie;  of  skriftelike  kennis  gegee  het  van  hulle 
vrywillige  afskeiding.  (Art.  69 :7)  ”,  is  dit  nie  juis  om  te  sê 
dat  iemand  aan  die  kerk  bly  behoort,  „solang  hy  hom  nie 
die  kerklike  gemeenskap  onwaardig  gemaak  het  nie.”  Daar 
is  baie  lede  wat  hulle  deur  hulle  dade  die  kerklike  gemeen- 
skap  onwaardig  maak  —  miskien  verkeer  hulle  reeds  al 


149 


onder  kerklike  sensuur  - —  maar  hulle  bly  lede  van  die  kerk 
(al  word  die  gebruik  van  die  volle  voorregte  van  ’n  lid 
vir  hulle  ook  onder  sensuur  tydelik  ontsê)  totdat  hulie 
moontlik,  in  die  uiterste  geval,  deur  die  ban  van  die  kerk 
afgesny  word,  iets  wat  alleen  geskied  wanneer  ’n  lid,  ten 
spyte  van  alle  moontlike  vermaning  en  bearbeiding  en  sen- 
suur  hardnekkig  bly  in  sy  bose  wandel.  Die  posisie  word 
suiwer  en  kort  gestel  in  die  Kaapse  Kerkwet  (art.  4,  waar- 
mee  Tr.  Art.  4  saaklik  ooreenstem)  :  „A1  hierdie  persone 
bly  behoort  tot  die  N.G.  Kerk  in  Suid-Afrika,  solank  as 
hulle  nie  deur  woord  op  daad  ten  duidelikste  toon  dat  hulle 
hulself  van  hom  aískei,  of  nie  van  hulle  betrekking  tot  die 
Kerk  vervalle  vei'klaar  is  nie.” 

Wat  die  Kaapse  en  Transvaalse  Kerk  betref,  is  daar 
verder  niks  omtrent  die  samestelling  van  die  Iíerk  wat  nie 
in  ooreenstemming  is  met  die  beginsels  van  ’n  gesonde  geref . 
kerkreg  nie.  In  die  Vrystaatse  Kerkwet  is  daar  egter  nog 
verskillende  Artt,  waarop  die  een  en  ander  moet  aange- 
merk  word.  In  Art.  8  staan:  ,,Die  Sinode  in  die  Kerk 
van  die  O.V.S.  behou  vir  hom  die  reg,  om  ander  Suster- 
kerke  wat  met  hom  in  Leer  en  tug  verenig  is,  tot  sy  gemeen- 
skap  toe  te  laat.  (Art.  5)”.  Hierdie  Art.  is  nie  alleen 
geheel  oorbodig  nie,  maar  verraai  tewens  ’n  gebrekkige  insig 
in  die  kerkregtelike  posisie.  Immers  die  Sinode  het  nie 
alleen  (sonder  om  dit  „vir  hom  voor  te  behou”)  altyd  dic 
reg  om  ander  Geref.  Kerke,  ditsy  ’n  enkele  gemeente  of 
groepe  van  gemeentes,  tot  sy  gemeenskap  toe  te  laat  nie 
maar  hy  is  verplig  om  enige  reg  gereformeerde  Kerk  wat 
tot  sy  gemeenskap  wil  toetree,  daarin  op  te  neem ;  hy  is 
daartoe  verplig  net  sowel  as  ’n  enkele  gemeente  of  groep 
van  gemeentes,  wat  nog  nie  formeel  tot  ’n  ring  of  sinode- 
georganiseer  is  nie,  verplig  is  om  tot  die  verband  van  die 
algemene  kerk  toe  te  tree. 

In  Art.  13  pt.  1  laat  die  formulering  baie  te  wense 
oor.  Daar  staan :  ,,Die  hele  Kerk  is  ingedeel  in  afsonderlike 
Parogieë  of  Gemeentes,  volgens  sekere  vasgestelde  grensskei- 
dinge,  gewoonlik  genoem  na  die  kerkplaas  in  sodanige  ge- 
meente,  en  wat  bestaan  uit  die  lede  en  andere  (Art,  6) 
wat  binne  die  grensskeidinge  woonagtig  is.  ”  Teen  hierdie 
Art.  moet  die  volgende  besware  geopper  word:  (1)  Hier 
word*nie  duidelik  gemaak  wie  die  „lede”  en  wie  die 
„andere”  van  Art.  6  is  wat  bedoel  word  nie.  As  die  bedoe- 
ling,  b.v.  sou  wees  dat  die  gedooptes  (van  Art  6)  wat  aan 
’n  gemeente  behoort,  nie  lede  van  ’n  gemeente  is  nie,  sou 
dit  in  stryd  wees  met  geref.  opvatting,  waarvolgens  die  kerk 
nie  alleen  belydende  lede  het  nie,  maar  ook  dooplede..  (2) 
Die  gebruik  van  die  woord  ,,paroehie”  as  ’n  sinoniem  vir 
’n  gemeente  of  pl.  kerk  is  ongewens.  Die  parochie  in  die 

Roomse  kerklike  taal  beteken  die  afdeling  van  die  kerk 
wat  tot  die  parochus  of  priester  van  ’n  wyk  behoort;  en 
ons  weet,  volgens  Roomse  beskouing  gaan  die  priester  aan 
die  kerk  vooraf ;  waar  die  priester  is  daar  is  die  kerk ;  dus, 
waar  die  parochus  is,  daar  is  die  parochie.  Volgens  geref. 
beskouing  gaan  die  kerk  aan  die  dienaar  vooraf,  en  is 
die  kerk,  die  gemeente,  dus,  in  sy  wese  ’n  vergadering  van 
gelowiges.  Om  hierdie  rede  is  dit  nie  gewens  om  ’n 
gemeente  ’n  „parochie”  te  noem  nie.  (3)  Die  uitdrukking 
dat  „die  Kerk  ingedeel  is  in  afsonderlike  Parochieë  of 
Gemeentes,”  laat  nie  die  nodige  reg  wedervaar  aan  die 
geref.  beginsel  dat  die  algemene  kerk  ontstaan  uit  ’n  same- 
voeging  van  plaaslike  gemeentes  en  nie  omgekeerd,  die  pl. 
gemeentes  uit  ’n  onderverdeling  van  die  algemene  kerk  nie. 
Die  geref.  stelsel  van  kerkinrigting  en  kerkregering  gaan 
uit  van  die  begrip  van  die  wese  van  ’n  kerk  as  ’n  verga- 
dering  van  gelowiges.  Dié  word  in  die  eerste  plaas  wesenlik 
as  kerk  aangetref  in  die  pl.  gemeente.  Dáár  word  die 
kerkregering  aanvanklik  ingestel  en  uitgeoefen.  En  deur 
’n  versameling  van  al  die  pl.  gemeentes  word  die  algemene 
kerk  opgebou.  Dus  bestaan  die  algemene  kerk  uit  gemeen- 
tes,  soos  die  Kaapse  en  Transvaalse  Kerke  dit  gestel  het  in 
huíle  Art.  2.  Omdat  die  Vrystaatse  Art.  6  spreek  asof 
die  algemene  kerk  bestaan  uit  persone  en  nie  uit  gemeentes 
nie,  daarom  moet  hy  nou  hier  (in  Art.  13)  die  kerk  (d.w.s. 
die  totaliteit  van  individue  wat  aan  die  hele  kerk  behoort) 
„indeel”  in  „afsonderlike  gemeentes”,  asof  die  algemene 
kerk  absoluut  aan  die  gemeentes  voorafgaan.  Hier  is 
natuurlik  sprake  van  die  kerk  as  instiuut,  d.w.s.  as  voor- 
werp  van  organisasie,  vir  doeleindes  van  kerkregering,  en 
nie  van  die  ideële  begrip  van  kerk  nie.  Die  formulering 
van  Art.  13  pt.  1,  in  verband  geneem  met  Art.  6,  is  gestel 
op  ’n  wyse  wat  meer  by  die  kollegiale,  en  miskien  cok 
episkopale,  as  by  die  geref.  stelsel  tuishoort. 

§3. — Die  Ampsdraers  in  die  N.G.  Kerke. 

Vervolgens  vra  ons:  Hoe  staan  dit  in  die  N.G.  Kerke 
met  die  Kerklike  Ampsdraers,  die  persone  deur  wie  die 
regering  uitgeoefen  word,  eers  in  die  pl.  gemeente  en  daarna 
in  ring  en  sinode?  As  kerklike  ampsdraers  word  in  die 
Kaapse  (Artt.  5-8,  waar  hulle  „beamptes  —  dit  moes 
liewer  ,,ampsdraers”  wees  —  genoem  word)  en  die  Trans- 
vaalse  (Art.  9)  Wetboeke  genoem:  predikante,  ouderlinge 
en  diakens.  Dit  is  die  ampsdraers  wat,  na  N.  Testamen- 
tiese  voorbeeld  algemeen  in  die  Geref.  Kerke  erken  word, 
met  die  bepaling  egter  daarby,  dat  die  diakens,  soos  reeds 
vroeër  gemeld,  nie  in  alle  Geref.  Kerke  as  algemene  reêl 

tot  die  regerende  kerkraad  behoort  nie,  maar  wel  in  som- 
mige.  Die  O.V.S.  Art.  (15)  verskil  van  die  ander  twee 
Kerke  s  ’n.  Dit  lees :  „Kerklike  Beamptes  bepaal  hulle  tot : 
Kerkraadslede,  waartoe  die  Predikant  of  Konsulent  van  ’n 
Gemeente  behoort,  en  die  Ouderlinge  en  die  Diakene;  Kos- 
ters;  Godsdiensonderwysers  en  Sendelinge.  ”  As  dié  Art. 
bedoel  was  om  ’n  aantal  van  die  belangrikste  persone  te 
noem  wat  regeerwerk  en  leerwerk  en  dienswerk  in  en  buite 
die  gemeente  vir  die  kerk  doen,  sou  hy  enigsins  aan  sy  doel 
beantwoord  het.  Maar  nou  is  in  die  plek  waar  hy  staan  ’n 
Art.  nodig  (58)  wat  aangee  die  algemeen  erkende  amps- 
draers  wat  as  regeerders  in  die  kerk  diens  doen.  En  vir 
hierdie  doel  is  sy  spesifikasie  heeltemal  verkeerd,  en  wel 
in  die  volgende  opsigte:  (1)  Die  konsulent  hoort  nie  tot  die 
kerkraad  nie,  soos  ons  elders  aangetoon  het,  en  hy  is  ook 
nie  ’n  „kerklike  beampte”  van  ’n  gemeente  in  die  sin  soos 
hier  bedoel  nie.  „Konsulent”  is  alleen  die  naam  wat  die 
deputaat  dra  wat  die  ring  by  die  gemeente  verteenwoordig 
in  verband  met  dienste  onder  seker  buitengewone  omstan- 
dighede.  (2)  Om  eers  te  sê  „Kerkraadslede ”  en  dan  enige 
klasse  van  kerkraadslede  te  noem,  openbaar  gebrek  aan 
logiese  sin;  want  die  ampsdraers  gaan  aan  die  kerkraad 
vooraf.  Kerkraadslede  is  die  Kerklike  ampsdraers,  en  dit  is 
juis  hulle  wat  die  Art.  onderneem  om  te  noem ;  nou  is  dit  ’n 
toutologie,  behalwe  nog  dat  dit  onlogies  is,  om  hulle  op  dié 
wyse  te  noem.  En  om  hierop  te  wys  is  nie  ’n  onnodige 
beuselagtigheid  nie.  Die  neiging  tot  ’n  alte  breedvoerige 
uitweiding  en  omhaal  van  woorde  is  ’n  kenmerk  van  ’n 
hele  aantal  Artikels  in  die  Vrystaatse  Kerkwet,  wat  die 
wetgewing  van  sy  helderheid  en  sierlikheid  en  geestelike 
eenvoud  beroof,  en  aan  die  vyand  ’n  geleentheid  gee  om  te 
skimp.  (3)  Verder  is  die  noem  van  ,,Kosters;  Godsdiens- 
onderwysers  en  Sendelinge”  as  „Kerklike  Beamptes”  geheel 
uit  sy  plek.  Dat  al  hierdie  klasse  van  persone  hier  genoem 
word,  is  seker  gedeeltelik  toe  te  skrywe  aan  die  feit  dat 
die  gebruik  van  die  woord  „beampte”  op  sigself  al  verwar- 
ring  van  begrippe  bring.  „Beampte”  en  „amptenaar”  het 
betekenisse  in  die  gewone  spraakgebruik,  wat  gladnie  van 
toepassing  is  op  die  drie  erkende  kerklike  ampte  nie.  Indien 
derhalwe  die  woord  „ampsdraers”  (soos  die  Transvaalse 
Kerkwet  dit  het  sinds  die  revisie  van  1931)  vir  die  draers 
van  die  drie  ampte  gebesig  word,  en  die  ander  per- 
sone,  wat  een  of  ander  offisiële  betrekking  in  die  kerk 
beklee,  „beamptes”  genoem  word,  sou  daar  nie  soveel  aan- 
leiding  tot  verwarring  wees  nie. 

Mag  dit  ons  vergun  word  om  hier  in  die  verbygaan 
nogmaals  te  sê  dat  ’n  „sendeling”  beskou  moet  word  as  ’n 
volledige  dienaar  van  dic  Woord,  ewewaardig  met  ’n  pre- 

dikant,  en  dat  die  onderskeid  tussen  hom  en  ’n  predikant, 
uit  kerkregtelike  oogpunt,  alleen  daarin  bestaan  dat  hy 
deur  die  kerk  gestuur  is  vir  ’n  besonder  werk.  Maar  dit  is 
’n  werk  hoogswaardig  in  sy  aard,  wat  hom  nie  ’n  mindere 
dienaar  maak  as  ’n  predikant  nie.  Die  geref.  kerkreg  ken 
geen  mindere  rang  of  stand  van  dienaar  van  die  Woord 
nie.  Alle  dienaars  is  gelyk.  En  die  Geref.  Kerk  kan  nie  ’n 
hoër  en  laer  stand  van  dienaars  skep  nie.  Ongelukkig  wek 
die  feit  dat  baie  van  ons  sendelinge  in  díe  Sending  Instituut 
studeer  (en  nie  in  die  Kweekskool,  soos  die  predikante  nie), 
en  dat  aan  hulle  enigsins  laer  wetenskaplike  eise  gestel 
word,  die  gedagte  as  sou  hulle  ’n  minder  stand  beklee, 
onwillekeurig  in  die  hand.  Maar,  natuurlik,  —  dit  moet 
ten  slotte  bygevoeg  word  —  tot  die  ampsdraers  in  die  kerk- 
like  regeringsorganisasie  van  die  sendende  kerk  behoort 
hulle  nie,  ewemin  as  Kosters  en  Godsdiensonderwysers. 
Eindelik  merk  ons  net  nog,  na  aanleiding  van  hierdie  O.V.S. 
Art.  15,  op  dat  hy  by  ons  die  indruk  maak  van  formulering 
na  die  wyse  van  die  eerste  kwart  van  die  19de  eeu,  toe  die 
bewussyn  van  die  geref.  beginsel  baie  flou  was.  Die  manier 
is  kollegiaal.  In  die  begin  van  die  vorige  eeu  is  die  bewus- 
syn  van  kerkreg  as  goddelike  reg  (jus  divinum)  en  van  die 
erkende  vaste  apsdraers  om  volgens  dié  reg  in  die  gemeente 
na  Gods  Woord  te  regeer,  vervang  deur  ’n  strewe  om  te 
sorg,  asof  dit  hoofsaak  is,  vir  die  'besigheid  en  die  goeie  orde 
in  die  kerk,  waarvoor  dan  ’n  aantal  persone  as  beamptes 
nodig  is,  waartoe  ook  kosters,  ens.,  behoort.  Nou  wil  ons 
nie  beweer  dat  die  Vrystaatse  Kerk  positief  so  gesind  was, 
of  dat  by  die  Art.  bewus  met  dié  strewe  opgestel  het  nie. 
Maar  wat  ons  wel  glo  is  dat  hierdie  Art.  by  die  Vrystaatse 
Kerk  (net  soos  ook  een  van  dieselfde  aard  vroeër  by  die 
Transvaalse)  nie  inheems  is  nie,  d.w.s.  nie  oorspronklik  op 
Vrystaatse  bodem  ontstaan  het  nie.  Dit  is  in  ieder  geval 
nie  in  ooreenstemming  met  die  algemene  gesindheid  en 
strewe  in  dié  Kerk  in  vroeër  en  later  tyd  nie.  A1  wat  o.i. 
by  hom  nodig  is,  om  ’n  verandering  te  verseker,  is  ’n 
ontdekking. 

In  die  Artt.  oor  die  Ampswerksaamhede  van  predi- 
kante,  ouderlinge  en  diakene  sê  die  Kaapse  Kerkwet  (Artt. 

5,  7  en  8)  :  „Aan  die  Predikante  is  opgedra . ”,  en: 

„Aan  die  Ouderling  is  opgedra . en:  „Die  Diakene 

is  belas  met . ”,  met  vermelding  van  hulle  pligte, 

volgens  gewone  vereistes,  min  of  meer.  In  die  Vrystaatse 
Wetboek  vind  ons  die  verskynsel,  waarvoor  ons  geen  rede 
kan  sien  nie,  dat  daar  aan  die  lys  van  pligte  in  die  geval 
van  iedereen  van  die  ampsdraers  ’n  Art.  voorafgaan  waar- 
in  eers  een  plig  genoem  word,  beginnende :  „Die  Predikante 
sorg  vir . ”,  (Art.  17)  :  ,,Aan  die  ouderlinge  is  toe- 

vertrou  om . ”,  (Art.  24)  ;  en  „Die  Diakene  sorg 

vir . ”  (Art.  26).  Daarna  volg  in  ieder  geval  ’n  tweede 

Art.  met  ’n  lys  min  of  meer  van  die  gewone  pligte.  Omtrent 
die  predikante  begin  Art.  18 :  „Aan  die  Predikante  is  opge- 
dra: — ”  ens.  Art.  25:  „Die  Ouderlinge  gedra  hulle  volgens 
die  Wette  en  Verordeninge  van  die  Kerk  in  die  algemeen, 
terwyl  dit  in  besonder  aan  hulle  opgedra  is  om : — ”  ens.  In 
die  Transvaalse  Wetboek  (Artt.  23,  26  en  27)  staan,  in  die 

geval  van  al  drie:  „Die  ampspligte  van  .  is: — ”. 

Hierdie  Tr.  Artt.,  wat  sinds  die  revisie  van  1931  so  lees 
soos  aangehaal,  bevat  o.i.  ’n  formulering  waar  daar  geen 
beswaar,  op  kerkregtelike  gronde,  teen  kan  ingebring  word 
nie.  Die  woord  „opgedra”,  wat  ook  ’n  nog  aanklewende 
oorerwing  uit  Nederland  in  die  vroeë  helfte  van  die  19de 
eeu  is,  moet,  na  ons  mening,  afgekeur  word  en  wel  om  die 
volgende  rede.  Hierdie  woord  het  sy  ontstaan  te  danke  aan 
die  onjuiste  veronderstelling  dat  die  amp  van  regering  (die 
bediening  van  Woord,  sakramente  en  tug,  die  hou  van 
opsig  en  die  bediening  van  liefdadigheid,  ens„)  uitgedink 
en  ontwerp  is  deur  die  sinode  en  nou  deur  hom  aan  die 
ampsdraers  in  die  gemeente  as  hulle  taak  opgelê  word,  wat 
hulle  van  die  sinodes  ontvang  het.  Dit  is  dan  deur  die 
sinode  by  wetgewing  aan  hulle  opgedra,  soos  ’n  owerheid 
die  pligte  van  elkeen  van  sy  amptenare  voorskryf  en  dit  vir 
uitvoering  aan  hulle  opdra.  In  die  kerk  vloei  so  ’n  opvatting 
van  die  verhouding  tussen  die  sinode  (of  ook  ’n  pous)  en 
die  ampsdraers  in  die  gemeentes  voort  óf  uit  ’n  kollegiale 
óf  uit  ’n  episkopaalse  denkwyse.  In  die  geref.  kerkreg 
ontvang  die  ampsdraers  hulle  opdrag  kragtens  Goddelike 
reg  van  Christus  self,  en  wel  kragtens  die  hoedanigheid 
van  die  priesterskap  van  alle  heiliges  wat  die  gemeente 
besit.  En  daarby  besit  hulle  ook  nog  die  Woord  met  sy 
voorskrifte,  o.a,  aangaande  die  wyse  waarop  die  een  hom 
teenoor  die  ander  moet  gedra  en  waarop  die  ampsdraers 
hulle  teenoor  die  gemeente  moet  dra.  Hierdie  Woord 
moet  die  Christene  in  die  gemeente,  en  veral  die  ampsdraers 
vooraan,  as  mondiges,  selí  verstaan  en  toepas.  Die  gedagte 
by  sinodale  wetgewing  (om  maar  ’n  gebruiklike  maar  nie 
heeltemal  gewenste  woord  te  besig)  is  nie  dat  die  sinode 
van  bo-af  kom  en  wette  en  voorskrifte  oplê  aan  onderhoriges' 
nie  of  lesse  gee  aan  kinders  nie.  Die  gemeente  met  sy 
ampsdraers  besit  in  beginsel  self  alles  wat  die  sinode  kan 
dink  om  te  besit :  die  begenadiging  deuv  die  Heilige  Gees 
in  die  wedergeboorte  ontvang,  die  Woord  as  ’n  lamp  vir 
hulle  voet  en  ’n  lig  op  hulle  pad,  die  gesag  van  Christus 
ontvang  om  te  bind  en  te  ontbind,  ’n  eie  gewete  en  geeste- 
like  verstand  en  ’n  eie  gevoel  van  roeping  en  verantwoor- 
delikheid,  ens.  Die  sinode  deel  niks  van  al  hierdie  dinge 

aan  hulle  mee  nie,  skryf  ook  niks  daarvan  as  uit  homself 
komende  aan  hulle  voor  nie,  dra  nie  hulle  ampspligte  aan 
hulle  op  nie. 

Verder  moet  opgemerk  word  omtrent  die  O.V.S.  Artt. 
17,  25  en  26,  dat  die  uitdruklike  voorskrif  aan  elk  van  die 
drie  klasse  van  ampsdraers  dat  hulle  hul  moet  gedra  na 
die  voorskrifte  van  die  „Kerklike  Wette  en  Verordeninge” 
vir  ons  voorkom  as  nie  alleen  oortollig  nie,  maar  ook  dat 
dit  in  ’n  Geref.  Kerk,  wat  na  Goddelike  reg  geregeer  word, 
nie  baie  gepas  is  om  die  kerklike  „wette”  al  te  seer  op  die 
voorgrond  te  stoot  nie.  Dit  moet  soveel  moontlik  aan  die 
verbeeldingsvermoë  van  die  ampsdraer,  wat  self  ’n  dienaar 
van  Christus  en  Sy  Woord  is,  oorgelaat  word  om  te  weet 
dat  hy  hom,  in  die  uitvoering  van  die  roeping  wat  hy  van 
Christus  ontvang  het,  aan  die  orde  van  sy  kerk  moet  hou. 
In  so’n  Art.  is  stellig  alleen  die  vermelding  van  die  pligte, 
wat  tot  die  wese  van  die  besondere  amp  behoort,  op  sy 
plek. 

Art.  20  van  die  O.V.S.  vereis  enige  aandag.  Dit  lees :  „1. 
Predikante  het  die  reg  om  in  oorleg  met  hulle  Kerkrade 
te  bepaal,  dat  jongeliede,  wat  wens  om  lede  van  die  Kerk 
te  word,  enige  tyd  op  die  dorp  of  in  die  stad  sal  kom  om 
gekatkiseer  te  word.  2.  Hierdie  bepaling  sal  egter  nie 
belet  nie,  dat,  waar  omstandighede  dit  vereis,  van  hierdie 
gebruiklike  reël  afgewyk  kan  word.”  Hierby  teken  ons 
aan:  (1)  Dat  hierdie  Art.  o.i.  bevattende  ’n  onno- 
dige  bemoeiing  met  die  wyse  waarop  ’n  kerkraad  die 
ontmoeting  van  sy  lede  vir  katkisasie  reël,  geheel  onnodig 
is,  en  daarom  is  die  feit  van  sy  aanwesigheid  in  die  kerkwet 
in  sy  aard  nie  juis  kenmerkend  gereformeerd  nie.  (2)  Waar 
daar  staan:  ,,Die  predikant  het  die  reg  om  in  oorleg  met 

hul  Kerkrade  te  bepaal, . ”,  plaas  dit  die  predikant 

in  die  posisie  waarin  die  kerkraad  moes  staan.  Nie  die 
predikant  nie,  maar  die  kerkraad  regeer  in  die  gemeente 
en  bepaal  sulke  sake.  Die  predikant,  natuurlik,  is  lid  van 
die  kerkraad,  en  kan  daarin  onder  omstandighede,  veral 
as  dit  reëling  in  verband  met  sy  besonder  werk  betref,  ’n 
leidende  aandeel  neem,  maar  dit  is  die  kerkraad  wat 
bepalings  maak.  En,  om  bepalings  van  hierdie  aard  te 
maak,  besit  die  kerkraad  self  die  reg,  die  sinode  verleen 
dit  nie  aan  hom  nie,  allermins  het  die  sinode  die  reg  om  dit 
te  verleen  aan  die  predikant  en  om  die  kerkraad  te  plaas 
in  die  posisie  van  ’n  raadgewer  van  die  predikant  om 
oorleg  mee  te  pleeg.  (3)  Die  uitdrukking  „jongeliede  wat 
wens  om  lede  van  die  Kerk  te  word,”  sien  sonder  twyfel 
op  gedoopte  lede  van  die  kerk;  dus  „word”  hulle  nie  lede 
nie.  Die  bedoeling  is  natuurlik,  by  die  gewone  stand  van 
sake,  dat  die  jongeliede  as  gedoopte  lede  wil  kom  om  bely- 

denis  van  hul  geloof  af  te  lê  en  so  tot  die  volle  kerklike 
voorregte  toegelaat  te  word  as  belydende  lidmate.  (3) 
Umtrent  punt  2  van  hierdie  Art.  hierbo  aangehaal,  kan 
net  opgemerk  word  dat,  as  die  sinode  nie  onder  punt  1  vir 
die  kerkraad  ’n  onnodige  bepaling  in  sy  beweginge  by  die 
bearbeiding  van  die  gemeentelede  gemaak  het  nie,  dit  vir 
hom  nie  nodig  sou  gewees  het,  om  ’n  pt.  2  by  te  voeg, 
waardeur  aan  hom  tog  weer  die  vryheid  geskenk  word, 
om  met  hulle  volgens  sy  eie  diskresie  te  handel  nie.  Hierdie 
geval  laat  ons  weer  sien  die  onwenslikheid  van  onnodige ' 
bemoeiing  met  die  pligte  van  die  Kerkraad. 

Oor  Art.  21,  wat  lees:  „Die  Predikant  of  Konsulent 
verleen,  namens  die  Kerkraad,  Sertifikate  van  Lidmaatskap 
( wat  nie  atteste  is  nie )  en  van  die  Doopsbediening.  (Art. 
69:3),”  moet  ons  opmerk:  (1)  Dat  die  konsulent  alles,  wat 
hy  as  sodanig  doen,  eigenlik  doen  namens  die  ring,  waardeur 
hy  gedeputeer  is  om  die  algemene  kerk  te  verteenwoordig 
totdat  die  kerkraad  ten  volle  gekonstitueer  is,  ook  deur  die 
koms  van  ’n  eie  leraar,  wat  dan  wettiglik  ook  sal  lid  wees 
van  die  kerkraad.  Op  ons  opmerking  betreffende  hierdie 
punt  wil  ons  egter  nie  te  veel  klem  lê  nie,  daar  dit  in  ’n 
oneigenlike  en  meer  losse  sin  nie  so  kwaad  is  om  te  sê 
dat  die  konsulent  tydens  ’n  vakature  in  een  of  ander 
handeling  die  kerkraad  verteenwoordig  nie.  Ons  opmerking 
was  alleen  bedoel  om  nog  eeiu  aan  die  eigenlike  regsposisie 
van  die  konsulent  in  ’n  vakante  gemeente  te  herinner,  nl. 
dat  hy  eigenlik  daar  ontree  namens  die  ring.  (2)  Wat  betref 
die  beklemtoonde  sinsnede:  „(wat  nie  atteste  is  nie)”, 
rys  daar  voor  ons  hier  ’n  aantal  vrae  op:  (a)  Wat  is  die 
hier  bedoelde  onderskeid,  vir  kerkregtelike  doeleindes,  tus- 
sen  ,,Sertifikate  van  lidmaatskap”  en  „Atteste”?;  (b) 
Wanneer  word  die  een  verleen  en  wanneer  die  ander?  In 
Art.  69  staan  „die  Kerkraad  verleen  aan  Lidmate  wat  na 
elders  verhuis,  die  volgende  Attes,  geteken  deur  die  Predi- 
kant  en  Ouderling  wat  teenwoordig  is.”  ’n  Attes  of 
Attestaat  in  so’n  geval  is  die  regte  ding.  Maar  wat  is  die 
waarde,  vergeleke  by  die  van  ’n  „attes”  of  „Attestaat”, 
van  ’n  „sertifikaat  van  lidmaatskap”.  Dit  word  nergens 
bepaal  nie.  Alleenlik  word  aangegee  (Art.  69:3)  onder 
watter  omstandighede  dit  uitgereik  word.  (c)  Word  deur 
die  beklemtoning  van  die  hier  pas  aangehaalde  woorde 
bedoel  dat  hulle  van  besonder  gewig  is,  dan  het  ons  op 
kerkregtelike  gronde  niks  daarteen  in  te  bring  nie,  mits 
dat  dit  werklik  so  ís  dat  hulle  besonder  klem  verdien. 
Maar  as  deur  die  beklemtoning  bedoel  word  om  die  amps- 
draers  wat  dit  lees,  as  ’n  onmondige  te  help  om  die  bedoe- 
ling  van  die  Artikel  te  verstaan,  dan  is  die  motief  waarmee 
dit  gedoen  is  nie  in  sy  aard  gereformeerd  nie.  Na  aan- 

leiding  van  hierdie  geval  merk  ons  in  die  algemeen  op 
dat  kursiverings  (soos  in  die  Vrystaatse  kerkwet  menig- 
vuldig  voorkom)  in  geskrifte  van  dokumentêre  of  legisla- 
tiewe  aard  in  die  reël  afgekeur  word,  omdat  hulle  dikwels 
’n  heel  ander  indruk  by  die  leser  kan  verwek  as  die  wat 
deur  die  wetgewer  bedoel  is.  As  daar  dus  beklem- 
toninge  voorkom  in  sulke  stukke  of  dokumente,  is 
hulle  vermoedelik  aangebring  deur  ’n  redaksie  kom- 
missie  of  sekretaris  met  die  bedoeling  om  die  lesers 
of  die  opstellers  of  altwee  te  help.  Dit  is  ’n  poging 
tot  interpretasie,  wat  nie  geoorloof  is  nie  en  wat  die  opstel- 
lers  in  hulle  eie  belang  nie  anders  kan  as  verbied  nie. 

Omtrent  die  Kostersamp  sê  O.V.S.  Art.  29  :1 :  „Kosters 
word  op  voordrag  van  die  Predikant  deur  die  meerderheid 

van  die  Kerkraad  benoem . ”  Dit  kom  ons  nie  alleen 

as  ongewens  en  onredelik  voor,  dat  die  sinode  aan  ’n  kerk- 
raad  voorskryf  dat  hy  alleen  ’n  koster  mag  aanstel  wat 
deur  die  predikant  voorgedra  is  nie,  maar  dit  is  in  strvd 
met  die  beginsels  van  geref.  kerkreg,  waardeur  die  predi- 
kant  onder  en  nie  oor  die  kerkraad  gestel  is  nie.  Punt  2, 
wat  dit  neerlê  dat  die  kerkraad  die  reg  sal  hê  om  die  koster 
in  sy  diens  te  skors  en  af  te  sit,  as  hulle  redes  daartoe  vind, 
skyn  ons  in  die  eerste  plek  toe  as  geheel  oorbodige  wetge- 
wing,  omdat  elke  kerkraad  wel  sy  eie  weg  in  so’n  geval  sal 
vind,  as  die  koster  nie  bevrediging  gee  nie;  en  ten  tweede 
as  gans  betekenloos,  omdat  die  sinodale  besluit  niks  af  of  toe 
sal  doen  aan  die  bindendheid  of  nie  van  enige  kontraktuele 
ooreenkoms  wat  die  kerkraad  met  die  koster  tydens  sy  aan- 
stelling  mag  aangegaan  het  nie.  Sulke  wetgewing  is  nie  in 
geref.  gees  nie.  Want  dit  openbaar  ’n  strewe  om  op  die 
privaat  gebied  van  die  kerkraad  onnodige  voorskrifte  te 
gee  en  so  die  kerkraad  se  vryheid  van  beweging  in  eie  huis 
tot  in  alle  kleinighede  aan  bande  te  lê.  Die  ergste  by  ons 
bekende  oplegging  aan  ’n  kerkraad  van  bevele  in  ’n  groot 
aantal  klein  besonderhede  vind  ons  in  Art.  30  oor : 
a  „Die  pligte  van  Kosters”,  onder  vyftien  punte, 
wat  anderhalwe  bladsy  beslaan.  Die  Art.  eindig  met  b  ,,Die 
Kerkraad  behou  hulle  reg  om  die  Reglement  op  Kosters 
sodanig  te  vermeerder,  as  wat  dit  na  omstandighede  van 
tyd  en  plek  nodig  geoordeel  sal  word,  en  verder  ’n  Regle- 
ment  vir  Aansprekers  te  vervaardig,  alles  onderworpe  aan 
die  Bepalinge  by  Art.  66  van  die  Kerkwet.”  Of  so’n  Art. 
na  geref.  wyse  en  gees  is?  Dit  is  bevreemdend  dat  die 
Yrystaatse  sinode  nie  hierdie  Art.  ook  lank  al  afgeskaf  het 
soos  die  Kaapse  Kerk,  wat  hom  eweëens  in  vroeër  dae 
besit  het  nie.  Maar  dit  sal  sonder  twyfel  geskied,  wanneer 
die  so  dringend  noodsaaklike  revisie  van  hierdie  kerkwet- 
boek  ter  hand  geneem  word. 

Insake  ampsdraers  val  daar  in  die  geval  van  die 
Kaapse  en  Transvaalse  Kerke,  behalwe  wat  reeds  vroeër 
gesê  is,  niks  verder  op  te  merk  nie.  Die  inhoud  van  die 
Artt.  omtrent  die  predikante,  ouderlinge  en  diakens  en 
hulle  ampspligte  is  nagenoeg  die  wat  gewoonlik  volgens 
geref.  beginsel  as  sulks  erken  word. 

§4. — Die  Kerkregering  in  die  N.G.  Kerke. 

Om  mee  te  begin  merk  ons  op  dat  die  Transvaalse 
kerkwetboek  hier  die  woord  „kerkregering  ”  besig  sedert  die 
revisie  van  1931  en  dat  die  woord  „bestuur”  deurgaans 
vervang  is  deur  ,,regering”,  waar  dit  op  die  aksie  sien, 
en  deur  „kerkvergadering  ”  waar  die  regeringsliggaam 
(kerkraad,  ring  of  sinode)  bedoel  word.  Dit  is  gedoen  om 
redes  soos  reeds  in  Deel  I  uiteengesit,  waarom  dit  meer 
wenslik  is  om,  instede  van  „bestuur”,  te  spreek  van 
„regering”  en  „kerkvergadering”.  Waar  die  Kaapse  en 
Vrystaatse  wetboeke  die  woord  ,bestuur”  besig,  is  op  hulle 
van  toepassing  wat  daar  (in  Deel  II)  aangaande  hierdie 
vraagstuk  betoog  is. 

In  verband  dan  met  die  regering  van  die  kerk  kom  al 
drie  die  Kerke  saakli  met  mekaar  ooreen  in  die  opgawe 
van  die  doel  van  die  regering,  op  gewone  gereformeerde 
wyse,  as  bestaande  in  die  bevordering  van  die  Christelike 
Kerk  in  die  algemeen  en  die  N.G.  Kerk  in  die  besonder, 
die  handhawing  van  die  leer,  die  vermeerdering  van  gods- 
dienskennis,  die  gee  van  Christelike  onderwys  aan  die  jeug, 
bevordering  van  Christelike  sedes,  die  bewaring  van  orde 
en  eendrag,  die  aankweek  van  onderdanigheid  aan 
die  burgerlike  owerheid  en  wette.  Dan  word  in  ’n 
volgende  Art.  verklaar  dat  die  regering  uitgeoefen  word 
deur  kerkrade,  ringe  en  ’n  sinode;  dat  teen  uitsprake 
gedaan  geappelleer  kan  word  by  ’n  meerdere  vergadering; 
en  dat  geen  saak  voor  ’n  meerdere  vergadering  mag 
gebring  word,  wat  eers  in  ’n  mindere  moes  behandel  geword 
het  nie.  Dit  alles  kom  ooreen  met  goed  geref.  beginsels  en 
praktyk.  Die  Transvaalse  wetboek  is  meer  kort  en  bondig 
oor  hierdie  punte  as  die  van  die  Kaap  en  van  die  Vrystaat. 
Nog  iets:  die  Kaapse  wetboek  (art.  10)  spreek  van  „Mindere 
Besture  of  Kollegies”,  en  (Art.  12)  „Meerdere  Kerkbe- 
sture”;  die  O.V.S.  Art  37  van  „mindere  Kerkbesture” 
en  Art.  38  van  „Hoëre  Kerkbesture  ” ;  die  Tr.  Art.  32: 
„minder  Kerkvergaderinge,  ”  en  Art.  33:  ,,’n  Meerdere 

Kerkvergadering.  ”  Wat  betref  die  gebruik  van  „hoëre” 
(Kerkbesture)  instede  van  „meerdere”,  daaromtrent  het 
ons  gehandel  in  Deel  II  en  die  gevoele  daar  uitgespreek 
(met  aanvoering  van  bewysgronde)  dat  „meerdere”  ver- 

kiesliker  is  as  „hoëre”,  hoewel  dit  nie  kan  beweer  word, 
dat  daar  geen  sin  is,  waarin  ,,hoëre”  van  toepassing  kan 
wees  nie.  In  die  Transvaalse  wetboek  kom  hierdie  woorde 
dan  ook  seer  selde  voor,  en  dan  alleen  waar  dit  moeilik 
is  om  ’n  ander  woord  op  die  plek  te  gebruik,  soos  b.v.  in 
Art.  105 :  „By  die  Sinode  berus  die  hoogste  gesag  in  die 
regering  van  die  kerk,  wat  uitgeoefen  word  in  ooreen- 
stemming  met  Gods  Woord  en  die  aangenome  wette  en 
Bepalings.  ”  Hier  sou  dit  ’n  verkeerde  sin  gee  om  b.v. 
te  sê  „die  meeste  gesag.” 

Onder  die  hoof,  „Bie  Kerkregering”  kom  daar  voor 
’n  „Reglement  van  Orde”,  waarin  daar  eenvoudig  aange- 
gee  word  die  algemene  reëls  van  prosedure  by  kerklike 
vergaderinge.  Sulke  reëls  is  op  hulle  plek  in  ’n  organisasie 
waarin  die  regering  uitgeoefen  word  deur  middel  van  ver- 
gaderings.  Hulle  strek  tot  leidraad  vir  die  voorsitter  en 
lede  van  die  kerkvergadering  en  tot  die  goeie  orde  en 
eenvormigheid  by  sy  handelínge.  En  wat  die  inkoud  van 
die  reglement  betref  is  daar,  sover  as  ons  kan  sien,  niks 
wat  in  stryd  is  met  Gods  Woord  of  die  geref.  beginsel 
nie.  Selfs  die  beslissing  deur  die  lot,  by  staking  van 
stemme,  is  ’n  weg  wat  in  die  Heilige  Skrif,  in  0.  en  N. 
Testament  in  seker  gevalle  gevolg  is. 

§5. — Die  Kerkraad  in  die  Ned.  Geref.  Kerke. 

Soos  ons  onder  Deel  II  aangetoon  het,  is  die  uitoefening 
van  die  kerkregering,  volgens  geref.  prinsipe  presbiteriaal, 
en  ontstaan  by  die  ampsdraers  in  die  plaaslike  kerk  of 
gemeente.  Hulle  word  gesamelik  gekonstitueer  tot  ’n  raad 
(kerkraad)  en  regeer  alleen  as  raad  of  liggaam  gesamelik. 
Individueel  kan  een  lid  of  enkele  lede  geen  bindende 
hesluite  neem  of  bevele  oplê  nie,  behalwe  onder  bepaalde 
opdrag  en  magtiging  van  die  liggaam  as  geheel.  Die  mag 
van  die  ampsdraers  afsonderlik  is  slegs  lerend,  raadgewend 
en  vermanend.  Geen  besluit  van  ’n  minderheid  van  die 
kerkraad  of  ook  van  die  gemeente  het  krag  van  wet  (en 
dit  nie  alleen  om  erken  te  word  in  die  kerk  nie,  maar 
ook  deur  die  Staat,  in  gevalle  nl.  waar  kerklike  besluite 
oor  sake  van  burgerlike  of  kontraktuele  aard  handel),  voor- 
dat  die  kerkraad  dit  in  ’n  wettige  vergadering  goedgekeur 
het  nie.  En  dit  is  die  beskouing  en  praktyk  wat  by  al  drie 
die  N.  G.  Kerke  beoefen  word,  soos  deur  die  gereg.  beginsel 
goedgekeur. 

Die  kerkraad  verteenwoordig  dus  die  gemeente  sowel 
in  alle  kerkvergaderinge  as  in  regte  by  die  burgerlike  ower- 
heid.  'Ook  regeer  die  kerkraad  die  gemeente,  en  wel  nie 
na  eie  inherente  reg  of  deur  reg  van  elders  (kerklik  of 

burgerlik)  ontvang  nie,  maar  na  Goddelike  reg,  as  dienare 
van  Christus  en  in  gehoorsaamheid  aan  Gods  Woord.  Dit 
is  die  suiwere  en  volledige  posisie  volgens  geref.  beginsel. 
En  hieraan  word  uitdrukking  gegee  in  die  huidige  Trans- 
vaalse  (Tr.  Art.  37)  :  ,,Daar  sal  in  elke  gemeente  ’n  Kerk- 
raad  wees,  wat  bestaan  uit  die  Predikant  of  predikante, 
die  Ouderlinge  en  Diakens  van  die  Gemeente.  Die  Kerk- 
raad  verteenwoordig  en  regeer  die  Gemeente,  as  dienare 
van  Kristus  ooreenkomstig  Gods  Woord,  en  hou  hulle  aan 
die  gemaakte  Wette  en  Bepalings”.*  Die  ooreenkomende 
K.  Art.  (17)  :  „Elke  gemeente  het  ’n  Kerkraad,  wat  hom 
vertegenwoordig  en  bestuur,”  is  goed  gereformeerd,  sover 
as  hy  gaan.  Dit  Tr.  Art.  is  vollediger  en  ryker  aan  inhoud, 
maar  wat  daarin  is  en  in  die  K.  Art.  ontbreek,  maak  op 
sigself  laasgenoemde  nog  nie  daarom  bepaald  ongerefor- 
meerd  nie.  Die  ooreenkomende  Art.  (47)  in  die  Vrystaatse 
wetboek  lees :  „Elke  gemeente  word  verteenwoordig  deur  ’n 
Kerkraad;  wat  ’n  Kollege  of  Raad  van  die  Kerk  is,  om 
besonderlik  toesig  te  hê  oor  die  Gemeente  en  sy  belange, 
sowel  geestelik  as  stoflik,  te  behartig.”  Hierby  moet  die 
volgende  kommentaar  gemaak  word:  (1)  Dit  lyk  vir  ons 
ewe  min  ’n  verduideliking  as  ’n  versiering  te  wees  van  ’n 
wetsartikel  om,  by  die  noem  van  ’n  kerkraad,  te  voeg  dat  dit 
’n  Kollege  is,  of  ook  dat  dit  ’n  Raad  van  die  Kerk  is,  aan- 
gesien  die  meeste  mondige  Christene  seker  beter  verstaan 
wat  ’n  kerkraad  is  as  ’n  „kollege”.  Selfs  om  te  sê  dat  ’n 
kerkraad  ,,’n  raad  van  die  Kerk”  is,  bring  seker  vir  weinig 
lesers  enige  nuwe  lig.  Ons  maak  die  opmerking  om  te 
wys  op  die  vrugteloosheid  en  onwenslikheid  van  ’n  omhaal 
van  woorde  by  kerklike  wetgewing.  In  die  streng,  helder 
dae  van  die  Dortse  Sinode  was  dit  ’n  kenmerk  van  die 
kerklike  verordeninge  dat  hulle  kort  en  bondig  was.  (2) 
Verder  is  die  woorde  „om  besonderlik  toesig  te  hê  op  die 
Gemeente  en  sy  belange  te  behartig”  te  vaag  en  sê  te  min. 
Elke  Art.  na  sy  aard.  Wat  hier  nodig  is  om  puntig  gesê 
te  word,  is  dat  die  kerkraad  geïnstitueer  is  om  die  gemeente 
te  regeer  en  na  buite  te  verteenwoordig.  Van  hierdie  Art. 
word  verwag  dat  hy  die  kerkraad  in  sy  regsposisie  in  die 
kerk  sal  definiëer.  (3)  Dat  die  kerkwet  hier  verklaar  dat  die 
kerkraad  bestaan  om  „die  gemeente  se  belange,  sowel  gees- 
telik  as  stoflik,  te  behartig”,  kom  ons  voor  as  heeltemal 
te  onbestemd  en  daarom  moontlik  misleidend.  Onder  die 
„behartiging  van  die  stoflike  belange  van  die  gemeente” 
(Art.  67 :15)  kan  enigiets  verstaan  word,  totdat  dit  selfs  die 
hele  taak  van  die  Staat  ré  die  ekonomiese  belange  van  die 


*)  Opm. :  Jammer  dat  hier  ,,gemaakte”  staan  en  nie  ook  ,,aan- 
genome”  —  wat  pasliker  is  —  soos  in  Art.  105. 

volk,  behels.  Daar  is  o.i.  juis  ’n  gevaar  dat  die  kerk  in  sy 
bemoeiing  met  die  stoflike  aangeleenthede  van  die  volk 
te  ver  kan  gaan.  Dit  is  opmerklik  hoe  beperk  Christus  se 
„sorg  vir  die  stoflike  belange”  van  die  mense  was,  met  wie 
Hy  te  doen  gekry  het,  en  hoe  weinig  Hy  Hom  ingelaat 
het  met  hul  materiële  welstand.  Barmhartigheid  en  lief- 
dadigheid  het  Hy  altyd  beoefen.  En  aan  Sy  volgelinge  het 
Hy  gebied  om  dit  ook  te  doen.  Rykdom  het  Hy  as  ’n  gevaar 
vir  mense  se  siele  beskou.  Waar  Hy  Hom  uitgelaat  het  oor 
mense  se  stoflike  belange  was  dit  alleen  in  sover  dit  dienstig 
was  vir  die  doeleindes  van  Sy  Koninkryk  en  as  ’n  middel 
kon  dien  om  mense  in  die  mees  gunstige  toestand  te 
plaas  vir  die  inwerking  op  hulle  van  die  kragte  en  die  wette 
van  Sy  Koninkryk.  En  dit  moet  ook  vir  die  kerk  sy  taak 
aan  die  hand  gee  en  die  grense  daarvan  afbaken.  Liefda- 
digheid  uit  ’n  aandrang  van  barmhartigheid  en  met  ’n 
geestelike  doel  voor  oë  moet  die  kerk  as  sy  roeping  beskou. 
Werke  soos  Armesorg,  en  christelike  opvoeding  aan  die  jeug, 
mits  dat  die  christelik  is,  lê  onteenseglik  op  die  weg  van 
sy  roeping.  Maar  groot  rykdom  onder  sy  lede  is  vir  die 
geestelike  doel  van  die  kerk  (nie  vir  die  Staat  nie)  dikwels 
net  so’n  groot  nadeel,  indien  nie  groter  nie,  as  armoede. 
Om  bowegenoemde  redes  is  ons  oordeel  derhalwe  dat  die 
bewoording,  dat  die  kerkraad  geroepe  is  om  „sowel  die 
geestelike  as  die  stoflike  belange  van  die  gemeente  te  behar- 
tig,”  ’n  moontlik  onjuiste  voorstelling  van  sy  taak  gee,  en 
dus  ongewens  is. 

Wat  betref  die  dienstyd  van  ouderlinge  en  diakene 
is  dit  in  al  die  N.G.  Kerke  gebruiklik,  dat  dit  nie  lewens- 
lang  sal  wees  nie,  maar  net  sal  strek  oor  enkele  jare,  meestal 
vir  twee,  maar  (behoudens  enkele  uitsonderings  gemaak 
met  die  oog  op  buitengewone  omstandighede)  nie  meer  as 
vier  jaar  agtereenvolgens,  met  ’n  verpligte  rustyd  van 
minstens  ’n  jaar.  Dit  is  min  of  meer  ooreenkomstig  die 
gebruik  in  die  meeste  Geref.  Kerke.  Dog  in  die  Skotse 
Presbyteriaanse  Kerk  is  die  gebruik  dat  „the  elders  are 
elected  for  life  and  hold  office  till  they  cease  to  be  members 
of  the  congregation,  or  their  resignation  is  accepted,  or  they 
are  deposed  or  otherwise  removed  from  office.”*  Die 
praktyk  in  die  Skotse  Kerk  gee  feitlik  ’n  onuitwisbare 
karakter  aan  die  amp  van  ouderling,  (altans  solang  as  hy 
in  een  gemeente  bly  woon)  net  soos  aan  die  van  ’n  dienaar 
van  die  Woord.  Dit  is  waarskynlik  die  weg  wat  in  die 
eerste  apostoliese  kerke  gevolg  was.  In  die  geref.  kerkreg 
word  daar  (netsoos  ook  in  die  Heilige  Skrif)  geen  vaste 


*)  United  Free  Church  “Manual”,  bl.  1. 

reël  in  hierdie  verband  neergelê  nie.  Die  wat  ouderlinge 
en  diakens  by  afwisseling  laat  aftree,  doen  dit  om  praktiese 
redes,  soos  o.a.  die  volgende:  (1)  Om  moontlike  dwinge- 
landy  van  enkeles  te  voorkom;  (2)  Om  die  geleentheid  te 
skep  om  ook  nuwe  goeie  kragte  in  die  gemeente  in  werking 
te  stel;  (3)  Om  nie  te  veel  van  een  man  te  verg  nie,  daar 
ouderlinge  en  diakens  ook  vir  hulle  eie  lewens-onderhoud 
moet  sorg. 

Die  kiesing  van  die  ampsdraers  moet,  volgens  geref. 
prinsipe  (soos  in  Deel  II  verduidelik),  na  regte  geskied 
deur  die  gemeente;  dog  die  outoriteit  van  die  regeerders 
(kerkraad)  is  ook  noodsaaklik  vir  die  wettigheid  van  ’n 
verkiesing;  so  dat  ’n  verkiesing  in  ieder  geval  nie  wettig 
is  voordat  die  Kerkraad  sy  goedkeuring  daaraan  gegee  het 
nie.  Ons  het  daarop  gewys  dat  hierdie  beginsel  in  verskil- 
lende  Kerke  toegepas  word.  Die  wyse  waarop  verkiesing 
in  al  die  N.G.  Kerke  plaasvind,  sowel  van  ouderlinge  en 
diakens  as  van  predikante,  is  nie  in  alles  presies  in  ooreen- 
stemming  met  die  praktyk  in  sommige  van  die  ou  Geref. 
Kerke  nie.  In  Skotland  en  sommige  ander  Kerke  het  die 
gemeente  ’n  meer  aktiewe  deel  geneem  aan  die  verkiesings. 
In  die  drie  N.G.  Kerke  geskied  die  verkiesing  min  of  mer  as 
volg:  Na  afkondiging  op  drie  agtereenvolgende  Sondae 
(Art.  18:4,  Kaapse  Kerkwetboek,  1929)  kies  ’n  „Gekom- 
bineerde  Kerkraadsvergadering”  bestaande  uit  dienende 
en  afgetrede  ouderlinge  en  diakens.  Die  byvoeging  van 
die  oudkerkraadslede  gee  die  gemeente  ’n  des  te  groter 
aandeel  by  die  verkiesing,  maar  tog  nie  ’n  volledige,  reg- 
streekse  stem  nie.  Volgens  die  Dortse  K.O.  (Artt.  22  en 
24)  het  die  verkiesing  geskied  „door  het  oordeel  des 
Kerkeraads  en  der  Diakenen”  met  die  verstandhouding 
„dat  het  naar  de  gelegenheid  van  iedere  Kerk  vrij  zal  zijn 
van  te  voren  de  gemeenteleden  in  staat  te  stellen  op  ge- 
schikte  personen  de  aandacht  te  vestigen.  ”  Dus,  waar  aan 
die  gemeente  aan  die  een  kant  (as  vergeleke  by  die  gebruik 
volgens  die  D.K.O.)  nie  by  die  verkiesing  in  die  N.G. 
Kerke  ’n  direkte  stemreg  toegestaan  word  nie,  het  hulle  aan 
die  ander  kant  ’n  aanmerklike  direkte  aandeel  by  die 
verkiesing  deurdat  die  oudkerkraadslede  by  die  kiesende 
kerkraad  bygevoeg  word.  En  verder  word  deur  die  afkon- 
diging  van  die  name  van  die  gekosenes  in  die  kerk  op  drie 
agtereenvolgende  Sondae  bedoel  om  aan  die  gemeente  die 
geleentheid  te  verskaf  om  beswaar  te  maak  teen  enigeen 
wat  hulle  weens  leer  of  wandel  of  om  enige  ander  deugdelike 
rede  ongeskik  ag  vir  die  ampte.  Dieselfde  praktyk  as  by  die 
kiesing  van  ouderlinge  en  diakens  word  ook  gevolg  by  die 
beroeping  van  predikante.  Die  praktyk  voldoen  dus 
nie  letterlik  aan  die  eis  van  die  beginsel  nie,  hoewel 

dit  moet  erken  word  dat  daarin  die  strewe  blyk  om  aan  die 
gees  daarvan  tegemoet  te  kom.  Dié  wyse  van  doen  is  seker 
deels  om  praktiese  redes  soos  die  volgende:  (1)  dat  ’n 
kleiner  liggaam  van  reeds  vir  die  regeeramp  uitgesoekte 
manne  en  met  eerstehandse  kennis  van  die  vereistes  vir  die 
amp  waarskynlik  ’n  beter  keuse  sal  kan  verseker  as  wanneer 
die  hele  gemeente  sou  kies;  en  (2)  op  grond  van  die  gedagte 
dat  die  aangenome  beginsel,  nl.  dat  die  kerkregering  in  die 
geref.  kerk  nie  ’n  loutere  demokrasie  is  nie  (soos  b.v.  by 
die  Independente  die  geval  is),  wel  ook  in  die  geval  van 
verkiesinge,  sy  dit  ook  enigsins  gewysig,  kan  toegepas  word. 
Op  grond  dan  van  al  die  hierbo  vermelde  redes  is  ons 
gevolgtrekking  ten  slotte,  dat  die  praktyk  in  die  onder- 
hewige  geval  by  die  N.G.  Kerke  (hoewel  dit  nie  letterlik 
streng  volgens  geref.  beginsel  is  nie,  tog,  weens  die  konsi- 
derasie  wat  daarby  aan  die  beginsel  betoon  word  en  die 
mate  van  reg  wat  die  beginsel  wedervaar,  nie  as  ongere- 
formeerd  kan  bestempel  word  nie. 

Omtrent  die  O.V.S.  Art.  55  wat  lees:  „Daar  sal  in  elke 
gemeente,  in  verband  tot  die  Kerkraad,  ’n  Kieskollege 
bestaan,  onder  die  naam  van :  Die  Gekombineerde  Kerkraad, 
wie  se  besluite  deur  die  Kerkraad*  geëerbiedig  en  uitgevoer 
sal  word,”  moet  die  volgende  aantekeninge  gemaak  word: 
(1)  Dit  gaan  lynreg  teen  die  geref.  beginsel  in  om  ’n 
kollegie  van  watter  deskripsie  ook  al,  in  ’n  gemeente  oor 
die  kerkraad  aan  te  stel  en  te  verordineer  dat  „sy  besluite 
deur  die  kerkraad  moet  geëerbiedig  en  uitgevoer  word.  ” 
Die  kerkraad  is  die  enigste  regeringsliggaam  in  ’n  gemeente 
en  geen  ander  kan  oor  hom  gestel  word  nie.  Die  kerkreg^ 
telike  posisie  in  verband  met  die  verkiesing  van  ampsdraers 
is,  dat  die  verkiesing  nie  wettig  is  tensy  die  kerkraad  (op 
watter  wyse  sy  oordeel  ook  al  te  kenne  gegee  word,  deur  ’n 
uitdruklike  besluit  of  deur  stilswygende  instemming)  goed- 
keuring  daaraan  verleen  het  nie.  Selfs  waar  die  gemeente 
kies,  spreek  die  kerkraad  —  soos  reeds  gesê  —  sy  oordeel 
uit  deur  ’n  dubbeltal  te  stel  vir  die  gemeente  om  uit  te  kies 
óf  deur  te  kies  uit  ’n  dubbeltal  deur  die  gemeente  gestel. 

Wat  verder  betref  die  kiesing  van  Kerkraadsl&de  in 
nuutgestigte  gemeentes  is  die  praktyk  in  die  drie  Kerke  nie 
eenvormig  nie.  In  die  Transvaalse  Kerkwetboek  lees  die 
Artikel  dien  aangaande  (206,  Uitgawe  1931)  :  „Die  kiesing 
van  die  eerste  Kerkraadslede  geskied  deur  ’n  vergadering 
van  die  lidmate,  wat  vier  weke  voor  die  tyd  in  die  offisiële 
Orgaan  van  die  Kerk  opgeroep  word  deur  die  Ringskom- 
missie,  en  onder  hulle  toesig  gehou  word.”  Hierin  kom  die 
beginsel  van  ’n  verkiesing  deur  die  gemeente  onder  toesig 
van  die  ring  of  sy  deputate  (die  ringskommissie)  behoorlik 
tot  sy  reg.  Immers  ons  N.  Testamentiese  voorbeeld  van  ’n 

verkiesing  by  die  eerste  formasie  van  ’n  pl.  kerk  is  waar 
die  Apostels  (in  hierdie  handeling,  altans  formeel,  verteen- 
woordig  deur  die  verband,  —  die  ring)  die  ampsdraers  deur 
die  gemeente  laat  kies  het. 

Die  Kaapse  Artikel  (18  pt.  2)  lees:  ,,In  nuut-opgerig- 
te  gemeentes  word  die  eerste  Ouderlinge  en  Diakens  deur 
die  Ring  of  Rings-kommissie  benoem  soveel  moontlik  uit 
sulke  lede  van  die  gemeente,  as  wat  reeds  as  sodanig 
gedien  het.  En  hulle  sal,  na  die  afkondiginSe  soas  deur 
die  wet  bepaal,  deur  die  Konsulent  bevestig  word.  ”  Die 
O.Y.S.  Artikel  (50  ptt.  1  en  2  Uitgawe  1927)  lees:  1.  „In 
nuut  gestigte  Gemeentes  word  die  Ouderlinge  en  Diakens, 
asook  die  Konsulent,  lede  van  die  Kerkraad,  aangesteí 
deur  ’n  Ringskommissie.  2.  Die  eerste  Ouderlinge  en  Dia- 
kens  van  ’n  gemeente  sal,  soveel  moontlik,  gekies  word  uit 
Lidmate  in  die  opgerigte  Gemeente  wat  as  Kerkraadslede 
ergens  elders  in  die  Ned.  Geref.  Kerk  gedien  het.  ”  Die 
handeling  beide  in  die  geval  van  die  Kaapse  en  Vrystaatse 
Kerke  is  op  hierdie  punt  nie  die  regte  nie.  En  dit  is  ook 
nie  eens  ’n  saak  van  ondergeskikte  belang  nie,  maar  is 
in  stryd  met  ’n  duidelike  geref.  beginsel.  Die  regte  van 
’n  gemeente  word  nl.  geskend  waar  ’n  sinode  aan  ’n  ring 
die  reg  toeken  om  (self  of  deur  middel  van  ’n  kommis- 
sie)  ’n  kerkraad  vir  ’n  gemeente  aan  te  stel.  Die  kie- 
singsreg  lê  onvervreemdbaar  by  die  gemeente  en  sy  amps- 
draers,  en  die  meeste  wat  ’n  ring  geregtig  is  om  te  doen, 
is  om  te  kom  toesig  hou  by  die  verkiesing  en  dan  namens 
die  algemene  kerk  die  verkiesing  wettig  te  verklaar.  Wat 
die  O.V.S.  Artikel  betref  is  daar  bowendien  nog  ’n  paar 
eienaardighede,  waaruit  dit  blyk  dat  daar  geen  helderheid 
van  beginsel  was  by  die  opstel  daarvan  nie.  Waar  pt.  1 
van  Art.  50  nl.  lees:  ,,In  nuut  gestigte  gemeentes  word 
die  eerste  Ouderlinge  en  Diakens,  asook  die  Konsulent, 
Lede  van  die  Kerkraad,  aangestel  deur  ’n  Ringskommis- 
sie,”  merk  ons  op:  (1)  Dat  dit  nodig  geag  was  om  in 
hierdie  sinsverband  „Lede  van  die  Kerkraad”  by  te  voeg, 
is  bepaald  bevreemdend.  (2)  Soos  die  woorde  „Lede  van  die 
Kerkraad”  daar  staan,  is  die  bedoeling  duidelik  dat  die 
Konsulent  as  „lid  van  die  Kerkraad”  beskou  word,  wat 
hy  nie  is  nie.  Hy  is  daar  bloot  om'  die  ring  te  verteen- 
woordig  en  as  sodanig  voorsitter  te  wees  by  die  Kerk- 
raadsvergaderinge  tot  tyd  en  wyl  die  kerkraad  ten  volle 
gekonstitueer  is  deur  die  aanwesigheid  van  ’n  eie  leraar. 
Dan  verval  sy  voorsitterskap,  met  al  die  ander  pligte 
wat  hy  tydelik  namens  die  ring  vervul  het,  vanself.  Hy 
kry  geen  ontslag  (demissie)  soos  ’n  predikant  van  ’n  ge- 
meente  dit  kry  nie,  eenvoudig  omdat  hy  nooit  aan  die 
gemeente  verbind  of  wesenlik  lid  van  die  Kerkraad  was 

nie.  (3)  Nog  ’n  eienaardigheid  is  dat  daar  staan  dat  die 
aanstelling  geskied  deur  ,,’n  Ringskommissie.  ”  Waarom 
nie  „die  Ringskommissie”  nie?  Daar  bestaan  vir  elke  ge- 
meente  maar  slegs  een  ring,  en  die  het  net  maar  een  rings- 
kommissie,  en  geen  ander  mag  daar  in  dring  om  die  werk 
te  kom  doen  nie.  Selfs  ook  in  die  geval  waar  enige  lede 
uit  ’n  gemeente  behorende  tot  ’n  ander  ring  aan  so’n 
nuwe  gemeente  sou  val,  sal  die  werk  alleenlik  kan  gedoen 
word  deur  die  ring  waarin  die  hoofplaas  van  die  gemeente 
val.  Dus  dit  kan  altyd  maar  net  die  (volgens  vaste  be- 
ginsel  aangewese)  ring  wees,  wat  sy  outoriteit  aan  die 
stigting  van  ’n  gemeente  en  die  verkiesing  van  ’n  kerk- 
raad  kan  gee.  (4)  Nog  ’n  eienaardigheid  wat  ons  opval, 
is  dat  onder  punt  (2)  van  die  genoemde  Artikel  dit  neer- 
gelê  word,  dat  die  ringskommissie  ouderlinge  en  diakens 
moet  kies  „uit  Lidmate  int  die  opgerigte  Gemeente,  wat 
as  Kerkraadslede  ergens  elders  *  in  die  Ned.  Geref.  Kerk 
gedien  het.  ”  Die  eerste  vraag  wat  hier  opkom,  is:  moet  die 
te  worde  gekose  broeders  juis  van  ergens  elders  in  die 
Geref.  Kerk  wees,  of  kan  ook  broeders  wat  daar  waar 
die  gemeente  gestig  word  (net  onder  ’n  ander  kerkraad) 
vroeër  gedien  het  gekies  word?  Die  laaste  word  natuurlik 
bedoel,  dog  die  bewoording  skyn  dit  te  weerspreek.  Maar 
dan  vra  ons  verder,  waar  dit  tog  duidelik  is  dat  die  bedoe- 
ling  van  die  Artikel  is  dat  ook  broeders  wat  in  enige  ander 
gemeente  van  een  van  die  Gefedereerde  Kerke  as  ouder- 
ling'  of  diaken  gedien  het,  waarom  hulle  die  voorkeur 
behoort  te  kry  (,,soveel  moontlik,”  wat  dit  ook  al  mag 
beteken)  bokant  ander  wat  miskien  lang  in  die  gemeente 
woon  en  daar  goed  bekend  is  en  geag  word.  So  word  die 
reg  tot  vrye  keuse,  volgens  eie  persoonlike  oortuiging  van 
die  gemeente,  op  twee  maniere  hier  ingekort,  ten  eerste 
deur  die  ringskommissie  te  magtig  om  ’n  kerkraad  aan  te 
stel  in  plaas  van  dit  deur  die  gemeente  te  laat  doen;  en 
ten  tweede  deur  ’n  voorskrif  te  gee  aangaande  wie  gekies 
moet  word,  ’n  voorskrif  volgens  ’n  maatstaf  gebaseer  op 
’n  man  se  amptelike  geskiedenis  en  nie  op  die  Bybelse  (en 
gereformeerde)  maatstaf  van  ’n  deur  die  gemeente  seK 
waargenome  geskiktheid  en  voortreflikheid  in  leer  en 
wandel  nie.  Ons  moet  verder  omtrent  die  punt  onder  be- 
spreking  nog  opmerk  dat,  waar  die  Kaapse  Artikel  dit 
neerlê  dat  die  aanstelling  (van  ouderlinge  en  diakens) 
word  gedaan  „deur  die  Ring,  of  die  Rings-kommissie,  ”  dit 
uit  prinsipiële  oogpunt  ’n  beter  formulering  is  as  die  van 
die  O.V.S.  Artikel,  wat  sê  dat  dit  geskied  „deur  ’n  Rings- 
kommissie,”  en  wel  om  die  rede,  dat  dit  nie  die  ringskom- 


*)  Ons  kursiveer. 

missie  is  wat  die  bevoegdheid  tot  ’n  handeling  van  der- 
gelike  aard  het  nie  maar  die  ring  self.  Dit  is  dan  ook  in 
juiste  ooreenstemming  met  hierdie  beginsel  waar  daar, 
b.v.  soos  by  die  Skotse  Presbyteriaanse  Kerk  geskied,  ’n 
formele  ringsitting  gehou  word  vir  die  bevestiging  van 
’n  predikant.  Waar  ’n  kommissie  die  werk  doen,  is  die 
gedagte  dat  hy  dit  doen  onder  opdrag  van  die  ring  en  nie 
kragtens  eie  oorspronklike  bevoegdheid  nie.  Ook  het  die 
sinode  nie  die  reg  om  so’n  bevoegdheid  aan  ’n  ringskom- 
missie  toe  te  ken  of  om  dit  aan  die  ring  te  ontneem  nie, 
sodat  die  ring  self  as  gevolg  van  ’n  sinodale  besluit  nie 
meer  die  bevoegdheid  sou  besit  nie  maar  wel  die  rings- 
kommissie.  Hierdie  verkeerde  indruk  word  afgewend 
deur  die  bewoording  van  die  K.  Artikel  maar  nie  deur 
die  van  die  O.V.S.  nie.  Dieselfde  gebrek  in  hierdie  opsig 
kleef  ook  die  ooreenkomende  Tr.  Artikel  (206)  aan.  Hoe- 
wel  die  handeling  aldaar  (soos  reeds  gesê)  juis  is,  bring 
die  Artikel  dit  tog  nie  uit,  dat  dit  eigenlik  die  ring  is 
tot  wie  se  bevoegdheid  sulke  dade  van  toesig  en  outori- 
teit  behoort  nie,  en  dat  die  uitoefening  van  hierdie  outori- 
teit  deur  die  ringskommissie  maar  toegelaat  word  om 
redes  van  pbaktiese  gerief;  en  dat  hy  (die  ringskom.) 
dit  kan  doen,  alleenlik  kragtens  ’n  opdrag  deur  die  ring 
aan  hom  gegee.  Die  wesenlike  betekenis  van  hierdie  han- 
deling  moet  ons  ons  so  voorstel :  dat  die  pl.  kerke,  in 
sinode  vergader,  met  mekaar  ooreenkom  dat,  wanneer 
hulle  in  kleiner  kringe  (in  ringe)  vergader  om  werk- 
saamhede  soos  die  hier  onder  bespreking  te  verrig,  en  die 
geleentheid  nie  altyd  die  ring  toelaat  om  dit  in  ’n  volle 
sitting  uit  te  voer  nie,  hulle  hulself  dan,  as  algemene  reël, 
geregtig  sou  mag  beskou  om  dit,  wanneer  hulle  nie  sit  nie, 
te  laat  doen  deur  middel  van  deputate  of  ’n  kommissie 
daarvoor  deur  hulle  aangestel  en  te  magtig  om  daarin 
namens  hulle  te  handel.  En  daar  behoort  by  kerklike 
reglementering  voor  gesorg  te  word  (soos  die  Kaapse 
sinode  dit  hier  gedoen  het)  dat  punte  van  beginsel  nie 
verwaarloos  word  deur  ’n  Art.  so  te  stel  dat  dit  sou  kan 
aanleiding  gee  tot  misverstand  aangaande  die  beginsel  nie. 
Verder  moet  nog  opgemerk  word,  dat  kerklike  wetgewing 
nie  die  neiging  behoort  te  openbaar  van  te  minuutsieus  te 
wil  omskryf  nie,  en  ook  nie  om  so  te  legisleer  dat  daar 
niks  oorbly  vir  die  gesonde  verstand  en  die  verbeeldings- 
vermoë  van  ampsdraers  of  gemeente  nie.  Die  Kerkorde 
immers  is  bedoel  as  ’n  leidraad  vir  die  bevordering  van 
eenvormigheid  van  handeling  en  dit  vir  liggame,  wat  self 
veronderstel  word  om  uit  oordeelkundige  regeerders  te 
bestaan,  en  nie  as  ’n  reeks  van  voorskrifte  vir  onmondige 
kinders  nie. 

Maar,  om  oor  te  gaan  tot  ’n  ander  pnnt,  moet  ons 
daarop  wys  dat  die  diakens  hier  deurgaans  saam  sit,  met 
administrerende  stem,  in  die  vergaderinge  van  die  kerk- 
raad,  gelykmagtig  met  die  ouderlinge.  So  is  van  oudsher 
in  sommige  Geref.  Kerke  (soos  o.a.  in  Frankryk)  die 
gereëlde  gebruik  gewees.  Die  Dortse  K.O.  laat  opening 
daarvoor  in  kleiner  gemeentes,  waar  daar  slegs  ’n  paar 
ouderlinge  is.  In  al  die  groter  gemeentes  aldaar  hoort 
alleen  die  ouderlinge  met  die  predikant  tot  die  kerkraad. 
By  hierdie  laasgenoemde  reëling  hou  die  diakens  hulle  eie 
vergaderinge  in  verband  met  hulle  besonder  taak.  In  die 
Presbiteriaanse  Kerk  in  Skotland  bestaan  daar  ’n  „Dea- 
eons’  Court,”  maar  insake  die  uitoefening  van  regering 
word  omtrent  hulle  vergadering  verklaar  dat  „it  is  not 
authorised  to  exereise  any  kind  of  spiritual  rule,”  en  „it 
has  no  power  of  diseipline,  and  cannot  admit  to  the  office 
of  deaeonship  or  depose  from  it.”  *  In  hierdie  opsig  is 
daar  dan  verskil  in  die  praktyk  van  sommige  Geref.  Kerke. 
Wat  hierdie  saak  betref,  sou  ons  nie  bereid  wees  om  te 
beweer  dat  dit  onvoorwaardelik  moet  afgekeur  word  as 
ongereformeerd  nie,  en  wel  om  hierdie  redes:  ten  eerste 
is  die  diakenamp  ook,  netsoos  die  van  die  ouderlinge, 
gespruit  uit  die  Apostelamp,  —  die  apostels  was  nl.  oor- 
spronklik  tegelyk  opsieners  en  ook  beheerders  van  die  lief- 
dadigheidswerk  in  die  gemeentes;  ten  tweede  omdat  die 
aanwesigheid  van  die  diakens  in  die  kerkraad  die  invloed 
Van  die  gemeente  daar  sterker  maak  en  daar  waarskynlik 
des  te  beter  werk  in  belang  van  die  gemeente  kan  verrig 
word;  en  ten  derde  is  hulle  roeping  ook  een  van  opsig, 
waarvan  die  einddoel  is  die  geestelike  belange  van  die  ge- 
meente,  wat  dieselfde  doel  is  as  die  wat  die  ouderlingesamp 
in  die  eerste  plek  in  die  oog  het. 

Die  werksaamhede  van  die  kerkraad  (in  almal  waarvan 
die  drie  N.G.  Kerke  min  of  meer  ooreenkom)  is  hoof- 
saaklik  die  volgende:  (1)  Die  reëling  van  die  openbare 
godsdiensoefeninge,  en  in  sonderheid  van  doop  en  awend- 
maal ;  (2)  sorg  vir  die  christelike  onderwys  in  die  gemeente ; 
(3)  die  behartiging  van  die  Sendingwerk,  binne-  en  buite- 
landse;  (4)  toesig  op  die  belydenis  en  wandel  van  die  lede 
van  die  gemeente,  en  die  handha’íring  van  die  kerklike 
orde  en  tug;  (5)  die  bevordering  van  die  sedelike  en  gods- 
dienstige  lewe  van  die  gemeente;  (6)  die  afneem  van  die 
belydenis  van  die  geloof,  en  die  bestier  by  die  bevestiging 
van  nuwe  lidmate;  (7)  die  sorg  vir  dTe“Íi>ehoorlike  indien 
en  uitreik  van  attestasies;  (8)  die  reëling  en  bevordering 
van  "die  kerklike  inseëning  van  die  huwelik;  (9)  die  hou 


*)  Manual  of  Practice  and  Procedure,  uitg.  1921,  bl.  25. 

van  Doop-,  Lidmate-  en  Huweliksregisters ;  (10)  die  sorg 
vir  die  armes,  weduwees  en  wese';  (11)  die  sorg  vir  die 
salaris  en  ’n  woning  vir  die  predikant;  (12)  die  bestuur 
van  al  die  eiendomme  van  die  gemeente  met  volmag  om 
namens  die  gemeente  te  handel;  (13)  die  hou  van  kol- 
lektes  vir  die  sinodale  fondse ;  die  verantwoording  by  die 
saakgelastigde  van  alle  sinodale  kollektes,  Heffinge  inge- 
slote;  (14)  die  doen  van  rekenskap  van  die  administrasie 
van  die  gemeentelike  inkomste  en  uitgawes  jaarliks  by  die 
gewone  rmgsitting,  asook  van  die  staat  en  administrasie 
van  die  gemeentelike  eiendomme.  Hierdie  rekenskap  word 
gegee  met  die  oog  op  toesig  deur  die  ring  oor  die  wyse 
waarop  die  gemeentelike  materiële  belange  deur  die  kerk- 
rade  behartig  word.  (15)  Met  die  oog  op  toesig  op  die  wyse 
waarop  die  geestelike  belange  van  die  gemeentes  behartig 
word,  word  jaarliks  by  die  ringsitting  deur  die  kerkraad 
’n  „verslag  van  die  Toestand  van  die  Gemeente  (kerk- 
visitasie)  ”  ingedien.  Dit  moet  opgemerk  word  dat  hierdie 
verslag  oor  die  meer  geestelike  kant  van  die  kerkraad  se 
pligte  logies  eigenlik  voor  dié  omtrent  die  stoflike  aange- 
leenthede  moes  kom,  terwyl  dit  in  die  wetboeke  in  die 
orde  kom  soos  dit  hier  deur  ons  genoem  is. 

Hierdie  lys  van  werksaamhede,  wat  in  die  N.G.  Kerke 
beoefen  word,  gee  origens  naasteby  volledig  en  juis  aan  die 
pligte  wat,  volgens  algemene  goed  geref.  beskouing  en 
praktyk,  op  ’n  kerkraad  rus.  Daar  moet  egter  die  volgende 
opmerkinge  gemaak  word  omtrent  enkele  van  die  Artt.  oor 
die  werksaamhede  van  die  kerkraad  in  die  geval  van  een  of 
ander  van  die  N.G.  Kerke:  (1)  Die  Art.,  beide  in  die 
Kaapsê  en  die  Vrystaatse  wetboek  (25  en  60:  4  resp.),  wat 
dit  neerlê  dat  „gewone  sowel  as  buitengewone  vergaderinge 
deur  die  voorsitter  belê  word,”  kom  ons  voor  as  ’n  vry 
ernstige  vergryp  aan  die  beginsel.  Die  kerkraad,  tog,  regeer 
in  alles,  en  dit  is  stellig  ongeregverdig  om  die  reg  om 
(veral  gewone)  kerkraadsvergaderinge  te  belê,  uit  die 
hande  van  die  kerkraad  te  neem  en  aan  die  predikant  toe 
te  ken.  Behalwe  in  onvoorsiene  omstandighede  behoort  die 
kerkraad  self  sy  vergaderinge,  buitengewone  sowel  as 
gewone  te  bepaal. 

(2)  ’n  Misstand  van  dieselfde  aard  as  die  bogenoemde 
tref  ons  aan  in  die  K.  Art.  44:  „Leraars  het  die  reg  om 
te  bepaal  dat  jongeliede  wat  lede  van  die  kerk  wil  word, 
enige  tyd  vooraf  die  Katekisasie  gereeld  sal  bywoon,  hetsy 
die  weeklikse  of  daaglikse.”  Sulke  reëlinge  behoort  deur 
en  op  verantwoordelildieid  van  die  kerkraad  vasgestel  te 
word.  (3)  Waar  die  O.V.S.  Art.  65  sê:  „Elke  Kerkraad  het 
die  reg  om  Huishoudelike  Reglemente  te  ontwerp,  mits  dit 
nie  in  stryd  is  met  die  bestaande  Kerklike  Wette  en  Kerk- 


168 


ordeninge  nie,”  is  dit  volkome  reg.  Die  Kaapse  en  Trans- 
vaalse  Kerke  het  dieselfde  bepaling  (Artt.  30  en  77  resp.) 

(4)  Art.  69:6  (O.V.S.)  lees:  ,,Voor  die  sertifikaat  of 
Attcstaat”  (van  ’n  nuut  aangekome  lid  uit  ’n  ander 

gemeente)  „ingelewer  is  by  die  Kerkraad, . kan  hy  daar 

nie  sy  lidmaatregte  geniet  nie ;  hoewel  hy  beskou  moet  word 
as  staande  onder  die  opsig  van  die  Kerkraad,  en  onder- 
hewig  is  aan  die  Kérklike  heffinge.  In  geval  van  versuim 
sal  die  Kerkraad  na  verloop  van  ses  maande  die  sertifikate 
of  Attestate  van  die  Lidmate  wat  in  die  gemeente  woon  mag 
aanvra.”  Ons  het  hieromtrent  die  volgende  te  sê:  (1) 
Watter  reg  het  die  kerkraad  wettiglik  om  ’n  nuutingekome 
persoon  ,,onder  sy  toesig  te  stel”,  as  hy  geen  bewys  het 
dat  hy  ’n  lidmaat  van  die  kerk  is  nie,  en  temeer,  as  die 
kerkraad  hom,  deur  aan  hom  sy  „lidmaatsregte”  te  onthou, 
weier  om  hom  as  lidmaat  te  erkenf  En  (2)  watter  reg 
het  die  kerkraad  om  hom  ,,onderhewig  te  maak  aan  kerklike 
heffinge”,  solank  as  hy  van  hom  sy  „lidmaatsregte  ”  ont- 
hou?  Hy  word  op  drie  maniere  aan  bande  gelê:  (a)  die 
kerkraad  stel  hom,  sonder  enige  bewys  van  lidmaatskap, 
onder  sy  outoriteit;  (b)  onthou  aan  hom  sy  lidmaatsregte  en 
(c)  laat  hom  heffinge  betaal.  En  daarteenoor  word  aan 
hom  geen  enkel  kerklike  voorreg  toegeken  nie.  Hierdie 
prosedure  kan  geen  gewone  sedelike  toets  deurstaan  nie, 
allermins  ’n  kerklike.  En  die  hele  moeilikheid  lê  in  die 
verkeerde  gedragslyn  wat  aangegee  word  deur  die  laaste 
deel  van  die  Art.,  t.w.  dat  die  Kerkraad  „na  verloop  van 
ses  maande  sy  attestaat  mag  aanvra.”  Die  regsposisie  is 
dit,  dat  die  kerkraad  nooit  teen  die  sin  van  ’n  man  sy 
attestaat  mag  aanvra  nie.  ’n  Gelowige  is  wel  van  God 
verplig  om  hom  by  die  Christelike  Kerk  aan  te  sluit,  maar 
geen  mens  of  kerk  mag  hom  daartoe  dwing  nie.  Ook 
selfs  as  iemand  eenmaal  belydende  lid  van  die  kerk  in  ’n 
sekere  gemeente  geword  het  en  hy  verkies  om  dit  nie 
langer  te  bly  nie,  mag  die  kerk  hom  nie  daartoe  dwing 
deur  b.v.  teen  sy  wil  sy  attestaat.  te  bestel  nie.  Maar  die 
plig  van  die  kerkraad  is  om  dadelik  na  sy  aankoms,  en 
nie  na  ses  maande  nie,  werk  te  maak  om,  met  sy  vrywillige 
meewerking,  sy  attestaat  Fe  laat  oorkom.  Willig  hy,  na 
behoorlike  bearbeiding,  nie  in  nie,  moet  die  kerkraad  hom 
langs  behoorlike  weg  in  kennis  stel  dat  hy  (die  kerkraad) 
hom  nie  as  lid  van  die  gemeente  beskou  nie. 

(5)  Art.  71:22  (O.V.S.)  lees  as  volg:  ,,Word  daar  sorg 
gedra  dat  geen  Oefenaars,  sonder  toestemming  van  die 
Predikant  in  die  Gemeente  oefening  hou  nie?  (onder 
Oefening  word  ook  die  hou  van  Begrafnisdienste  ver- 
staan)  ”.  Dit  is  aan  hierdie  Art.  se  kleed  te  sien  dat  hy 
oud  is,  altans  ongeveer  honderd  jaar,  maar  nie  driehonderd 

nie.  Want  drie  honderd  jaar  gelede  het  predikante  nie  in 
die  Hollandse  Geref.  Kerk  in  die  skoene  van  die  kerkraad 
gestaan  nie.  Dog  honderd  jaar  gelede  was  dit  dikwels  die 
gevál.  Die  beoogde  gevolgtrekking,  meen  ons,  lê  voor  die 
hand.  Verder  benuut  dit  ons  om  te  weet  of  die  tweede 
deel  van  dit  Art.  vandag  gereeld  in  die  Vrystaat  toegepas 
word.  Dit  lyk  vir  ons,  onder  huidige  Suid-Afrikaanse 
toestande  prakties  onuitvoerbaar  om  altyd  verlof  van  ’n 
predikant  of  kerkraad  te  kan  kry  vir  die  hou  van  ’n 
begrafnisrede.  En  dit  is  o.i.  ’n  vraag  of  dit  redelik  is  om, 
veral  in  afgeleë  streke,  ’n  gesin  by  ’n  sterfgeval  te  belet 
om  enige  bereikbare  bekwame  Christenbroeder,  wat  lidmaat 
van  die  kerk  en  reggesind  in  die  leer  is,  te  vra  om  ’n  troos- 
woord  uit  die  Skrif  by  die  begrafnis  te  spreek.  Dit  is 
altans,  na  ons  meen,  nie  die  praktyk  soos  in  hierdie  Art. 
neergelê  by  enige  van  die  ander  N.G.  Kerke  nie.  In  ieder 
geval,  as  ’n  Art.  (netsoos  ook  ander,  o.a.  die  voorskrifte 
vir  ’n  koster,  reeds  vroeër  hierin  bespreek)  nog  net  as  ’n 
dooie  antikwiteit  ruimte  in  die  wetboek  in  beslag  neem, 
behoort  hy  verwyder  te  word.  Want  wat  daar  staan,  moet 
alleenlik  wees  ’n  heldere,  korte  stelling  van  ’n  feit  of 
handeling,  wat  van  aktueíe  belang  is  met  die  oog  op  die 
bevordering  van  die  godsdienstige  lewe  en  vir  die  goeie 
orde  in  die  gemeente. 

(6)  Onder  die  Reglement  wat  betrekking  het  op 
Onderwys,  lees  Art.  67:11  (O.V.S.)  :  ,,Die  Kerkraad  het 
sorg  te  dra  vir  die  onderwys  van  die  Jeug  in  die  Gemeente 
sowel  Godsdienstig  as  sekulêr;”  in  Art.  58:6  (Tr.)  word 
onder  die  pligte  van  die  Kerkraad  genoem:  „Om  te  sorg 
vir  die  onderwys  van  die  jeug  in  die  gemeente,  sowel  gods- 
dienstig  as  burgerlik”;  en  die  Kaapse  Kerkwet  het  ’n 
Reglement  op  „Lager  Onderwys”  van  nege  Artt.,  t.w.  109- 
117,  waarvan  Art.  109  lees:  „Dit  behoor  tot  die  roeping 
van  die  Kerk  en  van  sy  Besture  in  die  algemeen,  en  van 
die  Kerkraad  en  die  gemeentelede  in  die  besonder,  om  die 
onderwys  van  die  jeug  met  alle  erns  en  ywer  en  in  Kriste- 
like  sin  te  behartig.  ’  ’  Art.  110 :  „Vir  die  bevordering  van 
die  gewone  onderwys  sal  daar  ’n  Sinodale  Opvoedings- 

kommissie  wees . ”  Art.  111  (a)  :  „Aan  die  Kommissie 

word  opgedra :  a.  Om  die  belange  van  die  Onderwys  in  die 
algemeen  te  behartig  en,  in  verband  hiermee,  die  Kerk  by 
die  Regering  te  verteenwoordig.  ”  Hieromtrent  meen  ons 
te  moet  opmerk  (1)  Dat  die  behartiging  van  die  burgerlike 
onderwys  seker  nie  tot  die  spesifieke  taak  van  die  kerk 
maar  wel  tot  dié  van  die  staat  en  van  die  ouer  behoort. 
Die  staat  moet  wel  beïnvloed  en  die  ouer  geleer  en  beweeg 
word  deur  die  kerk  om  te  sorg  dat  die  burgerlike  onderwys 
christelik  is.  Die  kerk  behoort  besiel  te  wees  met  ywer 

om  alle  onderwys  wat  gegee  word  te  laat  geskied  in  christe- 
like  gees.  Daartoe  behoort  hy  die  lede  van  die  kerk  op  te 
wek,  om  by  die  oprigting  van  skole,  en  die  kweking  en 
aanstelling  van  onderwysers  te  insisteer  op  Christelikheid. 
So  behoort  dit  in  ’n  christelike  staat  te  wees.  Maar  dit 
behoort  nie  tot  die  normale  taak  van  die  kerk  om  die 
burgerlike  of  „sekulêre”  onderwys  waar  te  neem  of  te 
„behartig”  nie.  Alleen  wanneer  die  omstandighede  heelte- 
mal  abnormaal  is,  sou  dit  die  roeping  van  die  kerk  mag 
word  om  die  burgerlike  onderwys  in  hande  te  neem ;  maar 
dan  geskied  dit  by  wyse  van  protes  teen  die  onchristelikheid 
van  die  staatsonderwys.  En  dan  moet  dit  wees  met  die 
uitdruklike  verklaring,  dat  die  kerk  dit  nie  sy  roeping  ag 
om  burgerlike  onderwys  te  dryf  nie,  maar  dat  hy  die  stap 
doen  vanweë  die  versuim  van  die  Staat  om  die  onderwys 
te  laat  geskied  in  christelike  gees.  Dié  plig  het  die  Geref. 
Kerk  altyd  gevoel:  soos  C.  Hooyer  sê  *  ,,De  Nederl.  Herv. 
Kerk  heeft  van  den  beginne  af  groote  zorg  voor  de  Gods- 
dienstige  opleiding  der  jeugd  getoond.  Eene  duidelijke 
proef  geeft  ons  reeds  de  Wereldsche  Kerkvergadering  van 
1568 :  ,Elke  gemeijnte  behoude  ook  in  hare  vrijheid  de 
tijd  van  Catechiseeren :  en  men  sal  met  alle  sorgvuldigheijt, 
de  kinderen  na  hare  jaren  niet  alleen  laten  opseggen,  en 
van  buiten  leeren  verstaan  de  sake  selfs:  en  niet  alleen  in 
hare  memoriën,  maar  in’t  binnenste  van  hare  harten  in- 
drukken’.  ”  Die  aandeel  dus  wat  die  kerk  by  die  onderwys 
het,  is  om  dit  Christelik  te  maak.  Onder  die  0.  Testament 
is  dit:  „Leer  een  jongeling  de  wijze  van  zijn  weg  .  .  .  ” 
En  onder  die  N.  Testament  word  vermaan  dat  die  opvoeding 
van  ’n  kimT  sa'-l  wees  „in  die  lering  en  vermaning  van  die 
Here.  ’  ’  Dit  is  die  taak  van  die  kerk.  En  dat  die  kerk  onder 
’n  diepe  bewussyn  van  hierdie  roeping  verkeer,  en  dat 
hy  daarenteen  nie  sy  aangewese  perke  sou  wil  oorskry  nie, 
kom  nie  duidelik  genoeg  uit  in  die  hierbo  aangehaalde 
Artt.  van  die  drie  N.G.  Kerke  nie. 

§6. — Die  Kerkverband  by  die  N.G.  Kerke. 

’n  Yolgende  vraag  wat  hom  voordoen  is:  Is  daar  ’n 
noue  organiese  samehang  tussen  die  fondament  en  die 
dakspits  van  die  gereformeerde  gebou  d.i.  tussen  die  kerk- 
rade  aan  die  een  kant  en  die  sinode  aan  die  ander?  Die 
gedagte  volgens  geref.  beginsel  is,  soos  ons  vroeër  gesien 
het,  dat  die  kerkrade  die  fondament  uitmaak,  d.w.s.  dat  ring 
en  sinode  uit  hulle  afgevaardigdes  gekonstitueer  word,  en 
dat  die  kerklike  mag  uit  die  kerkrade  oprys  en  in  die  sinode 


*)  Kerkelijke  Wetten  voor  de  Hervormden,  bl.  96. 

saamgebring  word.  Wat  die  wyse  van  konstituering  betref, 
blyk  dit  by  ondersoek  dat  die  meerdere  vergaderinge  in 
al  die  N.G.  Kerke  saamgestel  word  uit  afgevaardigdes  reg- 
streeks  uit  al  die  kerkrade.  In  sommige  Geref.  Kerke,  (ou- 
tyds  en  ook  nou  nog)  is  dit  gebruiklik  om  ’n  lasbrief  aan 
die  afgevaardigdes  mee  te  gee.  So’n  lasbrief  word  in  die 
N.G.  Kerke  egter  nie  gegee  nie.  Hierdie  versuim  kan  o.i. 
nie  as  bepaald  ongereformeerd  aangeskryf  word  nie,  nie 
onder  die  toestand  wat  in  die  algemeen  in  hierdie  Kerke 
heers  nie.  So’n  bewernig  sou  alleen  geregverdig  wees, 
indien  daar  ergens  ’n  verklaring  deur  die  sinode  gedaan  is, 
waardeur  die  beginsel  van  afvaardiging  met  lasgewing 
(soos  deur  die  geref.  prinsipe  verëis  word)  nie  deur  hom 
erken  word  nie.  En  so’n  verklaring  kom  nergens  voor 
nie.  Inteendeel  word  die  beginsel  mettertyd  erken  deur 
die  reëling  dat  die  afgevaardigde  ouderling(e)  ’n  geloofs- 
brief  van  sy  kerkraad  meeneem  na  die  meerdere  vergade- 
ring,  waarin  getuig  word  dat  hy  op  ’n  kerkraadsvergade- 
ring  wettig  tot  afgevaardigde  gekies  is.  Nou  wil  ons  nie 
ontken,  dat  dit  eerder  goed  as  kwaad  sou  wees,  om  ’n  uit- 
druklik  geskrewe  lasgewmg  aan  ’n  afgevaardigde  mee  te 
gee  nie,  —  dit  sou  ten  minste  ,,wat  seker  is  dubbel  seker 
maák  ’  ’,  —  maar  dat  ’n  lasbrief  benewens  of  in  die  plek  van 
’n  geloofsbrief  essensiëel  is,  kan  ons  nie  insien  nie.  Om 
alleen  ’n  geloofsbrief  te  gee  is  wel  nie  Dorts  nie,  maar  dit 
is  o.i.  nie  ongereformeerd  nie,  omdat  die  geloofsbrief  aan 
die  gekose  persoon  sy  status  gee  van  ’n  afgevaardigde  van 
’n  Geref.  Kerk,  en  in  sy  status  lê  sy  lasgewing  opgesluit. 
Tog  kom  dit  ons  as  gewens  voor  om  minstens  in  die  Kerkwet 
’n  uitdruklike  erkenning  van  die  begrip  van  lasgewing  te 
plaas,  in  die  Art.  handelende  oor  die  afgevaardigdes. 

Enigsins  anders  is  die  toestand  in  die  geval  van  die 
afgevaardigde  predikant  van  ’n  gemeente.  Dit  is  by  geen 
een  van  die  N.G.  Kerke  gebruiklik  om  aan  hom  selfs  ’n 
geloofsbrief  te  gee  nie.  Nog  minder  hoor  ’n  mens  gewoon- 
lik  van  hom  spreek  as  „afgevaardigde  van  die  gemeente.” 
Dikwels  word  gespreek  van  „die  predikante  en  afgevaar- 
digdes  van  die  gemeentes.  ”  Die  K.  Art.  (82),  waarmee 
dié  van  die  O.V.S.  en  Tr.  saaklik  ooreenkom,  lees:  ,,Die 
Sinode  is  saamgestel  uit  al  die  diensdoende  Predikante  van 
die  N.G.  Kerk  in  Suid-Afrika  en  een  ouderling  of  oud- 
ouderling,  wat  deur  elke  Kerkraad  gekies  word.  Die  Kerk- 
raad  van  Kaapstad  sal  twee  Ouderlinge  afvaardig.  ”  Die 
beginsel  word  hier  in  die  Kerkwette  nie  volledig  en  duidelik 
genoeg  aangegee  nie.  Dit  laat  nie  duidelik  uitkom  die  feit 
dat  die  predikant  sowel  as  die  ouderling  ’n  afgevaardigde 
is  van  sy  kerkraad.  Dit  moet  verwag  word,  dat  ’n  wets- 
artikel  gewoonlik  die  aanleiding  word  tot  die  algemene 

opvatting  by  die  publiek  en  ook  tot  die  gebruiklike  spreek- 
wyse.  En  die  prinsipiële  posisie  word  in  geen  een  van  die 
wetboeke  uitdruklik  en  duidelik  aangegee  nie.  Die  predi- 
kant  tog  gaan  na  die  sinode  nie  anders  as  afgevaardigde 
van  sy  kerkraad  nie,  netsoos  die  afgevaardigde  ouderling. 
Dit  sou  ’n  verkeerde  opvatting  wees  as  iemand  van  mening 
is  dat  die  predikant  deur  ’n  sinodale  ordimansie  tot  lid  van 
die  sinode  gekonstitueer  word.  Dan  sou  die  sinode  alle 
predikante  tot  lede  van  die  sinode  kon  verklaar.  Maar  dit 
word  deur  die  beginsel  nie  toegelaat  nie.  A1  die  Sinodes 
van  die  N.G.  Kerke  word,  wat  hulle  lidmaatskap  betref, 
volgens  suiwer  geref.  reël  saamgestel  uit  predikante  wat 
in  gemeentes  bevestig  is  en  ’n  min  of  meer  gelyk  getal 
ouderlinge.  Daar  word  ook  nie  toegelaat  (met  keurstem) 
enige  ander  persoon  (predikant  of  wie  ook  al)  as  die  pre- 
dikante  en  ouderlinge  wat  daar  verskyn  namens  hulle  ge- 
meentes.  Dit  blyk  dus  dat  die  suiwer  geref.  beginsel  hier- 
omtrent  nog  steeds  streng  gehandhaaf  is,  behalwe  egter  in 
een  geval,  t.w.  waar  die  Sending  Sekretaris  van  die  Vry- 
staatse  Kerk  sitting  het  in  die  ,,Hoë  Kerklike  Vergaderinge 
met  administrerende  stem.  ’  ’  (Art.  204 :5) .  Behalwe  in  hier- 
die  geval  is  die  personeel  van  rings  en  sinode  aldaar 
saamgestel  volgens  geref.  beginsel.  In  die  Kaapse  en 
Transvaalse  Kerke  is  die  samestelling  van  die  meerdere 
vergadering  steeds  met  opvallende  nougesetheid  na  geref. 
reel  gehou.  En  dit  is  ’n  saak  van  groot  betekenis.  Want 
daar  is  drie  kardinale  faktore  waaruit  die  gereformeerdheid 
van  ’n  "kerkinrigting  hoofsaaklik  moet  blyk,  t.w. :  (1)  dat 
sy  kerkrade  wettiglik  gekies  word  en  in  besit  van  hulle 
originele  regte  bly ;  (2)  dat  die  meerdere  vergaderinge  reg 
gekonstitueer  word  uit  afgevaardigde  verteenwoordigers 
(predikante  en  ouderlinge)  van  die  gemeentes,  wat  met  ’n 
getuigskrif  van  hulle  afvaardiging  deur  die  kerkraad  ver- 
skyn;  en  (3)  dat  Gods  Woord  as  grondreël  in  die  regering 
van  die  kerk  geëerbiedig  word. 

Daar  is  nog  iets  waarop  onder  hierdie  hoof  moet  gewys 
word.  In  gevalle  waar  ’n  gemeente  meer  as  een  predikant 
het,  word  aan  al  die  predikante  reg  van  sitting  verleen; 
en  dan  mag  die  kerkraad  een  ouderling  afvaardig  vir  elke 
predikant.  Dit  geskied  in  al  die  N.G.  Kerke.  En  dit  word 
blykbaar  gedoen  om  aan  alle  in  gemeentes  bevestigde  pre- 
dikante  sitting  te  gee  in  die  sinode;  en  dan  word  vir  elke 
ekstra  predikant  ook  ’n  ouderling  bygevoeg,  om  soveel 
moontlik  die  ewewig  tussen  predikante  en  ouderlinge  te 
bewaar.  Hierdie  praktyk,  hoe  goed  ook  al  bedoel  beide 
in  die  geval  van  die  predikant  en  van  die  ouderling,  gee 
aan  een  gemeente  meer  invloed  in  die  sinode  as  aan  ’n 
ander.  En  dit,  streng  geneem,  druis  in  teen  die  aloue 

geref.  beginsel  (D.K.O.  Art.  84)  dat  „geen  dienaar  zal 
over  een  ander  dienaar  heerschen”  (geen  episkopaat  nie) 
„en  geen  kerk  zal  over  een  ander  kerk  heerschen”  (geen 
outokrasie  denr  enige  kerkraad  nie).  Daar  word,  volgens 
hierdie  reëling,  'n  dubbele  of  drievoudige,  of  meer,  invloed 
aan  die  kerkrade  gegee  wat  meer  as  een  predikant  het,  — 
iets  wat,  stip  volgens  die  beginsel  geneem,  nie  toelaatbaar 
is  nie.  Dit  is  dus  nie  uit  ’n  streng  prinsipiële  maar  wel 
meer  uit  ’n  morele  aandrang  dat  so’n  weg  gevolg  word. 
Dit  is  7n  geval  wat  moeilik  is  om  beslis  met  ja  of  nee  te 
beantwoord,  as  daar  gevra  word  of  daar  nie  aan  die  morele 
motief  in  so’n  geval  oorwegende  konsiderasie  sou  mag 
gegee  word  nie.  Ten  gunste  daarvan  pleit  immers  tog  ook 
redes  soos  die  volgende:  (1)  Groter  gemeentes  (wat  twee  of 
meer  predikante  nodig  het)  vorm  ’n  des  te  groter  en  be- 
langriker  deel  van  die  Kerk,  en  dit  lyk  dus  of  hulle  met 
reg  aanspraak  sou  mag  maak  op  ’n  ruimer  verteenwoordi- 
ging  as  kleiner  gemeentes.  (2)  As  al  die  ander  gemeentes 
nie  beswaar  het  daarteen  dat  ’n  groter  gemeente  meer 
invloed  in  die  sinode  sal  hê  as  hulle  nie,  dan  word  so’n 
praktyk  ingevoer  met  almal  se  vrywillige  goedkeuring,  en 
dit  wel  omdat  hulle  oortuig  is,  dat  die  maatreël  gebaseer 
is  op  ’n  redelike  en  sedelike  grond.  Dit  is  ook  gereformeerd 
om  altyd  te  erken  dat  die  beginsel  daar  is  om  die  kerk  (en 
staan  onder  die  sedewet)  en  nie  die  kerk  (en  die  sedewet) 
om  die  beginsel  nie.  Ilierdie  redes  is  o.i.  so  gewigtig, 
dat  ons  nie  bereid  is  om  dit  as  in  stryd  met  die  gerefor- 
meerde  beginsel  te  verklaar,  wanneer  groter  gemeentes  twee 
of  meer  predikante  en  ouderlinge  afvaardig  nie. 

Wat  die  samestelling  van  die  meerdere  vergaderinge 
aangaan,  moet  daaraan  herinner  word  dat  (soos  voorheen 
reeds  gesê)  alle  kerkrade  regstreeks  verteenwoordig  word 
nie  alleen  in  die  ringe  nie  (soos  ook  in  alle  ander  Geref. 
Kerke  die  geval  is)  maar  ook  in  die  sinode.  Dit  verskaf 
die  vereiste  organiese  samehang  tussen  die  kerkrade  en  die 
meerdere  vergaderinge.  Dit  is  die  hoogste  ideaal  van  ’n 
geref.  kerkorganisasie.  Ons  tref  hier  aan  ’n  volkome 
„algemene  vergadering,  ”  ’n  synodos  (samekoms)  van 
regstreekse  verteenwoordigers  van  alle  gemeentes.  In  die 
groot  Geref.  Kerke  bestaan  daar  ’n  Synodus  Contracta, 
’n  verkleinde  sinode,  omdat  dit  om  praktiese  redes  ondoen- 
lik  is  om  aan  verteenwoordigers  van  al  die  gemeentes  sitting 
te  gee.  In  dié  Kerke  kies  die  kerkrade  hulle  verteenwoor- 
digers  na  die  ringe  en  deur  die  ringe  word  dan  ’n  aantal 
(minder  as  wat  daar  gemeentes  is)  van  hulle  lede  gekies 
vir  die  sinode,  sodat  die  gemeentes  slegs  indirek  in  die 
sinode  verteenwoordig  word.  Maar  in  die  N.G.  Kerke  is 
daar  ’n  regstreekse,  volledige  verteenwoordiging  van  al  die 

gemeentes  in  die  sinode.  In  so’n  organisasie  is  die  stem 
van  die  sinode  in  die  mees  volkome  sin  die  stem  van  die 
hele  kerk,  en  dit  is  die  ideaal  van  die  geref.  beginsel  op 
hierdie  punt.  Wat  vervolgens  aangaan  die  plek  wat  die 
drie  kerkvergaderings  (kerkraad,  ring  en  sinode)  in  die 
kerkinrigting  beklee,  stel  die  Vrystaatse  Art.  14  die  alge- 
mene  toestand  tamelik  juis  voor  as  volg:  „Elke  gemeente 
(Art.  13)  word  verteenwoordig  deur  ’n  kerkraad;  twee  of 
meer  in  verskillende  groepe  afgedeel,  deur  Ringe ;  en  almal 
saam  deur  ’n  Sinode.  ’  ’  Tog  is  ook  hier  enkele  opmerkings 
nodig:  (1)  Dit  is  jammer  dat  „(Art.  13)”  hier  ingevoeg 
is,  daar  Art.  13,  (soos  elders  aangetoon)  enige  ongesonde 
elemente  bevat,  en  Art.  14,  (wat  anders  redelik  goed  gestel 
is),  daardeur  iets  van  die  ongesonde  ontvang.  (2)  Die 
woord  „afgedeel  in”  sou  beter  kon  vervang  word  deur  ’n 
woord  soos  „verenig  tot”.  Daardeur  souí)eter  in  die  lig 
gestel  word  die  feit  dat  die  geref.  kerkinrigting  sy  ont- 
staan  het  in  die  gemeentes  as  basis  en  dat  al  die  meerdere 
vergaderinge,  van  ring  en  sinode,  gevorm  word  deur  ’n 
verbinding  of  saamgroepering  van  pl.  kerke  (gemeentes) 
in  steeds  wyere  omvang.  In  bierdie  opsig  kom  die  Tr. 
Art.  8  ook  nog  te  kort.  Daar  word  die  woord  ,,ingedeel”, 
wat  op  dieselfde  neerkom  as  „aígedeel”,  gebesig,  hoewel 
daar  die  saak  weer  reg  voorgestel  word  in  Art.  78:  „Met 
die  oog  op  die  gereelde  uitvoering  van  die  kerkregering, 
word  die  gemeentes  in  groepe  onderling  tot  Ringe  ver- 
enig.  ”  Die  woord  „ingedeel”  in  Art  8  het  deur  ’n  oorsig 
met  die  Revisie  in  1931  daar  bly  staan.  Die  K.  Art.  59, 
handelende  oor  die  vorming  van  ringe,  lees,  tereg:  „die 
gemeentes  word  onderling  verenig  tot  ringe.  ”  (3)  Miskien 
is  dit  ook  nodig  om  in  verband  met  die  O.V.S.  Art  14  daar- 
aan  te  herinner  dat  dit  eigenlik  die  groepe  van  gemeentes  is 
wat  die  „ring”  vorm,  en  dat  hulle  verteenwoordig  word 
deur  ’n  Rings vergadering.  Dit  moet  altyd  in  die  oog  gehou 
word,  dat  daar  kortheidshalwe  soms  van  „ringe”  gespreek 
word,  wanneer  die  vergaderinge  van  die  ringe  bedoel  word, 
soos  ook  in  hierdie  Art.  geskied. 

§7. — Die  Ring  in  die  N.G-.  Kerke. 

Die  aanleiding  tot  die  instelling  van  ringe  word  as 
volg  gestel  in  K.  Art.  50:  „Vir  die  gereelde  uitvoering 
van  die  kerklike  Bestuur  word  die  Gemeentes  onderling 
verenig  tot  Ringe.  ”  Die  Tr.  Art.  78  lees  ongeveer  net  so. 
Die  O.V.S.  Art.  80  lees:  „Die  wettige  verteenwoordigers 
van  meerder  gemeentes  van  die  Kerk,  wat  naby  mekaar  ge- 
leë  is  (Art.  14)  vorm  hoër  Kerklike  Kolleges,  dan  die  van 
Kerkrade  (Art.  47)  en  word  Ringe  genoem.”  Hierby  teken 


175 


ons  die  volgende  aan:  (1)  Die  woorde  „vir  die  gereelde  uit- 
voering  van  die  kerklike  bestuur”,  werp  nie  die  nodige  lig 
op  die  rede  vir  die  bestaan  van  ringe  nie.  Daar  behoort 
o.i.  iets  van  hierdie  aard  gesê  te  word :  dat  groepe  van  naas’ 
mekaar  geleë  gemeentes  tot  ringe  verenig  word  met  die  oog 
op  onderlinge  hulpbetoning  en  toesig  op  die  enkele  deur  die 
gesamelike  gemeentes.  In  die  ooreenkomende  O.V.S.  Art. 
word  die  doel  nie  gestel  nie,  maar  dit  word  gedoen  in  die 
volgende,  Art.  (81).  In  Art  80  moet  in  die  aankondiging 
dat  „die  wettige  verteenwoordigers  van  meerdere  gemeentes 
wat  naby  mekaar  geleë  is,  hoër  kerklike  kolleges  vorm  dan 
die  van  die  kerkrade’^  die  informasie  in  die  laaste  woorde 
vervat  aangeskryf  word  as  hier  oorbodig,  omdat  dit  elders 
reeds  gesê  is;  en  verder  is  die  woorde  „hoër  kerklike  kol- 
lege,  ”  om  redes  vroeër  uiteengeset  nie  alleen  ongewens  nie 
maar  is,  vir  sy  doel,  te  vaag  en  beperk.  Ook  moet  daarop 
gewys  word  (soos  die  O.Y.S.  Art.  lees),  dat  „die  verteen- 
woordigers  van  meerdere  gemeentes”  nie  ’n  ring  vorm  nie 
— die  groep  van  gemeentes  vorm  ’n  ring  —  maar  wel  ’n 
rings vergadering.  Dat  die  woorde  „ring”,  „ringsbestuur”, 
„ringsvergadering”  (Art.  80,  81  en  83)  sonder  diskrimi- 
nasie  gebesig  word,  is  seker  ’n  tekortkoming.  Oor  die 
gebruik  van  die  woord  „bestuur”  het  ons  elders  (Deel  II) 
reeds  gehandel.  Daar  het  ons  aangetoon  waarom  dit  ons 
as  wenslik  voorkom  om  dit  liewer  nie  te  gebruik  nie. 
In  die  Tr.  Kerkwet  word  „bestuur,”  in  die  sin  hier  onder 
bespreking,  tans  deurgaans  deur  „kerkvergadering” 
vervang. 

Waar  die  O.V.S.  Art.  81  lees:  ,,Die  Ringsbesture  het 
tot  doel  die  verenigde  toesig  oor,  en  die  gesamelike  beharti- 
ging  van  die  belange  van  die  afsonderlike  Gemeentes,  en 
strek  tot  meer  geleidelike  uitoefening  van  die  Kerklike 
Opsig  en  Tug,  ”  merk  ons  op :  (1)  dat  die  rede  vir  die 
kursivering  van  die  woordjies  „oor”  en  „van”  vir  ons 
heeltemal  onverstaanbaar  is.  Dit  is  in  hierdie  geval  egter 
blykbaar  so  nietsbeduidend  dat  dit  nie  moet  geneem  word 
(soos  in  sommige  ander  gevalle)  as  ’n  poging  tot  interpre- 
tasie  van  die  sin  van  die  Art.  deur  redaktore  nie,  maar 
alleen  as  ’n  hulp  vir  die  memorie  van  die  leser  om  die 
sins-samehang  vir  hom  te  help  in  die  oog  hou.  As  ons 
opvatting  derhalwe  korrek  is  dat  „oor”  nie  geaksentueer 
is  om  daarmee  klem  te  wil  lê  op  die  feit  dat  die  rings- 
vergaderings  wel  terdeë  bokant  die  kerkrade  in  hoogheid 
verhewe  is  nie,  dan  kan  ons  op  kerkregtelike  gronde  niks 
teen  die  kursivering  sê  nie;  hoewel  ook  hier,  soos  in  alle 
gevalle  van  kursivering,  van  toepassing  is  wat  vroeër 
daaromtrent  gesê  is :  dit  behoort  belet  te  word.  (2)  Waar 
verder  gesê  word  dat  die  ringsvergaderinge  tot  doel  het  „die 

gesamelike  belange  van  die  afsonderlike  gemeentes,”  is  dit 
miskien  goed  bedoel  maar  ongelukkig  uitgedruk.  Want 
nie  die  ringe  nie,  maar  die  afsonderlike  kerkrade  behartig 
die  belange  van  die  afsonderlike  gemeentes.  Die  ringsver- 
gaderinge  is  daar  om  die  kerkrade  te  help  met  raad,  om 
leiding  te  gee,  om,  sover  doenlik,  eenvormigheid  van 
handeling  in  die  verskillende  gemeentes  tot  stand  te  bring 
en  in  stand  te  hou,  en  eindelik  tot  bestraffing  waar  ’n 
kerkraad  sou  afwyk  in  leer  of  lewe  of  waar  hy  hom  sou 
mag  skuldig  maak  aan  pligsversuim  teenoor  sy  gemeente. 
(3)  Wat  die  woorde,  „strek  tot  meer  geleidelike  uitoefening 
van  kerklike  Opsig  en  Tug”  beteken,  sou  seker  moeilik 
wees  vir  iemand  om  uit  te  maak,  wat  nie  uit  ander  bronne 
enige  kennis  van  die  doel  en  funksies  van  ’n  ringsorganisasie 
besit  nie.  Die  bedoeling  is  blykbaar  om  te  sê  dat  die 
ringsvergadering  ’n  liggaam  is  wat  onder  sekere  kondisies 
en  vir  seker  bepaalde  doeleindes  bekleed  is  met  outoriteit 
oor  die  kerkrade. 

Art.  83:1  (O.V.S.)  lees:  „Lede  van  die  Ringsvergade- 
ring,  is  al  die  Predikante  wat  onder  daardie  Ringsressort 
diens  doen  met  en  benewens  ’n  ouderling,  uit  elke  Kerkraad, 
onder  dieselfde  Ringsressort,  wat  deur  die  Kerkraad 
afgevaardig  is,  van  wie  se  afvaardiging  skriftelik  bewys 
ingedien  sal  moet  word.  ”  Hieroor  ’n  paar  opmerkings: 
(1)  Die  Art.  stel  die  geref  beginsel,  dat  ’n  ringsvergadering 
’n  samekoms  van  kerkrade  (deur  middel  van  hulle 
verteenwoordigers,  natuurlik)  is,  nie  helder  in  die  lig  nie. 
Die  bewoording  laat  nie  duidelik  uitkom  dat  die  predikant 
ook  ’n  afgevaardigde  van  die  kerkraad  is  nie  net  sowel  as 
die  ouderling.  (2)  Wat  aangaan  die  „skriftelike  bewys  van 
afvaardiging”  sou  dit,  o.i.,  goed  wees,  (aangesien  geen 
uitdruklike  lasbrief  aan  die  afgevaardigdes  meegegee  word 
nie,  soos  in  die  ou  Geref.  Kerk)  dat  daar  in  di&  wetsartikel 
tenminste  melding  van  gemaak  sal  word,  dat  die  afgevaar- 
digdes  gaan  met  lasgewing  om  namens  die  kerkraad  in  die 
xingsvergadering  (en  dieselfde  geld  vir  die  sinode)  te 
beraadslaag  en  te  stem.  Dieselfde  opmerking  is  van 
toepassing  op  die  desbetreffende  Artt.  van  die  K.  en  Tr. 
Kerke. 

Omtrent  die  duur  van  die  lasgewing,  wat  die  afgevaar- 
digdes  van  die  kerkraad  hou,  sê  K.  Art.  60 :  ,,Die  afgevaar- 
digdes  bly  in  funksie  tot  op  die  eersvolgende  gewone 
vergadering.  ”  Dieselfde  staan  daar  in  O.V.S.  Art.  83  ;3. 
Hierdie  formulering  laat  nie  die  posisie,  (volgens  eis  van 
geref.  kerkreg)  duidelik  blyk  nie.  Die  bedoeling,  hier 
ook  weer,  is  waarslcynlik  goed,  maar  die  gedagte,  wat  daar 
in  die  Nederl.  Herv.  Kerk  bestaan  het,  nl.  dat  die  Rings- 
besture  ën  die  Prov.  Kerkbesture  staande  kollegies  was, — 


177 


wat  ’n  kerkvergadering  in  die  geref.  kerkreg  nie  is  nie, — 
word  hier  nie  uitdruklik  vermy  nie.  Die  afgevaardigdes 
tog  word  gekies  vir  ’n  vergadering,  wat  vir  ’n  sekere  doel 
sit,  met  lasgewing  om  daarin  namens  die  kerkraad  te  gaan 
handel.  So  ’n  vergadering  is  die  gewone  jaarlikse 
ringsitting.  Die  ringsvergadering  is  alleen  ,,in  funksie” 
wanneer  hulle  in  sitting  is.  Wat  in  die  Artt.  bedoel  word 
is,  dat,  as  daar  tussen  die  gewone  sittings  in  vir  ’n  spesiale 
doel  ’n  buitengewone  sitting  sou  moet  gehou  word,  dieselfde 
lede  se  lidmaatskap  sal  beskou  word  as  weer  te  herleef, 
sodat  daar  (om  redes  van  gerieflikheid,  natuurlik)  nie 
weer  ’n  spesiale  kiesing  en  afvaardiging  hoef  plaas  te  vind 
nie.  Die  Tr.  Art.  81 :1  gaan,  in  dié  opsig,  nie  mank  aan 
dieselfde  gebrek  as  die  K.  en  Ó.V.S.  Artt.  nie.  Daar  staan : 
,,Die  afgevaardigdes  wat  verskyn,  sal,  in  geval  van  ’n 
tussentydse  buitengewone  sitting  van  die  King  as  sodanig 
optree.  ” 

Dieselfde  besware  as  in  die  geval  van  die  lede  van  die 
ring  geld  ook  die  Tr.  Art.  88  wat  sê  dat  die  voorsitter 
van  die  ring  „in  funksie  bly”  tot  die  eersvolgende  gewone 
vergadering.  Hy  kan  wel,  as  voorsitter  van  hierdie 
vergadering  opdragte  kry,  en  dit  kan  neergelê  word,  dat 
die  verstandhouding  is  dat  hy  as  voorsitter  sal  fungeer  by 
moontlike  spesiale  sittings,  en  ook  by  die  volgende  gewone 
sitting,  totdat  daardie  vergadering  sy  voorsitter  gekies  het, 
maar  om  te  sê  ,,hy  bly  in  funksie,”  gee  te  veel  die  indruk 
dat  hy  in  een  of  ander  kapasiteit,  met  staande  magte  bly 
voort  „fungeer,”  nadat  die  sitting  geëindig  is.  Wat  hy  na 
die  sitting  doen  in  diens  van  die  ríng,  is  opdragte  uitvoer, 
maar  dit  is  nie  „in  funksie  bly”  nie. 

Die  praktyk  in  die  K.  en  O.V.S.  Kerke  (K.  Art.  61, 
en  O.V.S.  Art.  104:10)  dat  kerkrade  in  nuutgestigte 
gemeentes  deur  die  Ring  of  Ringskommissie  benoem  word, 
moet  beslis  afgekeur  word  as  in  stryd  met  die  geref. 
beginsel,  om  redes  reeds  vroeër  (in  paragraaf  oor  die 
Kerkrade)  opgenoem. 

Ons  laat  hier  volg  die  inhoud  die  O.V.S.  Art.  91 :1  as 
een  voorbeeld  (waarvan  daar  in  hierdie  wetboek  heelwat 
meer  is)  van  wat  vir  ons  voorkom  as  onnodige  wetgewing, 
omdat  dit  óf  in  ander  Art.  reeds  voorkom,  óf  vanself- 
sprekend  is,  óf  in  ander  kerkvergaderinge  gereeld  beoefen 
word  en  dus  ortollig  is  om  dit  statiglik  by  ieder  sig 
herhalende  parallel  geval  voor  te  skrywe.  Art,  91 :1  lees : 
„Die  voorsitter  van  die  Ring  moet  hom  rig: —  a.  In  die 
algemeen  na  die  Wette  en  verordeninge  van  die  Kerk,  vir 
sover  dit  hom  geld,  en  by  name  volgens  die  onder  die  Hoof 
Vakatures.  b.  In  die  besonder  na  die  voorskrifte  op  die 
Praesidium  van  Kerklike  Vergaderinge  onder  die  Reglement 

van  Orde.  c.  Bepaaldelik  na  die  besluite  van  die 
Ringsvergadering  vir  sover  dit  aan  bom  verpligtinge  oplê.  ’  ’ 
Verder  kommentaar  hierop  ag  ons,  na  wat  reeds  soëwe  gesê 
is,  oorbodig. 

Die  Artt.  oor  die  aanstelling  van  ringskommissies  lees 
as  volg: —  K.  Art.  64:  „Daar  sal  deur  elke”  (gewone?) 
„Ringsvergadering  ’n  Kommissie  gekies  word,  volgens  Art. 
16  :9,  wat  onder  die  naam  Ringskommissie  sal  fungeer  van 
die  afloop  van  die  een  gewone  tot  die  afloop  van  die 
volgende  Ringsvergadering.  Hierdie  kommissie  sal  uit  drie 

lede  bestaan,  waaronder  die  Ringscriba .  Die  kommissie 

kies  sy  eie  V oorsitter  en  neem  in  behandeling  sake  wat  geen 
uitstel  kan  ly  nie.  In  alles  wat  die  kerklike  tug  betref, 
handel  hy  soas  in  Art.  361  v.v.  voorgeskrywe.  ”  Die  O.V.S. 
Art.  97  lees :  „1.  Daar  sal  deur  elke  gewone  Ringsvergade- 
xing  ’n  Kommissie  gekies  word,  wat  onder  die  naam  van 
die  Ringskommissie  van  die  een  tot  die  ander  gewone 
Ringsvergadering  sal  fungeer  (Art.  43:32).  2.  Die 

Kommissie  sal  uit  drie  lede  bestaan  waarvan  een  die  Rings- 
Skrieba  is,  wat  ook  as  Skrieba  van  die  Kommissie  ageer ;  en 
vir  wie  daar  ewesoveel  Sekundi  deur  die  Voorsitter  benoem 
sal  word  wat,  as  dit  vereis  word,  fn  die  plek  van  die 
Primarii,  na  volgorde,  van  die  benoeming,  sal  optree.  Twee 
lede  vorm  ’n  kworum.  3.  Die  lid  van  die  Ringskommissie 
wat  eerste  gekies  is,  sal  as  Praeses  daarvan  ageer,  terwyl  die 
Kommissie  self  sy  Vise-Praeses  benoem.”  Die  Tr.  Trt.  92 
lees:  ,,Daar  sal  deur  elke  gewone  Ringsvergadering  ’n 
Kommissie  volgens  Art.  34  (28)  gekies  word,  wat  van  die 
afloop  van  die  een  gewone  vergadering  tot  die  afloop  van 
die  volgende  gewone  vergadering  onder  die  naam  van  Rings- 
kommissie  sal  optree.  Die  Kommissie  sal  uit  drie  lede 
bestaan  en  een  daarvan  sal  die  Ringscriba  wees.  Daar  sal 
ook  drie  secundi  gekies  word,  wat,  wanneer  dit  vereis  word, 
na  volgorde  deur  die  scriba  sal  opgeroep  word.  Die 
Ringskommissie  kies  sy  eie  voorsitter  (Artt.  328  en  331), 
gee  en  neem  slegs  in  behandeling  sodanige  spoedeisende 
sake,  wat  g’n  uitstel  gedoog  nie.  In  alles  wat  die  kerklike 
tug  betref,  handel  die  Ringskommissie,  soos  in  Art.  322 
bepaal.”  Oor  die  aangehaalde  Artt.  die  volgende  opmer- 
kings:  (1)  In  al  drie  wetboeke  is  die  íormulering  sodanig 
dat  die  indruk  al  te  seer  gemaak  word  dat  hier  ’n  perma- 
nente  kollegie  van  bestuur  aangestel  word  van  dieselfde 
aard  as  die  „Classicale  Besturen”  (wat  deur  die  klassikale 
vergaderinge  —  in  hulle  outydse  vorm  die  parallel  van  ons 
ringe  —  gekies  word  as  ’n  vaste  kollegie  van  bestuur)  in 
die  Nederl.  Herv.  Kerk.  Die  „Classicale  Besturen”  daar 
„fungeer”  en  „tree  op”  totdat  hulle  opvolgers  gekies  is. 
Dit  moes  hier  duideliker  vooropgestel  gewees  het  dat  die 

Ringskommissie  aangestel  word  om  opdragte  van  die  ring 
uit  te  voer,  (waartoe  ook  wel  kan  behoort  sekere  staande 
opdragte)  en  magtiging  om  onvoorsiene  sake  wat  geen  uitstel 
kan  ly  nie,  voorlopig  in  behandeling  te  neem,  en  dat  van 
hulle  verrigtinge  verslag  sal  gedoen  word  aan  die  ring  vir 
goed-  of  afkeuring.  M.a.w.,  daar  moes  meer  voor  gesorg 
gewees  het  om  dit  in  die  art.  te  laat  uitkom  dat  die  rings- 
kommissie  handel  alleen  onder  opdrag  van  die  ring  en 
verantwoordelik  is  aan  die  ring.  (2)  Verder  skyn  dit  ons 
dat  die  O.V.S.  Art.  nog  hierdie  volgende  leemte  het :  Dat 
die  secundi  van  die  ringskommissielede  deur  die  voorsitter 
van  die  ring  benoem  word  is  stellig  ’n  inbreuk  in  ’n  nie-on- 
belangrike  saak  nie,  op  die  regte  van  die  ringsvergadering 
deur  hierdie  mag  uit  hulle  hande  te  neem  en  in  die  van  die 
voorsitter  te  stel.  Benoeminge  van  hierdie  aarcl  behoort 
deur  die  vergadering  te  geskied,  desverkiest  op  voordrag 
van  die  voorsitter  of  ’n  kommissie  daartoe  aangestel.  Verder 
volg  dan  nog,  dat  die  vryheid  aan  die  kommissie  gelaat 
word  om  self  sy  vise-voorsitter  te  benoem,  waar  daar  nog 
net  een  lid  is  om  te  benoem.  Kommentaar  is  hier  oorbodig. 

Daar  moet  verder  opgewys  word  dat,  in  die  O.V.S. 
wetboek,  daar  eers  (Art.  99)  ’n  relaas  van  die  pligte  van 
die  ringskommissie  gegee  word,  en  daarna  (Art.  104)  die 
van  die  ring.  Die  logiese  orde  is  andersom.  Ook  kom  die 
woord  „toevertrou”  aan  die  begin  van  Art.  104,  („aan 
die  Ringsvergadering  is  besonderlik  toevertrou”)  ons  as 
minder  gewens  voor.  Niemand,  eigenlik,  vertrou  die  werk- 
saamhede  van  ’n  ring  aan  hom  toe  nie ;  hy  besit  dit,  volgens 
geref.  kerkreg,  uit  die  aard  van  sy  bestaan.  Kerkrade  kom 
daarin  saam,  met  hulle  roeping  en  hulle  mag,  om  te  beraad- 
slaag.  A1  wat  die  Art.  kan  onderneem  om  te  gee,  is  (een- 
vormigheidshalwe)  ’n  lys  van  die  pligte,  maar  wat  elke  ring 
reeds  oorspronklik  vanself  besit.  Die  Tr.  Art.  79  (met  die 
saaklike  inhoud  waarvan  die  K.  en  O.V.S.  Artt.  byna  op  alle 
punte  ooreenstem)  stel  op  die  punt  onder  bespreking,  die 
saak  o.i.  juister  voor,  en  wel  as  volg :  „Dit  is  die  plig  van  die 
Ringe  om  te  sorg  vir  die'  belange  van  die  Godsdiens,  die 
bewaring  van  die  goeie  orde,  en  die  handhawing  van  die 
kerklike  wette  in  hulle  ressort,  die  bevordering  van  Gods- 
diensonderwys,  die  sorg  vir  die  vermeerdering  van  die 
Gemeentes,  die  benoeming  van  Konsulente,  die  vasstelling 
van  Kerklike  grensskeidings,  die  toesig  oor  die  kiesing  van 
Kerkrade  by  die  stigting  van  nuwe  Gemeentes,  die  hou  van 
kerkvisitasie  en  die  korrespondensie  met  bevoegde  magte 
oor  sake  wat  dle  Ringe  aangaan.  Ook  neem  die  Ringe  in 
behandeling  al  die  sake  wat  in  die  eerste  instansie,  of  in 
beroep,  voor  hulle  gebring  word  (Artt.  296  en  331)”.  In 
hierdie  Artt.  is  daar,  o.i.  niks  wat  in  stryd  is  met  die  suiwere 

beginsels  van  die  geref.  kerkreg  nie.  Die  Kaapse  en  O.V.S. 
Kerke  het,  wat  die  inhoud  van  die  pligte  van  die  rings- 
vergaderinge  betref,  byna  presies  dieselfde  punte.  Wat  die 
K.  Art.  (61)  met  referte  tot  hierdie  saak  betref,  dit  begin 

met  die  woorde:  „Die  Ringe  is  belas  met . ”  Teen  die 

woord  „belas”  is  daar  geen  beswaar  nie,  mits  dit  so  verstaan 
word,  dat  hulle  die  „belasting”  (plig,  taak)  oorspronklik 
ontvang  uit  die  inherente  aard  en  doel  van  hulle  ontstaan 
en  wese  as  vergadering  van  pl.  kerke  vir  onderlinge  hulp 
en  raad  en  toesig,  en  nie  asof  dit  van  ’n  hoër  outoriteit 
(sinode)  aan  hulle  voorgeskryf  of  opgelê  word  nie.  Die 
taak  van  die  ringe  (netsoos  in  die  geval  van  die  kerkrade,  en 
ook  van  die  srnode)  word  vir  hulle  aangegee  na 
Goddelike  reg,  en  die  kerklike  „wetgewing,”  waarin  die 
verskillende  pligte  van  ’n  liggaam  opgesom  word,  is 
wesenlik  in  sy  aard  raadgewend  (adviserend)  meer  as 
toefgewend  (gebiedend)  ;  maar  dit  is  tegelyk  regula- 
tief,  want  die  besluite  in  die  sinode  geneem  as  reëls  van 
die  kerkorde  moet  geëerbiedig  word.  Alleen  in  die 
sedelike  sin  van  die  woord  is  die  sinode  se  outoriteit  legis- 
latief.  Natuurlik,  ons  spreek  hier  van  „die  regs-sin  van 
die  woord”  uit  kerkregtelike,  en  wel  gereformeerd- kerk- 
regtelike  standpunt.  ,,In  regte,  ”  soos  die  staat  die  kerk  sal 
beskou,  moet  die  kerkwette  weer  as  legislatief  in  die  regs- 
sin  en  nie  regulatief  nie  beskou  word.  M.a.w.,  ’n  reine 
outonome  gereformeerde  kerk,  wat  as  kerk  vry  is  van  alle 
staatsgesag  sowel  as  van  alle  kollegiale  denkbeelde,  meet 
homself  by  ’n  ander  maatstaf  as  die  waarmee  hy  deur  die 
staat  in  regte  gemeet  word.  Die  maatstaf  waarby  die 
staat  die  kerk  meet,  is  nie  die  kollegiale  nie  maar  de  gere- 
formeerde  reël.  Want  wat  die  staat  in  regte,  onder  die 
,,wette”  van  die  kerk  vir  legislasie  (d.i.  as  loutere  wette, 
soos  van  ’n  owerheid)  beskou,  is  eigenlik  volgens  die  reg 
van  die  kerk  (kerkreg)\  meer  regulatief,  en  word  veron- 
derstel  om  meer  sedelik'as  streng  juridies  dwingend  te  wees. 
En  omdat  die  onderskeid  nie,  by  kerklike  wetgewing,  altyd 
duidelik  ingesien  of  in  die  oog  gehou  word  nie,  is  daar 
dikwels  kerkregtelike  leemtes,  verwarring  van  begrippe, 
ens.,  in  die  wetgewing.  Ons  merk  net  weer  hier  terloops 
op,  dat  dit  o.i.  aan  ’n  versuim  om  bowegenoemde  onder- 
skeid  te  maak  te  wyte  is  dat  die  kerklike  verordeninge  of 
reglemente  ook  deur  die  kerk  „wette”  genoem  word.  Die 
benaming  is  afkomstig  uit  ’n  tyd  toe  die  begrippe  van  die 
gereformeerde  kerkreg  vaag  en  beneweld  was  en  toe  die 
kerk,  in  ’n  periode  van  verval,  ook  in  die  gewoonte  geval 
het,  om  van  homself  te  spreek  in  die  terminologie  van  die 
staat.  Ons  het  met  die  voorgaande  van  die  punt  onder 
behandeling  enigsins  afgewyk;  maar  dit  is  opsetlik  gedoen, 

om,  na  aanleiding  van  ’n  aantal  voorbeelde  van  leemtes  in 
die  kerklike  verordineringe,  die  aandag  nog  eens  te  vestig 
op  die  wortel  waaruit  die  meeste  gebreke,  waarmee  ons  in 
die  Kerke  onder  behandeling  te  doen  het,  spruit. 

Wat  voorts  betref  die  handeling  by  die  kerkelike  tug, 
kan  gesê  word,  dat  dit  deurgaans  nagenoeg  volgens  die  nor- 
male  geref.  praktyk  beoefen  word.  Een  geval  is  daar  wel 
waarin  die  streng  konsekwente  weg  nie  deur  een  van  die 

N. G.  Kerke  gevolg  word  nie,  en  dit  is  dat  ouderlinge  en 
diakens  waar  nodig,  gesensureer  of  in  hulle  amp  geskors 
word  deur  die  ring  en  nie  deur  die  kerkraad,  deur  wie 
hulle  in  die  amp  bevestig  is  nie.  Hierdie  saak  is  elders 
(in  Deel  II)  bespreek. 

Die  toestand  in  verband  met  die  ringe  in  die  N.G. 
Kerke  is  dan,  eindelik,  om  op  te  som,  dit  dat  hulle  na  geref. 
eis  suiwer  saamgestel  is  uit  afgevaardigdes  (predikante  en 
ouderlinge  in  gelyke  getalle),  en  dat  die  reeks  van  pligte  ge- 
noem  (waarin  al  die  drie  kerke  byna  in  alles  saaklik  ooreen- 
kom  ook  nagenoeg  die  is  wat  in  alle  goed  gereformeerde 
kerke  beoefen  word ;  maar  dat  daar  in  verskillende  Artt.  ’n 
beter  formulering  behoort  aangebring  te  word,  veral  in  die 

O. V.S.  wetboek  en  vervolgens  in  die  van  die  Kaap,  terwyl 
dié  van  die  Tr.  ook  nog  in  enkele  klein  besonderhede  kan 
verbeter  word.  Die  leemtes  is  egter  in  alle  gevalle  van  min 
of  meer  ondergeskikte  aard  en  nie  so  dat  hulle  die  same- 
stelling  en  werking  van  die  ringe,  na  gereformeerde  maat- 
staf  gemeet,  radikaal  affekteer  sodat  dit  nie  kan  gesê 
word  dat  die  Kerke  daarom  nie  gereformeerd  sou  mag 
genoem  word  nie.  Inteendeel,  die  inrigting  en  werking 
van  die  ringe,  ten  spyte  van  enige  minder  gelukkige  for- 
muleringe  in  die  wetboek  het,  onder  omstandighede,  nog 
steeds  op  merkwaardige  wyse  naby  die  ideaal  van  ’n  geref. 
kerkinrigting  gebly.  Die  feitlike  toestand  is  dus  so,  indien 
die  bedoelde  onvolmaakthede  in  formulering  en  die  gebruik 
van  enige  minder  gewenste  benaminge  eenvoudig  per  sino- 
dalé  besluit  gerektifiëer  word,  die  inrigting  van  die  ringe 
in  die  drie  Kerke,  sonder  enige  verandering  in  hulle  same- 
stelling  (behalwe  in  die  geval  van  die  Sendingsekretaris  van 
die  O.V.S.  Kerk  wat  volgens  Art.  204 :4  sitting  het  in  die 
ringsvergadering  met  administrerende  stem)  as  ’n  model 
sal  kan  dien  van  ’n  goed  georganiseerde  gereformeerde 
ringsinrigting. 

§8. — Die  Sinode  in  die  N.Gr.  Kerke. 

Die  sinodes  van  al  drie  die  N.G.  Kerke  word  (soos 
reeds  vermeld)  saamgestel,  (netsoos  die  ringe)  uit  ’n  so 
na  as  moontlik  gelyke  getal  predikante  en  ouderlinge,  uit  al 
die  gemeentes  afgevaardig.  Daar  word  aan  geen  ander 

persoon  sitting  met  administrerende  stem  gegee  nie,  be- 
halwe  in  die  geval  van  die  O.V.S.  Kerke,  wat  aan  sy 
Sending-sekretaris  sodanige  sitting  vergun.  Maar  behalwe 
hierdie  een  afwyking  is  die  geref.  beginsel  nog  altyd  met  op- 
vallende  nougesetheid  gehandhaaf  gebly.  En  dït  is  ’n 
oorweging  van  groot  belang  by  die  beoordeling  van  die 
gereformeerdheid  van  ’n  kerkinrigting.  In  hierdie  Kerke 
is  daar  (met  uitsondering  van  die  een  geval  hierbo  genoem) 
drie  dinge  wat  in  hulle  guns  gan  gesê  word:  (a)  dat  hulle 
lede  bestaan  louter  uit  verteenwoordigers  van  die  Kerkrade 
van  geïnstitueerde  gemeentes;  (b)  dat  daar  altyd  die  dui- 
delike  strewe  blyk  om  geen  oorheersende  gewig,  in  getal- 
sterkte,  aan  predikante  oor  die  ouderling  in  die  hand  te 
werk  nie;  en  (c)  dat  alle  gemeentes  regstreeks  in  die  sinode 
verteenwoordig  word.  Hierin  het  die  N.G.  Kerke  die  beste 
ideaal  van  die  geref.  beginsel  so  na  as  moontlik  verwesenlik. 

Ook  in  hulle  verhouding  tot  die  ringe  word  daar  in  die 
algemeen  ’n  taamlik  suiwere  en  korrekte  gedragslyn  gevolg 
in  die  praktyk.  Dit  kan  seker  met  reg  verklaar  word  dat 
kerkrade  en  ringe  oor  die  algemeen  deur  hulle  sinodes  na 
alle  redelikheid  vry  gelaat  word  in  die  uitvoering  van  hulle 
taak,  elk  op  sy  eie  gebied.  Op  die  uitsonderings  word 
deur  ons  gaandeweg  gewys.  Maar  die  uitsonderings  is  nie 
die  kenmerke  van  dié  Kerke  nie.  Daar  was  steeds  ’n  op- 
vallende  strewe  gewees,  veral  by  die  Kaapse  en  Transvaalse 
sinodes,  om  die  oue  uit  die  Nederl.  Herv.  Kerk  oorgeërfde, 
minder  kenmerkend  gereformeerde  bestanddele  en  termino- 
logie  uit  te  suiwer,  om  die  Kerke  gereformeerd  te  laat  wees, 
ooreenkomstig  die  goeie  voorbeelde  van  die  historiese  Geref. 
Kerke,  sonder  om  hulle  egter  slaafs  te  verbind  tot  die 
nabootsing  van  die  besondere  wyse  waarop  en  die  presiese 
woorde  waarin  die  geref.  beginsels  uitdrukking  gevind 
het  in  die  kerkordes  van  ander  Geref.  Kerke,  selfs  ook  soos 
die  van  die  Dortse  Kerkordening.  Die  hoogste  maatstaf 
immers  is  nie  noodwendig  die  kerkorde  van  die  een  of  ander 
Geref.  Kerk  nie,  maar  die  geref.  regsorde.  Wel  mag  ’n 
goedgereformeerde  Kerk  as  model  dien.  En  dit  is  —  terloops 
gesê  —  merkwaardig  hoe  besonder  naby  die  N.G.  Kerke  in 
hulle  wese  (afgesien  van  ’n  sekere  later  aan  die  Nederl. 
Herv.  Kerk  ontleende  spreekwyse  en  woordekeus)  aan  die 
ou  Geref.  Kerk  van  Nederland  gebly  het,  en  dit  ten  spyte 
van  die  groot  afstand  en  die  reeds  eeue-lang  gelede  oor- 
planting  na  Suíd-Afrika  toe.  Dit  is  grotendeels  die  later 
uit  ’n  ander  gedagtewêreld  en  uit  ander  kerklike  toestande 
ontleende  woorde  en  (in  seker  mate)  wyse  van  kerklike 
reglementering,  wat  die  skyn  gee  dat  daar  ’n  groot  verskil 
is.  Maar  dit  is  meestal  skyn.  Die  temperament  van  die  N.G. 


183 


Kerke  vandag  is  beslis  nie  die  van  die  Nederlandse  Kerk  van 
1816  nie,  en  was  dit  nooit  gewees  nie.  En  die  N.G.  Kerk 
is  hom  daarvan  bewus,  en  word  hom  almeer  bewus,  dat 
hy  sommige  van  die  tooisels,  al  is  dit  ook  maar  ’n  enkele 
franje  hier  en  daar,  uit  die  Nederlandse  Kerk  van  die 
Franse  Rewolusie  aangekry  het.  Ook  word  hy  hom  almeer 
bewus  daarvan,  dat  hulle  nie  aan  hom  pas  nie,  en  daar  is 
menige  teken  dat  hy  bereid  is  om  af  te  lê,  wat  hom  nie 
goed  staan  nie ;  getuie  o.a.  die  revisie  van  die  K.  Kerkwet  in 
1903  en  van  die  Tr.  in  1931. 

Die  taak  van  die  sinode  word  in  die  K.  Kerkwet  aldus 
aangegee:  Art.  78:  „Die  hoogste  Bestuur  van  die  N.G.  Kerk 
in  Suid-Afrika,  omtrent  kerklike  sake,  berus  by  die  Sinode 
of  Algemene  Kerkvergadering”.  Art.  79  „Die  Sinode  is 
belas  met  die  sorg  vir  die  belange  van  die  N.G.  Kerk  in 
Suid-Afrika  in  die  algemeen  eu,  in  die  besonder,  met  die 
sorg  vir  alles  wat  die  openbare  godsdiens  en  die  kerklike 
instellinge  betref.  ”  Art.  80:  „Die  uitsprake  van  die  sinode 
in  laaste  ressort,  met  betrekking  tot  sake  wat  deur  mindere 
Kerkbesture  behandel  is,  en  in  geval  van  beroep  voor  hom 
gebring,  is  beslissend.”  Art.  81:  „Hy  ontwerp,  verander, 

vermeerder  en  verbeter  kerklike  wette  en  verordeninge . 

Hierdie  wette  en  verordeninge  is  bindend  vir  die  hele  Kerk, 
en  daarvan  kan  alleen  deur  die  Sinode  dispensasie  verleen 
word  of  suspensie  geskied.  ”  Die  O.V.S.  kerkwet  hieromtrent 
lees  as  volg:  Art.  107 :  „Die  hoogste  bestuur  van  die  N.G. 
Kerk  berus  by  ’n  algemene  Kerkvergadering :  Die  Sinode.” 
Art.  108 :  „Aan  die  Sinode  is  toevertrou  die  Algemene 
belange  van  die  Gemeentes,  en  besonderlik  die  sorg  vir  alles 
wat  die  openbare  Godsdiens  en  die  Kerklike  Instellinge 
betref.”  Art.  109  handel  oor  die  samestelling  van  die 
Sinode.  Art.  110:  „Die  Sinode  ontwerp,  verander  en  ver- 
meerder  sy  eie  Kerklike  Wette  en  Verordeninge,  soos  hy 
van  tyd  tot  tyd  sal  nodig  oordeel.”  Art.  111:  „Die  uit- 
sprake  van  die  Sinode,  in  die  laaste  ressort,  is  beslissend; 
met  betrekking  tot  sake  wat  deur  mindere  Kerkbesture 
behandel  en  in  hoër  beroep  voor  hom  gebring  is,  sowel  as 
met  betrekking  tot  die  sake  wat  sonder  hoër  beroep  deur 
hom  behandel  of  afgedaan  is.”  Die  Tr.  Art.  bevat  die  vol- 
gende: —  Art.  103:  „Die  Sinode,  of  Algemene  Kerkverga- 
dering,  wat  alle  gemeentes  van  die  N.H.  of  G.  Kerke  reg- 
streeks  verteenwoordig,  behartig  'die  algemene  belange  van 
genoemde  kerk  en  in  besonder  alles  wat  tot  die  openbare 
godsdiens  en  die  kerklike  insettings  behoort,  sorg  vir  die 
handhawing  van  die  vasgestelde  Belydenis,  ontwerp  die 
Wette  en  Bepalings  van  die  kerk  en  gee  in  gevalle  van 
hoër  beroep  die  finale  beslissing.  ”  Art.  104  handel  oor  die 
samestelling  van  die  Sinode.  Art.  105 :  „By  die  Sinode 

berus  die  hoogste  gesag  in  die  regering  van  die  kerk,  wat 
uitgeoefen  word  in  ooreenstemming  met  Gods  Woord  en 
die  aangenome  Wette  en  Bepalings.  ”  Art.  106 :  „Die  Sinode 
alleen  stel  vas,  verander  en  vernietig  Kerklike  wette  en 
verordenings,  en  het,  in  voorkomende  gevalle  die  reg  om  sy 
eie  wette  en  bepalings  te  suspendeer  of  daarvan  dispensasie 
te  gee.”  By  ’n  vergelyking  van  bowestaande  Artt.  blyk: 
(1)  dat  die  bepalings  van  die  drie  Kerke  saaklik  ongeveer 
op  dieselfe  neerkom.  En  in  die  algemeen  kan  gesê  word 
dat  hulle  nagenoeg  die  gewone  werksaamhede  van  ’n  sinode 
van  ’n  Geref.  Kerk  behels.  (2)  Ditds  egter  opvallend  dat 
daar  by  almal  ontbreek  die  vermelding  van  die  feit  dat  die 
sinode  die  liggaam  is  wat  die  Belydenis  van  die  kerk  vas- 
stel.  En  dit  is  ’n  leemte.  Want  al  besit  die  kerk  ook  ’n 
Belydenis,  of  al  staan  hy  —  onder  kontrak,  verenigingsakte 
of  ordonnansie  —  gebonde  aan  die  bestaande  belydenis, 
tog  is  die  sinode  die  liggaam,  volgens  die  regsorde,  wat  ’n 
Belydenis  vir  die  kerk  vasstel;  en  dat  hy  hom  van  hierdie 
roeping  bewus  is  behoort  uitdruklik  deur  hom  verklaar  te 
word.  Die  sinode  staan  kerkregtelik  nie  onder  die  Bely- 
denis  nie,  soos  ’n  liggaam  wat  hom  aan  die  Belydenis  hou 
as  ’n  bevel  wat  hom  van  ’n  ander  opgelê  is,  en  wat  hy 
slegs  met  uitvoerende  of  administrerende  mag  moet  hand- 
haaf.  Nee,  hy  het  selfs  (of  sy  voorganger  in  wie  se  plek 
hy  nou  regtelik  staan)  die  Belydenis  vasgestel.  Die  Bely- 
denis  is  na  sy  aard  ’n  akkoord  van  enigheid  deur  die  kerk- 
rade  met  mekaar  gemaak.  As  die  Belydenis  dan  in  ’n 
Staatsordonnansie  erken  word  as  die  kenmerk  of  teken  van 
enigheid  waaronder  die  kerk  in  regte  sal  erken  en  behandel 
word,  dan  moet  dit  nog  onthou  word  dat  sulks  gedaan  is 
(altans  waar  die  kerk,  soos  dit  behoort  te  wees,  outonoom 
is  teenoor  die  Staat)  op  versoek  van  die  kerk  seif,  om  sy 
Belydenis  vir  die  toekoms  te  verseker.  Dan  mag  die  kerk 
self,  solang  as  die  ordonnansie  bly  bestaan,  sy  Belydenis 
nie  verander  nie.  Maar  dit  neem  nog  nie  weg  dat  die  sinode 
kerkregtelik  die  liggaam  is  wat  ’n  Belydenis  vir  die  kerk 
vasstel  nie.  En  dit  behoort  o.i.  in  die  Kerkorde  vermeld 
te  word.  (3)  Die  uitdrukking  (in  die  K.  en  O.V.S.  Artt.) 
dat  „Die  hoogste  Bestuur  by  die  Sinode  berus”,  is,  o.i., 
hoewel  nie  bepaald  verkeerd  te  noem  nie,  tog  nie  heeltemal 
gewens  nie,  en  wel  omdat  (a)  dit  beter  is  dat  die  woord 
„bestuur”  deur  „regering”  vervang  word,  om  redes  soos 
vroeër  uiteengesit ;  (b)  die  aard  van  die  mag  van  die  sinodc, 
hoewel  sy  besluite  bindend  is,  sodanig  is  dat  dit  nie 
hoogheidsmag  is  in  die  sin  soos  die  Staat  dit  beskou  nie,  al 
het  die  sinode  die  hoogste  seggenskap  binne  sekere  perke. 
Die  perke  juis  onderskei  sy  mag  van  die  hoogheidsmag 
soos  dié  van  die  staat  en  ook  van  die  Roomse  Episkopaalse 

Kerk,  en  die  perke  word  aangegee  sowel  deur  die  opper- 
gesag  van  Gods  Woord  asook  deur  die  belyning  van  die  sake 
wat  tot  sy  bevoegdheid  behoort.  ’n  Formulering  soos  die  van 
die  D.K.O.  Art.  36  (,,’t  Zelfde  zeggen  heeft  de  Classe  over 
den  Kerkeraad,  ’twelke  de  Particuliere  Synode  heeft  over 
de  Classe,  en  de  Generale  Synode  over  de  Particuliere”) 
bring  die  feit  uit  van  die  hoogste  seggenskap  van  die  sinode 
en  vermy  tegelyk  tog  die  indruk  wat  die  K.  en  O.V.S. 
Artt.  kan  maak  op  die  oningewyde,  nl.  dat  hier  sprake  sou 
kan  wees  van  ’n  kerklike  hoogheidsgesag  van  die  soort  soos 
in  ’n  episkopaalse  kerk.  Wat  die  Tr.  Art.  (105)  betref, 
word  die  gevaar  dat  die  uitdrukking  „hoogste  gesag” 
verkeerd  geïnterpreteer  sal  word,  enigermate  afgesny  deur 
die  toevoeging  van  die  verklaring  dat  die  uitoefening  van  die 
sinodale  gesag  onderworpe  is  aan  die  gesag  van  Gods 
Woord.  (4)  Ook  bring  die  Tr.  Art.  103  ’n  punt  uit  wat  in 
die  K.  en  O.V.S.  Artt.  nie  uitdruklik  vermeld  word  nie,  ni. 
dat  die  sinode  al  die  gemeentes  regstreeks  verteenwoordig. 
Want  hierin  bereik  hy  juis  die  mees  volkome  verwesenliking 
van  ’n  sinode  as  synodos  of  versameling  van  al  die  pl. 
kerke.  In  die  sinode  van  die  groot  Geref.  Kerke  is  die 
kerkrade  indirek  verteenwoordig  deur  dat  aldaar,  weens 
die  talrikheid  van  die  pl.  kerke,  alleenlik  ’n  verkleinde 
sinode  ( synodos  contracta)  bestaan.  (5)  Voorts  merk  ons 
op  dat  dit  verblydend  ís  dat  die  woorde :  „De  synod(>. 
bezit  de  hoogste  wetgevende,  rechtsprekende  en  uitvoerende 
macht”  (wat  vroeër  in  die  K.  en  Tr.  kerkwette  gestaan 
het)  uit  die  wetboeke  gerojeer  is,  —  ’n  bewys  van  die 
huidige  afwesigheid  van  oorheersende  positiewe  simpatieë 
met  episkopaalse  of  kollegialistiese  denkbeelde  by  die  N.G. 
Keke  en  ’n  bereidheid  om  af  te  skaf,  wat  daarna  sweem. 
(6)  Die  K.  Art.  84:  („Voorstelle  aan  die  Sinodale  Vergade- 
ring  kan  opgestuur  word  deur  die  Sinodale  Kommissie, 
Ringe,  Kerkrade,  Predikante,  Ouderlinge  na  die  Sinode 

afgevaardig,  en  Quaestors  van  Fondse” . )  is  in  die  opsig 

beter  as  die  van  die  O.V.S.,  dat  nl.  in  die  laaste  geval  alleen 
afgevaardigde  predikante,  en  nie  ook  afgevaardigde  ouder- 
linge  nie,  voorstelle  aan  die  sinode  mag  stuur.  Die  Tr.  Art. 
112  („Sake  vir  behandeling  deur  die  Sinode  mag  ingedien 
word  deur  Kerkrade,  Ringe,  lede  van  die  Sinode,  die  Sino- 
dale  Kommissie  en  al  die  permanente  Kommissics”)  het  dit 
op  altwee  die  ander  voor  dat  die  orde,  waarin  die  liggame 
genoem  word  wat  sake  vir  behandeling  opstuur,  meer  logies 
is.  Eerste  kom  tog  die  kerkrade,  wat  die  lasgewers  van  die 
afgevaardigde  lede  van  die  sinode  is;  en  daarna  die  ring, 
die  ander  kerklike  liggaam  met  ’n  status,  waarin  die  afvaar- 
digende  kerkrade  ook  besluit  het  om  sake  voor  die  sinode 
te  lê;  dan  kom  die  individuele  lede  van  die  sinode  en  eers 

daarna  die  sinodale  kommissie  en  die  ander  permanente 
kommissies. 

In  die  O.V.S.  Art.  112 :2  word  dit  verorden  dat  „Die 
Moderator  en  Assessor  van  ’n^  (waarom  nie  „die”  nie?) 
„vorige  vergadering  tree  by  die  eersvolgende  af,  nadat  hulle 
plaasvervangers  gekies  is.”  Hierdie  Art.  is  o.i.  verkeerd 
opgestel  en  sal  waarskynlik  die  onsuiwere  en  ongewenste 
begrip  in  die  hand  werk,  dat  die  voorsitter  (moderator) 
van  ’n  sinodale  vergadering  deur  sy  kiesing  as  sodanig  ’n 
status  kry  as  bekleër  van  ’n  staande  amp  in  die  kerk. 
So  iets  bestaan  daar  volgens  geref.  beginsel  nie,  soos  in 
Deel  II  duidelik  gemaak  is.  Net  so  met  die  assessor.  In 
die  dae  toe  daar  (met  die  stryd  teen  ’n  kerklike  episkopaat 
vars  in  die  geheue)  ’n  kerkorde  opgestel  is,  het  ons  geref. 
vaders  in  Nederland  ’n  wal  teen  die  opduik  vir  ’n  tweede 
keer  van  die  episkopale  denkbeeld  soek  op  te  werp  deur  dit 
uitdruklik  neer  te  lê  dat:  „Het  ambt  van  den  praeses  zal 
uitgaan,  wanneer  de  samenkomst  scheidt”.  (D.K.O.  Art. 
35b.)  En  hierdie  bepaling  is  nie  iets  inlê  in  die  geref. 
kerkregtelike  beginsel  nie,  maar  dit  is  ’n  konsekwente 
toepassing  van  die  beginsel.  As  die  sinode  versuim  uitdruk- 
lik  om  in  die  kerkorde  so’n  verklaring  te  maak,  en  veral 
waar  dan  nog  gespreek  word  van  ’n  ,,aftreding  van  die 
moderator  by  die  eersvolgende  gewone  vergadering”,  of  ook 

(soos  daar  m  die  Tr.  Art.  125  staan)  :  „Die  Moderator . 

van  die  Sinode  is  ex  officio  (ampshaíwe)  ook  Voorsitter 
van  die  Sinodale  Kommissie,  ”  dan  moet  dit  verwag  word 
dat  ’n  heeltemal  ongereformeerde  denkwyse  in  die  kerk 
aangaande  die  posisie  van  die  voorsitter  van  die  sinode 
sal  ontstaan.  Die  praktyk  soos  in  die  Kaapse  Kerk  (Art. 
88:  i,  j,  p,  ens.)  om  meer  gebruik  te  maak  van  die  woord 
„voorsitter”  (of  ook  „praeses”)  is  o.i.  aan  te  beveel  bokant 
die  woord  „moderator.”  Maar,  daar  ons  in  Deel  II  breed- 
voerig  oor  die  moderator  gehandel  het,  laat  ons  die  saak 
hierby. 

Die  wenslikheid  van  die  praktyk  in  die  O.V.S.  (Art. 
124)  dat  „die  sinode  ’n  vaste  skrieba  het”,  lyk  vir  ons 
twyfelagtig,  veral  wanneer  ons  bedink  dat  die  skriba  nie 
net  ’n  bloot  klerikale  betrekking  beklee  nie,  maar  dat  hy 
as  een  van  die  lede  van  die  moderatuur  op  n  heel  aantal 
liggame,  gewoonlik  van  die  grootste  belang  vir  die  kerk, 
dien.  Hy  is  in  die  Vrystaatse  Kerk  (waar  die  aktuariaat 
en  die  scribaat  ^ltwee  deur  een  persoon  waargeneem  word) 
die  enigste  persoon  wat,  moontlik,  vir  jare  lang  in  een  van 
die  invloedrykste  posisies  in  die  kerk  vassit  en  dit  is  ’n 
ongewenste  toestand.  Dieselfde  kan  gesê  word  omtrent 
die  vaste  Aktuarius  in  die  Transvaalse  Kerk.  Dit  kom  ons 
voor  as  gewens  dat  elke  sinode  die  geleentheid  sal  hê  om  óf 

by  herhaling  sy  vertroue  te  betuig  in  ’n  beampte  wat 
origens  nog  die  invloedryke  posisie  beklee  van  ’n  lid  van 
die  moderatuur,  óf  die  geleentheid  sal  hê  om  sy  gevoele  te 
kenne  te  gee,  deur  ’n  stemming,  dat  ’n  ander  lid  van  die 
vergadering  meer  geskik  is  vir  die  betrekking. 

Wat  die  moderatuur  betref,  daar  is  ook  in  Deel  II  oor 
gehandel.  Hier  kan  net  kortliks  weer  gesê  word,  dat  teen 
die  moderatuur  as  ’n  paar  persone  wat  deur  die  sinode 
benoem  is,  om  die  reëling  van  sake  in  verband  met  die  aksie, 
die  orde  van  prosedure,  ens.,  tydens  die  sitting  van  die 
sinode  waar  te  neem,  niks  op  prinsipiële  gronde  kan  inge- 
bring  word  nie.  Miskien  kan  hulle  getal  kleiner  wees  vir 
hierdie  spesifieke  doel.  Vroeër  in  Nederland  was  daar  óf 
twee  óf  drie  persone  benoem  om  te  dien  as  ’n  reëlingskom- 
missie.  In  ieder  geval  is  alle  gedagte,  dat  die  moderatuur 
’n  vaste  benoeming  kry  by  hulle  verkiesing  om  ook  ná 
die  sinodesitting  voort  te  gaan  met  modereer  of  reël  af  te 
keur.  Om  derhalwe  alle  aanleiding  tot  hierdie  opvatting 
te  vermy,  is  dit  wenslik  dat  die  Art.  dienaangaande  so 
gestel  sal  word  dat  dit  vir  elkeen  duidelik  is  dat,  wat  die 
moderatuur  na  die  sinodesitting  doen,  deur  hom  gedaan 
word  as  ’n  kommissie,  wat  wel  bestaan  uit  die  persone 
wat  by  die  sinodale  vergadering  gemodereer  het,  maar  hulle 
moderatuurskap  by  die  sinode  en  hulle  kommissieskap  na 
die  sluiting  moet  nie  met  mekaar  vermeng  word  nie.  Dit 
is  ook  nie  gewens  om  (behalwe  in  die  mees  dringende 
gevalle,  en  dan  slegs  vir  voorlopige  behandeling  en  onder 
strikte  verantwoordelikheid  aan  die  sinode  of  sy  verteen- 
woordiger  in  sulke  sake)  om  aan  so’n  klein  kommissie,  en 
dit  nogal  een  wat  vir  ’n  spesiale  doel  gekies  is,  die  beslissing 
oor  enigsins  gewigtige  sake  toe  te  vertrou  nie.  Nou  word 
in  die  O.V.S.  Kerk  blykbaar  heel  weinig  opdragte  aan  die 
moderatuur  (of  moderamen,  soos  dit  genoem  word  in  Art. 
119)  gegee.  Dáár  dien  die  moderamen  blykbaar  slegs  vir 
die  doel  waarvoor  hy  in  die  eerste  instansie  gekies  is.  Dit 
is  uit  prinsipiële  oogpunt  meer  goed  as  kwaad  dat  dit  so 
is.  Die  K.  Art.  88  lees :  „Die  Moderatuur  van  die  algemene 
Kerk  Vergadering  is  saamgestel  uit  die  Moderator,  die 
Assessor,  die  Actuarius  en  die  Scriba  van  die  Sinode.  a. 
Hy  sal  die  notule  van  elke  sitt.ing  teken  asook  die  wette 
en  verordeninge  van  die  Kerk  met  die  veranderinge  wat 
deur  die  Sinode  gemaak  is.  b.  Hy  sal  na  tydsomstandig- 
hede  Dank-  of  Bededae  uitskryf.  c.  Hy  sal  in  voorkomende 
gevalle  bepaal  of  daar  ’n  vergadering  van  die  Sinodale 
Kommissie  sal  gehou  word.  d.  Die  Moderatuur  het  die  reg, 
om  in  naam  van  die  Kerk  te  handel  in  dringende  gevalle, 
waarin  sake  onverwags  voorkom  wat  van  groot  belang  vir 
die  kerk  is  en  wat  sonder  tydverlies  beslis  moet  word,  voor- 

dat  die  gevoele  van  die  Sinodale  Kommissie  daaroor  kan 
ingewin  word  met  dien  verstande  dat  hy  aan  die  Sinode 
of  Sinodale  Kommissie  verantwoordelik  sal  wees  en  terstond 
sy  beslnite  in  die  offisiële  orgaan  van  die  Kerk  bekend  maak 
en  tewens  Art.  97c  in  ag  neem.”  Die  Tr.  kerkwet  omtrent 
hierdie  saak  lees: —  (Art.  119)  :  „Die  Moderatuur  van  die 
Sinode  is  saamgestel  uit  die  Moderator,  die  Assessor,  die 
Actuarius  en  die  Scriba.  (1)  Hulle  sal  sorg  vir  die  orde 
en  reëling  van  sake  gedurende  die  sitting  van  die  Sinode. 
(2)  Hulle  sal  die  Notule  van  elke  sitting  teken.  (vgl.  egter 
Art.  34:27  d  en  e)  ”  Art.  120:  „Die  Moderatuur  van  die 
laasgehoue  Sinode  dien  as  ’n  Kommissie,  om,  na  die  sluiting 
van  die  Sinode,  die  volgende  bepaalde  opdragte  uit  te  voer : 
(1)  Hulle  sal  elke  nuwe  uitgawe  van  die  Wette  en  Bepa- 
lings  van  die  Kerk  onderteken;  (2)  Hulle  sal  na  eis  van 
omstandighede  Dank-  en  Bededae  uitskryf ;  (3)  Hulle  sal  in 
gevalle,  waar  die  Sinode  g’n  voorsiening  gemaak  het 
nie,  afgevaardigdes  na  ander  Kerke  mag  benoem;  (4)  Hulle 
sal  voorts  uitvoer,  wat  deur  spesiale  besluite  van  die  Sinodes 
of  Sinodale  Kommissie  aan  hulle  opgedra  word.  (Sien  bv. 
Art.  35B)  ”.  Omtrent  die  Artt.  van  die  Kaapse  Kerk  in 
hierdie  verband  merk  ons  op:  (1)  Daar  word  blykbaar 
tamelik  gewigtige  opdragte  aan  die  moderatuur  gegee,  en 
veral  word  onder  punt  d.  ’n  enigsins  verreikende  vrye 
hand  aan  hulle  gegee  om  te  handel  in  geval  van  onvoor- 
siene  opkomende  sake.  Dit  skyn  of  die  lyne  tussen  die 
opdragte  aan  hierdie  kommissíe  toevertrou  soms  die  van  die 
sinodale  kommissie  kruis,  en  dat  daar  moontlik  botsing  kan 
kom  tussen  die  twee  kommissies.  Soos  dit  daar  staan  word 
dit  aan  die  Moderatuur  oorgelaat  om  te  beslis  of  die  opge- 
kome  saak  so  dringend  is,  dat  dit  nie  kan  uitgestel  word 
totdat  die  Sinodale  Kommissie  kan  bymekaar  kom  nie;  en 
indien  dit  dringend  is,  dan  moet  hy  „handel  in  naam  van 
die  Kerk.”  Die  toestand  lyk  vir  ons  hier  nie  heeltemal 
gewens  nie.  Aan  die  ander  kant  moet  dit  stellig  weer 
goedgekeur  word  dat  dit  met  soveel  sorg  in  die  lig  gestel 
word  dat  die  Moderatuur  verantwoordelik  is  aan  die  Sinode 
of  sy  verteenwoordiger  (die  Sin.  Kom.),  en  dat  publisiteit 
onmiddellik  moet  gegee  word  aan  die  stappe  deur  die 
Moderatuur  in  die  saak  geneem.  Die  redes  hiervoor  lê  voor 
die  hand.  Wat  die  desbetreffende  Tr.  Artt.  aangaan,  is  ons 
van  mening"dat  hulle  by  die  K.  Art.  in  dié  opsig  agterstaan 
omdat  dit  nie  daarin  uitdruklik  neergelê  word  dat  die 
moderatuur  moet  rapport  doen  en  verantwoordelik  is  aan 
die  Sinode  of  Sin.  Kommissie  nie.  Dit  egter  word  natuurlik 
veronderstel,  en  volgens  Art.  114  eis  die  sinode  ’n  rapport 
van  die  moderatuur.  Bowedien  is  sy  opdragte  meer  beperk 
en  omskrewe  as  in  die  K.  Art.  88.  d.  Daar  is  aan  die  ander 


189 


kant  enkele  opsigte  waarin  die  Tr.  Art.  uit  prinsipiële 
oogpunt  beter  gestel  is  as  die  van  die  K.  t.w. :  (1)  Deur 
van  die  handeiing  van  die  moderatuur  ná  die  sluiting 
te  sê  „die  Moderatuur  van  die  laasgehoue  Sinode  dien  as  ’n 

Kommissie . ”  wil  die  Art.  dit  laat  uitkom  dat  hierdie 

liggaam  dan  nie  meer  as  moderatuur  (asof  hy  by  sy  kiesing 
die  karakter  van  ’n  vaste  kollegie  sou  gekry  het)  fungeer 
nie,  maar  dat  die  persone,  wat  die  moderatuur  tydens  die 
sinode  sitting  uitgemaak  het,  nou  gerekonstitueer  is  tot  ’n 
kommissie  vir  ’n  ander  doel  as  die  waarvoor  hulle  eigenlik 
gekies  is  en  waarom  hulle  hul  naam  van  moderatuur  gekry 
het.  Dit  vernietig  die  moderatuur  in  sy  karakter  as  ’n  f  eit- 
lik  staande  kollegie,  staande  van  die  dag  van  hulle  verkie- 
sing  af  tot  die  dag  wat  hulle  opvolgers  gekies  word.  Voor- 
taan  voer  hulle  hul  opdragte,  van  die  dag  van  die  sluiting 
van  die  sinode  af,  uit  as  ’n  bepaald  vir  nuwe  (d.w.s.  anders 
as  hul  reëlingswerk  in  die  sinode)  doeleindes  aangestelde 
kommissie.  Die  naam  „moderatuur”  pas  dan  ook  meer 
eigenlik  by  hierdie  persone  in  die  sinode  as  daarna,  wanneer 
hulle  hul  opdragte  as  ’n  kommissie  in  die  reses  uitvoer.  Dat 
dié  kommissie  daarna  nog  „moderatuur”  genoem  word, 
is  —  om  dit  so  te  noem  —  uit  gewoonte  (omdat  dieselfde 
persone,  toe  hulle  as  moderatore  gedurende  die  sitting  ge- 
dien  het,  gesamelik  geneem,  „moderatuur”  genoem  was)  en 
ook  gerieflikheidshalwe.  Deur  hierdie  maatreel  het  die 
Transvaalse  sinode  ’n  verklaring  gedaan  in  verband  met 
die  vraag:  wat  is  die  moderatuur  eigenlik?  En  daardeur 
het  die  kerk  in  die  reine  gekom  omtrent  die  kerkregtelike 
posisie  van  die  moderatuur,  wat  nou  seker  in  die  gees  van 
die  geref.  beginsel  geïnterpreteer  is.  Die  huidige  formu- 
lering  van  die  Tr.  Art.  maak  vir  die  praktyk  geen  verskil 
nie.  Die  werk  waarvoor  die  sinode  hierdie  kommissie  nodig 
het  kan  nog  soos  vroeër,  indien  nodig,  aan  hom  opgedra 
word. 


§9. — Die  Sinodale  Kommissie  in  die  Kerke. 

Omtrent  die  Sinodale  Kommissie  in  die  N.G.  Kerke  sê 
die  K.  Art.  92 :  ,,Daar  sal  ’n  Kommissie  wees  wat  die 
Sinode  sal  verteenwoordig,  bekend  onder  die  naam  van 
Die  Algemene  Sinodale  Kommissie.  Hy  sal  bestaan  uit  die 
Moderator,  Assessor,  Actuarius  en  Scriba  van  die  Sinode  en, 
verder,  uit  een  diensdoende  Predikant  en  een  ouderling 
of  oud-ouderling  uit  elke  Ringsressort,  deur  die  Sinode, 
tydens  elke  gewone  vergadering,  uit  sy  eie  lede  benoem, 
op  voordrag  van  die  Predikante  en  afgevaardigde  ouder- 
linge  uit  die  respektiewe  Ringe.  ’  ’  Art.  96 :  „Die  Praeses 
—  of  by  sy  afwesigheid,  die  Assessor  —  van  die  Sinodale 

Yergadering  wat  laaste  gehou  is,  sal  sy  Voorsitter  wees. 
By  afwesigheid  van  altwee  word  die  Voorsitter  deur  die 
lede  van  die  vergadering  met  geslote  stembriefies  gekies. 
In  ieder  geval  het  die  Voorsitter  ’n  beslissende  stem.  ” 
Art.  98 :  „Aan  die  Kommissie  is  opgedra :  a.  Die  uitvoering 
van  alles  wat  deur  die  Sinode  aan  hom  toevertrou  is.  b. 
Die  waak  vir  die  nakoming  en  toepassing  van  die  Kerklike 
Wette  en  Besluite.  e.  Die  behandeling  van  spoedeisende 
sake  wat  tot  die  bevoegdheid  van  die  Sinode  behoor,  met 
inagneming  van  die  bestaande  Kerklike  Wette  en  Bepaíinge. 
d.  Die  provisionele  beslissing  in  sake  van  Kerklike  Tug  en 
Kerklike  Geskille,  wat  in  eerste  instansie  of  in  appél  voor 
hom  gebring  word.  Hierdie  beslissinge  sal  geldig  wees 
en  krag  hê  solank  dié  nie  deur  die  Sinode  vernietig,  ter 
syde  gesit,  of  gewysig  is  nie.  e.  Die  aanvulling  van  vaca- 
tures  ontstaan  in  Kommissies  deur  die  Sinode  benoem,  en, 
so  nodig,  die  verdeling  van  Ringe;  f.  Om  verslag  te  doen 
van  sy  verrigtinge,  na  elke  Vergadering,  in  die  Offisiële 
Orgaan  van  die  Kerk;  en  by  elke  Sinodale  Vergadering 
van  al  die  werksaamhede  deur  hom  verrig,  vir  goed-  of 
afkeuring.  g.  Om  buitengewone  Sinodale  Vergaderinge 
byeen  te  roep,  wanneer  die  belange  van  die  Kerk  in  die 
algemeen,  of  sake  van  groot  gewig  in  die  besonder  dit 
vereis.  ”  Art.  99:  „Alle  Kerkbesture  en  Kerklike  persone 
is  verplig  om  aan  hierdie  Algemene  Sinodale  Kommissie  die 
inligtinge  te  gee  wat  hy  vra,  en  om  aan  al  sy  aanskrywinge 
te  voldoen,  behoudens  wat  in  Art.  13  bepaal  is.  ’  ’  Die  O.V.S. 
Art.  129  lees:  „(1)  Tussen  die  gewone  vergaderings  van 
die  Sinode  word  die  belange  van  die  kerk,  in  sy  naam, 
behartig  deur  ’n  Kommissie,  wat  onmiddellik  van  die  Sinode 
uitgaan,  onder  die  naam  van  Die  Algemeno  Sinodale  Kom- 
missie.”  Onder  ptt.  2  en  3  word  die  personeel  aangegee  net 
soos  by  die  Kaapse  Kerk.  Dan  volg:  „4.  Die  Kommissie 
kom  byeen,  as  daar  werk  voorhande  is,  op  sodanige  plek  as 
die  voorsitter  sal  bepaal.  ”  Pt.  5  handel  oor  kennisgewing 
vooraf  van  wat  op  ’n  belegde  vergadering  sal  behandel 
word.  Daarna  volg  die  werksaamhede  van  die  Kommissie : 
„6  (a)  Die  uitvoering  van  alles  wat  aan  hom  deur  die 
Sinode  toevertrou  sal  wees.  (b)  Om  te  waak  vir  die  nako- 
ming  en  toepassing  van  die  kerklike  Wette  en  Verordeninge, 
en  om  ’n  algemene  toesig  te  hou  oor  Kerklike  aangeleent- 
hede.  (c)  Om  spoedvorderende  sake,  wat  tot  die  bevoegdheid 
van  die  Sinode  behoort,  te  behandel,  met  inagneming 
van  die  bestaande  Wette  en  Verordeninge  van  die  Kerk. 
(d)  Om  provisioneel  te  beslis  in  sake  van  Kerklike  Tug 
en  Kerklike  Geskille  (Art.  377).  (c)  Om  vakatures  wat  in 
die  Sinodale  Kommissies  ontstaan,  aan  te  vul.  (f)  Om 
Dank-  en  Bededae  uit  te  skryf  (Art.  188).  (g)  Om  buiten- 

gewone  Vergaderinge  van  die  Sinode  byeen  te  roep  (Art. 
114).  (h)  Om  verslag  te  doen  van  sy  verrigtings,  nd 
elke  vergadering,  in  die  Offisiële  Orgaan  van  die  Kerk, 
en  by  elke  Sinodale  Vergadering  van  al  die  werksaam- 
hede,  wat  hy  verrig  het,  ter  goed-  of  afkeuring  (Art. 
124:3  e  en  f).  (i)  Om  in  besondere  gevalle  wat  voor- 
kom  afgevaardigdes  te  benoem  na  ander  Kerke.  (j)  Om 
ondersteuning  uit  die  Teologiese  Studente  Ondersteunings 
Fonds  toe  te  ken  (Art.  393).  7.  Alle  Kerkbesture  en 

Kerklike  Amptenare  word  gehou,  om  aan  die  Algemene 
Sinodale  Kommissie,  die  inligtings  en  besonderhede  wat 
hy  vra,  te  verskaf;  aan  sy  aanskrywings  te  voldoen,  sy 
uitsprake  te  gehoorsaam,  met  behoud  van  wat  by  Art. 
40  bepaal  is.  8.  Die  Algemene  Sinodale  Kommissie  het 
die  reg  van  suspensie  en  dispensasie  van  Kerklike  Wette 
en  Verordeninge,  dog  sal  alleen  in  gevalle  van  hoë 
noodsaakliklieid  hierdie  mag  uitoefen.” 

Die  Transvaalse  Art.  121  het  die  volgende  aangaande 
die  sinodale  kommissie :  „By  elke  gewone  sitting  van  die 
Sinode  sal  daar  ’n  Kommissie  aangestel  word  met  die 
naam  van  die  Sinodale  Kommissie,  wat  sal  verantwoorde- 
lik  wees  vir  die  uitvoering  van  opdragte  soos  vermeld 
in  Art.  127,  en  daarin  sal  hy  die  Sinode  verteenwoordig.” 
Art.  122  en  123  noem  die  personeel  (met  secundi),  wat 
dieselfde  is  as  die  van  die  Kaapse  en  O.V.S.  Kerke.  Art. 
124  handel  oor  die  getal  verëis  vir  ’n  kworum.  Art.  125 : 
„Die  Moderator  en  Scriba  van  die  Sinode  is  ex  officio 
(ampshalwe)  ook  Voorsitter  en  Scriba  van  die  Sinodale 
Kommissie.”  Art.  126:  „Vergaderings  van  die  Sinodale 
Kommissie  word  deur  die  Scriba  in  oorleg  met  die  Mode- 
rator  van  die  laasgehoue  Sinode  in  die  Offisiële  Orgaan 

opgeroep” .  Art  127:  „Dit  is  aan  hierdie  Kommis- 

sie  opgedra: —  (1)  Om  alles  uit  te  voer  wat  deur  die 
Sinode  aan  hom  toevertrou  word.  (2)  Om  sake  wat  spoed 
eis,  en  wat  tot  die  bevoegdheid  van  die  Sinode  behoor, 
in  behandeling  te  neem,  met  inagneming  van  die  Kerk- 
like  Wette  en  Bepalings.  Die  Sinodale  Kommissie  het 
egter  nie  die  reg  om  Kerklike  Wette  en  Bepalings  te 
suspendeer  nie,  of  om  daarvan  dispensasie  te  gee  nie,  dan 
alleen  in  die  geval  van  Art.  43,  wat  betref  die  ouderdom 
van  Ouderlinge  en  Diakens.  (e)  Om  voorlopig  te  beslis 
in  sake  van  Kerklike  tug  en  Kerklike  geskille,  wat  in 
die  eerste  instansie  of  by  wyse  van  Appél  voor  hom  ge- 
bring  word.  Sulke  beslissinge  sal  geldig  wees  en  krag 
hê,  solank  as  dit  nie  deur  die  Sinode  vernietig,  opsy  gesit 
of  gewysig  word  nie.  (4)  Vakatures,  wat  in  Kommissies 
of  onder  die  lede  van  die  Moderatuur  van  die  Sinode 
ontstaan,  aan  te  vul  (vgl.  Art.  123:2).  (5)  Om  ná  elke 

vergadering  verslag  van  die  verrigtinge  in  die  Offisiële 
Orgaan  van  die  Kerk  te  doen,  en  verslag  van  al  sy  werk- 
saamhede,  vir  goed-  of  afkeuring,  by  elke  Sinodale  Verga- 
dering,  (6)  Om,  wanneer  die  belange  van  die  Kerk  in  die 
algemeen,  of  in  die  besonder  sake  van  groot  gewig,  dit 
eis,  buitengewone  Sinodale  vergaderings  op  te  roep,  met 
verbygaan  van  Art.  107”.  Art.  128:  „A1  die  Kerkver- 
gaderings  en  Kerklike  persone  is  verplig  om  die  Sinodale 
Kommissie  te  dien  met  inligtings  wat  hy  van  hulle  ver- 
lang.  ’  ’ 

Omtrent  die  hierbo  aangehaalde  Artt.,  wat  handel 
oor  die  sinodale  kommissies  van  die  N.G.  Kerke,  moet 
die  volgende  opgemerk  word: —  (1)  ’n  „sinodale  kom- 
missie”,  word  deur  sommige  beoordelaars  (veral  uit  die 
afgeskeie  Geref.  Kerk)  onbepaald  afgekeur,  en  dit  weens 
die  vrees  wat  daar  by  hulle  bestaan  vir  enige  instelling 
wat  ook  maar  die  skyn  mag  hê  van  ’n  staande  regerings- 
liggaam,  benewens  en  oor  die  kerkrade.  Vir  hierdie  be- 
swaar  bestaan  daar  o.i.  geen  redelike  grond  nie,  mits  daar 
in  die  reglement  voor  gesorg  word  dat  die  kommissie 
se  magte  nie  van  ’n  te  algemene  en  selfstandige  aard  is 
nie,  en  dat  hulle  werksaamhede  bestaan  nie  anders  as  in 
die  uitvoering  van  opdragte  van  die  sinode  nie,  ditsy  dat 
die  sake,  waarom  hierdie  opdragte  handel,  óf  almal  spe- 
sifiek  genoem  en  aangewys  word,  óf  dat  magtiging  ver- 
leen  word  om  te  handel  in  sekere  onvoorsiene  voorvalle 
wat  spoedeisend  is,  sodat  hulle  nie  kan  bly  oorstaan  tot 
die  volgende  sinode  nie,  en  tog  ook  nie  van  soveel  gewig 
is,  dat  ’n  spesiale  sitting  van  ’n  groot  sinode  daarvoor 
geregverdig  is  nie.  Ook  moet  die  Sinodale  Kommissie 
sy  handelinge  so  spoedig  moontlik  tot  die  kennis  van  die 
kerk  bring,  daarvan  rapport  doen  aan  die  sinode  en 
streng  verantwoordelik  wees  by  die  sinode  vir  al  sy 
dade.  Ook  moet  dit  uitdruklik  verklaar  word,  dat  die 
finale  geldigheid  van  die  besluite  van  die  sinodale  kom- 
missie  afhanklik  is  van  die  goedkeuring  van  die  sinode, 
wat  hy  (die  sinode)  altyd  sou  mag  vernietig  of  wysig. 
Ook  insake  tugoefening  behoort  die  sinodale  kommissie 
te  kan  handel  in  dringende  gevalle  van  ’n  seker  soort. 
Anders  kan  daar  geen  appél  vanweë  die  sinode  gehoor 
word,  wanneer  dit  ondoenlik  is  om  daarvoor  ’n  spesiale 
sinodesitting  te  hou  nie.  Nou  kan  dit  stellig  met  reg 
gesê  word,  dat  in  die  N.G.  Kerke  aan  byna  al  die  bowe- 
genoemde  kondisies  voldaan  word,  met  dié  kwalifikasie, 
egter,  dat  hierdie  verklaring  nie  eweveel  van  toepassing 
is  op  al  drie  die  Kerke  nie.  Die  orde  van  strengheid  op 
die  punt  van  beginsel  is,  na  ons  mening:  eers  die  Tr„  dan 
die  K.  en  daarna  die  O.V.S.  Kerk.  Die  Tr.  Art.  121  ver- 

klaar  met  die  oog  op  die  beginsel  opsetlik:  dat  die  kom- 
missie  aangestel  word,  en  noem  as  eerste  taak  die  uitvoe- 
ring  van  opdragte,  d.w.s.  van  sake  „wat  deur  die  sinode 
aan  hom  toevertrou  is.  ”  Hierdeur  kom  die  gedagte  dat 
die  sinodale  kommissie  in  sy  wese  ’n  liggaam  van  deputate 
van  die  sinode  is,  wat  in  die  eerste  plek  aangestel  is  met 
die  doel  om  bepaalde  opdragte  van  die  sinode  uit  te  voer, 
stellig  meer  tot  sy  reg  as  in  die  Vrystaatse  wetboek.  Die 
vraag  is,  wat  beteken  dit  uitdrukking  (in  die  O.V.S.  Art.) 
dat  die  sinodale  kommissie  ,,onmiddellik  van  die  Sinode 
uitgaan1?”  Indien  deur  die  uitdrukking  „onmiddellik 
van  die  sinode  uitgaan,”  bedoel  word  dat  die  sinodale 
kommissie  uit  die  sinode  ontstaan  na  die  analogie  van  ’n 
geboorte  of  van  ’n  emanasie  of  ’n  transmutasie,  of  indien 
daar  ook  in  sit  die  gedagte  aan  ’n  suksessie  of  van  ’n 
kontinuasie  van  die  sinode  na  sy  wese,  dan  is  dit  in 
stryd  met  die  geref.  beginsel.  En  dit  is  vir  ons  nie  duide- 
lik  of  daar  ’n  interpretasie  van  die  woorde  gevind  kan 
word,  waarin  daar  nie  een  of  ander  van  die  genoemde 
gedagtes  opgesluit  lê  nie.  Daarom  meen  ons  dat  hierdie 
woorde  in  die  O.V.S.  Art.  nie  goed  te  keur  is  nie.  Nog 
’n  tekortkoming  waarop  in  die  O.V.S.  Art.  moet  gewys 
word,  is,  dat  die  sinodale  kommissie  die  reg  het  van  sus- 
pensie  en  dispens'asie  van  kerklike  wette  en  verordeninge. 
Kragtens  hierdie  verordening  het  die  kommissie  die  reg 
om  enige  wetsartikel  te  suspendeer  of  dispensasie  daarvan 
te  gee.  Dit  kan  seker  nie  goedgekeur  word,  dat  aan  ’n 
kommissie  van  die  sinode  ’n  mag  so  algemeen  en  verrei- 
kend  toegeken  word  nie.  In  die  Kaapse  Kerkwet  is  daar 
slegs  die  bepaling  (Art.  18:17)  dat  die  sinodale  kommissie 
in  ’n  spesifieke  geval  (nl.  die  herkiesing  van  kerkraads- 
lede)  dispensasie  mag  gee.  Waar  die  magtiging  vir  ’n 
bepaalde  geval  van  nie  al  te  ingrypende  aard  verleen 
word  soos  hier,  is  dit  toelaatbaar.  Ook  die  Tr.  Art.  127.2 
verleen  aan  die  Sinodale  Kommissie  die  reg  van  dispen- 
sasie  vir  ’n  bepaalde  geval  van  nie  baie  gewigtige  aard 
nie,  nl.  insake  die  ouderdom  van  ouderlinge  en  diakens 
(Art.  43).  Maar  dan  word  dit  in  dieselfde  Art.  (127  :2) 
uitdruklik  neergelê  dat  ,die  sinodale  kommissie  (die  een 
geval  uitgenome)  nie  die  reg  het  om  kerklike  wette  en 
bepalings  te  suspendeer  of  om  daarvan  dispensasie  te 
gee  nie.  ”  Hierin  spreek  daar  ’n  stiptheid  wat  seker  nie 
anders  as  gewaardeer  moet  word  nie.  Ons  wys  vervol- 
gens  daarop  dat  beide  die  K.  en  Tr.  Artt.  verklaar  dat 
die  sinodale  kommissie  in  die  uitvoering  van  sy  opdragte, 
„die  sinode  verteenwoordig.”  Hierdie  bepaling  is  gemaak 
om  te  voorsien  in  die  behoefte  wat  daar  is  aan  ’n  liggaam 
wat  by  spesiale  en  onvoorsiene  gel&enthede  namens  die 

gesamelike  kerk  kan  spreek.  Sowel  die  roeping  as  die 
welsyn  van  die  kerk  eis  dit  dat  daar  ’n  liggaam  sal  wees 
wat  in  onvoorsiene  gevalle  namens  hom  kan  spreek  of 
handel.  Daarvoor  benoem  die  sinode  die  sinodale  kom- 
missie,  omdat  hy  (die  sinode)  as  verteenwoordiger  van 
die  hele  kerk  alleenlik  kan  respondeer  of  reageer  na 
aanleiding  van  ’n  voorkomende  gebeurtenis  solang  as  hy 
in  sitting  is.  Wel  behoort  in  die  praktyk  die  reël  gevolg 
te  word  dat  alles  wat  uitgestel  kan  word  deur  die  sinode 
sal  behandel  moet  word.  Maar  daar  kom  ook  somtyds 
onvoorsiens,  tussen  die  sinodesitting,  meermale  sake  voor 
waar  die  algemene  kerk  moet  spreek,  en  waarvoor  dit 
onmoontlik  is  om  die  hele  sinode  bymekaar  te  roep.  In 
daardie  gevalle  sal  die  kerk  skade  ly,  of  in  die  vervulling 
van  sy  plig  in  gebreke  bly,  as  daar  dan  niemand  is  wat 
gemagtig  is  om  in  sy  naam  op  te  tree  nie.  Dit  is  dan  in 
sulke  gevalle  dat  die  sinodale  kommissie  behoort  gemag- 
tig  te  wees  om  namens  die  sinode  te  kan  handel.  Daar 
is  dan  ook  hierin  opsigself  seker  niks  wat  in  stryd  is  met 
die  geref.  beginsel  nie.  Wat  betref  die  eerste  punt  onder  die 
O.V.S.  Art.  129,  wat  lees :  „Tussen  die  gewone  vergaderings 
van  die  Sinode  word  die  belange  van  die  Kerk,  in  sy  naam, 
behartig  deur  ’n  Kommissie,  wat  onmiddellik  van  die 
Sinode  uitgaan,  onder  die  naam  van  die  Algemene 
Sinodale  Kommissie”  moet  die  stelling  dat  „die  belange 
van  die  Kerk  behartig  word  deur  ’n  Kommissie”. . . . 
beslis  afgekeur  word.  Die  Sinodale  kommissie  mag  in 
geen  ander  rol  beskou  word  nie  dan  as  ’n  liggaam  van  depu- 
tate  wat  sekere  bepaalde  opdragte  van  die  sinode  ontvang 
het  om  uit  te  voer,  met  ’n  beperkte  magtiging  daarby 
om  sekere  onvoorsiens  opkomende  sake,  wat  tot  die 
bevoegdheid  van  die  sinode  behoort  en  wat  geen  uitstel 
kan  ly  nie,  in  behandeling  te  neem  en,  desvereisd,  voorlopig 
uitspraak  te  doen,  watter  uitspraak  deur  die  sinode  weer 
vir  nietig  kan  verklaar  word.  En  hierdie  funksies 
kan  nie  genoem  word  „die  behartiging  van  die  be- 
lange  van  die  kerk  in  naam  van  die  sinode”  nie. 
Hierdie  formulering  verraai  ’n  gebrek  aan  kerkreg- 
telike  insig.  Dit  skyn  aan  die  sinodale  kommissie 
te  wil  toeken  die  status  van  ’n  tussentyds  staande  rege- 
ringskollegie,  ’n  verordinering  wat  ongeoorloof  is  volgens 
geref.  beginsel.  Art.  129:7  („Alle  Kerkbesture  en  Kerk- 
like  amptenare  word  gehou,  om  aan  die  Algemene  Sino- 
dale  Kommissie,  die  inligtinge  en  besonderhede  wat  hy 
vra,  te  verskaf;  aan  sy  aanskrywings  te  voldoen,  sy 
uitsprake  te  gehoorsaam,  met  behoud  van  wat  by  Art.  40 
bepaal  is,”)  is  gestel  in  ’n  trant  wat  nie  aangenaam  aan- 
doen  nie.  Hier  word  gespreek  as  of  die  kerklike  liggame 

(kerkraad  en  ring)  in  die  verhouding  van  dienspligtige 
onderhoriges  onder  hierdie  kommissie  van  die  sinode 
staan.  Dit  is  tog  gladnie  die  regte  verhouding  om  kerk- 
raad  en  ring  teenoor  die  sinodale  kommissie  in  te  plaas 
nie.  Dit  is  nie  eers  goed  te  keur  om  so  te  spreek  van 
die  verhouding  waarin  meerdere  vergaderinge  teenoor  die 
mindere  staan  nie.  En  as  die  verhouding  van  ’n  kommissie 
(wat  geen  status  het  nie)  van  ’n  meerdere  vergadering 
teenoor  die  mindere  dan  so  voorgestel  word  soos  hier, 
maak  dit  die  saak  nog  erger.  Hierdie  formulering  gee  nie 
alleen  die  indruk  van  ’n  heerskappyvoering  nie  maar 
ook  van  die  instelling  van  ’n  kommissie- regering,  veral 
wanneer  die  woorde  gelees  word  in  verband  met  punt  1 
van  hierdie  Art.  As  aan  die  sinodale  kommissie  ’n  karak- 
ter  gegee  word  soos  in  die  O.V.S.  Art.  punt  1  en  7,  moet  ’n 
mens  nie  verwonderd  wees,  as  die  bewering  soms  verneem 
word,  dat  daar  vir  ’n  sinodale  kommissie  in  ’t  geheel  geen 
plek  is  in  die  geref.  kerkstelsel  nie.  Die  O.V.S.  Art.  oor 
die  sinodale  kommissie  vereis  stellig  op  sommige  punte 
(soos  hierbo  aangetoon)  ’n  ingrypende  verandering.. 

Oor  nog  een  punt  in  verband  met  die  sinodale  kom- 
missie  moet  opmerking  gemaak  word:  Die  K.  Art.  976  stel 
as  een  van  die  pligte  van  hierdie  kommissie :  „Die  waak 
vir  die  nakoming  en  toepassing  van  die  Kerkelike  Wette 
en  Besluite”;  en  die  O.V.S.  Art.  129  :6b :  „Om  te  waak 
vir  die  nakoming  en  toepassing  van  die  Kerklike  Wette 
en  Verordeninge,  en  om  ’n  algemene  toesig  te  hou  oor 
Kerklike  aangelenthede.”  Die  Transvaalse  sinode  het  ’n 
Art.  min  of  meer  gelykluidend  met  die  van  die  Kaapse 
Kerk  (97b)  geskrap  by  die  revisie  van  1931.  Omtrent 
die  tweede  deel  van  die  O.V.S.  Art.  hier  aangehaal  merk 
ons  op  dat  ’n  algemene  magtiging  van  dié  aard  aan  ’n  kom- 
missie  te  verreikend  is,  behalwe  dat  dit  te  vaag  is  en  daar- 
deur  die  weg  open  vir  allerlei  moeilikhede  en  vergrype. 
Want  dit  moet  in  aanmerking  geneem  word  dat  daar  in 
elke  gemeente  en  ring  liggame  bestaan,  wat  daar  (beide 
’n  algemene  en  besondere)  „toesig  moet  hou  oor  die 
kerklike  aangeleenthede”  in  die  verskillende  gemeentes 
en  ringe.  Die  praktyk  om  ’n  kommissie,  indien  nie  ’n 
„Bestuur”  nie,  aan  te  stel  wat  enigermate  die  karakter 
dra  van  ’n  „interregnum,,  waar  die  geref.  kerkstelsel 
liggame  (kerkraad  en  ring)  aanwys  om  die  kerklike  be- 
lange  in  gemeentes  en  ringe,  dus  deur  die  hele  kerk  heen, 
waar  te  neem,  dra  stellig  iets  van  die  karakter  wat  die 
Nederl.  Herv.  Kerkstelsel  van  1816  kenmerk.  Hierin, 
meen  ons,  behoort  verbetering  aangebring  te  word. 

Wat  verder  betref  die  K.  Art.  (97b)  en  die  eerste  deel 
van  die  O.V.S.  Art.  (129  :6b),  soëwe  aangehaal,  wens  ons 


196 


die  volgende  op  te  merk:  (1)  Die  behoefte  aan  die  toesig 
deur  ’n  kommissie  op  die  nakoming  van  die  kerklike  wette 
en  verordeninge  bestaan  o.i.  meer  in  skyn  as  in  werklik- 
heid.  (2)  Daar  kan  allig  te  veel  nadruk  gelê  word  op  die 
gebiedendheid  van  die  handhawing  van  kerklike  wette 
en  bepalings,  asof  hulle  stip  moet  nagekom  word  terwille 
van  liulself.  Dit  lê  tog  nie  in  die  aard  en  bedoeling  van 
kerklike  wette,  dat  hulle  die  uitdrukking  is  van  ’n  abso- 
lute  regsbeginsel  (soos  bv.  die  eise  van  die  sedewet  of  die 
bevele  van  die  H.  Skrif)  nie.  In  hulle  wese  is  die  kerk- 
like  wette  eigenlik  ’n  ooreenkoms  tussen  kerkrade  om 
op  ’n  seker  manier  te  handel,  mekaar  op  ’n  seker  manier 
te  behandel  en  om  hulle  verpligtinge  teenoor  mekaar, 
teenoor  hulle  lede  en  teenoor  die  hele  kerk  op  ’n  seker 
wyse  na  te  kom.  Dit  alles  in  belang  van  die  goeie  onder- 
linge  samewerking  en  eenvormigheid  van  handeling.  Hier- 
die  verordeninge  is  dus  om  die  kerklike  liggame  in  hul 
onderlinge  verhoudinge  te  steun  en  te  sterk  of,  waar 
nodig,  te  bestraf.  As  daar  nou  oortreding  is  van  ’n  wets- 
artikel,  is  dit  ’n  oortreding  teenoor  een  of  ander  persoon 
of  liggaam.  En  die  geref.  kerkorganisasie  het  op  ieder 
punt,  van  die  individuele  lid  af  tot  by  die  sinode,  die 
aangewese  masjinerie,  waardeur  verhaal  kan  verkry  word 
teenoor  enige  persoon  of  liggaam  wat  oortree  het.  Dit  is 
dus  nie  alleen  nie  nodig  vir  ’n  kommissie  van  die  sinode 
om  oortredinge  van  die  kerkwet  te  gaan  uitsnuffel  en 
naspoor  nie,  maar  as  hy  dit  onderneem  is  dit,  waarskynlik, 
’n  inbreuk  maak  op  die  terrein  van  ander  liggame,  vir  wie 
die  kerkwette  gemaak  is  om  hulle  te  help,  sowel  in  aanklag 
as  in  verdediging.  As  die  verbreking  van  ’n  kerkwet 
niemand  benadeel  nie  is  dit,  volgens  die  aard  en  bedoeling 
van  kerklike  wetgewing,  nie  nodig  dat  iemand  van  buite 
of  van  bo  af  sal  inkom  om  nakoming  van  die  wet  te  eis 
terwille  van  die  wet  self  nie.  En  as  iemand  deur  die 
oortreding  benadeel  of  verongelyk  word,  dan  is  dit  die 
verongelykte  persoon  of  liggaam,  wat  ’n  aanklag  moet 
indien,  en  dit  wel  by  die  liggaam  wat  onder  die  geref. 
kerkorganisasie  vir  die  besonder  geval  aangewys  is.  Daar- 
om  is  ’n  Art.  soos  die  onder  bespreking  o.i.  nie  alleen 
onnodig  nie,  maar  maak  die  deur  oop  vir  magsaanmati- 
ging  deur  ’n  kommissie  op  die  gebied  van  dié  kerklike 
liggame  wat  volgens  geref.  kerkreg  so  ingerig  is  dat  daar 
volledige  voorsiening  gemaak  is  vir  die  uitoefening  van 
toesig  en  disipliene  en  die  handhawing  van  die  kerkorde 
deur  elke  kerklike  liggaam  (kerkraad,  ring  en  sinode) 
binne  die  kring  van  sy  eie  bevoegdhede.  Geen  een  van 
hierdie  liggame  mag  —  self  of  deur  middel  van  ’n  kom- 
missie  —  ingryp  op  die  gebied  van  enige  ander  liggame 

nie,  ditsy  van  ’n  meerdere  of  mindere.  Hierby  kom  nog, 
dat  die  bekleding  van  ’n  kommissie  met  so’n  vérreikende 
algemene  mag  en  ’n  opdrag  so  vaag  en  onbepaald  as  hoogs 
ongewens  moet  aangeteken  word.  Daarom  het  die  Trans- 
vaalse  sinode  o.i.  reg  gehandel  deur  hierdie  sub-Art.  af 
te  skaf. 

§10. — Die  Wyse  waarop  Sendingwerk  deur  die  N.G. 

Kerke  gedoen  Word. 

Die  wyse  waarop  die  N.G.  Kerke  hulle  Sendingwerk 
inrig,  blyk  uit  die  volgende  Artt. :  Die  K.  Art.  211  lees 
as  volg:  „Die  (sending)-werk  sal  verrig  word  óf  vanweë 
die  onderskeie  gemeentes,  óf  vanweë  die  Sinode.”  Art. 
212:  „Vanweë  die  Sinode  sal  dit  geskied  óf  deur  onder- 
steuning  aan  die  gemeentes  te  verleen  óf  meer  regstreeks 
waar  dit  vereis  word.”  Art.  213:  „Daartoe  sal  daar  ’n 
Algemene  Sendingkommissie  wees,  wat  deur  die  Sinode 
benoem  word,  en  wat  al  die  Sendingwerk  van  ons  Kerk 
sal  behartig.”  Onder  „die  bepalings  wat  deur  die  Alg. 
Sendingkommissie  in  ag  geneem  sal  word  (Art.  215),  is 
veral  die  volgende  vir  ons  doel  van  belang:  (1)  „a.  Hy 
sal  soveel  moontlik  in  oorleg  met  die  Kerkbesture  en 
Ring-Sendingkommissie  handel.  ”  „f.  By  elke  Sinodale 
Vergadering  doen  hy  volledige  rapport.  ”  ,,g.  Hy  is  ver- 

antwoordelik  aan  die  Sinode,  en  wanneer  die  Sinode  nie 
vergader  nie,  aan  die  Sinodale  Kommissie.”  Die  ander 
punte,  b-e,  handel  oor  die  erkenning  van  ontvange  gelde 
in  die  offisiële  orgaan  van  die  kerk,  die  uitbetaling  van 
sekere  gespesifiseerde  bedrae  ten  behoewe  van  Sendelinge, 
magtiging  om  vasgoed  te  verkry  in  enige  deel  van  die 
Sending-gebied,  die  publikasie  twee  maal  in  die  jaar  in  die 
offisiële  orgaan  van  die  verrigtinge  deur  die  kommissie, 
en  van  die  staat  van  die  kas.  Dan  is  daar  ook  ’n  Rings- 
Sendingkommissie,  vermeld  in  Art.  218 :  „In  vereniging 
met  die  Sinodale  Sendingkommissie  sal  daar  in  elke  Ring 
’n  Ring-Sendingkommissie  werksaam  wees,  bestaande  uit 
soveel  lede  as  deur  elke  Ring  nodig  geag  word,  en  benoem 
volgens  Art.  16  (12)b.”  Art.  219:  „Die  Ring-Sending- 
kommissie  of  ’n  ander  lid  van  die  Ring  handelende  na- 
mens  die  Ring-Sendingkommissie  sal  sy  werksaamhede 
in  die  Ringsressort  onder  die  volgende  bepalings  verrig :  a. 
Hy  sal  in  die  onderskeie  gemeentes  die  belange  van  die 
Sending  behartig,  die  belangstelling  daar  opwek,  en  by- 
draes  daarvoor  versamel.  b.  Hy  sal  in  die  onderskeie 
gemeentes  die  vriende  van  die  Sending  byeenroep  en 
hulle  tot  meerdere  belangstelling  in  hierdie  saak  aanspoor, 
en  hy  sal  veral  sorg  dat  daar  Hulpsendinggenootskappe  in 


198 


die  verskeie  gemeentes  gestig  word.  c.  Waar  daar  behoefte 
aan  Sendingarbeid  in  'n  gemeente  bestaan,  of  die  Sen- 
dingwerk  nie  na  wens  verrig  word  nie,  sal  hy  dit,  ingeval 
hy  dit  nodig  ag,  ter  kenins  van  die  Sinodale  Sending- 
kommissie  bring  en  snlke  stappe  doen  as  vereis  mag 
word.”  d.  ,,Hy  doen  verslag  van  sy  verrigtings  by  die 
Ringsvergadering. ...”  e.  Hierdie  verslag  word. .  . .  aan 
die  Sinodale  Sendingkommissie  opgestunr,  met  die  opmer- 
kings  van  die  Ring,  om  so  spoedig  moontlik  in  die  Offisiële 
Orgaan  van  die  Kerk  gepubliseer  te  word.  f.  Die  Ring- 
Sendingkommissie  sal  met  die  Sinodale  Sendingkommissie 
in  korrespondensie  bly  en  met  hom  meewerk,  maar  is  ver- 
antwoordelik  aan  die  Ring.  ”  Art.  223 :  „Die  wat  hulle  aan 
die  Sendingwerk  wy,  nadat  hulle  die  status  van  kandidaat 
tot  die  Heilige  Diens  verkry  het,  sal  gelyke  regte  en  voor- 
regte  hê  met  Predikante.  Die  Ring  het  die  reg  om  Kandi- 
date  te  orden,  wanneer  hulle  buite  die  grense  begeef,  om 
die  Evangelie  onder  die  heidene  voort  te  plant”.  Die 
wat  hierdie  graad  nie  verkry  het  nie,  mag  vir  hulle 
vorming  tot  die  Sendingwerk  na  die  Sending  Instituut 
te  Welligton  gaan  (Art.  224).  Art.  225:  „0m  hierdie- 
(Sendelings-)  examen  af  te  neem  sal  daar  ’n  Kommissie 
wees  wat  sal  bestaan  uit  vyf  lede  met  secundi”.  Art. 
234:  „Met  betrekking  tot  die  ordening  van  Sendelinge 
moet  die  onderstaande  bepalings  in  ag  geneem  word : — 
a.  Die  wat  begeer  om  tot  die  bediening  van  die  Heilige 
Sakramente  toegelaat  te  word,  sal,  om  daartoe  georden 
te  word,  aansoek  moet  doen  by  een  van  die  Sending-Sub- 
kommissies.  b.  Hierdie  aansoek  moet  vergesel  wees  van : 
(i)  Die  akte  van  Toelating  tot  Sendeling  volgens  voor- 
skrif  van  die  wet  of  van  ’n  erkende  Kerk  —  of  Sending- 
genootskap.  (ii)  Bewys  van  ’n  roeping  in  ’n  bepaalde 
werkkring  deur  een  van  die  Sending-Subkommissies  of 
deur  die  Sinodale  Kommissie.  c.  As  die  Kommissie  die 
vereiste  stukke  in  goeie  orde  gevind  het,  sal  hy  die  nodige 
skikkinge  vir  die  ordening  maak.  Dit  sal  geskied  óf  deur 
die  Kommissie  self,  óf  deur  een  van  die  Ring-Sending- 
kommissies,  óf  deur  die  Ring  van  die  Sendingkerk,  waar- 
onder  die  solisitant  ressorteer  óf  in  die  geval  van  Sende- 
linge  in  die  Buiteland,  deur  Evangeliedienaars  deur  die 
Kommissie  daartoe  versoek.  ” 

Die  Artt.  hierbo  aangehaal  bevat  min  of  meer  ’n  vol- 
ledige  aanwysing  van  die  wyse  waarop  Sendingwerk 
gedoen  word  in  die  Kaapse  Kerk.  Ongeveer  dieselfde 
beginsels  word  in  die  hoofsaak  gevolg  deur  die  O.V.S.  en 
Tr.  Kerke.  Daar  is  egter  in  die  besondere  aanmerklike 
verskille  in  die  praktyk  van  die  drie  Kerke.  Ons  stel 
nou  voor  om  eers  kortliks  in  die  algemeen  die  Sending- 

metode  te  bespreek  wat  min  of  meer  gemeen  is  aan  al 
drie  die  N.G.  Kerke,  om  dan  daarna  enige  besonderhede 
te  behandel,  wat  in  die  praktyk  van  die  respektiewe  N.G. 
Kerke  opmerking  verdien. 

Ten  eerste  dan  enige  opmerkinge  wat  betref  algemene 
metode :  Hierby  wys  ons  daarop  dat  die  Buitelandse 
Sendingwerk  in  die  reël  gedoen  word,  in  die  N.G.  Kerke, 
nie  deur  die  afsonderlike  gemeentes  nie,  maar  wel  deur 
al  die  gemeentes  gesamelik.  Hulle  Sendingaksie  kom 
hoofsaaklik  tot  uiting  deur  middel  van  hulle  algemene 
kerkvergadering  of  sinode.  Daar  bestaan  bepaald  ’n  mate 
van  verskil  tussen  die  drie  Kerke,  wat  betref  die  graad 
van  noukeurigheid  waarmee  die  geref.  beginsel  in  ag 
geneem  word.  Die  bedoelde  beginsel  nl.  is  dit:  Volgens 
geref.  kerkreg  is  dit  eigenlik  die  individuele  gemeente 
of  plaaslike  kerk,  wat  in  die  eerste  instansie  die  aange- 
wese  liggaam  is  om  Sendingwerk  te  doen,  d.w.s.  wat  ’n 
sendeling  roep  en  orden  en  uitstuur.  Hierdie  beginsel  is 
aangeneem  in  ooreenstemming  met  die  bybelse  voorbeeld 
van  die  sending  van  Paulus  en  Barnabas,  na  gebed  en 
handoplegging,  deur  die  gemeente  van  Antiochie.  (Hand. 
13).  Nou  is  dit  wel  waar  dat  (volgens  die  byna  algemene 
beskouing  in  die  Geref.  Kerke  van  die  wêreld)  meer  as 
een  gemeente  (dus  ’n  ring  of  ’n  sinode)  ook  kan  stuur, 
soos  in  Deel  II  aangetoon;  maar  tog  is  dit  noodsaaklik 
dat  ’n  Geref.  Kerk,  al  doen  sy  gemeentes,  waar  die  aard 
en  omvang  van  die  werk  dit  noodsaaklik  maak,  gesamelik 
Seudingwerk,  die  beginsel  altyd  sal  gehandhaaf  word,  dat 
dit  nie  die  sinode  uitsluitlik,  of  selfs  in  dis  eerste  plek  is, 
wat  geroep  is  om  Sendingwerk  te  doen  nie,  maar  wel 
allereers  die  plaaslike  gemeente.  Dié  is  die  oorspronklik 
aangewese  orgaan  om  die  Woord  te  laat  verkondig  en  die 
Sakramente  te  laat  bedien,  eers  in  die  gemeente  self,  maar 
dan  ook  na  buiten  toe  waar  die  christelike  kerk  nuut 
geplant  word.  Waar  meer  as  een  gemeente  derhalwe 
gesamelik  Sendingwerk  sou  doen  —  en  dit  is,  soos  in  Deel 
II  aangetoon,  volkome  geoorloof  —  geskied  dit  feitlik 
soos  deur  ’n  broederlike  ,,helpmekaar”  in  die  uitvoering 
gesamelik  van  ’n  taak  wat  te  groot  is  vir  een.  Ilierdie 
samewerking  is  nodig  en  gepas  alleen  wanneer  en  insover 
die  Sending-Arbeidsveld  te  groot  is  vir  een  om  te  behartig, 
en  veral  wanneer  die  veld  lê  buitekant  die  grense  van 
al  die  betrokke  gemeentes,  of  wanneer  dit  saamval  met 
almah  soos  in  die  geval,  b.v.,  van  ’n  Rings-Sending-arbeid. 
Nou  kom  dié  beginsel  in  hierdie  opsig  die  meeste  tot  sy 
reg  in  die  Tr.  Art.  248 :  ,,Die  Sendingwerk  gaan  in  die 
eerste  instansie  uit  van  die  afsonderlike  gemeentes.  Waar 
die  omvang  en  ander  omstandighede  van  die  werk  dit. 

noodsaaklik  maak,  word  dit  ook  deur  die  Ringe  en  deur 
die  Sinode  verrig. Die  gevolgtrekking  waartoe  ons  gekom 
het  in  ons  ondersoek  in  Deel  II  aangaande  die  beginsels, 
waaraan  die  Sending-organisasie  in  die  algemeen  moet  vol- 
doen,  is  dat  hierdie  arbeid  in  die  eerste  instansie 
uitgaan  van  die  pl.  kerkraad,  maar  dat  dit  goed  gerefor- 
meerd  is  waar  dit  ook  deur  ring  of  sinode,  indien  die 
omvang  en  ander  omstandighede  van  die  werk  dit  eis, 
behartig  word.  Aan  hierdie  kondisie  voldoen  die  genoem- 
de  Tr.  Art.  248  ten  volle.  Enigsins  anders  is  dit  gestel 
met  die  desbetreffende  K.  Art.  213 :  „Die  werk  sal  verrig 
word  óf  vanweë  die  onderskeie  gemeentes,  óf  vanweë 
die  Sinode.”  Hier  moet  ons  opmerk:  (1)  Waar  dit  goed- 
gekeur  moet  word  dat  die  gemeentes  genoem  en  wel  eerste 
genoem  word,  is  daar  in  hierdie  Art.  tog  niks  gesê  dat  die 
afsonderlike  gemeentes  die  eigenlike  liggame  is  waar- 
van  die  Sendingsaksie  in  die  eerste  instansie  uitgaan  nie, 
en  dat,  wanneer  die  werk  deur  ’n  meerdere  vergadering 
(die  sinode)  gedoen  word,  dit  is  as  gevolg  van  daartoe 
dwingende  omstandighede,  nl.  die  omvang,  ligging,  ens., 
van  die  werk.  (2)  Dat  die  ringe  nie  in  hierdie  Art. 
genoem  word  nie,  is  ’n  bepaalde  leemte.  Na  die  kerkrade 
is  die  ring  die  eerste  natuurlik  aangewese  liggaam  waarin 
’n  aantal  kerkrade  samewerking  met  mekaar  behoort  te 
soek  in  hulle  plig  om  binne  die  ringsressort  die  meer  uit- 
gebreide  algemene  belange  van  die  Sending  te  behartig. 
Dit  was  dan  ook  in  die  ou  Nederl.  Geref.  Kerk  die  klasses 
en  nie  die  sinode  nie,  behalwe  as  ’n  uitsondering,  op 
wie  die  taak  van  die  Sending  veral  gerus  het.  Dit  is 
selfs  wenslik  dat  die  behartiging  van  die  Sending,  inso- 
ver  nl.  die  afsonderlike  gemeentes  nie  in  staat  is  om  dit 
te  dryf  nie,  soveel  moontlik  in  die  hande  van  die  ringe 
sal  wees,  en  wel  omdat  die  ring,  as  ’n  liggaam  wat  nader 
aan  die  enkele  gemeente  staan,  die  eerste,  ná  die  gemeente, 
daarvoor  aangewys  is,  ook  reeds  al  dienste  verrig 
soos  ordening,  bevestiging,  ens.,  en  in  die  aard  van  die 
saak  gewoonlik  beter  in  staat  is  om  toesig  te  hou  as  die 
sinode.  Daar  behoort  altyd  na  gestreef  te  word,  mits 
sonder  opoffering  van  die  groot  doel  waarvoor  die  Sending 
bestaan,  sover  moontlik  ’n  te  groot  sentralisasie  in  die 
praktyk  te  vermy.  Hierin  skiet  die  K.  Art.  deur  die 
weglating  van  die  ringe  as  orgaan  van  Sending-arbeid 
tekort.  Wel  is  daar  meermale  bewyse  van  dat  die  strewe 
van  die  Kaapse  Kerk,  wat  die  gemeentelike  Sendingarbeid 
betref,  in  die  gewenste  rigting  was.  So,  b.v.,  lees  ons 
dat  die  sinode  van  1888  die  volgende  besluite  geneem 
het:  „Zij  wil  de  Ringen  wijzen  op  de  noodzakelijkheid 

van  in  hunne  zamenkomsten  zeer  bepaald  acht  te  geven  op 
wat  in  elke  gemeente  hierin  word  gedaan,  zowel  door 
geldelijke  onderstenning  van  het  werk  in  het  algemeen, 
als  meer  in  het  bijzonder  door  de  behartiging  van  de 
geestelike  behoeften  cler  Heidenen  in  haar  eigen  midden, 
en  vooral  het  oog  erop  te  houden,  dat  met  der  tijd  elke 
gemeente  het  werk  in  haar  eigen  midden  zooveel  mogelijk 
bezorge.”  Daar  bestaan  dan  ook  Sendinggemeentes  in 
nou  verband  met  die  blanke  Ned.  Geref.  gemeentes  op 
nagenoeg  alle  dorpe  en  stede  in  die  Kaap  Provinsie. 

In  die  O.V.S.  kerkwet  ontbreek  ’n  gelykwaardige 
(met  Tr.  Art.  248  en  K.  Art.  213)  Art.  geheel.  Die  naaste 
wat  daaraan  kom  is  Art.  203 :  „Die  Sending  van  die  Kerk 
word  bestuur  deur  ’n  Sinodale  Algemene  Sending  Kom- 
missie,  bestaande  uit  ses  lede,  wat  sy  eie  sub-kommissies 
vir  die  Buite-  en  Binneland  kies.”  Hier  is  daar  geen 
melding  van  die  liggaam  van  wie  die  Sendingwerk  uitgaan 
nie  of  op  wie  se  outoriteit  dit  gedoen  word  nie.  Alleen 
die  instrument  van  „die  Sending  van  die  Kerk”,  nl.  die 
Sinodale  Algemene  Sending  Kommissie,  word  aangegee. 
Die  gevolgtrekking  moet  derhalwe  blykbaar  wees  dat  die 
sinode  die  orgaan  van  die  kerk  is  waardeur  die  Sending- 
arbeid  waargeneem  word.  Dat  die  liggaam,  waardeur 
die  Sending  gedryf  word  nie  genoem  word  nie  en  veral 
dat  hier  geen  heenwysing  is  na  die  kerkraad  as  die 
eigenlike  liggaam  by  wie  die  doen  van  Sendingwerk  in 
die  eerste  instansie  berus  nie,  is  ’n  bepaalde  leemte  in  die 
O.V.S.  wetboek,  veral  as  verder  nog  in  aanmerking  geneem 
word  dat  die  kerkraad  daar  deurgaans  maar  ’n  baie 
ondergeskikte,  of  liewer,  weinig  beduidende,  plek  in  die 
wetgewing  omtrent  die  Sending  ingeneem.  Ook  die  ring 
kom  hier  nie  genoegsaam  tot  sy  reg  nie. 

Wat  voorts  die  sinodale  sending  kommissies  betref, 
lees  K.  Art.  213:  „Daartoe”  (d.i.  vir  die  Sendingwerk) 
„sal  daar  ’n  Algemene  Sendingkommissie  wees,  wat  deur 
die  Sinode  benoem  word,  en  wat  al  die  Sendingwerk  van 
ons  Kerk  sal  behartig.”  So  ook  saaklik  die  ander  twee 
N.G.  Kerke.  So’n  kommissie  dan  is,  wanneer  die  sinode 
hom  geroepe  voel  om  ’n  Sendingarbeid  te  onderneem, 
sowel  geoorloof  as  tewens  noodsaaklik,  mits  aan  hom 
opdragte  toevertrou  word  vir  uitvoering  alleen  op  ’n 
wyse  waarin  hy  sy  karakter  as  kommissie  behou  en  nie 
die  van  ’n  selfstandige  vaste  kollegie  aanneem  nie.  Alles 
wat  hy  cloen  moet,  sover  moontlik  onder  spesifieke, 
opdrag  wees!  hy  moet  van  al  sy  handelinge  streng  reken- 
skap  gee,  en  dit  moet  onderworpe  wees  aan  die  goed-  of 
afkeuring  van  die  sinode  of  ring,  in  die  geval  van  die 

ringssendingkommissie.  Aan  hierdie  kondisies  word  in 
die  algemeen  voldoen  in  al  drie  die  N.G.  Kerke,  in  die 
een  geval  wel  op  prinsipiëel  meer  suiwere  wyse  as  in  die 
ander. 

Ons  wys  hier  op  enkele  Artt.  waaraan  daar,  o.i.,  kerlc- 
regtelike  gebrek  kleef :  (1)  As  eerste  voorbeeld  noem  ons 
nog  eens. . . . 

Die  Kaapse  Art.  213  wat  sê:  „Daartoe”  (d.i.  vir  die 
Sendingarbeid  wat  vanweë  die  sinode  verrig  word)  „sal 
daar  ’n  Algemene  Sendingkommissie  wees,  wat  deur  die 
Sinode  benoem  word,  en  wat  al  die  Sendinkwerk  van  ons 
Kerk  sal  behartig”.  Aangaande  hierdie  Art.  beskou  ons 
dat  dit  te  sentralisties  gekonsentreer  klink  om  te  sê  dat 
al  die  Sendingwerk  van  die  kerk  deur  die  sinodale  sen- 
dingkommissie  sal  behartig  word.  Hier  word  geen  ruimte 
gelaat  vir  die  gewenste  plek  wat  aan  die  ringe  en  ook  aan 
plaaslike  gemeentes  in  die  Sendingsorganisasie,  selfs  ook 
die  sinodale,  toegeken  behoort  te  word.  Daar  is  werk- 
saamhede,  soos  die  ordening  van  sendelinge  en  die  toesig 
en  tug  oor  hulle  wat  volgens  die  beskouing  van  sommige 
goed  geref.  teoloë  bepaald  aan  die  ringe  toekom.  Vir  so’n 
beskouing  laat  hierdie  Art.  nie  die  nodige  ruimte  nie. 
En  al  word  dan  weer  in  Art.  215  a.  die  „Kerkbe- 
sture”  genoem  as  liggame  waarmee  die  sinodale 
sendingkommissie  moet  rekening  hou,  die  feit  bly  tog  dat 
ook  hier  aan  die  „Kerkbesture”  in  geen  opsig  enige  mag 
of  outoritatiewe  seggenskap  toegeken  word  nie.  Met  hulle 
moet  alleenlik  „oorleg”  gepleeg  word.  Art.  213  wat  dit 
neerlê  dat  die  Alg.  Sinodale  Kommissie  „al  die  Sending- 
werk  van  ons  kerk  sal  behartig”  kom  in  ieder  geval 
saaklik  in  teenspraak  met  sekere  magte  wat  volgens  ander 
Artt.  wel  aan  die  ringe  toegeken  word  en  hier  nie  uit- 
druklik  uitgesonder  word  nie,  soos  o.a.  die  ordening  in 
seker  gevalle,  die  opsig  en  tug  oor  sendelinge.  Sien  o.a. 
Artt.  223  en  360)  ens. 

Die  bepaling,  waar  daar  ’n  „Sendingkerk”  bestaan 
dat  Inboorlingleraars  onder  die  opsig  en  tug  van  die 
Sendingkerk  staan  en  blanke  Sendelinge  onder  dié  van  die 
Moederkerk,  is  stellig  ’n  buitengewone.  Maar,  daar  die 
omstandighede  waaronder  die  Sendingwerk  deur  die  N.G. 
Kerke  gedoen  word  buitengewoon  is,  veral  ten  opsigte 
van  die  sosiale  verhoudinge,  is  dit  moeilik  om  definitief 
te  verklaar  of  hierdie  praktyk,  na  kerkregtelike  maatstaf 
goed  of  afgekeur  moet  word.  Want  aan  die  een  kant  is 
dit  ’n  erkende  geref.  praktyk  dat  sendelinge  onder  die 
opsig  en  tug  van  die  sendende  Kerk  staan,  terwyl  daar- 
teenoor  weer  die  prinsipe  in  die  oog  dien  gehou  te  word, 
dat  ’n  Kerk.  wanneer  hy  eenmaal  behoorlik  georganiseer 

is,  die  reg  en  die  roeping  het,  om,  deur  middel  van  sy  eie 
organe  (Kerkraad,  ring  en  sinode)  self  oor  sy  dienaars 
tug  uit  te  oefen.  Hierdie  laaste  is,  streng  geneem  en 
afgesien  van  moontlik  abnormale  omstandighede,  die 
aangewese  reël. 

Verder,  lees  K.  Art.  219a:  „Die  Ring-Sending- 
kommissie  of  ’n  ander  lid  van  die  Ring  handelende 
namens  die  Ring-Sendingkommissie,  sal  in  die  onderskeie 
gemeentes  die  belang  van  die  Sending  behartig,  die  be- 
langstelling  daarin  opwek,  en  bydraes  daarvoor  versa- 
mel.”  (b)  „Hy  sal  in  die  onderskeie  gemeentes  vriende 
van  die  Sending  byeenroep  en  hulle  tot  meerdere  belang- 
stelling  in  hierdie  saak  aanspoor,  en  hy  sal  veral  sorg 
dra  dat  daar  Hulpsendinggenootskappe  in  die  gemeentes 
gestig  word.”  Dit  kom  ons  voor  as  ’n  toekenning  van 
seggenskap  in  ’n  plaaslike  gemeente  aan  die  Ring- 
Sendingkommissie  waartoe  hulle  nie  geregtig  is  nie.  Vir 
’n  kommissie  van  die  ring  om  in  ’n  gemeente  „die  belange 
van  die  Sending  te  behartig,”  „bydraes  daarvoor  te  ver- 
samel”  of  ook  „die  vriende  van  die  Sending  daar  byeen 
te  roep”  is  ’n  voorskrif  tot  ’n  ingryp  in  die  spesifieke 
pligte  wat  by  ’n  kerkraad  tuishoort.  Daarom  is  die 
formulering  van  hierdie  Art.  ongelukkig. 

Dat  daar  in  K.  Art.  223  staan  „Die  Ring  het  die  reg 
om  Kandidate  (tot  die  Heilige  Diens)  te  orden,  wanneer 
hulle  hulle  buite  die  grense  begeef  om  die  Evangelie  onder 
die  heidene  voort  te  plant”,  is  stellig  reg.  Dit  is  wenslik 
dat  alle  offisiële  verrigtinge  in  verband  met  die  Sending 
soveel  as  moontlik  sal  uitgevoer  word  deur  die  kerkrade 
en  ringe  liewer  as  deur  kommissies.  Dit  sou  o.i.  beter 
gewees  het  as  dit  by  al  die  N.G.  Kerke  die  vaste  reël  was 
soos  in  die  ou  Nederl.  Geref.  Kerk  veelal  gebruiklik  was, 
dat  Sendelinge  deur  of  namens  een  of  ander  van  die  ringe 
georden  word  en  nie  deur  die  sinodale  sendingkommissie 
of  ook  selfs  ’n  sub-kommissie  nie.  Nie  dat  dit  kerkregtelik 
onder  alle  omstandighede  ongeoorloof  is  vir  ’n  sinode  om 
las  te  gee  aan  ’n  kommissie  of  ’n  enkele  dienaar  om 
namens  hom  iemand  te  orden,  wat  deur  hom  (die  sinode) 
tot  ’n  besonder  werk  geroep  is  nie,  maar  dit  is  altyd 
beter  om  handelinge  soos  die  ordening  en  sending  van  die 
dienaars  so  na  as  moontlik  te  hou  aan  die  gemeentelike 
lewe  van  die  kerk  en  dit  te  laat  uitoefen  deur  die  liggaam 
wat,  volgens  erkende  geref.  praktyk,  die  aangewesene 
is  vir  besondere  handeling,  nl.  vir  ordening,  die  ring. 
Oná  wys  daarop  dat  die  onder  Art.  223  soëwe  aange- 
haalde  praktyk  in  verband  met  die  ordening  tot  sendeling 
egter  nie  die  enigste  of  selfs  die  algemene  is,  wat  in  die 
K.  Kerk  beoefen  word  nie.  Volgens  Art.  234c  geskied 

die  ordening  van  Sendelinge  (en  dit  is  blykbaar  die  meer 
algemene  praktyk  aldaar)  „óf  deur  die  Kommissies  self, 
óf  deur  een  van  die  Ring-Sendingkommissies,  of  deur  die 
Ring  van  die  Sfendingkerk  waaronder  die  solisitant 
ressorteer  of,  in  die  geval  van  Sendelinge  in  die  Buite- 
land,  deur  Evangeliedienaars  deur  die  Kommissie  daartoe 
versoek.  ”  In  hierdie  Art.  word  seker  genoeg  weë  geopen 
vir  ’n  Sendeling  om  ergens  deur  iemand  georden  te  kan 
word.  Maar  om  so’n  verskeidenheid  van  weë  oop  te  sit  vir 
die  ordening  van  ’n  dienaar  wat  vir  die  Sending  afge- 
sonder  word  deur  die  kerk,  is  kerkregtelik  ongewens. 
As  die  sinode  die  reël  ingevoer  het  dat  Sendelinge,  by 
voorkeur,  deur  ’n  aangewese  ring,  (of  desnoods,  by 
sekere  gevalle  onder  spesiale  opdrag,  deur  die  sinodale-  of 
rings-sendingkomissie)  en  sover  moontlik  in  samewerking 
met  een  of  ander  plaaslike  gemeente  georden  en  afgesend 
word,  sou  daardeur  ’n  meer  gewenste  toestand  dan  tans 
die  geval  is  in  die  lewe  geroep  wees.  By  hierdie  opmer- 
king  wil  ons  uitsluit  die  geval  van  ordening  deur  die 
ring  van  die  Sendingkerk,  waaronder  die  applikant 
sorteer.  Teen  so’n  ordening,  waar  daar  reeds  ’n  georga- 
niseerde  (Sending)kerk  bestaan,  kan  daar  seker  geen  be- 
swaar  gemaak  word  nie. 

In  K.  Art  247  (die  eerste  deel  daarvan),  wat  lees: 
„Die  Algemene  Kerkvergadering  of  Sinode,  wat  die  gehele 
Kerk  verteenwoordig  en  bestuur  en  sy  algemene  belange 
behartig,  sal  saamgestel  wees  uit  alle  diensdoende  leraars 
en  een  afgevaardigde  Ouderling  of  Oud-ouderling  uit  elk 

van  die  onderskeie  gemeentes . ”,  moet  die  juistheid 

van  die  verklaring  dat  „die  Sinode  die  hele  kerk . 

bestuur”,  in  twyfel  getrek  word  ,en  wel  omdat:  (1)  inso- 
ver  as  die  funksie  wat  die  sinode  in  die  kerk  vervul  ’n 
,,bestuur”  kan  genoem  word  gaan  dit  slegs  oor  ’n  betrek- 
like  klein  aantal  sake  van  algemene  kerklike  belang.  Die 
veelomvattende  bestuur  (of  regering)  van  die  gemeente 
deur  die  kerkraad  wat  oorspronklik  (originaliter)  aan 
hom  (die  kerkraad)  behoort,  val  nie  onder  die  bevoegd- 
hede  van  die  sinode  nie ;  m.a.w.,  die  sinode  het  op  die 
gebied,  wat  aan  die  kerkraad  toekom,  geen  mag  van 
regering  of  bestuur  nie,  maar  alleenlik  ’n  sekere  algemene 
orde  en  eenvormigheid  in  die  kerk  as  geheel.  Hy  het 
egter  in  die  gemeentes  geen  uitvoerende  mag  nie,  selfs 
ook  nie  middellik  deur  die  kerkrade  nie;  want  die  kerk- 
rade  se  bestuursmag  oor  die  gemeente  gaan  aan  die  sinode 
se  mag  oor  die  gemeentes  as  afsonderlik  eenhede  vooraf- 
(2)  Ten  tweede  laat  die  formulering  onder  bespreking  nie 
uitkom  die  verskil  tussen  die  gereformeerde  en  episko- 
paalse  beginsels  nie.  Want  volgens  die  episkopaalse,  en 

in  sekere  mate  miskien  ook  die  kollegiale  sienswyse,  besit 
die  hoëre  kerklike  ontoriteite  die  prerogatief  om  te  gaan 
regeer  (bestuur)  in  die  gemeentes  na  willekeur.  Die  biskop 
gaan  preek,  orden,  konfirmeer  (aanneem),  ens.  Daartoe 
is  dit,  om  die  minste  te  sê,  nie  bevredigend  om  te  verklaar 
dat  „die  sinode  die  hele  kerk  bestuur”  nie.  In  die 
Transvaalse  Kerk  word  die  ordening  van  Buitelandse 
Sendelinge  verrig  deur  die  sinodale  sendingkommissie. 
Maar  dit  geskied  „in  oorleg  met  een  of  ander  kerkraad”, 
(Art.  251:3).  Hierdeur  word  die  wenslikheid  van  die 
meewerking  van  die  pl.  gemeente  erken.  Op  die  feit  dat 
die  sinodale  sendingkommissie  hier  orden  en  nie  die  ring 
nie,  is  dieselfde  opmerkings  van  toepassing  wat  gemaak 
is  in  verband  met  die  geval  van  die  Kaapse  Kerk. 

Waar  Tr.  Art.  251  (1)  en  (2)  sê:  „Dit  is  aan  die 
Sinodale  Sendingkommissie  opgedra:  (1)  Om  die  Binne- 
landse  Sendingwerksaamhede  te  behartig.  (2)  Om  oor  al 
die  vrye  gifte,  en  kollektes,  wat  jaarliks  in  die  verskil- 
lende  gemeentes  tot  nut  van  die  Sending  gehou  word,  te 
beskik,”  is  die  bedoeling  onder  pt.  (1)  blykbaar:  „Binne- 
landse  en  Buitelandse  Sendingwerksaamhede  in  sover  die 
regstreeks  onder  sinodale  beheer  val.  ln  dié  geval  is  daar 
niks  teen  te  sê  dat  die  sinodale  sendingkommissie  opdrag 
kry  om  dit  te  behartig  nie,  maar  dan  is  dit  wenslik  om 
dit  duidelik  te  verklaar.  Anders  kan  die  Art.  moontlik 
so  verklaar  word  dat  alle  kerklike  Sendingwerksaamhede 
deur  die  sinodale  Sendingkommissie  moet  behartig  word, 
—  wat  ’n  inbreuk  sou  wees  op  die  magte  en  pligte  van 
kerkrade  en  ringe  in  verband  met  die  Sending.  Ook 
onder  pt.  (2)  is  die  bedoeling  blykbaar  dat  die  kommissie 
sal  beskik  oor  kollektes  in  die  verskillende  gemeentes 
gehou  tot  nut  van  die  sinodale  Sending.  Maar  dan  behoort 
ook  dit  uitdruklik  gesê  te  word,  om  aan  die  Art.  die 
moontlike  skyn  te  ontneem  dat  die  sinodale  sendingkom- 
missie  beheer  sou  hê  oor  alle  vir  Sendingwerk  in  die  ge- 
meentes  gekollekteerde  gelde.  Ook  Tr.  Art.  255  :3  lees : 
„Dit  is  aan  die  ringssendingkommissie  opgedra  om  toesig 
te  hou  oor  alle  sake  in  die  Ringsressort,  wat  met  die 
Sending  te  doen  het.”  Hier  behoort  o.i.  bygevoeg  te 
word :  „waar  die  onder  beheer  van  die  Ring  staan”,  omdat 
die  opdrag  nie  met  reg  kan  bedoel  dat  die  ringssending- 
kommissie  sal  toesig  hou  oor  sending-arbeid  wat  gedryf 
word  as  ’n  onderneming  van  die  plaaslike  kerkraad  nie. 
Nog  ’n  leemte,  volgens  kerkregtelike  maatstaf,  in  die 
Transvaalse  Sendingwetgewing  is  dat  die  plaaslike  sen- 
ding  kommissie  soms  genoem  word  óf  naas  die  kerkraad 
(Art.  225:6)  óf  in  gevalle  waar  die  omskrewe  funksie  by 
die  kerkraad  self  tuis  hoort.  So  b.v.  Art.  258 :3 :  „As  ’n 

Sendingwerkkring  meer  as  100  lede  tel  en  daarom  ver- 
lang,  en  as  die  Plaaslike  Sendingkommissie  oordeel  dat 
die  tyd  daarvoor  ryp  is,  kan  die  Rings-Sendingkommissie 
ingeroep  word  om  in  sodanige  werkkring  ’n  gemeente  te 
stig.”) 

Die  bepaling  in  Tr.  Art.  253  dat  „die  nitsprake  van 
die  Sinodale  Sendingkommissie  finaal  is,  en  nie  vir  hoër 
beroep  vatbaar  nie,  is  o.i.  kerkregtelik  nie  verdedigbaar 
nie.  Daar  bestaan  wel  praktiese  redes,  (onder  die  beson- 
der  omstandighede  waarin  die  Suid-Afrikaanse  Kerk,  as 
gevolg  van  die  sosiale  verhouding  tussen  die  blanke  en 
gekleurde  rasse,  ten  opsigte  van  die  Inboorlingbevolking 
verkeer)  vir  hierdie  maatreël.  Maar  die  praktiese  moeilik- 
hede  behoort  langs  een  of  ander  weg  te  kan  opgelos  word, 
sonder  dat  ’n  kerklike  wetgewing  ingestel  word,  waar- 
onder  selfs  die  waardigste  sendeling  nie  die  reg  het  om  die 
verhaal  by  die  sinode  te  soek  wat  aan  ieder  ander  liggaam 
en  dienaar  en  lid  van  die  kerk  onder  die  geref.  stelsel 
verleen  word  nie. 

Wat  verder  die  wetgewing  omtrent  die  Sending  van 
die  O.V.S.  Kerk  betref,  wys  ons  op  nog  ’n  paar  Artt., 
waaraan  die  aandag  moet  gegee  word.  Art.  206  lees :  „Die 
Sinodale  Algemene  Sendingkommissie  het  die  reg  van  elke 
Kerkraad  op  enige  tyd  die  verlangde  inligtinge,  wat  sy 
departement  raak  ,te  vra  (Art.  79)  en  sal  dit  gesettelik 
doen  minstens  drie  maande  voor  elke  sinodale  vergade- 
ring,  en  as  hy  geen  bevredigende  antwoord  ontvang  nie, 
daaromtrent  aan  die  Sinode  rapporteer.”  Hierdie  Art.  is 
o.i.  ongelukkig  gestel.  Dat  die  kommissie  „die  reg  het” 
om  „op  enige  tyd  die  verlangde  inligtinge  te  vra”,  en  dat 
dit  in  die  wetboek  gesit  word  dat  hy,  „as  hy  geen  bevre - 
digende  antwoord  ontvang  nie,”  *  daaromtrent  aan  die 
sinode  rapporteer,”  sal  stellig  vir  meer  as  een  klink  asof 
die  wyse  waarop  hierdie  Art.  gestel  is,  allig  aanleiding 
sou  kan  gee  vir  ’n  kommissie  tot  ’n  aggressiewe  optree  uit 
die  hoogte  teenoor  ’n  kerkraad.  Maar  dit  is  nie  al  nie. 
Hierdie  Art.  is  vaag  wat  betref  ’n  besef  van  die  kerk- 
regtelike  posisie,  waarin  die  kerkraad  staan  ten  opsigte 
van  die  Sending  en  ook  in  sy  verhouding  tot  die  sinode 
in  die  sinode  se  behartiging  van  Sendingwerk.  Die 
posisie  is  nogeens  dit :  dat  die  kerkraad  self,  en  dit  in  die 
eerste  instansie  (d.w.s.  voor  ring  en  sinode,  logies)  ’n 
orgaan  van  Sending-arbeid  is.  Maar  hierdie  Art.  en  nog 
ook  enige  ander  in  die  O.V.S.  wetboek,  sover  ons  kan  uit- 
vind  lewer  vir  ons  geen  blyk  dat  daar  ’n  bewussyn  van 


*)  Ons  kursiveer. 


207 


hierdie  feit  aanwesig  was  by  die  opstel  daarvan  nie.  Daar 
word  hier  geen  onderskeiding  gemaak  tussen  sinodale 
sending  en  gemeentelike  sending  nie.  Die  uitdrukking : 
„die  inligtinge  wat  sy  departement  raak”  is  so  vaag  en 
onbepaald  dat  niemand  daaruit  kan  verstaan  nie  of  deur  die 
sinodale  verordening  bedoel  word  Sendingwerk  in  die  al- 
gemeen,  insluitende  ook  die  van  die  gemeente  of  wel 
Sendingwerk  insover  die  onder  die  sinode  val.  Die 
voor  die  hand  liggende  betekenis  van  „departement”  skyn 
ons  te  wees  Sendingwerk  in  eersgenoemde  sin,  d.w.s.  as 
vak  of  onderwerp  in  die  algemeen,  of  dit  al  gedryf  word 
deur  gemeente  of  ring  of  sinode.  En  as  dit  so  is,  sou 
dit  stellig  ’n  ongeoorloofde  ingryp  wees  deur  die  sinode 
as  hy  die  gemeente  deur  wetgewing  sou  wil  verplig,  deur 
die  toekenning  van  so’n  „reg”  aan  die  sinodale  kommis- 
sie,  om  „op  enige  tyd”  rekenskap  aan  die  sinodale  kom- 
missie  te  gee  van  wat  hy  besig  is  om  op  eie  (gemeente- 
like)  terrein  te  doen  in  verband  met  die  Sendingsaak. 
Bowedien  is  dit  in  ieder  geval  ook  nie  die  gereformeerd- 
geapprobeerde  weg,  dat  die  sinode  met  verbygaan  van  die' 
ringe  op  die  wyse  regstreeks  ondersoek  doen  omtrent 
die  werksaamhede  van  ’n  gemeente  nie.  In  hierdie  Art. 
adem  daar  nie  ’n  gesonde,  doelbewuste  gereformeerde 
gees  nie.  Maar  dit  is  tegelyk  seker  ook  hier  waar,  soos 
in  meer  ander  Artt.,  sowel  elders  in  die  O.Y.S.  wetboek 
as  hier  onder  die  Sending-rubriek  dat  die  leemte  toe  te 
skrywe  is  aan  ’n  sekere  mate  van  gebrek  aan  helderheid 
omtrent  die  beginsel  by  die  opstel  of  oorneem  van  die 
Artt.,  en  nie  aan  kerklike  bedorwenheid  of  doelbewuste 
opset  nie. 

Daar  is  ook  vaagheid  en  onbestemdheid  in  Art.  206 
waar  „die  Sendingwerk  binne  die  grense  van  gevestigde 
gemeentes  onder  twee  hoofde  verdeel  word,”  waarvan  die 
eerste  is:  (a)  ’n  Werksaamheid  deur  die  Ring  van  die 
Sendingkerk,  volgens  wet  tot  ’n  gemeente  gestig,  en  wat 
aangesluit  het  by  die  Sendingkerk  in  die  O.Y.S.  Sodanige 
werksaamheid  word  ’n  „Gemeente”  genoem.  Hier  merk 
ons  op:  (1)  Dat  ,,’n  werksaamheid  ”  die  hoedanigheid  besit 
dat  dit  tot  ,,’n  gemeente  gestig”  kan  word  is  seker,  om 
die  minste  te  sê,  ’n  baie  buitengewone  aanwending  van 
woorde.  ’n  „Gemeente”  of  plaaslike  kerk  tog  is  ’n  aan- 
tal  belydende  gelowiges  wat  ná  hulle  wilsverklaring  om 
tot  stigting  oor  te  gaan  langs  gewettigde  weg  tot  ’n 
gemeente  (of  kerk)  georganiseer  word  deur  die  instelling 
van  ampsdraers  (’n  kerkraad).  So’n  liggaam  van  gelo- 
wiges  voor  sy  „stigting  tot  ’n  gemeente”  sou  mens  tog 
kwalik  ’n  ,,werksaamheid”  mag  noem.  Dan  is  dit  verder 
ook  bevreemdend  dat  daar  gespreek  word  van  ’n  gemeente 

so  deur  die  ring  van  die  Sendingkerk  gestig,  „en  wat 
aangesluit  het  by  die  Sendingkerk  in  die  O.V.S.,”  asof 
die  moontlikheid  gestel  word  dat  ’n  so  deur  die  Sending- 
kerk  gestigte  gemeente  nie  vanself  aan  die  Sendingkerk 
sou  behoort  nie,  maar  dat  daar,  na  die  planting  van 
so’n  pl.  kerk  en  sy  stigting  deur  die  Sendingkerk  nog  ’n 
formele  „aansluiting  ’  ’  by  die  Sendingkerk  moet  plaas- 
vind.  Dit  is  tog  immers  vanself-sprekend  dat  ’n  gemeente, 
deur  ’n  Geref.  Kerk  gestig,  tot  daardie  kerk  behoort  sonder 
’n  bykomende  formele  aansluiting.  En  (2)  om  aan  die 
end  van  die  Art.  by  te  voeg  dat  „sodanige  werksaamheid  ” 
(natuurlik,  so  een  wat,  soos  kort  tevore  vermeld,  tot 
’n  gemeente  gestig  is)  ,,’n  ,Gemeente’  genoem  word,” 
lyk  vir  ons  na  onklare  uitwyding  in  wetgewing  wat  die 
toestand,  uit  kerkregtelike  oogpunt,  meer  benewel  as 
verduidelik. 

Voorts  enkele  opmerkinge  oor  Art.  206 :2  —  „Die  Sen- 
dingwerkkring  (onder  206  b  genoem)  staan  onder  die  sorg 
van  die  plaaslike  Predikant  en  Kerkraad,  wat  in  beraad 
met  die  Algemene  Sinodale  Sending-Kommissie  vir  die 
gereelde  bearbeiding  daarvan,  ’n  Sendeling  of  Naturelle 
Leraar  beroep  en  laat  bevestig,  of  ’n  Evangelis  benoem  en 
aanstel.”  Hierby  teken  ons  die  volgende  aan:  (1)  Volgens 
Geref.  beginsel  staan  die  Sendingwerk,  soos  trouens  alle 
kerklike  werksaamhede,  onder  die  kerkraad,  en  nie  onder 
„die  Predikant  en  Kerkraad”  nie.  Die  uitlig,  vir  kerk- 
regeringshandelinge,  van  die  predikant  uit  die  kerkraad 
om  ’n  sekere  mate  van  voorrang  aan  hom  toe  te  ken  naas 
of  bokant  die  kerkraad  is  ’n  prosedure  wat  nie  gerefor- 
meerd  maar  wel  meer  hiërargies  van  strekking  is.  Dit  is 
die  kerkraad  wat,  in  die  uitvoering  van  sommige  van  sy 
ampspligte,  deur  middel  van  die  predikant  werk,  en  nie 
die  Predikant  wat  in  samewerking  met  of  „met  behulp  van 
die  Kerkraad”  werk  nie,  soos  dit  onder  punt  3  gesê  word 
in  verband  met  „aanneming  en  doop,  die  bediening  van 
die  sakramente  en  die  bevestiging  van  huwelike”.  (2) 
Dit  is  seker  nie  onbepaald  in  ooreenstemming  met  die  geref. 
beginsel  nie  dat  die  beroeping  van  ’n  Sendeling  deur 
’n  plaaslike  kerkraad — en  dit  te  meer  waar  dit  is  vir  die 
plaaslike  Sendingwerk — moet  geskied  „in  beraad  met  die 
Alg.  Sinodale  Sending-kommissie”  nie.  Dit  word  nie  as 
gewens  beskou  dat  ’n  kerkraad  in  sy  bewegings  op  sy  eie 
gemeentelike  gebied  van  bo  af  (en  veral  van  die  kant  van 
die  sinode  met  verbygaan  van  die  ring)  aan  bande  gelê  word 
nie.  Die  kerkraad  behoort  die  reg  te  hê  nie  alleen  om  sy 
eie  predikant  te  beroep  sonder  verlof  of  advies  van  die 
kant  van  die  sinode  nie,  maar  ook  sy  eie  Sendeling  vir 

werk  wat  hy  (die  kerkraad)  onderneem  het  en  in  staat  is 
om  alleen  te  behartig. 

Ook  oor  Art.  206:4  moet  ons  die  een  en  ander  op- 
merk.  Die  Art.  lees:  „Waar  die  Alg.  Sinodale  Sending- 
Kommissie  deur  ’n  geordende  Sendeling  of  Naturelle 
Leraar  in  die  Werkkring  van  een  of  meer  van  die  geves- 
tigde  Gemeentes  wens  te  arbei,  sal  dit  gedaan  word  in 
oorleg  met  die  plaaslike  Kerkraad  of  -rade.”  Dat  dit 
aangeneem  word  dat  die  Sinodale  Sendingkommissie 
geregtig  is  om  te  gaan  ’n  arbeid  onderneem  in  die 
„werkkring”  van  ’n  gevestigde  gemeente,  openbaar  ook 
hier  dieselfde  onbestemdheid  op  die  punt  van  beginsel, 
waar  ons  hierbo  op  gewys  het.  Daar  is  hier  geen  erken- 
ning  van  die  beginsel  dat  dit  ongeoorloog  is  vir  ’n  sinode 
(of  sin.  kommissie)  om  te  gaan  „arbei  in  die  werkkring” 
van  ’n  gevestigde  gemeente  nie.  Dit  is  ’n  vergryp  aan  die 
regte  en  pligte  van  die  plaaslike  gemeente,  al  word  ook 
gesê  dat  dit  in  so’n  geval  geskied  „in  oorleg  met  die 
plaaslike  kerkraad”;  want  die  inisiatief  en  die  reg  om 
werk  te  onderneem  binne  sy  grense  is,  onder  normale 
omstandighede,  by  die  pl.  kerkraad  en  nie  by  die  ring  nie 
(hier  gladnie  vermeld  nie)  en  nog  minder  by  die  sinode 
of  ’n  kommissie  van  die  sinode.  Sendingwerk,  so  gedryf 
soos  hier  voorgeskryf,  is  inderdaad  nie  geheel  vry  te  pleit 
van  ’n  sweem  van  kollegialisme  nie. 

Dat  (volgens  O.V.S.  Art.  210:l:a)  die  ordening  van 
Binnelandse  Sendelinge  geskied  deur  die  ring  van  die 
Moederkerk,  waaronder  hulle  sorteer,  en  die  van  Buite- 
landse  Sendelinge  deur  een  van  die  ringe  van  die 
Moederkerk,  ”  en  nie  bv.  deur  die  sinodale  kom- 
missie  of  deur  een  of  ander  deur  die  sinode  aan- 
gewese  predikant  nie,  is  verblydend.  Hierdie  praktyk 
is  die  meeste  in  ooreenstemming  met  ’n  nougesette  nako- 
ming  van  die  geref.  beginsel,  soos  reeds  vroeër  hierin 
duidelik  gemaak.  Op  hierdie  punt  is  die  gebruik  in  die 
O.V.S.  Kerk,  uit  prinsipiële  oogpunt  besien,  o.i.  beslis  ver- 
kieslik  bo  die  van  die  Transvaalse  en  nog  meer  so  bo  die 
van  die  Kaapse  Kerk. 

In  die  algemeen  kan  nog  gesê  word,  dat  ’n  deurgaans 
opvallende  leemte  in  die  Sending-organisasie  van  die  Vry- 
staatse  Kerk  daarin  bestaan  dat  die  sinodale  sending- 
kommissie  te  veel  op  die  voorgrond  gestel  word,  uitgenome 
egter  die  geval  van  ordening  soëwe  behandel.  Die  kommissie 
kan  indring  op  die  gebied  van  die  plaaslike  kerkraad  (so  o.a., 
Art.  206,  in  die  begin,  en  ook  punte  2  en  4).  Vgl.  ook  Art. 
207.  Voorts  by  alle  kerklike  handelinge  in  verband  met 
die  Sending,  soos  ordening,  tug,  ens.,  moet  haas  alle  aksie 
op  een  of  ander  manier  deur  cLie  hande  van  die  sinodale 

sendingkommissie  gaan,  soms  met  ’n  onnodige  omslagtig- 
heid  in  die  prosedure,  —  sien  Artt.  210  :  a  :  1,  2 ;  b :  1,  2,  3, 
c,  d;  210:  2;  a,  b.  ens.  By  ’n  hersiening  van  hierdie 
kerklike  wetboek  sal  die  prosedure  op  meer  as  een  punt 
deur  ’n  aanmerklike  desentralisering  vereenvoudig  kan 
word.  Die  huidige  Sending-organisasie  in  die  Vrystaatse 
Kerk  is  maklik  vatbaar  vir  die  gewenste  verbetering.  Wat 
die  Sending-organisasie  van  die  Kaapse  Kerk  betref  ,is  die 
kerkregtelike  toestand,  in  die  algemeen  gespreek,  heelwat 
gunstiger  as  in  die  Vrystaatse,  hoewel  daar  op  ’n  aantal 
punte  verbetering  kan  aangebring  word,  soos  deur  ons 
gaandeweg  aangetoon  is.  Die  Transvaalse  Sendingsorde, 
getoets  aan  die  maatstaf  van  die  geref.  beginsel,  besit,  van 
die  drie  N.G-.  Kerke,  waarskynlik  die  gesondste  Sendings- 
organisasie.  Maar  ook  hier  is  daar  (soos  onder  die  bespre- 
king  hierbo  geblyk  het)  Artt.„  waarin  verandering  wens- 
lik  is.  Die  aanbeveling  van  die  sinode  (O.V.S.  Art.  212 : 
2)  dat  kerkrade  „Hulp-Sending-genootskappe  ”  sal  oprig, 
is  seker  nie  in  ooreenstemming  met  die  aard  van  die  roe- 
ping  van  ’n  kerkraad  nie.  Dit  is  die  kerkraad  se  plig  om 
die  gemeente  as  geheel  op  te  wek  tot  christelike  pligsver- 
vulling  ooreenkomstig  alle  vereistes  van  Gods  Woord. 
Alle  gelowiges,  afsonderlik  en  ook  as  een  liggaam,  d.i.  as 
gemeente,  moet  alle  algemene  christelike  pligte  vervul, 
waartoe  ook  behoort  dat  hulle  die  Sending  op  die  hart 
moet  dra,  daarvoor  moet  bid  en  gee,  sendelinge  uitstuur, 
ens.  Die  kerkraad  kan  nie  met  reg  in  sy  offisiële  kapasi- 
teit  as  kerkraad  ’n  seksie  van  die  gemeente  tot  ’n  „ge- 
nootskap”  in  die  gemeente  stig  nie.  Hy  ken  offisiëel  net 
een  „genootskap”  (om  die  woord,  wat  ook  ’n  verkeerde 
betekenis  in  kerklike  taal  kan  hê,  hier  te  besig)  of  liewer 
„gemeenskap”,  en  dit  is  die  gemeente,  waaroor  hy  gestel 
is  om  vir  almal  afsonderlik  en  gesamelik  gelyklik  sorg 
te  dra,  en  almal  gelyklik  op  te  wek  tot  die  vervulling  van 
hulle  christelike  pligte.  Die  kerkraad  mag  regtens  nóg 
homself  verskoon  insake  die  uitvoering  van  sy  ampspligte 
nóg  ook  ’n  deel  van  die  gemeente,  by  wyse  van  „genootskap- 
stigting”.  Die  stigting,  dev,r  die  kerkraad,  van  ’n  „genoot- 
skap”  kom  neer  op  die  verklaring  van  eie  mislukking  en 
onmag.  En  dit  mag  die  kerkraad,  wat  voor  God  verant- 
woordelik  is,  nie  doen  nie.  Hierdie  opmerkinge  is 
van  toepassing  op  alle  offisiële  „genootskap”-stigting 
deur  die  kerk,  ditsy  vanweë  kerkraad,  ring  of 
sinode.  As  daar  derhalwe,  om  hier  net  van  die 
Sending  te  spreek,  Sendingvereniginge  (soos  die 
Manne  of  Vroue  Sendingbond,  en  dergelike  meer)  in  ’n 
gemeente  tot  stand  kom,  sou  die  kerkraad  onder  omstan- 
dighede  hulle  strewe  verwelkom,  hulle  arbeid  waardeer 

en  met  erkentelikheid  gebruik  maak  van  die  steun  wat 
aan  die  Sendingsaak  gegee  word  deur  gemeentelede  langs 
hierdie  weg.  Maar  dit  moet  vir  die  kerkraad  altyd  ’n 
oorsaak  van  leedwese  wees,  dat  die  geestelike  toestand 
van  die  kerk  so  is,  dat  slegs  ’n  deel  van  die  gemeente, 
gevoelende  die  onwilligheid  van  die  ander  deel,  hulle  tot 
’n  ,sendinggenootskap”  in  die  gemeente  moes  stig.  Dit 
is  die  roeping  van  die  kerkraad  om  hom  te  beywer  om 
die  hele  gemeente  te  beweeg  om,  as  gemeente,  een  groot 
aaneengeslote  Sendingwerkdoende  liggaam  te  wees.  Al- 
leen  so,  as  geheel,  kan  die  gemeente  aan  die  sendings- 
bevel  van  Christus  gehoorsaam  wees.  As  die  geestelike 
toestand  in  die  kerk  gesond  is  en  beide  gemeente  en 
kerkraad  beantwoord  aan  hulle  roeping,  sal  die  gemeente 
(met  die  kerkraad  aan  die  hoof)  as  lewende  liggaam  van 
Christus,  seker  daartoe  kom  dat  hy  sal  bekend  staan  in 
die  rol  van  wat  dr.  John  Mott  ergens  noem  as  een  van 
die  genootskappe  wat  daar  noodsaaklik  moet  bestaan,  nl. 
’n  „S.S.S.S.  ”,  d.w.s.  „A  Soeiety  for  the  Suppression  of 
Superfluous  Societies.  ’  ’ 

Omtrent  die  K.  Artt.  handelende  oor  die  Yroue-  en 
Manne-Sendingbond  moet  die  een  en  ander  opgemerk 
word.  Hulle  lees  as  volg:  Art.  216  (2)  (a)  :  ,,Die  Vroue 
Sendingbond  sal  staan  onder  toesig  van  die  Algemene 
Sendingkommissie,  waarvan  twee  lede,  wat  deur  die 
Sinode  benoem  word,  sal  behoor  tot  die  Bestuur  van 
genoemde  Bond,  wat  in  die  keuse  van  werkkringe  en  in 
die  aanstelling  van  arbeidsters  in  oorleg  met  die  betrokke 
Subkommissies  sal  handel”;  Art.  216  (2)  (b)  :  „Geen  vas- 
goed  sal  deur  die  Vroue-Sendingbond  gekoop  word  be- 
halwe  met  toestemming  van  die  Alg.  Sendingkommissie 
nie,  en  al  die  transporte  van  vaste  eiendomme  sal  geskied 
op  naam  van  die  Sending-subkommissie,  op  wie  se  gebied 
die  eiendomme  geleë  is,  wat  getransporteer  moet  word”; 
en  Art.  216  (3)  :  ,,Die  Manne-Sendingbond  sal  staan  onder 
die  bestier  van  die  Algemene  Sendingkommissie  aan  wie 
hy  jaarliks  rapport  sal  doen,  en  hy  sal,  wat  arbeiders 
en  werkkringe  betref,  geen  administratiewe  mag  hê  nie.” 
Omtrent  hierdie  Artt.  moet  ons  die  volgende  opmerk: 
(1)  Die  geoorloofdheid  van  die  maatreël  om  aan  ’n  seksie 
van  gelowiges  in  ’n  gemeente  feitlik  ’n  soort  van  afson- 
derlike  kerklike  status  te  verleen  deur  ’n  verklaring  in 
die  wetboek  op  ’n  wyse  soos  hier  geskied  is,  wat  „werk- 
kringe  kies,”  ens.,  „in  oorleg  met”  kerklike  liggame,  of 
met  kommissies  van  kerklike  liggame,  moet  o.i.  kerkregte- 
lik  in  twyfel  getrek  word.  (2)  En  om  hullc  daarby  dan 
nog  onder  direkte  toesig  van  die  algemene  sendingkom- 
missie  te  stel,  is  ’n  handeling  waarvoor  daar  nie  alleen 

geen  voorsiening  gemaak  is  onder  die  geref.  stelsel  nie, 
maar  wat  ons  as  bepaald  onreëlmatig  voorkom,  aangesien 
die  kerkrade  en  ringe  in  Jiulle  normale  werking  in  verband 
met  kerklike  werksaamhede  onder  hierdie  reëling  buiten 
rekening  skyn  gelaat  te  word.  Die  geref.  stelsel  ken 
maar  net  een  kerklike  organisasie,  en  dit  is  die  van  kerk- 
rade,  ringe  en  ’n  sinode;  en  in  dié  stelsel  is  geen  voor- 
siening  gemaak  vir  ’n  organisasie  binne  of  naas  hierdie 
liggame  waaraan  daar  kerkwettelk  ’n  soort  van  status 
verleen  word  ne.  En  waar  so  ’n  organisasie  regstreeks 
onder  die  ,,bestier”  van  ’n  kommissie  van  die  sinode 
geplaas  word,  is  dit  seker  ’n  prosedure,  waarvoor  daar 
geen  reël  bestaan  nie. 

§11. — Dle  Gesindheid  van  die  N.G-.  Kerke. 

AVat,  eindelik,  die  gesindheid  van  die  N.G-.  Kerke 
betref,  moet  opgemerk  word  dat  die  gereformeerdheid 
van  ’n  kerk,  en  hierby  name  in  sy  regering,  nie  uitsluitlik  af- 
hang  van  die  letter  van  sy  Kerkorde  nie.  Die  gees,  wat  in 
hom  heers  en  die  metodes  wat  hy  in  die  praktyk  volg, 
moet,  by  ’n  kerkregtelike  beoordeling  van  ’n  kerk,  ook 
in  ag  geneern  word.  Deur  die  „gees”  bedoel  ons  verai 
die  oorheersende  en  kenmerkende  dogmatiese  oortuigings 
en  godsdienstige  gesindheid,  wat  grotendeels  die  vraag, 
so  essensiëel  in  die  geref.  kerkreg,  bepaal,  of  daar  in  die 
bewussyn  van  die  kerk  ’n  Woord  van  God  is,  wat  die 
kerkreg  maak  tot  ’n  jus  divinum,  ’n  Goddelike  reg.  Wat 
nou  betref  die  N.G.  Kerke  is  dit  ’n  stellige  feit  dat  hulle 
in  die  verlede  veraf  geleef  het,  soos  hulle  geografies  veraf 
geleë  is,  van  die  maalstroom  veroorsaak  deur  die  botsings 
van  die  geeste  in  Europa,  soos  in  die  Aufklárung  en  die 
Franse  Rewolusie  en  die  modern-liberale  beskouinge  oor 
godsdiens  en  kerk.  Die  stroom  van  die  godsdienstige  en 
kerklike  lewe  in  Suid-Afrika  het  kalm  gevloei,  behalwe 
insover  dit  bewoë  was  deur  ’n  mate  van  inwendige  ver- 
deeldheid,  veral  in  die  Transvaal  wat  enige  skeurings  ten 
gevolge  gehad  het,  en  het  betreklik  weinig  van  die  skokke 
van  die  Europese  omwentelinge  van  die  18de  en  19de  eeue 
ontvang.  Die  Bybel  het  vir  ons  altyd  Gods  AVoord  gebly, 
die  Kerk  ’n  instelling  van  God  waarin  die  gelowiges 
geroep  is  om  Iiulle  godsdiens  te  beoefen  tot  eer  van  God 
volgens  Sy  Woord  en  tot  welsyn  van  die  liggaam  van 
Christus  en  die  uitbreiding  van  Sy  Koninkryk  op  aarde, 
na  sy  bevel,  te  help  bevorder.  Hiermee  wil  ons  nie  beweer 
dat  dit  alles  altyd  so  heel  rustig  en  eensgesind  toegegaan 
het  nie.  Ook  hier  het  op  die  oor  van  enkele  predikante 
van  die  N.G.  Kerk  van  die  Kaap  die  sirenesang  van  die 

liberalisme  omstreeks  die  midel  van  die  19de  een  strelend 
geval.  Maar  die  N.G.  Kerk  het  hulle  met  alle  mag  bestry ; 
en  die  liberalisme  het  spoedig  so  goed  as  geheel  verdwyn 
van  die  akker  van  die  Kerk  af.  En  in  die  loop  van  die 
19de  eeu,  ook  in  die  eerste  helfte,  maar  veral  in  die  tweede 
helfte  daarvan,  is  daar  onder  Gods  goedgunstige  beskikking 
in  die  Kerk  onder  die  predikante  gewees  ’n  aantal  manne, 
nie  alleen  van  uitstaande  bekwaamheid  nie  maar  van 
voortreflike  godsvrug,  erns  en  ywer  vir  die  saak  van 
Christus  en  Sy  kerk.  Van  so  iets  soos  ’n  bewuste  of 
heersende  neiging  om  van  die  kerk  ’n  „Genootskap”  te 
maak  of  om  die  regeeramp  uit  dogmatiese  oorwegings 
te  verlaag  tot  ’n  bloot  administratiewe  burokrasie  is 
seker  weinig  te  bespeur.  Dan  het  die  N.G.  Kerke  hulle  in 
hul  sinodale  besluit  in  vroeër  en  later  tye  nog  steeds 
vasberade  verklaar  om  beslis  by  hul  Belydenisskrifte  te 
staan.  Ook  is  hierdie  kerke  deurgaans  gekenmerk  deur 
’n  ernstige  en  gelowige  gees  en  praktyk.  Daar  word 
klem  gelê  op  die  wedergeboorte  en  bekering  tot  God.  Van 
die  Christelike  Sending  word,  hoewel  lang  nog  nie 
genoegsaam  nie,  ernstig  werk  gemaak  van  kerkweë.  Daar 
word  gestreef  na  ’n  degelike  kategetiese  onderrig.  Die 
kerklike  tug  word  oor  die  algemeen  tamelik  ernstig  na 
behore  gehandhaaf.  Ook  is,  by  gewigtige  beslissinge  wat 
deur  die  Kerk  moes  geneem  word,  die  afsonderlike  kerk- 
rade  steeds  geraadpleeg,  en  die  sinode  het  hom  in  alle 
gevalle  gevoeg  na  die  beslissing  van  die  meerderheid  van 
die  kerkrade.  Ons  noem  hierdie  twee  gevalle.  (1)  Toe 
die  afskaffing  van  die  ordonnansie  indertyd  onder  bespre- 
king  was,  is  deur  die  Sinode  van  1883  aan  die  end  van 
die  dertiende  sitting,  die  volgende  besluit  geneem:  ,,De 
Synode  draagt  het  aan  de  Commissie  over  de  Ordonnantie 
op,  zoo  spoedig  mogelijk  aan  de  Kerkeraden  der  Gemeen- 
ten  onzer  Kerk  eene  circulaire  toe  te  zenden,  waarin  de 
gronden  duidelik  genoemd  worden,  waarom  de  Afschaffing 
der  Ordonnantie  wenschelijk  geacht  wordt,  alsmede  de 
bezwaren  die  daartegen  kunnen  worden  ingebracht;  en 
besluit  verder,  dat  de  Kerkeraden  een  geschreven  Verslag 
voor  hun  respectieve  Ringen  zullen  leggen,  om  daar  deze 
in  hunne  eerstvolgende  zitting  overwogen,  en  met  de 
uitdrukking  van  hun  gevoelen,  vóór  het  einde  van  1884, 
aan  bovengenoemde  Commissie  toegezonden  te  worden,  ter 
opmaking  van  een  beredeneerd  verslag  voor  de  volgende 
Synode.”  (2)  Die  ander  geval  is,  die  volgende:  In  die 
Kaapse  sinode  van  1909  (19de  Sitting)  is  die  volgende' 
l)esluite  insake  die  toe  onder  behandeling  synde  konsep- 
konstitusie  vir  die  vereniging  van  die  N.G.  Kerke  ondeí 
een  sinode  geneem :  „Na  het  passeeren  van  bovengenoemd 

Concept-Wet  door  het  Parlement  zal  de  Modertuur  op 
last  der  Synode  de  Concept-Constitutie  en  de  gepasseerde 
Wet  na  publicatie  in  het  kerkelijk  orgaan  en  in  een  ander 
nieuwsblad  aan  de  verschillende  Kerkeraden  ter  goed  of 
afkeuring,  binne  een  vastgestelden  tijd  zenden,  met  op- 
dracht  dat  het  besluit  des  Kerkeraads  in  de  volgende  be- 
woording  de  Moderatuur  zal  worden  toegezonden:  Na 
goedkeuring  van  de  Concept-Constitutie  en  de  gepasseerde 
Wet  door  drie-vierden  der  Kerkeraden  worden  deze  strik- 
ken  voor  de  respectieve  Synoden  gelegd”.  Hierdie  ge- 
valle,  en  nog  meer  ander  dergelike  wat  ons  sou  kon  noem, 
wys  ons  heen  na  ’n  anti-sentralistiese  strewe  in  die  N.G. 
Kerke.  Die  gemeentes  word  by  vir  die  kerk  besonder 
gewigtige  beslissinge  geraadpleeg.  Hulle  oordeel  word 
geëerbiedig.  Hierdie  feite  lewer  nog  een  van  die  bewyse 
om  ons  kontensie  te  staaf  dat  dit  nie  met  reg  kan  gesê 
word  nie  dat  die  N.G.  Kerke  in  Suid-Afrika  in  inrigting  en 
gees  sentralisties-kollegiaal  is  nie. 


DIE  END. 

